
Cuvântul editorului 


Sergiu Nicolaescu este născut în Târgu Jiu la data de 13 
aprilie 1930, în Duminica Floriilor, la orele 12. Zodia 
Berbecului, Cal după chinezi şi Ar far. Născut în an de foc 
sub semnul lui Marte, cu ascendent în Leu. Din aceeaşi zodie 
mai fac parte Emil Zolla, Goga, Leonardo da Vinci, Rafael, 
Goya, Escarp, Karayan, Toscanini, Bach, Chaplin, Bette 
Davis, Claudia Cardinale, Bismark, Hitler, Kohl, Hrusciov, 
Boby Moor, Cassanova. Tatăl său, Pantelimon Nicolaescu, 
este de origine aromână (român macedonean), dintr-o 
familie Nicola din Ohrida. Sevastiţa Cambrea, mama lui 
Sergiu-Florin, face parte dintr-o familie foarte veche din 
Hăieşti - Oltenia. La vârsta de 5 ani a copilului Sergiu 
Nicolaescu, părinții săi părăsesc Târgu Jiul pentru 
Timişoara. El spune cu mândrie: "Sunt gorjăn prin naştere şi 
timişorean prin educaţie”. Tatăl său, inginer de drumuri şi 
poduri, avea să fie şef de servicii drumuri şi poduri şi mai 
apoi inspector şef până în 5 ianuarie 1948 când a fost 
arestat. 

Sergiu Nicolaescu a urmat cursurile primare la Şcoala de 
Aplicaţii şi liceul la Diaconovici-Loga. Ultimele patru clase 
de liceu le-a făcut în doi ani, astfel încât la 17 ani, în toamna 
lui 1947, trecea bacalaureatul şi dădea examen la trei 
facultăţi:  Bcllc-Arte, Politehnică (Bucureşti) şi Şcoala 
Navală. A reuşit la toate, dar a ales ultima, fiind o pasiune 
din copilărie. A iubit prima dală la 15 ani o nemţoaică 
brunetă cu ochi albaştri, care - abuziv - a fost dusă în Rusia 


la muncă şi de acolo nu s-a mai întors. în 1948 părăseşte 
Școala de Ofiţeri de Marină, lucrează câteva luni la fabrica 
Ford din Floreasca, iar în toamnă intră la Politehnică, 
Facultatea de Mecanică - (Bucureşti). In paralel, va urma 
câjivn ani Secţia de sculptură a Facultăţii de Arte Frumoase. 
îi vom regăsi semnătura pe numeroase coperţi ale revistelor 
din epocă. La 


Timişoara a făcut sport alături de floarea atletismului din 
acea epocă: Lupșa, Wiesenmayer, Sâter, fraţii Raica. în 
Bucureşti, va juca rugby la Petrolul, Știința, Metalul. Până 
astăzi a rămas un adevărat om de echipă. 

O primă pasiune sentimentală a fost Evelynne Biinger, 
"un înger blond". în 1952 a terminat Facultatea - Secţia de 
mecanică fină şi optică - prima promoție. în facultate, şi-a 
fabricat o biografie mincinoasă, prin care ascundea faptul că 
avea un tată închis şi o soră, lolanda, exclusă din Facultatea 
de Litere Bucureşti (1948). în 1950, un frate al mamei, 
Gheorghe Cambrea, fost comisar de poliţie, a fost arestat şi 
condamnat la 25 de ani închisoare. Acest unchi va fi modelul 
comisarului din filmele polițiste pe care Sergiu Nicolaescu le- 
a realizat în deceniul 70. Din 1949, va locui împreună cu o 
mătuşă - Gela Cambrea - în Str. Zambaccian, unde locuieşte 
şi astăzi. A lucrat 2 ani la L.O.R. -Bucureşti, iar din aprilie 
1954 a trecut în cinematografie, la Studioul Alexandru Sahia, 
ca inginer, şeful Serviciului tehnic. Este primul scafandru 
individual din ţară, la început cu aparate de oxigen, apoi cu 
aer comprimat - construcţie proprie. Realizează patru scurt- 
metraje, care câştigă numeroase premii naţionale şi 
internaţionale. "Singura lecţie de regie mi-a făcut-o Virgil 
Calotescu în 1958 - în cea. 60 de minute... Restul am învăţat 
singur din filmele văzute în copilărie, sau pe maidanul ce 
desparte Cetatea de Mehala (Timişoara - n. r.).., cea mai 
frumoasă perioadă a vieţii mele... ". 

în 1962, cu "Memoria trandafirului”, începe o carieră 
internaţională. Realizează primul film de lung metraj "Dacii" 
în co-pro-ducţie cu o importantă firmă franceză. în 1968, în 
co-regie, iscăleşte 6 filme: patru franceze - după Fenimore 
Cooper - şi în două serii "Lupta pentru Roma" - producție 
germano-americană, având ocazia să lucreze ca regizor cu 
Orson Wells, Laurence Harwey şi alții. Este singurul regizor 
român de Film care a făcut o carieră internaţională. Sunt 
remarcabile serialele germano-franceze după Jack London: 
"Căutătorii de aur", "Lupul mărilor” şi "Mihail, câine de 
circ”, Jules Verne: "Doi ani de vacanţă”, apoi 

filmele istorice: "Cucerirea Angliei” şi "François Villon". în ţară, se 
impune prin filme istorice ca: "Dacii",  "Minai Viteazul", 
"Pentrupatrie"(1877), "Noi cei din linia I", "Mircea", "Oglinda". 

Cu aceeaşi dezinvoltură, face o strălucită carieră de actor, urmându- 1 
în Top-ul actorilor de film pe Amza Peîlea, care i-a fost colaborator şi 
prieten. De la filmul poliţist: "Cu mâinile curate", "Ultimul cartuș", "Un 
comisar acuză", "Revanşa”", "Duelul" ... şi până la filmul de artă precum 
"Moartea lui Ipu", "Ciuleandra", "Ultima noapte” sau "Osânda", 
succesul său depăşeşte orice aşteptări. Printr-o comedie - "Nea Marin 
miliardar” - stabileşte şi recordul ide spectatori la un film românesc: 18 
milioane. 

Scenarist, actor, regizor, Sergiu Nicolaescu atinge o popularitate rar 
întâlnită. Peste 130 milioane de spectatori români i-au văzut filmele în 25 
de ani. Reuşind în cariera sa, Sergiu Nicolaescu şi-a ratat viaţa 
particulară. O scurtă căsătorie cu Mariana în 1958 şi o a doua (1980- 
1991) cu Gabriela, care i-a fost şi prețios colaborator în filme. Nu are 
copii şi a rămas un lup singuratic. întreaga viaţă şi-a sacrificat-o pentru 
profesie. Anul acesta împlineşte 65 de ani. La mulți ani"! 

Prin curajul său, devine una din figurile cele mai interesante ale 
Revoluţiei din Decembrie 1989. Devenit om politic, îşi păstrează o 
personalitate care ne aminteşte de eroii săi din filme. Oriunde s-ar fi 
născut acest om, ar fi ajuns mare. Succesele sale i-au adus multă 
admiraţie şi simpatie, dar şi invidie. 

Cuvântul autorului 


Suntem o naţiune tânără, intrată în viaţă după Marea Unire. Născuţi 
între poftele a trei imperii, pe o insulă latină, într-o mare de slavi, am 
părut o ţară a nimănui aproape 1000 de ani, deşi aveam un trecut încă 
dinaintea istoriei şi nişte strămoşi care, prin violenţa credinţei lor, a 
curajului şi spiritului de sacrificiu, ne lăsau genetic un cadou care ne 
dădea dreptul la alt destin. Am trecut prin Noaptea timpurilor, fără 
strălucire şi fără zgomot. 

Mult trebuie să fi bătut vântul suferinţei pe meleagurile noastre ca din 
două popoare războinice să se nască unul paşnic. Ne-am ascuns prin 
păduri, văi şi munţi, în loc să construim cetăţi de piatră în faţa barbarilor 
fără credinţă. Atunci când stai ascuns, teama creşte, şi în ea omul devine 
altul. Credinţa ne-a dat un alfabet străin şi ne-a apropiat de greci şi de 
slavi în locul occidentului. Şi de atunci încoace ne tot chinuim să revenim 
în Europa. Numai comparându-ne cu polonezii catolici, putem avea 
explicaţia subis-toriei în care ne-am complăcut. Privind cu luciditate 
trecutul nostru, ne vom îneca într-un ocean de amărăciune. Câte secole de 
beznă, trădări, groază, persecuție şi iobăgie! Ce puţine clipe de glorie sau 
de triumf! Mă revoltă jelaniile şi resemnarea din atât de iubita noastră 
Mioriţă. Admir pe Mircea, Mihai, Carol şi Antonescu, care au avut 
cultul cuceririlor şi al forței în folosul Țării. 

în ultimul secol, am intrat în două războaie mondiale, am avut 2,5 
milioane victime şi am terminat fără a ne afla pe lista învingătorilor şi nici 
pe cea a învinşilor. Să fie de vină morţii ? Sau trădătorii. Aş fi preferat să 
le fi pierdut, saivându-ne onoarea. Luptând împotriva celor mai puternice 


armate ale lumii, cu ruşii şi 


germanii, am intrat lihniţi, şi umiliţi, din nou ca iobagi sub cizma 
comunistă. De aici, o altă jumătate de secol de întuneric, poate cel mai 
umilitor prin resemnare. Și deodată, ca o explozie, a venit Revoluţia 
noastră, născută din demnitatea ce părea moartă. O clipă de sacrificiu, de 
libertate şi de bucurie! S-a născut o speranţă, după vremuri telurice. O 
clipă, pentru că, din nou, au apărut trădătorii, delatorii istoriei, gata să 
nege totul. încercarea de a compromite Revoluţia prin urmările ei este 
înşelăciune. 

Mă ridic împotriva acelora care neagă Revoluţia, care o atribuie unor 
aranjamente personale, care vor să ne jefuiască de un posibil ideal; 
împotriva tuturor din afară, care afirmă că totul a fost o minciună şi prin 
asta dovedesc că ne consideră duşmanii lor. 

Am sacrificat 5 ani de cercetări, am fost hulit, jignit, ameninţat. 
Timpul ne va judeca pe toţi la justa noastră valoare şi credință națională. 
Am scris o parte din ceea ce cred, poate am făcut greşeli, dar sunt fără de 


voie. De asta să fiţi siguri. Voi reveni. 


SERGIU NICOLAESCU 

ARGUMENTUM 


Această lucrare reprezintă rezultatul activităţii mele după 
aproape cinci ani de cercetări asupra everiimentelor din Decembrie 
1989, sub titlul de raport personal. 

Pentru a conferi rigoare întregului material, am filtrat toate faptele, 
informaţiile şi documentele, încercând să depăşesc stadiul îngust al 
interpretărilor subiective, al manierismului cronologizant şi să construiesc 
un raționament corect, detaşat de orice interese politice şi fără frică. 
Afirmațiile făcute, am căutat să le argumentez în plan faptic şi 
documentar. 

Am selecționat şi inclus în conţinutul acestui raport acele date a căror 
evoluţie ulterioară, în contextul social politic intern şi internaţional, 
conferă autenticitate şi sunt în legătură directă cu evenimentele din 
Decembrie. Detalii, dovezi, justificări se găsesc în cele şase secţiuni 
elaborate deja de Comisia Senatorială pentru cercetarea evenimentelor din 
Decembrie '89 - prima legislatură. O parte din cercetări se regăsesc şi în 
prezenta lucrare, având comentarii personale şi actualizări. 

Nu pot să nu amintesc dificultăţile întâmpinate, datorate existenţei 
unor oameni care nu vor să spună tot ce ştiu, din teamă, din laşitate sau 
din interes personal, oameni cărora le este mai profitabilă tăcerea decât 
mărturia, care se joacă de-a enigmele pe mormintele celor căzuţi şi care se 
opintesc să ţină istoria în loc, aruncând asupra Revoluţiei o imagine falsă, 
ceea ce ne-a adus pe plan internaţional imense şi ireparabile pierderi. Am 
fost şi sunt convins că prezentul material, care se doreşte o sinteză a celor 
patru ani de cercetări şi peste 800 de pagini scrise în şase secţiuni, va 
naşte şi reacţii de negare din partea unora care şi-au format puncte de 
vedere personale, unele corelate cu interese de grup, altele având caracter 
politic. Aştept din partea acestora o dovadă că au citit studiul făcut de 
mine şi apoi punctele lor de vedere în scris. Istoria le va clasa după 
adevărata lor valoare. Negări fără studiu şi argumente nu pot fi luate în 
considerare. 

S-au scurs cinci ani de la marele eveniment care a schimbat din temelii 
viaţa socială, politică şi economică a ţării şi care, insist a-l denumi - 
Revoluţia Română din Decembrie 1989. 

In această perioadă, am iniţiat şi prezidat Comisia Senatorială de 
Cercetare a Evenimentelor din Decembrie, (iunie 1991 - iunie 1992), 
acţionând pe două planuri distincte: unul al strângerii de documente din 
partea instituţiilor militare sau civile angrenate în evenimente şi un al 
doilea în adunarea, confruntarea şi stocarea de probe de la martori oculari, 
toate acestea pentru a se permite elaborarea unor concluzii pertinente sau 
supoziţii obiective. 

S-au planificat 11 secţiuni, din care au fost realizate şase, rezultând 
peste 800 de pagini scrise de Comisia din prima legislatură. 

Cu responsabilitatea dată de misiunea ce o aveam de îndeplinit, .un 
audiat peste 1000 de martori participanţi la evenimente, am ltudiat peste 
4000 de declaraţii şi documente de diferite feluri. 

(“a stil de lucru, s-a folosit următoarea metodă: 

Laza I: strângerea de material documentar de la M.Ap.N. şi MI. 
(pentru fosta Miliție şi trupele de Securitate), SRI (pentru fosta 
Securitate), Procuratură în toate cercetările întreprinse din 1989 până 
astăzi (cuprinzând şi declaraţii ale civililor participanţi l.: evenimente). 
Toate acestea, faţă în faţă cu declaraţiile şi mărturiile celor care s-au aflat 
în locurile cele mai periculoase, m .( ându-şi viaţa, deci cei mai 
competenţi în aprecierea eveni-vn ulcior, a revoluţionarilor care prin 


curajul lor au învins o mure ce aproape o jumătate de secol a paralizat 
voinţa şi demni- ii: poporului nostru. 

Paza a Il-a: pe baza materialelor documentare oficiale, s-au întocmit 
descrieri ale evenimentelor pe "locuri fierbinți" şi în ordine cronologică. 


Faza a M-a: publicarea unui raport intermediar asupra zonei sau 
locului respectiv în mass-media (locală sau centrală), care cuprinde şi o 
analiză sintetizată a informaţiilor. 

Faza a IV-a: primirea de noi informaţii, provocate de publicarea în 
presă a raportului intermediar. 

Faza a V-a: la locul respectiv, o confruntare directă a membrilor 
Comisiei cu participanţii la evenimente şi colaborarea directă cu 
organizaţiile revoluţionare. 

Faza a VI-a: rescrierea întregului material. 

Faza a VII-a: prezentarea în Senat - discuţii. 

Faza a VDl-a: publicarea raportului. 

La terminarea celor 11 secţiuni, urma întocmirea unui raport final. Am 
dorit să scoatem la suprafaţă adevărul faptelor, fără nici o rezervă, şi să-l 
demonstrăm acolo unde dovezile ne conferă acest drept. în acelaşi timp, 
mai precizăm, o dată în plus, că nu ne-am propus şi nici nu puteam să ne 
substituim Justiţiei, Procuraturii, Poliţiei sau Serviciilor de Informaţii. 
Prin obiectivul urmărit, care a fost aprobat de plenul Senatului în ambele 
legislaturi, nu ne-am propus să găsim vinovaţii, aceasta fiind sarcina 
instituţiilor menţionate mai sus, ci o cercetare a evenimentelor, care să 
restituie românilor adevăratele imagini ale Revoluţiei lor. Implicările şi 
vinovăţiile vor reveni instituţiilor abilitate şi justiţiei. 

Comisia a realizat următoarele secțiuni: 

- Secţiunea I - moartea generalului Milea Vasile; 

- Secţiunea a Il-a - moartea generalilor Nuță Constantin şi Mihalea 
Velicu; 

- Secţiunea a Il-a - evenimentele desfăşurate în perioada 16- 
22.12.1989, în municipiul Bucureşti; 

- Secţiunea a rV-a - acţiunile de dezinformare şi diversiune psi- 
hologică şi radioelectronică; 

- Secţiunea a V-a - evenimentele desfăşurate în municipiul şi judeţul 
Braşov; 

- Secţiunea a Vl-a - evenimentele desfăşurate în municipiul Cluj- 
Napoca şi judeţul Cluj. 


CONTEXTUL INTERN ŞI INTERNAȚIONAL 
ÎN CARE S-AU ÎNCADRAT ACȚIUNILE 
REVOLUȚIONARE DIN DECEMBRIE 1989 


In jumătatea a doua a acestui secol, România, după sacrificiul de la 
Yalta, a trecut sub tutela armată a comunismului sovietic, a consilierilor 
bolşevici şi a instructorilor comintemişti. Dar aceasta a fost nu numai 
soarta României, care, între anii 1941-1944, a luptat împotriva Uniunii 
Sovietice alături de Germania, ci şi a ţărilor victime ale agresiunii hit- 
leriste, precum Cehoslovacia, Polonia, intrate şi ele alături de Bulgaria, 
România şi Ungaria sub aceeaşi tutelă a comunismului Stalinist. Cel mai 
periculos lucru adus de includerea în sfera de influenţă a bolşevismului a 
fost pierderea identităţii, a istoriei şi a conştiinţei naționale. Nu pot să nu 
îmi amintesc spusele marelui nostru poet Lucian Blaga: "Lozinca va lua 
locul conştiinţei, iar partidul locul lui Dumnezeu". în deceniul şase, ne-am 
sovromizat în toate direcţiile cu entuziasm, sprijiniți direct de unele ele- 
mente ale etniilor conlocuitoare (evrei şi unguri intrați printre primii în 
partid sau Securitate), dar şi de unii români naivi sau de rea credinţă, fără 
dragoste de ţară şi puşi pe căpătuială. 

în 1953, Berlinul face prima mişcare anticomunistă (14 iunie), urmată 
la numai 3 ani de revoluţia ungară din 1956, strivită după toate regulile de 
armata sovietică sub privirile indiferente ale Occidentului, a cărui 
intelectualitate era partizană a modei proco-muniste (Franţa, Italia). 
Strivită sub şenilele tancurilor sovietice, încercarea de revoluţie din 
Ungaria trebuia să fie un exemplu care să elimine orice speranţă de rupere 
a ţărilor satelite de suveranitatea sovietică. Situaţie acceptată cu cinism de 
lumea occidentală. 

Moartea lui Stalin nu a adus nimic nou, ci doar a reconfirmat faptul că 
bolşevismul este forma cea mai abjectă a dictaturii, indiferent cine este în 
fruntea imperiului sovietic, moştenitor al imperialismului rus, manifestat 
prin ortodoxism şi panslavism. 

După plata înzecită a despăgubirilor de război, Hruşciov i-a scăpat pe 
comuniştii români de sub control, şi Gheorghiu-Dej începe o politică 
naţional-socialist-marxistă, condusă de „reprezentanţii proletariatului", 
proletariatul însuşi devenind masă de manevră, ameţit prin lozinci 
egalitariste şi populiste. Anul 1968 a evidenţiat poziţia deosebită a lui 
Ceauşescu, noul dictator din România. începe o epocă favorabilă pentru 
ţara noastră, Occidentul punându-şi speranţa în micul dictator român, care 
se opunea suveranităţii sovietice. Guvernele occidentale vedeau în 
Ceauşescu exponentul rezistenţei faţă de U.R.S.S., într-un regim socialist 
care părea original. în plasa vicleanului dictator cad oameni politici cu 
nume răsunătoare (Nixon, De Gaulle, Pompidou, Strauss etc.). Iluzii, 
românul nu era capabil să-l imite pe Tito, el însuşi fiind mai comunist 
decât fanaticii bolşevici. Sub privirile încurajatoare ale Europei, sprijinit 
de o grupare de profitori mediocri şi adulat printr-un incredibil cult al 
personalităţii, Ceauşescu devine cel mai absurd dictator de pe continent. 
Parafrazându-l pe Blaga, „doctrina ceauşistă va lua locul religiei”. 

Deceniul optzeci aduce mari fransformări social-politice şi eco-nomice 
în ţări ca Polonia, Ungaria, Cehoslovacia şi R.D.G. In U.R.S.S., 
Gorbaciov îşi impunea politica sa, care se dorea a fi o salvare pentru 
sistemul comunist falimentar. Malta se înscrie în istorie ca o pagină 
epilog al unei aproape jumătăţi de secol început la Yalta, unde trei mari 
puteri ale lumii şi-au împărţit sferele de aşa-zisă influenţă. România, 
alături de alte ţări, a devenit victima acestor puteri învingătoare în cel de- 
al doilea război mondial, deşi sacrificiul uman, economic şi militar al 
României în războiul antihitlerist o impunea ca a patra ţară învingătoare. 

Evenimentele ce aveau să se declanşeze în ţara noastră la finele anului 
1989 se înscriu în mod logic în procesul general est-european, 


aflat într-o derulare accentuată, supus principiului domino-ului şi unui 
destin implacabil al istoriei. Unul după altul, regimurile comuniste din 
această zonă geografică se vor prăbuşi, marcând pulverizarea tuturor 
elementelor specific totalitare: dictatura partidului unic, dirijismul de stat 
excesiv centralizat al economiei, proprietatea privată - simbolică, 
drepturile şi libertățile fundamentale ale oamenilor - inexistente. 

Transformările din deceniul opt au fost, în general, dorite şi reclamate 
de toate centrele de putere ale politicii mondiale. Ceauşescu, aproape 
singur, închistat în dogmele ideologiei sale „originale", în megalomania 
sa paranoică, într-un deşănţat cult al personalităţii, a rămas insensibil la 
toate semnele exterioare, incapabil să recepteze corect sensul istoriei şi 
prea puţin dispus să se adapteze progresului acesteia. Ca urmare, s-a 
declanşat un proces de izolare totală a ţării noastre pe plan extern, mai 
ales în domeniul economic şi politic, fără precedent în trecutul istoric al 
României. 

Ceauşescu, aproape analfabet, dotat însă nativ cu o şiretenie rar 
întâlnită, reuşeşte să amestece comunismul, forma organizată de luptă a 
internaţionalismului proletar, cu naționalismul vulgar şi primitiv, 
subjugând puterea economică, ştiinţa, cultura, arta şi tot ceea ce era 
suflare românească în avantajul propriei sale personalități. Cu acest 
amalgam nemaiîntâlnit în istoria omenirii, el reuşeşte să intoxice moral o 
naţiune, care din 1936 a fost supusă, necontenit, de 5 dictaturi: dictatura 
regală a lui Carol al II-lea, scurta dictatură în timpul statului național 
legionar, dictatura personală, de tip militar, a lui lon Antonescu, dictatura 
comunistă de model sovietic (Gh. Gheorghiu-Dej) şi dictatura personală a 
lui Ceauşescu (marxistă). 

Faţă de exterior, dictatorul mima o opoziţie faţă de sovietici, pe care 
aceştia păreau că o acceptă cu greu, în realitate convenindu-le, ceauşismul 

fiind un exces de extremă stângă şi România un fleac în faţa tancurilor 
sovietice. 

în interior, dictatorul a preconizat paleative pentru remedierea unor 
grave disfuncţionalităţi ale organismului economic şi compensaţii ridicole 
pentru lipsurile materiale în care se zbătea cvasitotalitatea populaţiei ţării. 
Ca rezultat s-au accentuat starea de disperată nemulţumire în toate 
păturile sociale şi radicalizarea opiniei publice până la crearea unei stări 
prerevoluţionare, explozive, nemaiîntâlnite, aşa cum evenimentele 
ulterioare aveau să o confirme. 

Deşi a apărut un anumit opoziționism în cadrul partidului (Bîrlădeanu, 
Pârvulescu, Trofin, Apostol, Iliescu, Fazekaş, Ioniță), acesta a fost uşor 
anihilat de perfectul aparat represiv, neputând influenţa evenimentele ce 
au urmat în Decembrie 1989. Un rol important în cele patru decenii l-au 
jucat acei oameni de ştiinţă şi cultură care au reuşit să cultive un 
europenism de fond şi o conştiinţă naţională opusă comunismului. Ştiinţa, 
cultura şi arta au continuat să creeze, spiritul românesc nu a dispărut, în 
ciuda opresiunilor şi a cenzurii, chiar dacă cultul lui Ceauşescu s-a impus, 
prin teroare, mai ales în cultură şi artă. 

în receptarea sensului proceselor aflate în derulare pe plan european şi 
mondial, un rol important l-au avut informaţiile aflate la dispoziţia 
dictatorului, obţinute de instituţiile specializate ale statului cu atribuţii în 
acest domeniu - Securitatea, Ministerul Afacerilor Externe şi organele de 
profil ale partidului. 

Deşi a existat şi permanenta teamă de a nu aduce la cunoştinţa 
dictatorului informaţii ce ar putea să-l supere, totuşi trebuie reţinut că 
Ceauşescu era în perfectă cunoştinţă de cauză asupra situaţiei interne şi 
internaţionale premergătoare acţiunilor din Decembrie 1989. 

încă de la Congresul al XIV-lea, îşi propusese unele schimbări în 
cadrul guvernului, deoarece îşi pierduse încrederea în unii din membrii 
acestuia (Dăscălescu şi Milea, capi de listă), acţiune amânată pentru anul 
următor, la o plenară ce se preconiza a se desfăşura în luna martie 1990. 
Congresul al XIV-lea a avut menirea de a demonstra lumii întregi 
unitatea deplină a partidului în jurul secretarului sau general, dar şi 
fidelitatea organelor şi organismelor statului laţii de politica P.C.R., care 
era de fapt politica cuplului Ceauşescu. Totodată, a dovedit laşitatea celor 
care îl înconjurau, indiferent dacă erau mediocri notorii sau recunoscute 
capacități. 

Pe plan extern, menţionez doar unele din problemele ce ar fi trebuit să- 
] trezească pe dictator la realitate: declaraţia preşedintelui Franţei, 
Mitterrand, la Budapesta; discuţia cu conducătorii Iugoslaviei privind 
Banatul; discuţia de la Arad în iulie cu ungurii, unul dinUe ei fiind chiar 
Gyula Horn, şi care amenințau cu mediati-zarea internațională a 
problemei Ardealului; informaţiile privind discuţiile Gorbaciov-Bush de 
la Malta; întâlnirea de la Moscova cu Gorbaciov, în cadrul căreia sunt 
proferate alte ameninţări; atenţia scăzută ce i s-a acordat în comparaţie cu 
alți membri ai delegaţiei la Moscova (Dăscălescu) şi altele. Totodată, 
personalități politice străine iau frecvent atitudini publice la adresa 
situației din România, unele dintre ele constituindu-se în tot atâtea 
avertismente la adresa dictatorului. 

Prin interviuri date la diferite posturi de radio, în buletine de ştiri, 
subiectul „România" părea a 11 nelipsit de pe agenda contactelor politi- 
co-diplomatice la nivel înalt şi a frecventelor reuniuni ale unor organisme 
suprastatale ce s-au desfăşurat în perioada de referinţă. Apare din ce în ce 
mai evident că la Malta, printre altele, se hotărâse şi soarta ultimului 
dictator comunist din Europa, probabil doar în câteva minute. 

Voi reproduce câteva din afirmaţiile unor personalităţi. 

în interviul acordat postului de radio „France International" la 
24.11.1989, consilierul prezidenţial sovietic Oleg Bogomolov declara: 

„Procesul ce se desfăşoară în prezent în unele ţări europene de est 
are un caracter ireversibil şi de generalitate...privesc cu un anumit 
optimism evoluţia viitoare a României...". (D.S.S. Nota S.I.E. 0086 din 
27.11.1989). 

La 10.10.1989, după încheierea reuniunii la nivel înalt de la 
Strasbourg, preşedintele Franţei a lansat public următoarele idei, 
referitoare la: „...Problema unor provincii... în schimb, nu trebuie să se 
omită existența divergenţelor între Ungaria şi România în problema 
Transilvaniei sau problema Basarabiei... Franţa şi U.R.S.S.-ul trebuie să-şi 
reia rolul de a asigura echilibrul în Europa...". (D.S.S./S.I.E.00288 din 
12.12.1989). 

In buletinul de ştiri al Casei Albe s-a publicat un interviu al 
preşedintelui George Bush, în care, referindu-se la România spunea: 

"Aş dori să văd unele acţiuni şi în această ţară...am trimis în 
România un nou ambasador...L-am trimis în România tocmai pentru că 
este un om ferm şi intransigent... (D.S.S. Nota $.1[.E.00277/02.12.1989). 
Să nu uităm că preşedintele Bush îndeplinise anterior funcția de şef al 
C.L.A. 

1...Va fi foarte greu...particularitățile proprii care exclud posibilitatea 
producerii unei revoluţii de catifea...". "...Cele două părţi vor aborda cu 
prioritate probleme privind redefinirea sferelor de influenţă...problema 
exercitării de noi presiuni coordonate asupra acelor ţări socialiste care nu 
au trecut la aplicarea de reforme reale...statele vest-europene să aibă un 
rol sporit în influențarea situației din Europa de est...”. (D.S.S. Nota 
$.1.E.00275/07.11.1989). 

La întâlnirea dintre cancelarul Kohl şi preşedintele Mitterrand, pe plan 
mai larg s-a stabilit: 

"Sprijinirea constituirii unui front comun al forţelor de opoziţie din 
ţările socialiste..." (D.S.S. Nota $.1.E.00252/793/07.11.1989). 

Prin iniţiativa de a convoca la Paris o reuniune de urgenţă a şefilor de 
stat şi de guvern ai ţărilor membre ale Pieței Comune, preşedintele Franţei 
urmărea: 

" „Implicarea sporită a ţărilor comunitare în acţiunile de destabilizare 
în ţările din Europa de est...A se încuraja direct constituirea în ţările 
socialiste a unei mase de manevră, formată din cetăţeni nemulțumiți, 
pretabili la acţiuni protestatare". (D.S.S.Nota S.1.E.00260/16.1 1.1989). 

Printre hotărârile reuniunii de la Paris cu privire la ţara noastră, în 
contextul poziţiilor concertate ale S.U.A. şi U.R.S.S. se avea în vedere: 

"..Intensificarea acţiunilor vizând crearea unei tensiuni interne 
destabilizatoare, prin folosirea unei stări de nemulțumire şi incitări în 
mediul minorităţii maghiare...". (D.S.S. Nota $.1[.E.00263/22.1 1.1989). 

Măsurile stabilite la astfel de reuniuni par să se materializeze rapid 
printr-o mare diversitate de mijloace şi metode. După reuniunea la nivel 
înalt a N.A.T.O. de la Bruxelles, guvernul Olandei preconiza următoarele 
orientări în relaţiile cu România: 

"...Intensificarea campaniei propagandistice de denigrare a realităţilor 
din România şi stimularea prin toate mijloacele...a elementelor 
protestatare".(D.S.S. Nota $.1.E.00286/11.11.1989). 

"Recent, C.I.A. a înființat o organizaţie numită „Trust Organization" 
care-şi propune: încurajarea şi sprijinirea mişcărilor de disidenţă în ţările 
socialiste, organizarea şi dirijarea activităţilor informative în rândul 
emigrației, iniţierea unor acţiuni îndreptate contra statelor socialiste prin 
intermediul unor elemente ostile... Instruirea acestora este făcută de un 
grup special, constituit din foste cadre ale serviciilor de informaţii din 
ţările socialiste care au trădat, 
între acestea numărându-se şi trădătorul Pacepa ................... pentru viitor 

organizaţia îşi propune să-şi concentreze activitatea cu preponderență 
împotriva României şi  Cehoslovaciei...!. (D.S.S. Nota S.LE. 
00444/814/14.11.1989). 

Toate acestea sunt note prezentate de D.S.S. lui Ceauşescu şi au rolul 
de a vă reda starea de spirit în care se afla dictatorul şi serviciile sale de 
opresiune. Explică totodată starea de panică în care au intrat toți 
colaboratorii servitori ai dictaturii atunci când masele de manifestanți s-au 
îndreptat spre clădirea CC.-ului. 

în continuare, voi face o scurtă trecere în revistă a unora din datele 
obţinute de serviciile de informaţii româneşti, în legătură cu fenomenele 
de interes pentru România, semnalate în zone din imediata vecinătate: 


"...Ungaria acţionează...în scopul destabilizării situației politice 


interne în ţara noastră, cu prioritate în Transilvania...conducerea ungară 
mai acționează pentru internaționalizarea problemei Transilvaniei...". 
„Simultan cu provocarea unor demonstraţii ale populaţiei de origine 
maghiară din Transilvania, Ungaria are intenţia să provoace incidente la 
graniţă...care să degenereze în conflict militar...acest scenariu Ungaria îl 
are în vedere să-l realizeze cu ştirea U.R.S.S. şi cu sprijinul Austriei...". 
(M.Ap.N. Telegrama 015771/09.11.1989). 

" „Emigrația maghiară din Occident şi cercurile guvernamentale de la 
Budapesta vehiculează...ideea reanalizării în forurile internaționale a 
statutului actual al Transilvaniei, urmărindu-se antrenarea etnicilor unguri 
din România în acţiuni pentru crearea unui stat independent sau 
autonom...necesitatea întemeierii unui Ardeal independent, neutru şi 
suveran...urgentarea proclamării autonomiei Transilvaniei şi înglobarea 
acesteia într-o așa-zisă federaţie...". (Dosar S.R.I. Nota U.M. 0610 F.N., 
fila 62). 

în fine, am selectat şi câteva din informaţiile ce se referă la situaţii şi 
fenomene sesizate în interiorul ţării, pentru a ne face şi o idee de modul 
cum D.S.S., prin generalul Iulian Vlad, i le prezenta cuplului Ceauşescu 
aproape zilnic, unele scrise chiar de mână pentru a garanta 
confidențialitatea. 

"Cercurile reacționare din Ungaria, şi în primul rând biserica 
reformată, manevrează pe fostul preot Tokes Laszlo din Timişoara, 
antrenându-l în acţiuni naționalist-iredentiste şi antiromâneşti...încă din 
luna iulie 1988, a fost instigat să declanşeze acţiuni aşa-zis contestatare 
deschise, în scopul atragerii asupra lui a unor măsuri din partea 
autorităților, care să-i creeze statut de persecutat pe criterii naţionale şi 
religioase...". 

"La 20.10.1989, cu prilejul controlului de frontieră efectuat asupra a 
doi preoţi reformaţi din Debreczen, s-a stabilit că aceştia au venit în ţară 
special pentru a-l contacta şi încuraja pe Tokes Laszlo. Asupra lor s-au 
găsit mai multe înscrisuri ascunse în pla-foniera autoturismului cu care 
călătoreau, între care: 

O list;! cu întrebări adresate lui Tokes Laszlo de Forumul 


Democratic Ungar în legătură cu situaţia sa şi unele aspecte ale politicii 
partidului şi statului nostru, în scopul folosirii materialului în propaganda 
antiromânească din exterior; 

- textul unei declarații comune a reprezentanţilor adunărilor bisericilor 
reformate de dincolo de Tisa şi a organizaţiilor Frontului Democrat Ungar 
din Debreczen, prin care este apărat Tokes Laszlo si se fac aprecieri ostile 
la adresa autorităţilor clericale şi de stat din România; 

- o chitanţă în original (se află în xerocopie la dosar - n.n.), prin care 
Tokes Laszlo confirma primirea sumei de 20.000 lei, însoţită de o 
mulțumire în termeni religioşi. înscrisul atestă că acţiunile sale sunt 
subvenţionate din exterior".(Dosar S.R.I.Nota U.M.0610 KN. fila 67). 

Este de menţionat şi încercarea de a aduce la TV maghiară pe 14 iunie 
1989 pe regele Mihai alături de L. Tokes, bineînţeles în scopul 
mediatizării preotului maghiar. 

Generalul Iulian Vlad, şeful D.S.S., în luna septembrie 1989, i-a 
prezentat personal lui Ceauşescu un dosar privindu-l pe Tokes 1 aszlo, 
cerându-i aprobarea pentru înaintarea cazului respectiv instanţelor de 
judecată. Ceauşescu a considerat însă acţiunile preo-i ii 1 ui ca 
nereprezentând un pericol deosebit şi a refuzat instrumentarea cazului. 

Organele de securitate ale judeţelor Cluj, Arad şi Timişoara au 
evidenţiat existenţa unor cetăţeni de diferite naţionalităţi ca membri ai 
unor organizaţii internaţionale subversive, veniţi în ţară ca turişti si care 
duceau acţiuni de influențare şi incitare asupra unor personalităţi interne. 
(Direcţia I Nota F.N./F.D. - Direcţia a III-a Nota F.N./12.1989). 

"..O atenţie sporită a fost acordată identificării şi verificării unor 
cetăţeni străini, în mod deosebit din Germania, Franţa, Spania şi S.U.A., 
care veniţi în România sub diferite acoperiri au contactat elemente 
legionare, transmițând indicații şi instrucţiuni de la grupurile 
legionare...s-a acţionat în direcția descifrării scopului şi sensului venirii în 
ţara noastră a unui mare număr de cetăţeni 

din Ungaria, cu mult peste cotele perioadelor anterioare...s-a stabilit cu 
certitudine o creştere fără precedent a numărului evenimentelor de 
frontieră...". (Dosar S.R.I. Nota nr. 0386588/ 12.11.1991, cu activităţile 
cadrelor fostei U.M. 0610, în perioada 15-30.12.1989). 

In perioada premergătoare datei de 16.12.1989, atât în judeţul Timiş, 
cât şi în judeţele Caraş-Severin, Covasna, Brăila etc., organele de 
securitate şi vameşii au înregistrat intrarea în ţară prin punctele de frontieră 
şi deplasarea în tranzit sau în interes turistic a unui însemnat număr de 
turişti străini, în majoritate ruşi, maghiari sau sârbi, sosiți în grupuri de 2-3 
cu autoturisme personale. 

lată ce declara şeful Serviciului de Contraspionaj al Securității 
judeţului Timiş: „...în zilele premergătoare datei de 16, a apărut un 
fenomen, respectiv intrarea în ţară prin punctele de intrare de vest din 
Iugoslavia a unor grupuri masive de turişti în maşini - formatul unui grup 
era de 20-30 de maşini - aparţinând unor ţâri vecine...cei veniţi erau ruşi şi 
maghiari de ordinul miilor ... foarte mulţi au rămas în judeţ, nu s-au cazat 
în spaţiile oficiale de cazare, au rămas răspândiţi în oraş prin maşini...erau 
informaţii cu privire la cetăţeni care erau la vremea respectivă denumiți 
fugari, că s-au întors şi că au frecventat unele centre de instruire din 
Ungaria şi care urmau să desfăşoare acţiuni diversioniste pe teritoriul ţării 
noastre...". 

Din cercetarea datelor organelor de vamă, s-a constatat în luna 
decembrie 1989 o importantă creştere a numărului de cetăţeni sovietici 
care vizitau în grupuri România, respectiv 67.530 de persoane în raport cu 
30.879 de persoane în perioada corespunzătoare a anului 1988. Totodată, 
s-a constatat o ciudată creştere a numărului cetățenilor străini sosiți în ţară 
cu paşaport de serviciu sau în tranzit. 

Judecate din perspectiva evenimentelor petrecute în Decembrie 1989 în 
ţara noastră, consider a nu fi lipsite de semnificaţii unele situaţii semnalate 
la frontierele României, sesizate de organele de specialitate ale M.Ap.N. 
Acestea par a se înscrie într-o anumită logică a faptelor, prefigurate şi de 
celelalte categorii de informaţii: 


în U.R.S.S. se semnalează o serie de aplicaţii notificate, precum şi unele 
executate de mari unităţi tactice în zona Cernăuţi în perioada 14- 
17.12.1989. Totodată, s-a constatat intensificarea activităţilor practice 
privind executarea de trageri navale şi aeriene de către unități de marină şi 
aviație militară. în perioada 18-22.12.1989, în cadrul Forţelor Maritime 
Militare sovietice s-au executat lansări de rachete într-un raion maritim 

situat la vest de peninsula Crimeea. (M.Ap.N./ M.St.M./D.. Buletin 
informativ 4454 din 19.12.1989 şi Sinteza informativă 4362/1989). 

Din informaţiile sinteză Înaintate în urma documentării de presă în 
garnizoana Brăila a rezultat, în afara creşterii interesului turistic 
nemaîntâlnit în această zonă, că începând din 18.12.1989, pe şoseaua Reni- 
Giurgiuleşti a fost semnalată o coloană de peste 70 camioane militare. 
(M.Ap.N./M 590 din 10.02.1992). 

în Ungaria sunt de reţinut aplicaţiile batalioanelor de cercetare- 
diversiune din organica corpurilor de armată care au executat pregătire 
specifică ducerii acţiunilor de luptă în spatele trupelor inamice, respectiv 
Corpului 1 şi 3 Armată între 16-18.12.1989, acțiuni finalizate cu 
executarea unui marş încheiat în raioanele situate la 15-20 km de frontiera 
României. Aceleaşi unităţi au executat în lunile martie-iunie, prin rotaţie, o 
pregătire specială la baza de instrucţie în teren muntos de la Rezi (12 km 
nord de Keszthely). (M.Ap.N./M.St.M./D.I. Sinteza informativă 
4362/1989). 

în Bulgaria, Forțele Maritime Militare executau la 20.12.1989 activități 
de pregătire de luptă într-un raion situat în sud-vestul Mării Negre, unele 
din ele în cooperare cu Flotila sovietică din Marea Neagră. 
(M.Ap.N./M.St.M./D.I. - Buletin informativ 299, 4455, 4362/1989). 

Evoluția informațiilor sosite pe diverse canale nu putea prevesti nimic 
bun pentru dictator. Soarta ce era hărăzită liderilor fostelor state socialiste 
est-europene o dată înlăturați de la putere nu avea darul să-1 lase 
indiferent. 

în special schimbarea celor doi dictatori - Honeker şi Jivkov -, înlăturați 
prin lovituri de stat susținute evident de Gorbaciov. 


Specific celor două cazuri a fost trecerea securităților şi armatelor de 
partea opozanților celor doi dictatori. 

Astfel Ceauşescu avea imaginea unei cabale internaționale, 
materializată în acțiuni concertate din partea unor forțe diverse, având 
drept finalitate pulverizarea regimului al cărui exponent şi unic conducător 
era. El era convins că pericolul vine numai şi numai din afară, iar în 
interior eventual de la persoanele din anturajul sau. Cel mai periculos 
adversar al său i se părea a fi Gorbaciov. Din analiza stenogramelor 
şedinţelor C.P.Ex. din 17, 20, 21 şi 22.12 şi a unor discuţii avute cu 
membrii acestui organism, reies clar încercările lui de a-i speria pe de o 
parte şi de a-i provoca pe de altă parte. Ne referim la atacurile directe la 
adresa lui Iulian Vlad, Tudor Postelnicu şi Vasile Milea. Ca urmare a 
pierderii încrederii în unii dintre colaboratorii săi, plecând în Iran, a lăsat la 
conducerea statului în locul său pe Elena Ceauşescu şi pe Manea Mănescu, 
deşi ar fi fost îndreptăţit a îndeplini această sarcină, primul ministru de 
atunci, Constantin Dăscălescu. Este cunoscută neîncrederea ce o avea în 
gen. Milea, pe care de fapt preconiza să-l înlocuiască la viitoarea plenară 
din luna martie cu Dincă Ion, (propria lui declaraţie), iar după noaptea de 
21/22.12.1989 cu gen. Victor Stănculescu (declaraţia lui lon Coman). Din 
analiza hotărârilor pe care le-a luat, ne dăm seama că intrase în panică şi în 
nici un caz nu era dotat pentru momente grele. Mai amintesc următoarele 
hotărâri, care confirmă cele susținute mai sus. La Timişoara, deşi avea o 
echipă puternică formată din lon Coman, generalii Guşă, Stănculescu, 
Niţu, Chiţac, Macri etc., în 19 decembrie mai trimite pe Bobu, Dăscălescu 
şi Ilie Ceauşescu, bineînţeles fără rezultat. în 20 şi 21, schimbă comanda 
militară de la Timişoara, înlocuindu-l pe Guşă cu Stănculescu, apoi îl 
cheamă, în aceeaşi noapte, pe ultimul la Bucureşti pentru a-l schimba pe 
Milea. în noaptea de 21-22 1-a pus pe Dincă să-l supravegheze pe Milea... 
El nu a încercat să întâmpine desfăşurarea unor evenimente prin luarea 
unor măsuri de liberalizare a întregului sistem. Dimpotrivă, a intensificat 
tensiunea în interior, folosindu-se de organele de opresiune, partidul şi 

Securitatea, iar faţă de exterior a accentuat izolarea, grăbindu-şi inconştient 
sfârşitul implacabil care se apropia. El va încerca să facă apel la 
naționalism ca în anul 1968, crezând, în mod naiv, că va atrage din nou de 
partea sa majoritatea populaţiei. Eroare. 

Mai grav, Ceauşescu imaginează măsuri, care pe plan extern irită şi 
sfidează personalități politice şi organisme internaţionale influente, cu un 
efect nociv, agravant asupra procesului de izolare a regimului şi ţării 
noastre. în cuvântarea sa la Congresul al XIV-lea se referă, în premieră, la 
Pactul Ribbentrop-Molotov, cu trimitere directă la problema Basarabiei, 
renunţă la Clauza naţiunii celei mai favorizate din partea S.U.A., întrerupe 
raporturile cu F.M.I., obstrucţionează unele reuniuni internaţionale etc. 

în interior, măsurile întreprinse au menirea să accentueze izolarea ţării 
şi să-i întrețină iluzia că societatea, sistemul, sunt ermetic închise, 
impenetrabile la influenţe externe. Se suplimentează cu efective ale 
gărzilor patriotice, dispozitivele de pază şi ordine publică menținute în 
patrulare pe străzi chiar şi după încheierea lucrărilor congresului. De 
asemenea, planul Orient '89 se prelungeşte şi după întoarcerea sa din Iran. 
Accesul ziariştilor sttăini este limitat şi selectiv. Ajutoarele externe sunt 
refuzate, este înăsprit regimul de frontieră şi îngrădită circulaţia străinilor, 
se iau măsuri împotriva disidenţilor şi suspecţilor. 

Nici evenimentele declanşate la Timişoara începând cu data de 
15.12.1989 nu au darul să-l trezească la realitate, considerându-le opera 
exclusivă a unor factori externi, sprijiniți de elemente declasate din 
interior, nesemnificative ca pondere şi moralitate în populaţia ţării. Lui 
Ceauşescu rezolvarea prin forţă a situaţiei din Timişoara i se părea 
firească. 

După intervenţia forțelor de ordine în Timişoara, Ceauşescu are 
sentimentul că incidentele respective nu sunt atât de grave şi decide să nu- 
şi amâne vizita oficială în Iran. Semnificaţia acestei decizii credem că 
include şi intenţia lui de a exploata în plan propagandistic evenimentul, 
vizita urmând a demonstra opiniei publice, 

inclusiv interlocutorilor iranieni, că regimul e stabil, în ţară e linişte, iar 
situaţia se află sub control. Cred că plecarea lui este caracteristică felului 
de a fi al lui Ceauşescu. M-am controlat în această opinie cu declaraţiile 
lui Manea, care i-a fost secretar 27 de ani şi-l cunoştea mai bine ca 
nimeni altul, excepţie făcând Elena Ceauşescu care ştia să-i speculeze 
toate slăbiciunile. Era un gest tactic, lăsând responsabilitatea în seama 
unor colaboratori ce-i erau fideli - ca la întoarcere să se poată desolidariza 
de orice acţiune a lor dacă va fi cazul. Prin cele două teleconferinţe din 17 
şi 20.12., ordinul de a deschide focul îi revine în întregime, de fapt îi era 
conferit şi de funcţia pe care o deţinea: comandant suprem, funcţie pe care 
a folosit-o din plin până în ziua de 22.12.1989, orele 10.30. In plus, vizita 
se anunţa fructuoasă în special în plan economic, oferindu-i şansa com- 
pensării parțiale a pierderilor de pe alte pieţe, urmare a izolării accentuate 
a ţării noastre. 

Mai trebuie menţionat că numai în perioada 21-22.12.1989, în sectorul 
de stat, la unele obiective principale s-au produs 12 incendii de proporţii 
diferite şi care au provocat importante pagube materiale. Aceste acţiuni 
demonstrau atitudinea anticeauşistă a muncitorimii, sătulă de dictatură şi 
sărăcie. 

Dacă Ceauşescu ar fi citit măcar informativ ce spun astrologii despre 
1989 ar fi aflat că în acest secol au fost două conjuncţiuni Saturn - care 
reprezintă structurile existente, instituţii publice şi politice - cu Neptun - 
planeta idealurilor politice şi a libertăţii. In 1917, revoluţia rusă şi în 1953 
moartea lui Stalin. Cea de-a treia era prevăzută în 1989(!) Iată ce povestea 
pentru luna decembrie a anului 1989 Elizabeth Tessier: „Jupiter va fi opus 
lui Uranus la 5 grade ... Cancer - Capricorn, ceea ce înseamnă 
destabilizare generală politică şi economică cu efecte foarte grave Oare 
conducătorii Securităţii să fi fost amatori de astrologie ? 


II 


ROLUL ŞI INFLUENȚA MASS-MEDIA 
INTERNAȚIONALE ASUPRA EVENIMENTELOR DIN 
DECEMBRIE 1989 


Contextul intern premergător acţiunilor revoluţionare din Decembrie 
1989 a fost influenţat şi prin diversele şi deosebit de intensele acţiuni 
desfăşurate de mass-media internaţională. Aceasta urmărea crearea unei 
atmosfere revoluţionare explozive şi chiar declanşarea unui război civil, 
toate acestea pe fondul nemulțumirilor existente generate de dificultățile 
şi privaţiunile specifice crizei economice şi social-politice prin care trecea 
ţara (războiul din Irak este doar un exemplu). 

Industria mass-media se dovedeşte a fi un factor permanent şi foarte 
important de influențare psihică şi morală a populaţiei la acest sfârşit de 
secol, în care dibăcia manipulării informaţiei poate hotărî chiar soarta 
războaielor. 

în cursul anului 1989, atât postul de radio Europa Liberă, cât şi 
majoritatea covârşitoare a presei vorbite sau scrise din exterior şi-au 
intensificat activitatea în scopul destabilizării situației din ţările comuniste 
est-europene şi crearea unor premise pentru răsturnarea regimurilor 
totalitare existente în aceste ţări. 

Este de remarcat efectul profund pe care I-a jucat dezinformarea în 
municipiul Timişoara asupra populaţiei acestui oraş, a întregului Banat şi 
a întregii ţări. Nu este nici o îndoială că în acest sens am fost cu toții 
angrenați într-o manipulare bine pusă la punct. Cifrele referitoare la 
„măcelul"de la Timişoara (miile de morţi, arestaţi sau schingiuiţi barbar) 
au fost difuzate de televiziunile din 

Europa centrală şi ulterior de celelalte agenţii de ştiri din întreaga lume. 
Este clar că zvonul lansat avea la origine o dezinformare deliberată. 
Postul de radio Europa Liberă este cel care a prevăzut constituirea 
Frontului Salvării Naţionale, dar cei care urmau a face parte din 
conducerea acestuia trebuiau să fie semnatarii scrisorii adresate Vestului 
pe 27 august şi 8 noiembrie şi care, printre altele, afirmau că acest post de 
radio este „....speranţa lor, deoarece el îi ajută pe români să spargă zidul 
tăcerii, să alunge tenebrele şi să restaureze încrederea românilor în faptul 
că ei nu erau singuri în lupta lor". (Raport on Estem Europe - RFE/RL 
ianuarie 1990). „Şi s-a dovedit că într-adevăr de partea românilor, ca şi a 
altor ţări din estul Europei, erau şi serviciile secrete americane, sovietice 
şi aparatele lor de dezinformare şi propagandă". (Anne Maesschalk, 
cercetător la Universitatea Libera din Bruxelles - ziarist-jurnalist). 

La sfârşitul lunii ianuarie 1990, devine pentru oricine o certitudine 
faptul că măcelul de la Timişoara şi „genocidul” comis, după cum 
comentează un ziarist, de „monștrii arabi ai Securităţii” sunt tot atâtea 
minciuni deliberate. "Exagerarea cifrelor de la Timişoara a avut ca scop 
ridicarea românilor împotriva regimului totalitar”. "O asemenea 
manipulare era într-adevăr fără precedent în istoria presei şi constituie, în 
sine, o informaţie eronată, care era gata să determine intervenția « 
Brigăzilor internaţionale » sau ajutor străin”. 

Foarte puţini au fost aceia care s-au simțit obligați să publice 
dezminţiri, aşa cum a făcut-o redactorul-şef al publicaţiei Le monde 
diplomatique, în ediţia din martie 1990. Gioni Minoli, prezentator la 
RAI 2, afirma că „trebuie să ne ferim de televiziune şi de imaginile ei”. 
Fuga după senzaţional a condus la minciună şi impostură. Astfel 
„imaginile atroce ale măcelului de la Timişoara erau rezultatul unor 
regizări". (Le Figaro, 30 ianuarie 1990). 

Constrânsă să exagereze senzaţionalul, în foarte multe cazuri, mass- 
media internaţională se angajează de bunăvoie pe o serie de piste false. în 
acea perioadă, România devine zona cea mai palpitantă. Fosta ţară închisă 
şi secretă pentru ziarişti devine, prin deschiderea graniţelor, locul celor 
mai senzaţionale ştiri. Este penibil să descrii observaţiile unor ziarişti cu 
referire la „batalioanele negre", „cavalerii morţii”, „oamenii invizibili ai 
subteranelor”, „monstrul din ţara lui Dracula”, „vampiri", precum şi 
calificativul „o barbarie a secolului XX". „Dorinţa de a îngropa 
comunismul în nişte atrocități inimaginabile, pentru a provoca repulsie 
totală, generală, demonstrând natura lui crudă, comunismul trebuia 
îngropat astfel”. ...Măcelul de la Timişoara venea să confirme 
similitudinea dintre comunism şi nazism, cel din urmă încheindu-și viaţa 
cu imaginea lagărelor de exterminare ... 

„Deşi mincinoase, aceste imagini erau totuşi logice şi veneau să 
ratifice funcţia televiziunii, într-o lume în care se tinde să se înlocuiască 
realitatea cu regizarea ei”. (Ignacio Ramonet, redactor-şef la Le monde 
diplomatique). 

Astăzi, adevărul este cunoscut. A fost vorba de o monstruoasă 
campanie de minciuni, dusă de comun acord de mass-media occidentală şi 
de agenţii de presă reformatoare din Europa de est. Scopul lor în România 
era să asmuţă masele pentru generalizarea Revoluţiei în toată ţara. în 
Occident se urmărea reuşita unei enorme campanii de propagandă contra 
comunismului şi pregătirea spiritelor, asa cum sugera Roland Dumas, 
ministrul francez de Externe „pentru datoria de a interveni”. 

O vină poartă şi Televiziunea română în ceea ce priveşte transmiterea 
procesului şi execuţia celor doi dictatori. Fără a intra în detalii asupra 
oportunității procesului, a motivaţiei ce a determinat deschiderea lui şi a 
hotărârii luate, este necesar să acord atenție modului în care caseta a ajuns 
în Vest. Difuzarea casetei în ( )ccident ne-a adus un mare deserviciu, 
Revoluţia noastră fiind considerată „O minciună de talie mondială". Poate 

că exagerez, dar cred că procesul şi execuţia, prost filmate, au pornit un al 
doilea scenariu, de îndepărtare a simpatiei mondiale provocată de 
Revoluţia română şi care ar fi ridicat ţara noastră înaintea altor ţări foste 
socialiste, care şi-au rezolvat revoluțiile de catifea sau de bumbac în cea 
mai discretă şi bună înţelegere. Rezultatul îl simţim şi astăzi, când, din 
toate aceste ţări, noi am rămas în opinia presei mondiale o ţară 
neocomunistă, cu toate consecinţele ce decurg din acest lucru. Cunosc pe 
cel care a vândut caseta, dar neavând suficiente dovezi nu pot să-i divulg 
numele. Deocamdată. 

Dar iată ce declara un ziarist de la Solidaire Bruxelles - Michel 
Mommerency: „Minciunile folosite de mass-media străină nu diferă cu 
nimic de dezinformarea fascistă. Ceauşescu a fost răsturnat printr-o 
acţiune convergentă din Est şi din Vest Complotiştii aveau nevoie de 
asasinat şi minciună pentru a putea atribui României în viitor statut de 
nouă semicolonie. După părerea unor personalităţi din mass-media 
internațională, poporul român nu a jucat nici un rol. Ne considerau, şi unii 
o mai fac şi astăzi, un popor de troglodiți. 

în concluzie, în baza unui plan bine conceput, desfăşurat printr-o 
acţiune convergentă din Est şi Vest, mass-media internațională a urmărit , 
într-o primă fază, crearea condiţiilor de declanşare a unor acţiuni 
destabilizatoare violente, între populaţie şi forțele de ordine (în special 
Armata), prevăzute a se solda cu mari pierderi umane şi materiale, iar 
într-o fază ulterioară, slăbirea reciprocă a organelor puterii armate, prin 
încercarea de a declanşa un autentic război civil. Principalele protagoniste 
ale acestui război urmau să fie Securitatea, pe de o parte, şi Armata şi 
populaţia civilă, pe de altă parte. în a treia fază, se prevedea o posibilă 
intervenţie străină de genul celor din Panama, lugoslavia sau chiar ceva 
original. După unele informaţii, un astfel de plan avea şi Tratatul de la 
Varşovia, cunoscut sub numele de „POLARCA"”. 

Obiectivele asupra cărora a acţionat mass-media internațională au fost: 

- opinia publică mondială în general; 

- propriile naţiuni; 

- diaspora românească în special; 

- românii disidenţi; 

- populaţia românescă din interiorul ţării; 

- naţionalităţile conlocuitoare din România. 

Acţiunea s-a desfăşurat, având următoarele scopuri probabile: 


- demascarea, odată în plus, a sistemului comunist, cruzimile şi 
atrocitățile de care era capabil, paralelizarea lui cu nazismul, în scopul 
creării unei stări de spirit repulsive, şi excluderea lui din istoria omenirii; 

- înfăţişarea barbariei poporului român, care a fost capabil de 
asemenea atrocități ca "măcel", "genocid", înfăptuite de Armată, şi a 
diabolicelor procedee folosite de organele de ordine ale Miliției şi 
Securităţii; 

- învrăjbirea şi dezbinarea diasporei româneşti, lansarea ei în acţiuni 
destabilizatoare şi chiar violente; 

- transformarea românilor disidenţi în bancă de informaţii mai mult 
sau mai puţin reale şi în personal de difuzare a zvonurilor; 

- realizarea panicii şi a condiţiilor de declanşare a unui război civil în 
țară; 

- învrăjbirea naționalităților conlocuitoare, pe fondul drepturilor 
omului, dirijarea lor spre acţiuni violente, spre răzbunare şi intoleranţă. 
Renaşterea visurilor imperiale şi ale fostelor uniuni statale de mult apuse. 

Pierderea unor părţi din teritoriul românesc ar fi dus ţara în situaţia 
politică dinaintea anului 1916. Pericolul destrămării naţionale a fost 
prezent permanent, deşi România făcea parte din Tratatul de la Varşovia. 

Şi toate acestea asupra României. De ce? 

Fiindcă România este o ţară de mărime mijlocie, cu un însemnat 
potenţial economic şi militar, dispusă într-o zonă geografică de 
importanţă strategică, unica ţară ce-şi permitea o anumită independenţă 
faţă de marile puteri. în lume şi în special în Europa nu este loc pentru 
prea multe naţiuni tari. Sunt necesare state mici, dependente de cele mari. 
De fapt, evoluţiile ultimilor ani în Europa confirmă deplin această teză 
(vezi fosta Iugoslavie şi Cehoslovacia). 

Câţi morţi au fost în Panama? Dar în Afganistan? Nu se ştie pre-cis şi 
nici informaţiile din mass-media nu au spus-o. Erau în joc interesele 
convergente ale unor mari puteri ale lumii. Deci 

discreţie. Dar în România, în special la Timişoara, precizia a fost maximă: 
4632, nici mai mult nici mai puţin. 

Având la bază, aşa cum apreciau unii ziarişti, „o monstruoasă strategie 
a dezinformării”, s-a urmărit barbarizarea poporului român, la care, 
trebuie să recunoaştem, o contribuţie de seamă şi-a adus şi Televiziunea 
naţională prin imaginile, dar mai ales prin informaţiile date pe post. O 
parte din aceşti terorişti ai informaţiei se pretind astăzi revoluționari. Am 
convingerea că o bună parte din aceste acţiuni din Televiziune au fost o 
manipulare. De unde veneau aceste informaţii? Cine le-a verificat? Cum 
au putut fi difuzate pe post? Aceste mari erori nu scad însă meritele 
Televiziunii române şi mai exact ale acelor specialişti care s-au pus cu 
credinţă şi mari riscuri la dispoziţia Revoluţiei. (încerc să uit manifestările 
de isterie specifice momentelor grele). Unii au fost şi vor fi tentaţi să 
spună că amestecul sttăin ar fi teza lui Ceauşescu şi nu este reală. Nefiind 
un om cu ambiţii de posturi politice, care ar fi amenințate prin afirmațiile 
pe care le fac, consider o obligaţie elementară a trage semnalul de alarmă 
pentru viitorul apropiat al națiunii noastre. Atacurile la adresa României, 
a politicii sale interne şi externe şi în ultima vreme compromiterea ideii 
de Revoluţie română confirmă temerea mea. 

închei acest capitol cu convingerea fermă că Revoluţia din Decembrie 
1989 este opera poporului român şi nu un produs de import al instituţiilor 
mass-media din străinătate. Este de datoria noastră însă să conştientizăm 
întregul popor, să-i dăm descrierea faptelor aşa cum au fost şi apoi să-şi 
acorde singur certificatul de adevărat revoluţionar al lui Decembrie 1989. 


m 


DESFĂȘURAREA 
EVENIMENTELOR 


In cadrul acţiunilor revoluţionare desfăşurate în Decembrie 1989 în 
România, putem deosebi patru etape. 

Prima etapa începută, la Timişoara, în noaptea de 15/16 decembrie 
1989, la locuinţa pastorului Tokes, sub forma unui protest. De ce la 
Timişoara şi de ce la un preot de origine maghiară? 

- Deoarece oraşul se găsea în apropierea graniţei de vest, având CB 
vecin Iugoslavia şi Ungaria, ţări cu influenţă occidentală mai accentuată. 

- Oraş cu o remarcabilă tradiție democratică. 

- Componenta etnică eterogenă a oraşului formată din români, sârbi, 
unguri şi germani. 

- Timişorenii se aflau sub o puternică influenţă a televiziunii sârbe, 
maghiare şi occidentale şi în general a mass-media '*urn pene. 

Influenţa unui mare număr de şvabi refugiaţi sau repatriați în R.F.G. 

- Tradiţia muncitorească, 

- Intre anii 1946-1947 şi chiar până în anul 1959, zona Banatului I < 
instituit un puternic centru de rezistenţă anticomunistă. 

- Cetăţenii oraşului au suferit opresiuni etnice, îndreptate, în ipecial, 
împotriva germanilor şi sârbilor, care au lăsat amintiri ireu de uitat. 

- Cazul pastorului T6kes Laszlo se justifica printr-o puternică 
mediatizare a posturilor de radio occidentale, în special maghiare şi sârbe, 
susținută de o popularizare verbală organizată. 

- Varianta D.S.S.-istă că pastorul ar fi fost agent al unui serviciu secret 
maghiar poate fi luată în considerare, dar cu rezerve. „Dovezile” aduse de 
fosta Securitate nu sunt pe deplin satisfăcătoare. Serviciul Român de 
Informaţii nu a adus nici un element în plus. 

Atitudinea  extremist-iredentistă a pastorului, în special după 
Revoluţie, este o confirmare a rolului pe care încearcă să-l joace în 
continuare în agravarea relaţiilor inter-etnice. în ziua de 15.12., Denis 
Cury, consul S.U.A., a plecat din Bucureşti şi a încercat la Timişoara să ia 
legătura cu L. Tokes, fiind însoțit şi de o „ziaristă” din Anglia. 
Americanul a raportat la Bucureşti, telefonic, că totul este în regulă, 
(Declaraţia lui R. Tinu în faţa Comisiei) deşi nu a reuşit să vorbească cu 
el. 

Mişcarea de revoltă are la început doar câţiva credincioşi ai parohiei, 
la care se adaugă rapid vecini şi grupuri mai curajoase de nemulțumiți, 
care manifestă împotriva ordinului de evacuare. Nu s-au produs incidente 
deosebite. 

Spre deosebire de Braşov 1987, când muncitorii revoltați s-au întors 
împotriva partidului care-i minţea şi care era responsabil de starea în care 
se aflau, de data aceasta revolta a pornit împotriva forţelor de ordine, 
Miliției şi Securităţii, ca exponente ale opresiunii, în ziua de 15.12. nu au 
fost mai mulți de 60 de manifestanți. 

în după-amiaza zilei de sâmbătă 16.12.1989, se anunţă anularea 
sentinţei de evacuare, dar acest lucru nu opreşte creşterea numărului de 

simpatizanți. Este oprit un tramvai şi folosit ca tribună. Autorităţile trimit 
o subunitate de intervenţie a M.I. (28 ofiţeri şi subofiteri), care, după 
lăsarea întunericului, a fost atacată de cei aproximativ 1000 de 
manifestanți. 

Mişcarea de protest în favoarea pastorului Tokes se transformă într-o 
revoltă împotriva condiţiilor de viaţă, deosebit de grele, şi a sistemului 
totalitar. Acţiunile din Piaţa Maria (1000 de manifestând) devin violente, 
sunt incendiate magazine şi autovehicule. Numărul manifestanţilor trece 
de 3-4000, forţele de ordine intervin cu maşini de pompieri şi trupe de 
securitate şi arestează peste 200 de persoane, în general tineret. 

Fiind mai bine informată asupra evenimentelor ce s-ar fi putut 
declanşa, conducerea politică a Timişoarei a solicitat sprijinul Armatei, 
care în baza ordinului comandantului suprem, a trecut la „ridicarea 
capacităţii de luptă". Militarii aparținând M.Ap.N. au fost pregătiți să 
intervină împotriva unor „huligani care devastează şi distrug bunurile 
poporului, huligani aflaţi sub conducerea agenţilor străini, care în felul 
acesta ameninţă independența de stat a României şi pun în pericol 
socialismul". 

Era de fapt teza binecunoscută a lui Ceauşescu la care apela atunci 
când voia să anestezieze voinţa populară. Aceasta era informaţia în baza 
căreia ostaşul şi ofiţerul urmau să fie scoşi în stradă, la ordin, în 
Decembrie 1989, convinşi fiind că acţionează împotriva agenţilor străini 
ce urmăreau destabilizarea ţării şi destrămarea ei. „Duşmanii 
socialismului”. 

Mişcarea de protest câştigă un ferm caracter social-politic. S-au 
scandat lozinci anticeauşiste. Forţele de ordine au folosit violenţa. Din 
ordin de la Bucureşti, s-au luat măsuri excepţionale. în zori, preotul este 
evacuat, cu forţa, la Mincu. 

în ziua de 17.12.1989, din ordinul lui Ceauşescu, la Timişoara Armata 
urma să facă o demonstraţie de forţă, sub forma unei defilări a patru 
coloane militare cu cântec şi fanfară. Este un ordin naiv, în cursa căruia a 
căzut şi ministrul Apărării Naţionale, generalul Vasile Milea. Apariţia în 
stradă a Armatei, în jurul orei 10.30, a fost interpretată diferit de 
populaţie. în acest context, aflați sub tensiunea acţiunilor din 15 şi 16.12., 
unii cetăţeni agresează Armata, considerând-o ca apărătoare a regimului 
ceauşist. Totuşi, pornind chiar de la generalul Vasile Milea, executarea 
ordinelor foarte clare date de Ceauşescu se face incomplet, fără 
convingere, cu îndoială. Rezultatul este admonestarea lui Milea, Vlad şi 
Postelnicu în şedinţele C.P.Ex. din 17 şi 20.12. din partea lui 


Ceauşescu. In şiretenia lui simplistă, dictatorul îi iartă pe cei trei că nu au 
luat măsuri dure de lichidare a mişcărilor de stradă, dându-le încă o şansă 
de a se reabilita, bineînţeles, prin exces de zel. In final, el ar fi putut 
arunca vina pe cei care au dat curs ordinelor. Reuşita acţiunii de 
înfrângere prin violenţă a revoltei, caz în care dictatorul lua poziţia unui 
arbitru între popor şi cei care au „abuzat" de funcţiile lor, sau în caz de 
nereuşită, de acuzare a comandanților militari de neexecutare a 
dispoziţiilor comandantului suprem. 

Situaţia conflictuală dintre manifestanți şi forţele de ordine devine 
ireversibilă. în acest timp, au sosit la Timişoara, din partea D.S.S.-ului, 
generalul Macii şi colonelul Teodorescu, iar din partea Procuraturii 
colonelul Diaconescu. La orele 14.15, s-a ordonat „alarmă de luptă 
parţială" către U.M.0115 (Giroc), iar la orele 18.45, se transmite ordinul 


de luptă „Radu cel Frumos" pentru tot judeţul Timiş. (Ordinul gen. V. 
Milea) 

După stropirea cu apă a manifestanţilor, a început lupta şi mani- 
festanţii reuşesc să intre în sediul P.C.R. Se strigă „Jos Ceauşescu!". în 
jurul orei 16-16.30, a început să se tragă la Timişoara şi cad primii morţi 
în Piaţa Libertăţii. 

Prin atacul săvârşit, în ziua de 17.12.1989, orele 16.30, asupra 
comandamentului Diviziei 18 mecanizată, din plin centrul oraşului 
Timişoara, şi a agresării celor îmbrăcaţi în uniformă, pe străzile oraşului 
s-au creat premisele unui război civil. Asupra sediului comandamentului 
s-a aruncat cu obiecte contondente, sticle incendiare, provocându-se 
incendii. Unele forțe şi mijloace tehnice au fost blocate de manifestanți cu 
mijloace speciale, din care unele au fost studiate şi confecţionate înaintea 
evenimentelor. "Aceste fapte au pus în pericol grav siguranţa oraşului şi a 
cetăţenilor săi". (Din declaraţiile generalului Guşă Ştefan). Din ordinul lui 
Ceauşescu, un grup de ofiţeri superiori ajunge la Timişoara pe ziua de 
17.12.1989, orele 16.00, grup condus de lon Coman (secretar CC. 
P.C.R.), generalul Guşă Ştefan (şeful M.St.M. al M.Ap.N.) şi generalul 
Nuță Constantin (M.I.). Printre ei se aflau şi generalii 


Stănculescu şi Chiţac. Punctul maxirn al Revoluţiei la Timişoara este 
atins în noaptea de 17/18.12. (66 de morţi şi 196 de răniţi). în zilele 
următoare, 18 şi 19.12., numărul morţilor este de 7 şi al răniților de 98. La 
Catedrală, în după-amiaza zilei de 18.12, apare steagul tricolor decupat, 
care va deveni simbol al Revoluţiei şi la Bucureşti câteva zile mai târziu. 
în această perioadă, la Timişoara au tras asupra populaţiei atât forţe ale 
Armatei, cât şi forţe ale M.I. (Miliție, trupe de Securitate şi grăniceri). Un 
rol deosebit l-au jucat şi "dispozitivele mixte", aduse de generalul Nuță 
(M.L.). Nu poate fi exclusă şi acţiunea criminală a unor „civili”. 

întreaga acţiune din Timişoara a fost ţinută, conform ordinului Elenei 
Ceauşescu, în secret, lucru ce a permis marea diversiune informaţională 
practicată de mass-media mondială. Aceste informaţii au avut şi misiunea 
de a revolta întreaga populaţie a ţării, pregătind astfel creşterea în 
amploare a Revoluţiei şi generalizarea ei în întreaga ţară. Comanda 
militară la Timişoara a revenit în întregime generalului Guşă Ştefan, prim 
adjunct al ministrului Apărării Naţionale şi şef al M.St.M. 

încă de la plecarea lui Ceauşescu în Iran, 18.12.1989, graniţele au fost 
închise, iar informaţiile cenzurate. De remarcat ordinul de neautopsiere a 
cadavrelor de la Timişoara dat de colonelul Diaconescu, procuror general 
adjunct, aflat în localitate. Acest ordin nu-si găseşte justificare, 
influențând negativ cercetările făcute ulterior, şi el trebuie coroborat cu 
acţiuni duse de Securitate la Timişoara (cele 40 de cadavre aduse la 
Bucureşti) şi la Bucureşti (după noaptea de 21-22. 12) de a lăsa morţii 
fără posibilitate de identificare (din raportul Procuraturii). 

După noaptea de 17/18.12.1989, Elena Ceauşescu, împreună cu Bobu 
şi Postelnicu, hotărăsc transportul unor cadavre (40) de la Timişoara şi 
incinerarea lor la crematoriul Cenuşa din Bucureşti. Acţiunea este 
condusă de generalul Nuță şi începe la ora 19.00 pe 18.12.1994, fiind 
asistat de Mihalea, Macri, Diaconescu şi Deheleanu (Declaraţia lui R. 
Tinu). în 19.12, la „ELBA" are loc o altercaţie între Bălan, generalul 
Guşă şi muncitorii din uzină. 
împuşcarea accidentală a unei femei provoacă grevă generală la 
Timişoara. A doua zi, pe 20.12, au ieşit în stradă toate marile uzine, 

marcând revoluţia timişoreană. Armata se retrage în cazărmi la orele 10 
din ordinul generalului Guşă. La ora 13, revoluționarii ocupă balconul 
Operei, loc de tradiție „istorică" al timişorenilor. în noaptea de 21-22 se 
fac două planuri de recucerire a Operei de către generalii Nuță şi Guşă 
sub pretextul recuperării unor arme, dar care nu au fost puse în aplicare. 
Din balconul Operei se citeşte primul document al Revoluţiei române. Să 
dăm „cezarilor” ce se cuvine cezarului. Putem concluziona că această 
etapă se caracterizează prin: 

- acţiuni violente ale forţelor de ordine împotriva cetăţenilor revoltați 
şi anumite acte de distrugeri ale unor civili împotriva avutului obştesc 
(16, 17, 18.12.), nespecifice cetăţenilor oraşului Timişoara sau scopurilor 
Revoluţiei; 

- angrenarea Armatei în opresiune, prin preluarea rolului ce ar fi 
trebuit să-l aibă Securitatea şi Miliția; 

- o neimplicare vizibil prevăzută din partea unor servicii ale D.S.S.; 

- un posibil amestec străin manifestat prin provocări la adresa Armatei 
şi alte fapte. 

La Bucureşti, în ziua de 19.12.1989, orele 11.40, prim-locţiitor al 
şefului Marelui Stat Major şi şef al Direcţiei Operații, generalul 
Eftimescu, primeşte, de la comandantul Armatei a 4-a, informaţia: "Vă 
transmit declarația preşedintelui interimar al Ungariei, Mathias Siiros, 
făcută la manifestația de la Budapesta: „Cu sufletul împăcat putem 
ajuta ardelenii care doresc autonomia. Autorităţile maghiare sprijină 
ca Ardealul să devină regiune autonomă". Acelaşi general primeşte de 
la contraamiralul Iordache, şef de stat major al Marinei, informaţia 
potrivit căreia: „In raionul Isaccea, la Dunăre, pe malul sovietic, au 
apărut 12 maşini cu material de pod, care au fost debarcate până la 
orele 14.45". Am dat aceste informaţii pentru a înţelege mai uşor care era 
starea de spirit a personalului M.St.M.. Aşa cum am mai spus, pe 19 şi 
20.12.1989, la 


Timişoara, a început adevărata Revoluţie, moment marcat prin ieşirea 
organizată, în stradă, a personalului întreprinderilor şi instituţiilor, a 
grupurilor maii de cetăţeni revoltați împotriva regimului comunist. 
Generalul Guşă, venit în oraşul de pe Bega pentru „a face ordine în 24 de 
ore", înţelege situaţia şi ordonă retragerea trupelor în cazărmi. Timişoara 
devine un simbol, iar întreaga ţară se transformă într-un cazan gata să 
explodeze. în zilele de 19 şi 20.12.1989, la Timişoara, pentru a calma 
situaţia, au mai fost trimişi, aşa cum am mai văzut, Dăscălescu, Bobu şi 
generalul Ilie Ceauşescu. Toţi trei, probabil speriaţi, au căutat să 
părăsească cât mai rapid oraşul. 

Etapa a doua începe la întoarcerea lui Ceauşescu din Iran în ziua de 
20.12.1989 şi cu teleconferința din aceeaşi seară. Informat de cele 
petrecute în lipsa lui, Ceauşescu a încercat fidelitatea C.P.Ex.-ului, printr- 
o scenă teatrală, în care a mimat hotărârea de a demisiona de la 
conducerea statului. Desigur, gestul dictatorului era o momeală pentru un 
eventual trădător din rândul acestora şi totodată o angajare mai fermă a 
celor prezenţi în evenimentele ce vor urma. Se demonstrează încă o dată 
caracterul laş al celor care formau, atunci, conducerea țării (C.P.Ex.-ul). 

Teoretic, acesta putea fi momentul ideal al unei lovituri de stat. 
Nimeni din jurul lui Ceauşescu nu îndrăznea să se gândească la aşa ceva. 
Dar să mai treacă la fapte... 


în întreaga ţară s-au răspândit veştile cu referire la Timişoara, mult 
amplificate. Viteza de propagare a acestor informaţii, cifrele şi datele 
false cu referire la pierderile de vieți omeneşti au pornit îndeosebi de la 
ţările din vecinătatea vestică. O agitaţie deosebită la ambasadele S.U.A., 
Angliei, Franţei, Olandei şi altora dovedeşte punerea în mişcare a unor 
puternice reţele de agenţi, unite de această dată pentru răsturnarea lui 
Ceauşescu. Este de precizat că cele mai perfecte agenturi de spionaj erau 
cele ale unor ţări din estul comunist, aliaţii noştri. Nu avem date prin care 
să credem că la acea dată se gândea cineva la răsturnarea sistemului 
comunist din România. Dovadă că şi cei care constituiau opoziția politică, 
din afara partidului, nu au acţionat în nici un fel în acele zile de început. 
Tot meritul revine poporului român, care în Timişoara, ca şi în alte oraşe 
ale ţării, s-a ridicat spontan pentru a înlătura nu numai ceauşismul, dar şi 
sistemul comunist. Şi toate acestea pentru prima dată în Europa, deşi 
rămăsesem ultima ţară (în afara Albaniei care ne-a succedat) care nu 
accepta nici măcar reformele gorbacioviste. 

Această etapă se va caracteriza prin ridicarea întregului popor, 
fraternizarea Armatei cu revoluționarii, paralizarea aparatului de 
opresiune (partid, Securitate şi Miliție) şi răsturnarea sistemului comunist 
prin forţă. 

In seara zilei de 20.12.1989, la Timişoara, Armata era retrasă în 
cazărmi. în aceeaşi seară, Nicolae Ceauşescu declara "stare de asediu" în 
tot judeţul Timiş. Generalul Milea, în 21.12., se mută în sediul CC. al 
P.C.R., de unde, printr-o grupă operativă, a condus direct întreaga 
Armată. 

Ceauşescu, în zilele de 20 şi 21.12., nu-şi pierduse încă fidelitatea 
activiştilor de partid şi a unor cadre de conducere din organele de 
represiune. Poate că evenimentele ulterioare ar fi putut fi evitate pentru 
un timp, dacă dictatorului nu-i venea ideea unui miting de protest la 
Bucureşti, în care să fie acuzate barbariile „huliganilor"” de la Timişoara şi 
să interpreteze întreaga revoltă anticeauşistă de pe malul Begăi ca o 
încercare din exterior, în care „capitaliştii se uniseră cu foştii prieteni 
comunişti pentru a pune în pericol independenţa ţării şi socialismul 
românesc". Puntea care încerca să o facă între 1968 şi 1989 dovedeşte o 
mare naivitate, în care nici cei mai fideli colaboratori ai săi nu mai puteau 
crede. Conducerea superioară a Securităţii a înţeles că se apropie sfârşitul 
pe care şi-l pregătea cu mâinile şi voinţa sa chiar dictatorul. 

Avem unele declaraţii, potrivit cărora cei din conducerea Securităţii ar 
fi ţinut în luna noiembrie 1989 o şedinţă, cu toţi şefii Securităţii din 
judeţe, în care li s-a atras atenția asupra faptului că Securitatea nu trebuie 
să se implice direct în acţiuni de stradă, mulţumindu-se doar cu munca de 
informaţii. Este evident că unii şefi din D.S.S. erau convinşi că eliminarea 
lui Ceauşescu era iminentă, dar nu au avut curajul să se implice. 

Pregătirea mitingului în noaptea de 21/22.12. demonstrează, pentru 
ultima dată, puterea de organizare a partidului. 

Deşi anulat de două ori în cursul nopţii, totuşi a doua zi acesta a avut 
loc în condiţiile unei perfecte organizări şi cu luarea unor măsuri de 
excepţie pentru menţinerea ordinii. Să nu uităm că în acel moment se 
instituise stare de necesitate şi era sub aplicare planul M.I. „Orient '89" şi 
alte planuri cunoscute acum de noi (2600) sau încă necunoscute. 

în ziua de 21 dimineaţa, întregul aparat de opresiune se afla în stradă. 
Armata era în stare de alarmă. Telefonic, Ceauşescu anunţă la Timişoara 
ca Victor Stănculescu să se prezinte la Bucureşti, pentru a-l înlocui pe 

generalul Milea. (Declaraţia lui Ion Coman). Generalul Milea Vasile a 
avut o convorbire telefonică cu omologul sau ungur, generalul Karpaty, 
care cerea detalii privind mişcările din România. îşi dau asigurări 
reciproce de neamestec. Ferm, ministrul român declară că nu va ezita să 
declanşeze o apărare militară multilaterală, în caz de agresiune. înarmată 
până în dinţi, Securitatea îşi ocupă locurile strategice în jurul şi în sediului 
C.C.-ului. (Direcţia a S-a şi Sec. Buc.) Informatorii erau presăraţi în 
mulțimea care se deplasa în mod organizat spre centrul oraşului. Străzile 
laterale erau blocate cu tractoare, autobuze, camioane. Nimeni nu putea 
părăsi coloanele în marş. Mitingul televizat începe conform cadrului 
obişnuit. în rândul acestor zeci de mii de oameni, care de câteva ore 
şiruiau pe străzile Bucureştiului, informaţiile asupra acţiunilor din 
Timişoara s-au extins cu extremă repeziciune. Domnea o tensiune 
deosebită, mărită şi de faptul că fiecare participant la miting a remarcat 
măsurile de ordine excepționale luate. A fost suficientă o explozie a unei 
petarde ca panica să cuprindă întreaga adunare. Explozia din dreptul lui 
Athense-Palace colţ cu Calea Victoriei, dacă ar fi fost făcută de autohtoni, 
ar fi fost revendicată de mult, acţiunea aducând avantaje deosebite celor 
care ar fi îndrăznit să o facă. Explozia de la 


restaurantul Cina nu este confirmată de cercetările întreprinse de noi. Unii 
participanţi susțin că panica s-a produs datorită unui zgomot deosebit de 
puternic. Ca participant ce mă aflam în piaţă, am simţit în spate trecerea 
unui grup neidentificat venit dinspre Hotel Athénée pe Calea Victoriei şi 
care a împins mulțimea spre clădirea CC. Panica şi mişcarea mulţimii 
justifică zgomotul auzit de unii martori. 

O altă variantă a zgomotului ar fi intrarea în vibraţie a membranelor 
difuzoarelor instalaţiei de amplificare. 

Existenţa unui grup organizat intrat în Calea Victoriei din Calea 
Griviței, apoi până la Athense-Palace, ciocnindu-se cu două lanţuri de 
scutieri şi coborând pe la Telefoane spre Cişmigiu, unde se pierde, este o 
realitate văzută chiar de mine. Este interesant de ştiut cine erau cei care 
formau acest grup, cum au răsturnat două baraje de scutieri şi ale cui 
ordine executau. După cinci ani, îmi pun cu încăpățânare aceeaşi 
întrebare: este întâmplătoare lipsa de acţiune a Securităţii pe fondul 
acţiunilor unor grupuri organizate, concentrate împotriva lui Ceauşescu? 
De ce nu primim nici o informaţie de la cei care se aflau pe acoperișuri? 
(Direcţia a-5-a şi Sec. Buc.) 

Eşuarea mitingului de la Bucureşti, transmis prin TV în întreaga ţară, 
dă aripi celor mai curajoşi dintre manifestanți. în Bucureşti, în jurul orei 
13.30, se formează trei grupări (mai importante): la Piaţa Romană, la 
Universitate şi a treia la Piaţa Unirii. Se strigau lozinci anticeauşiste. 
Toate organele de opresiune se aflau în stradă şi pe acoperişuri. Totul se 
filmează şi se fotografiază, dar aceste documente nu ne sunt încă puse la 
dispoziţie. în cele trei locuri fierbinţi înconjurate de puternice forţe de 
ordine, surprinzător de pasive, se pregătesc dispozitive de apărare. Apar şi 
elemente de tehnică militară, T.A.B.-uri, şi mai târziu tancuri. în primele 
ore, când atmosfera nu era încă fierbinte, în aceste locuri s-au întocmit şi 
citit liste ale unui posibil nou guvern, care în esență cuprindeau cam 
aceleaşi nume şi în principal semnatarii scrisorii celor şase (în primul rând 
Corneliu Mănescu), precum şi disidenţii cunoscuţi 
(Doina Cornea, Dumitru Mazilu ...)e în listă apăreau numele unor 
comunişti, aparţinând unei perioade precedente totalitarismului ceauşist. 

Consider că aceste liste sunt o dovadă a manipulării manifestanţilor, 
având ca scop realizarea unei lovituri de stat şi înlocuirea conducerii 
ceauşiste cu "comunişti mai omenoşi", acceptaţi de Gorbaciov (vezi 
întâlnirea Brucan-Gorbaciov de la Moscova), capabili să impună doctrina 
perestroikăi şi în ţara noastră, în toate aceste trei locuri, în capul listei era 
Corneliu Mănescu. Pe 23.12., la toate televiziunile şi în toate marile 
cotidiene ale lumii, fotografia mea de la TV era confundată cu cea a lui 
Corneliu Mănescu, care ar fi preluat puterea în România. A doua zi, pe 
22.12., de pe terasa C.C.-ului, Dan Iosif îl citeşte de pe o listă tot pe 
Corneliu Mănescu. Simplă întâmplare şi asemănare, sau o conspirație cu 
antene în mass-media mondială? în seara zilei de 21.12.1989, la 
teleconferință, Ceauşescu spunea: "... Este în fond inadmisibil ca de 4-5 
ore să nu fi fost lichidat grupul acela de aici, de la Universitate, care 
trebuia de mult lichidat". îndeplinind ordinele lui Ceauşescu, generalul 
Milea preia direct comanda şi se deplasează la Intercontinental (21.30), 
unde conduce acţiunile de înlăturare a baricadelor şi de lichidare a 
revoltei. Focul de armă întrebuințat de către forțele M.Ap.N. încă de la 
orele 16.45 se dorea a fi de avertisment, tras pentru intimidarea 
persoanelor mai îndrăzneţe, precum şi pentru autoapărare. în realitate, au 
căzut multe victime şi doar puţini din cei care au făcut exces de zel au fost 
deferiţi justiţiei. Ar fi nedrept să nu împărțim responsabilitatea acţiunilor 
de reprimare între toate forțele angrenate: Miliție, trupe de Securitate, 
cadre de Securitate în civil sau activişti de partid care mişunau în locurile 
fierbinţi şi printre dispozitivele realizate de forţele aparţinând M.Ap.N. 
Suntem obligaţi să adăugam şi posibile provocări ale agenţilor străini 
specializaţi, direcție în care deţinem suficiente probe. Se remarcau prin 
violența deosebită împotriva manifestanţilor: Andruţa Ceauşescu, 
Postelnicu şi Dincă, la un moment dat numit coordonator pentru forțele 
de opresiune. ( Securitate, Miliție, Armată şi alţii). Din comportamentul 
lui, martori 


ai acelei nopți îi atribuie vina morală a tot ceea ce a executat V. Milea. Un 
grup de la Direcţia a S-a, în frunte cu gen. Neagoe, este trimis de 
Ceauşescu să aducă ostateci dintre revoluționari. Ordinul se execută şi un 
grup din aceştia este introdus în curtea Direcţiei a S-a, vis-a-vis de 
Comitetul Central. La Cluj, încă de la orele prânzului, cad primele victime 
dintre civili, ca urmare a încercărilor de forţare a dispozitivelor realizate 
de forţele armate. In ambele părţi ale baricadei apar persoane zeloase care 
acţionează violent - 12 morţi în Piaţa Libertăţii, 9 în Str. Moților, 4 morţi 
în Str. Horea, în total 26 de morţi şi 52 de răniţi. Şi în aceste locuri, în 
afara focurilor trase de Armată, mai sunt semnalate şi trageri provocate ca 
diversiune. 

în după-amiaza zilei de 21.12., la sediul CC. s-au prezentat la Nicolae 
Ceauşescu următorii: Ilie Verdeț, Vâlcu, Burcă şi Dan Deşliu (orele 
19.00-20.00), care au discuţii cu cei doi Ceauşescu. Ilie Verdeț, după o 
discuţie de 5-10 minute cu Ceauşescu, se pare că a rămas în sediu şi peste 
noapte. Un lucru este cert, nimeni din anturajul dictatorului nu 1-a somat 
să demisioneze. în jurul orei 21.00 este vizitat de Zoe şi Valentin 
Ceauşescu. Cei doi dictatori rămân peste noapte în sediul C.C.al P.C.R. 

Pe bulevardul Magheru, un militar în termen, şofer, conducând un 
camion aparținând M.Ap.N., este lovit cu o cărămidă în cap şi, pierzându- 
şi controlul, intră în plin în civilii şi în cordoanele de militari din faţa sa. 
Incidentul s-a soldat cu 7 morţi civili şi 5 răniţi (orele 16,30, 21.12). 

în Piaţa Romană, asupra grupului masiv de manifestanți se intervine în 
forţă în jurul orelor 20.00. Acţiunea a fost executată în exclusivitate de 
forţe ale M.I., reuşindu-se împrăştierea acestora. De asemenea a fost 
reţinut un număr important de civili, care au fost trimişi la penitenciarul 
Jilava. 

La Universitate, un grup de cea. 100 de manifestanți, conduşi de Dan 
Iosif, realizează o baricadă. Asupra acestora se intervine cu jeturi de apă. 

La un moment dat, pe această baricadă îşi fac apariţia tineri, care îi susțin 
pe revoluționari şi care aduc cu ei cokteil-uri 


Molotov. O dată cu întunericul (ora 18.00), se deschide foc cu muniţie de 
război, inclusiv cu gloanţe trasoare. Din ricoşeuri cad primii răniţi, dar s-a 
tras şi în plin, din lateral şi spate (blocul "Dunărea"”). Aceste focuri de sus 
lateral şi spate sunt dovezi ale unor acţiuni de tip diversionist-terorist, care 
vor apare şi după 22 decembrie. Se încearcă spargerea baricadei cu două 
T.A.B.-uri, dintre care unul a rămas blocat în baricadă, fiind ulterior 
incendiat cu cokteil-uri Molotov. Dan Iosif declară: .....în continuare au 
început să apară sticle Molotov, dar nu pot să bag mâna în foc că cei care 
le-au fabricat erau tot aşa de puri ca noi...”. în jurul orei 24.00, apar 
primele victime lovite în piept. încep să se arunce grenade lacrimogene. 
Apoi urmează asaltul a două tancuri T-34 asupra baricadei, continuat cu 
alte trei tancuri şi întreaga trupă (M.I. şi M.Ap.N.). 

La Bucureşti, în această noapte, în afara victimelor produse prin 
împuşcare, peste 1200 de manifestanți sunt arestaţi, bătuţi sălbatic şi duşi 
în fața hotelurilor „Negoiu" şi „Union”, sau în fața Ministerului 
Comerţului Exterior, de unde erau urcați în dube şi transportaţi la Miliția 
Capitalei pentru identificare şi mai apoi la închisoarea Jilava pentru a fi 
interogaţi. La Miliția Capitalei, sectorul 2 partid, Securitatea municipiului 
Bucureşti, la Circumscripţiile de Miliție 10, 14, 16, 17 şi 18, arestaţii au 
fost trecuţi prin cordon de milițieni şi civili, care i-au bătut cumplit. La 
Jilava au fost anchetați de ofiţerii din Direcţia a Vl-a a D.S.S. (Direcţia 
Cercetări Penale). Tratamentul inuman la care au fost supuşi cei reţinuţi a 
fost în afara drepturilor omului, inclusiv ale prizonierilor, aşa cum ele sunt 
statuate pe plan internaţional. Mă întreb ce s-ar fi întâmplat cu noi dacă nu 
am fi fost învingători. în jurul orelor 0.30, acţiunea de pacificare a 
Bucureştiului părea încheiată. Au asistat la aceste acţiuni conduse de 
generalul Milea şi următorii: Dincă, Postelnicu, Lică Bărbulescu, 
Andruţa Ceauşescu, generalul Hortopan şi alții. Până în zori, sub grija 
lui Barbu Petrescu, străzile au fost spălate de sânge cu motorină şi apă, 
iar lozincile au fost acoperite cu vopsea. La toate intersecțiile mai 
importante din centrul Bucureştiului se aflau trupe M.I., M.Ap.N., întărite 
cu maşini blindate şi tancuri. După-amiaza zilei de 21 şi noaptea de 21 
spre 22.12.1989 aveau să marcheze gestul hotărât al unor disperaţi 
împotriva dictatorului şi apărătorilor săi. Numai curajul acestor oameni, 
dintre care mulţi rămaşi anonimi, a dat semnalul Revoluţiei de a doua zi. 

în dimineaţa zilei de 22.12., pornesc spre centrul Capitalei coloane de 
muncitori, cărora li se alătură populaţia revoltată. încă de la prima oră, 
Ceauşescu încearcă o nouă spoliere a moralului celor din C.P.Ex. îi 
ordonă generalului Milea să deschidă foc în plin dacă vor apare 
manifestanți (07.30-08.00). S-ar putea ca Ceauşescu să-l fi şi demis pe 
ministrul Apărării Naţionale, dar nu avem dovezi. La CC, în jurul orelor 
08.45, sunt convocați generalul Eftimescu Nicolae, generalul Voinea şi 
generalul Victor Stănculescu sosit cu avionul în aceeaşi noapte (00.40) de 
la Timişoara. în aceeaşi dimineaţă, dictatorul a avut o întâlnire şi cu fratele 
său, Ilie Ceauşescu, ministru adj. al M.Ap.N. Acesta, odată revenit la 
M.Ap.N. în jurul orelor 10, convoacă prin generalul Eftimescu pe ataşatul 
militar al URSS pentru ora 12,00 şi în continuare pe ataşatul militar al 
Chinei. Convorbirea cu sovieticul a durat 45 de minute şi în care Ilie 
Ceauşescu a cerut interlocutorului său, din partea preşedintelui N. 
Ceauşescu, "multă înţelegere" din partea lui Gorbaciov şi să-l anunţe că 
în aceeaşi zi se va forma un nou guvern. Este clar că dictatorul cerea 
clemenţă lui Gorbaciov. Prea târziu. Zarurile erau deja aruncate. înainte de 
terminarea discuţiei, un telefon I-a anunţat pe general că fratele lui fugise 
din sediul CC-ului. Bineînţeles, convorbirea cu ataşatul militar al Chinei 
nu a mai avut loc. 


începutul adevărului * 31 


leşind din biroul lui Ceauşescu (8,45), generalul Milea, încărcat de 
povara ordinelor date până atunci, apăsat de conştiinţa sa de militar, 
refuzând să deschidă focul asupra manifestanţilor, lucru declarat în faţa 
unor colaboratori, se deplasează într-un birou de la etajul 6 şi se sinucide 
(09.20). Vestea sinuciderii determină panică în rândul conducerii 
superioare de partid. Ceauşescu va face acum o a treia mare greşeală după 
plecarea în Iran şi mitingul din 21.12., anunțând prin radio sinuciderea 
trădătorului Milea (10,30), fără a preciza oficial un înlocuitor în funcţia de 
ministru al Apărării. Acest anunţ electrizează întreaga Armată şi nu numai 
pe ea. în faţa mulţimii care se apropia, Armata avea de ales între a 
deschide focul cu tot armamentul, sau de a trece de partea Revoluţiei. 
Unii, mai puţini, au trecut imediat de partea Revoluţiei, alții, rămaşi fără 
ordin, sau cu ordinul de a se orienta, comandanţi de subunități, au ordonat 
retragerea. Anumite subunități rămase pe loc permit coloanelor de 
manifestanți să treacă spre clădirea CC. Marea unitate mecanizată ce 
ocupa centrul oraşului se retrage în cazărmi. (Divizia 1). Ofiţeri şi ostaşi 
fraternizează cu revoluționarii. Acelaşi lucru se petrece în întreaga ţară 
acolo unde au avut loc evenimente. (Au fost cazuri de fraternizare şi 
înaintea acestui moment). Miliția, trupele de Securitate şi mare parte a 
cadrelor de Securitate dispar de pe străzi. Manifestanţii se apropie de 
sediul CC-ului. La orele 10,15-10,30, generalul Victor Stănculescu s-a 
prezentat la Ceauşescu, având un picior în ghips (pus în aceeaşi dimineaţă 
la Spitalul Militar Central, orele 05,00, de medicul Niculescu). Ceauşescu 
îi spune: „Preia comanda!". Dovedind o remarcabilă stăpânire de sine, 
generalul face tot posibilul, ca şi la Timişoara, să nu-şi asume răspunderea 
funcţiei de ministru al Apărării Naţionale încredințată de Ceauşescu. 
Transmite prin grupa de transmisiuni a M.Ap.N.-ului, existentă în sediul 
CC-ului, ordinul ca unitățile militare din Bucureşti să se retragă în cazărmi 
(10,30-11,00), apoi părăseşte clădirea CC-ului. Se întoarce din drum şi la 
etajul 1 se întâlneşte cu soții Ceauşescu. Cuplul prezidenţial intrat în 
panică şi sfătuit poate de cei din anturajul său fuge cu un elicopter chemat 
prin ordin de generalul Stănculescu şi confirmat de generalul Neagoe, 
şeful Direcţiei a S-a. în mod normal, evacuarea comandantului suprem 
trebuia organizată de Direcţia a S-a, respectiv de generalul Neagoe, 
conform unui plan stabilit. Acest plan, pus parţial în aplicare, nu va fi 
respectat de Direcţia a 5-a. Pentru prima dată, Ceauşescu îşi părăseşte 
tovarăşi, fără să dea indicaţii sau ordine. Abia în acest moment „fidelii" 
îşi pierd încrederea în dictator. Pleacă cu el Bobu şi Manea Mănescu 
(22.12.1989, orele 12,06), ceilalți fug pe unde pot. 

Nemaifiind apărat de Armată, Ceauşescu fuge la Snagov, după ce în 
primul moment îi ceruse pilotului să-i ducă la uzina „23 August”. 
Securitatea din CC. (circa 250-300 de ofiţeri de la Direcţia a 5-a) dispare, 
părăsindu-şi o parte din armament, moment în care cetăţeni de diferite 
categorii pătrundeau în clădire. 

Generalul Stănculescu se duce la M.Ap.N. (13,30), o parte din membrii 
CP.Ex. aflaţi în sediul CC pleacă la domicilii. Unii activişti de partid 
rămaşi în clădire "se unesc" cu revoluționarii şi încep tratative pentru 
constituirea unui nou guvern. Armata este în curs de revenire în cazărmi. 
Până la această oră în ţară sunt 126 morţi şi 1107 răniți. 

Etapa a IJJ-a - golul de putere - Această etapă începe o dată cu fuga 
cuplului prezidenţial, respectiv la orele 12,06, şi ţine până aproximativ la 
orele 18,30, când se declanşează focul de diversiune în Piaţa Palatului, 
concomitent cu începerea acţiunilor de război psihologic şi 
radioelectronic. în ziua de 22.12 orele 13,30, Armata se retrăsese sau era 
în curs de retragere în cazărmi din ordinul generalului Stănculescu, ca 
fiind singurul prim adjunct al ministrului aflat în Bucureşti în acel 
moment şi oricum numit verbal de Ceauşescu în funcţia de ministru plin, 
funcţie pe care s-a ferit să şi-o asume. 

La Televiziune, în jurul orelor 11,30, se formase un grup de 
revoluționari, la care se adaugă personalităţi publice, şi câteva ore (14,30) 
mai târziu, unii oameni politici necompromişi în epoca Ceauşescu 
(Iliescu, Brucan). Acestui grup i se alătură o serie de disidenți din 
domeniul culturii şi generali în rezervă, unii dimre ei suspectaţi de 
Securitate. 

în clădirea CC-ului se formează grape de tineri revoluționari, care nu-şi 
găseau un conducător, unii dintre ei începând să fie manipulaţi de 
activiştii de partid aflaţi în sediu. Este momentul în care comuniştii 
credeau într-o schimbare a conducerii cu menţinerea sistemului existent. 
O echipă destul de închegată se fixează în jurul lui Ilie Verdeț, care face 
totul pentru a câştiga bunăvoința unor revoluționari şi a prelua puterea. 
(Vezi casetele video). Tot în după-amiaza aceleiaşi zile, se constituie un 
cuplu de comandă, format din generalul Guşă Ştefan (M.Ap.N.) revenit de 
la Timişoara, generalul Vlad Iulian (D.S.S.) şi colonelul Pîrcălăbescu, la 
care se adaugă, pentru câteva ore (22-23.12.) şi Dumitru Mazilu, agreat şi 
în echipa de la 'Televiziune, unde seara se va constitui primul consiliu al 
F.S.N. Prima listă a C.F.S.N.-ului cuprindea 39 de nume, rămânând 
deschisă pentru completare. lon Iliescu (14,30) este recunoscut de cei 
aflați la TV ca un posibil conducător. în acest timp, Securitatea stătea în 
espectativă, în afară de câţiva care au trecut, din diferite motive, de partea 
Revoluţiei. Armata aflată în cazărmi aştepta un nou comandant şi noi 
ordine. Colonelul Eftimescu, şeful Direcţiei Operații şi prim locţiitor al 
şefului M.St.M., şi generalul Voinea, comandantul Armatei 1, după ce fu- 
seseră mobilizați la CC, încă de la orele 08.30, spre orele prânzului, 13,30, 
se reîntorc, unul, la M.St.M., celălalt, la unitatea sa. în această perioadă, la 
M.Ap.N., cel mai mare în funcție a fost generalul Ilie Ceauşescu, fratele 
dictatorului şi şef al Consiliului Politic Superior. Acesta a transmis către 
Armată nota telefonică nr. 37, care se încheia cu fraza: „Se vor executa 
numai ordinele Comandantului suprem" (ora 11,30). înainte de a fi pusă în 
aplicare, cu aproximativ o oră şi jumătate mai târziu, nota telefonică a fost 
anulată prin cele două note ulterioare, respectiv nr. 38 şi 39, emise de V. 
Stănculescu şi  Eftimescu, care prevedeau executarea ordinelor 
Ministerului Apărării Naţionale (13,30). Apar ofiţeri de rezervă îmbrăcaţi 
în uniforme, care se alătură grupurilor de revoluționari, provocând în 
unele cazuri neînţelegeri şi greşeli destul de grave, dar, ce-i drept, alții 
fiind foarte utili în zilele ce vor urma. După orele 15,30, se întâlnesc în 
clădirea CC-ului grupul de la Televiziune, care se constituise în prima 
formă organizată de conducere revoluţionară F.S.N., cu revoluționarii din 
sediul CC-ului. în jurul orei 17,00, îşi face apariţia un număr important de 
nomenclaturişti veniți să-şi împartă noile funcţii în stat, după ce toată 
noaptea şi în dimineaţa zilei de 22.12. stătuseră ascunşi la domicilii. De la 
TV, Ion Iliescu a plecat spre CC. împreună cu generalul Militaru, dar au 
trecut mai întâi pe la M.Ap.N., unde s-au întâlnit cu conducerea Armatei. 
Apoi vor ajunge la CC către orele 16,30-17,00. Generalul Guşă Ştefan, 
prim adjunct al ministrului şi Şef al M.St.M., plecat de la Timişoara, 
ajunge la Bucureşti la orele 15,00, unde se prezintă la TV şi declară că 
Armata este de partea poporului, după care se deplasează la sediul CC. 
unde îl întâlneşte pe generalul Vlad Iulian, şeful D.S.S., şi pe alți militari 
(col. Pîrcălăbescu, fost şef stat major G.P.). Doi membri ai CP.Ex. - Dincă 
şi Postelnicu -aflați în sediu sunt arestați de grupul Dan Iosif, care nu 
acceptă colaborarea cu Ilie Verdeț şi alţi nomenclaturişti. Unii securişti 
fugiţi după decolarea elicopterului reapar în clădire şi „se ataşează" 
grupurilor din sediu (15,00-17,00). In unele declaraţii date în faţa 
Comisiei din a doua legislatură s-a remarcat faptul că singurul care nu a 
apărut la Televiziune pentru a declara ataşamentul față de Revoluţie ar fi 
fost gen. Vlad, fostul comandant al Securităţii. La radio, în seara de 22.12, 

a apărut o astfel de declaraţie, dar fireşte prezenţa pe micul ecran ar fi fost 
mai convingătoare. 

Apariţia unor foşti conducători comunişti (Dăscălescu, Verdeț) în 
balconul clădirii CC, între orele 16,00-17,30, a provocat reacţia violentă a 
celor aflaţi în piaţă (circa 4-500.000 de manifestanți). Se striga clar şi ferm 
„Jos comunismul!", „Fără comunişti!". Aceste mase de oameni prezenţi 
în piaţă hotărăsc ruperea de comunism. Este momentul istoric în care 
revolta anticeauşistă se transformă în revoluţie anticomunistă. 
Revoluţionarii îl forțează pe Dăscălescu să-şi dea demisia. La orele 18,30, 
atitudinea anticomunistă a maselor provoacă reacţie în rândul fidelilor 
regimului comunist, care deschid focul în Piaţa Palatului. Este, de fapt, un 
act de diversiune, deoarece în acele momente nu au existat victime. 
Scopul diversiunii era împrăştierea manifestanților pentru a permite 
nomenclaturiştilor din clădirea CC-ului să-şi refacă structurile şi să preia 
puterea. Ei urmăreau formarea unui guvern condus de Ilie Verdeț, care 
trebuia să restabilească ordinea şi reînceperea activităţii productive (texte 
înregistrate). Se urmărea schimbarea lui Ceauşescu, dar menţinerea unui 
regim comunist, aşa cum Gorbaciov îi indicase probabil lui Brucan la 
Moscova. Planul nu reuşeşte. Nomenclaturiştii fug crezând că sunt 
victimele unei acţiuni de restaurare ceauşistă. Revoluţionarii rămân în 
sediu, iar peste câteva ore, asupra lor se va deschide foc. 

Etapa a IV-a, marcată prin deschiderea focului din clădirile aflate în 
imediata vecinătate a sediului CC.-ului, la orele 18,30. La scurt interval de 
timp după acest moment, sunt atacate clădirea Televiziunii, a M.Ap.N.- 
ului, a Radio-ului şi alte instituţii de importanță naţională din centrul 
Capitalei. Rezultă indubitabil existența pe poziţii a trăgătorilor care 
aşteptau transmiterea ordinului de deschidere a focului. O parte din echipa 
C.F.S.N. se întoarce la Televiziune, o alta (Iliescu, Roman, Montanu) 
trece pe la M.Ap.N., unde ia legătura cu generalii care se aflau la 
conducerea de atunci a Ministerului. In această perioadă, generalul Guşă 
ar fi trebuit, de drept, să conducă, deşi, aşa cum am văzut, Ceauşescu i-a 
„pasat" comanda generalului Stănculescu. Inexplicabil, generalul Guşă 
rămâne la CC alături de Iulian Vlad, de unde încearcă să se impună, fiind 
trecut şi pe unele liste de guverne ce se întocmeau la diferite etaje ale 
clădirii. La M.Ap.N., generalul Stănculescu domina prin autoritatea sa, 
fără a-şi lua în primire rolul dat de Ceauşescu. 

Armata răspunde solicitărilor făcute de Revoluţie, în primele ore, cu o 
anumită rezervă şi trimite unele subunități pentru apărarea unor instituţii. 
în clădirea CC-ului funcţionează, în continuare, grupul de comandă 
militară, constituit din generalul Guşă şi generalul Vlad, cărora li se 
adaugă N. Militaru, D. Mazilu şi alți militari (M.I. şi M.Ap.N., unii în 
civil). De la etajul 11 al Televiziunii, unde se afla noua conducere a FSN- 
ului, se ia legătura telefonică cu ambasada U.R.S.S. şi cu ambasadele altor 
țări, fapt pe care nu-l consider concludent, întrucât aceştia, în acel 
moment, nu îndeplineau condițiile de reprezentare legală a ţării. Erau 
simple tatonări de o parte şi de alta. 

Au existat legături telefonice şi din clădirea CC-ului, de unde generalul 
Guşă Ştefan, cel ce avea competenţa pe linia Tratatului de la Varşovia, a 
refuzat cu hotărâre orice sprijin, ajutor militar sau de altă natură din afară. 
Legături telefonice cu U.R.S.S. şi Ungaria au fost stabilite şi de 
conducerea M.Ap.N., respectiv generalii Stănculescu, Eftimescu şi 
Militaru. După ora 20,00, în Bucureşti se declanşează acţiuni violente, 
soldate cu morţi şi răniţi. Armata, alături de revoluționari, luptă împotriva 
unui inamic agil şi foarte bine pregătit. Trupele de Securitate şi de Miliție 
sunt alături de Revoluţie. Unele cadre din D.S.S. trec clar de partea 
Revoluţiei, alţii nu se implică, iar unii, vreo 100-150, din ordin sau din 
proprie iniţiativă, posibil să fi luptat împotriva Revoluţiei. Dintr-un studiu 
făcut de revoluționari, colaboratori ai Comisiei, asupra locurilor de unde 

s-a deschis foc de arme împotriva unor instituţii sau unităţi militare, se 
poate emite o apreciere a numărului de combatanți antirevoluție. 
Concomitent, în seara zilei de 22.12.1989 s-a dezlănţuit un intens război 
psihologic şi radioelec-tronic, cu scopul vădit de a determina confuzie şi 
dezastru, de a genera un sângeros război fraticid, care să ducă, în final, la 
slăbirea tuturor verigilor de putere ale statului. 

Faţă de acest moment extrem de important al desfăşurării eveni- 
mentelor, voi încerca să explic modul meu de a judeca faptele. 

Aveam cunoştinţă de existenţa unor planuri emise de Tratatul de la 
Varşovia şi care cuprindeau strategia de invadare, la nevoie, a României, 
Planul „Polarka". Se urmărea evident înlăturarea lui Ceauşescu, fiind 
considerat un paranoic, dar este posibil să se fi urmărit şi dezlănţuirea 
unui război civil, care să justifice necesitatea unei pacificăii din partea 
"prietenilor vecini”, prilej cu care s-ar fi putut rezolva şi unele probleme 
etnice sau teritoriale. Era cât se poate de firesc ca evenimentele 
revoluţionare să nască astfel de speranţe (vezi declarațiile preşedintelui 
interimar Siiros la mitingul din 19.12, ţinut în capitala Ungariei şi alte 
declaraţii). 

O altă dovadă o constituie şi pregătirile militare de la graniţele ţării şi 
mai ales dezlănţuirea războiului psihologic şi radioelectro-nic, a cărui 
amploare exclude varianta atribuirii acestor acțiuni unei organizaţii 
autohtone, respectiv unui serviciu secret al Securităţii, sau cum mai 
pretind unii, chiar al Armatei. (1?) 

Eu consider deschiderea focului diversionist de la orele 18,30 în Piaţa 
Palatului o acţiune a unei grupări interne în scopul permiterii preluării 
puterii de cătte alți comunişti decât fidelii lui Ceauşescu. Şi cred că acest 
lucru a fost făcut de anumiţi securiști care se aflau sub comandă şi ocupau 
aceleaşi locuri ca şi cele din dimineaţa de 21.12. Dacă această acţiune era 
făcută de străini, se trăgea în plin, am fi avut morţi, răniţi şi bineînţeles o 
panică mult mai mare. Acţiunea făcută de autohtoni urmărea doar o panică 
ce trebuia să împrăştie mulțimea din piață, care începuse să se manifeste 
anticomunist şi să permită preluarea puterii şi restabilirea ordinii, având în 
rândul noului guvern şi câţiva „revoluţionari”. Nu era nevoie să se tragă în 
plin şi mai ales să nu se pună în pericol vieţile şefilor aflaţi în clădirea 
C.C.-ului. în acest moment exclud varianta care ar atribui deschiderea 
focului unor fideli ceauşişti. 

Probabil că cei care conduceau planul extern au crezut că deschiderea 
focului se datoreşte unei acţiuni a Securităţii în apărarea lui Ceauşescu. 
Or, este evidentă atitudinea mai mult decât rezervată, chiar „detaşată" a 
D.S.S.-ului faţă de dictatori (generalul Iulian Vlad, generalul Bucurescu 
Gianu, generalul Neagoe etc.). Ei erau convinşi de iminenţa prăbuşirii lui 
Ceauşescu şi căutau o cât mai mică implicare. Numai proştii şi carieriştii 
au căzut în cursă de „zel ceaușist". Unii dintre ei s-ar putea să fi acţionat şi 
după 22.12, ora 12,00. 

în mintea noastră, a tuturor, în acele momente, a fost că lupta 
redeschisă era pentru Ceauşescu. De acest lucru profită planul extern, care 
declanşează războiul diversionist şi radioelectronic, în special asupra 
unităţilor militare de A.A., aviaţie şi comandamente de mari unități, în 
acelaşi timp cu atacuri terestre directe asupra acestor unități. Este 
imposibil de crezut că Securitatea ar fi putut 


avei mi astfel de plan sau că Armata a ordonat un atac al propriilor forţe 
prin folosirea unităţilor de cercetare-diversiune. Acest plan, ca anvergură 
şi intensitate, nu putea fi decât extern şi el s-a suprapus peste diversiunea 
din Piaţa Palatului. 

Nu este exclus ca asupra efectivelor Armatei şi a populaţiei să se fi 
acţionat cu practici de război psihotronic, utilizate după cum se afirmă în 

unele materiale şi în Afganistan şi ale căror efecte derutante produceau 
confuzie, dezechilibru fizic şi psihic, resimţite din plin în acea perioadă. 

Diversiune, etimologic, înseamnă distragerea atenției sau captarea 
voinţei şi dirijarea ei. Diversiunea este parte integrantă a războiului 
psihologic, a cărui strategie este făcută de un organism creat şi instruit 
pentru înfăptuirea acestor deziderate. 

După 22.12.1989, s-a urmărit cu precădere slăbirea capacităţii de luptă 
a unităţilor militare. Numai aşa se poate justifica îndreptarea acţiunilor 
către obiectivele militare în special, antiaeriene şi de aviaţie, virtuali 
adversari ai unui eventual desant aerian. A fost intoxicată întreaga reţea de 
mijloace electronice de cercetare, şi aşa destul de precară, inducând ţinte 
asupra cărora s-a acţionat cu foc. Dar trebuie reținut că, printre 
numeroasele ţinte false ce s-au vehiculat pe ecranele aparatelor radar, au 
fost şi forţe reale, venite din exterior, care la un semn ar fi urmat să ocupe 
dispozitive în interiorul teritoriului naţional şi să „sprijine"” acţiunile de 
„pacificare prin forţă”. 

Datorită lucidităţii unor personalități din Armată şi Securitate, dar şi a 
unor oameni politici ridicaţi în această etapă, s-a putut evita ocuparea cu 
forţe armate a României. Meritul nu poate reveni unei singure persoane. 
Asupra cererii de intervenţie a forţelor sovietice în România se pot face 
multe speculaţii. Au fost unii, chiar şi militari, care au avut această 
poziţie, tot aşa cum alţii, mai ales generali din conducere, au refuzat-o 
categoric (Milea, Guşă, Stănculescu, Eftimescu). Deşi faptele ne 
demonstrează că o intervenţie a Tratatului de la Varşovia era pregătită şi 
putea oricând intra în acţiune, situaţia în zilele de 22-23.12 se prezenta 
astfel încât ar fi fost nevoie de o formă oficială a intervenţiei. Războiul 
civil între Armată şi Securitate pornise (conform lozincii „Moarte 
securiştilor!"), dar amploarea lui a fost mult sub aşteptările celor care îl 
planificaseră, iar ocazia intervenţiei oficiale nu s-a ivit. Declaraţiile 
americanilor că o acţiune militară sovietică în România ar fi aprobată şi de 
ei au avut efecte contrarii. Atât Gorbaciov, cât şi Șevarnadze s-au grăbit să 
răspundă că nu au de gând să se amestece în situația din România, lăsând 
impresia că ei consideră o intervenţie a trupelor Pactului de la Varşovia 
compromițătoare pentru noua politică gorbaciovistă. Atacul din Panama al 
trupelor americane a fost perfect acoperit de mediatizarea evenimentelor 
din România. Atenţia acordată de politicienii americani Țării noastre a 
depăşit cu mult obişnuita lor reţinere. Astăzi putem face comparaţie cu 
drama din Cecenia, ţară lăsată în voia soartei dictată de Moscova. 
Personal cred că şeful statului sovietic nu se aştepta la căderea prin 
violenţă a comunismului în România, pe deoparte, şi, pe de alta, avea prea 
multă încredere într-un plan bine stabilit. Sunt convins de asemenea că 
viteza desfăşurării evenimentelor din România a surprins pe vecinii noştri 
care, cunoscând puterea lui Ceauşescu, scontau pe un război civil de mai 
lungă durată. Toţi scenariştii au fost surprinşi de reacţia unanimă a 
românilor. 

Este clar că unii comandanţi militari - cu studii în U.R.S.S. - au dat 
ordine să nu se tragă în elicopterele sovietice (cu stea roşie) ce urmau să 
apară pe cerul patriei, tot aşa cum alţii au deschis focul asupra a tot ce 
încălca spaţiul aerian al ţării şi nu era notificat. Această stare de confuzie 
putea produce o catastrofă. Armata, mai exact comandanții ei, nu erau 
convinşi că s-a terminat cu sistemul comunist. în noaptea de 23/24.12 s-a 
încercat organizarea arestării civililor din conducerea F.S.N., aflați în 
clădirea M.Ap.N. în jurul orelor 21-22 în ziua de 23.12 am intrat în biroul 
unui general la M.Ap.N. Nu am să-i dezvălui numele, el nemaifiind astăzi 
în Armată. Vorbea la telefon. Se afla intr-o stare evidentă de surescitare, 
în clipa în care şi-a dat seama că mă aflu în cabinetul său, a închis 
telefonul şi a venit spre mine. Era furios: intrasem în birou 

fără a bate la uşă şi în plus am ascultat şi o parte din conversaţie. A urmat 
o discuţie „tare”, în care el mi-a adus argumente perfect valabile, 
fluturându-mi sub nas carnetul roşu de partid pe care îl scosese din 
buzunarul stâng de la tunică. Avea dreptate: El reprezenta o lume, eu alta. 
EI, fiu de ţăran, categorie care a dat Țării cei mai buni militari de-a lungul 
istoriei, eu reprezentant al micii burghezii, fiul unui inginer care mai 
făcuse şi câţiva ani de închisoare comunistă. In clipele acelea mi-am adus 
aminte de tinereţea mea, mai de grabă adolescenţa, întrucât nu împlinisem 
încă 18 ani şi eram la Şcoala Militară de Ofiţeri de Marină... De ofiţerul 
politic de pe bricul „Mircea", care vorbea româneşte cu un puternic accent 
rusesc... De lupta de clasă... Dar eram în 23 decembrie 1989, aveam 59 de 
ani şi eram într-o situaţie în care nu mai exista întoarcere. m— Le point de 
non retour —. L-am informat, i-am spus că eu mi-am ars carnetul de 
partid în 21.12 la Piaţa Romană, că vom învinge sau vom muri. Am ieşit. 
Un timp după acest incident, un colonel m-a oprit pe coridoarele 
ministerului: „Domnule Sergiu, fugiţi, vor să vă aresteze...". Am alergat la 
ceilalți civili care mai erau acolo să-i previn. Nu prea m-au crezut. 
Cazimir lonescu a fost singurul care mi-a împărtăşit îngrijorarea. Am 
părăsit clădirea ministerului prin curte, apoi am traversat cimitirul într-un 
timp în care se trăgea din ambele direcţii. A doua zi am revenit, visul 
generalului se spulberase... Cred că a avut mult de suferit, deşi căuta să 
ascundă acest lucru. Nu i-am purtat pică, întrucât am ieşit învingători. Dar 
dacă ar fi fost altfel ? 

Aceste rânduri au fost adăugate cu intenţia de a reuşi măcar parțial să 
transmit cititorului „atmosfera" în care trăiam în acele zile. 

In noaptea de 24/25.12, unii comandanţi şi activişti de partid încercau 
convocarea Consiliului Politic al Armatei. Puţini dintre ei credeau că 
asistă la căderea comunismului în România. 

în după-amiaza zilei de 23.12.1989, generalul Guşă este chemat de la 
CC. la M.Ap.N., unde de fapt îi era locul. Armata nu cercetase şi nu 
eliberase în dimineaţa acelei zile locurile de unde în noaptea anterioară se 
deschisese focul asupra unor importante instituţii de stat. Starea psihică a 
generalului Guşă, de altfel un excelent militar, lăsa mult de dorit. 
Schimbat printr-un ordin telefonic al lui Ceauşescu din funcţia de 
comandant militar al acţiunilor din oraşul Timişoara, apoi, la revenirea în 
Bucureşti, neluat în seamă de anumiţi oameni politici, lipsit de informaţii 
şi extrem de obosit, şocat de moartea prietenului şi protectorului său, 
generalul Milea Vasile, el a căzut pradă unui defetism, prezentând, pe 
24.12. dimineaţa, situaţia mult mai dramatică decât era în realitate şi fără 
a putea raporta o perspectivă. Câteva zile mai târziu, va fi numit 
comandantul Armatei a 3-a, semn de recunoaştere a calităţilor sale de 
ostaş. Grav bolnav, va rămâne în funcţie până în ultimele zile ale vieţii 
sale. A fost un bun român şi un bun militar, respectat şi iubit de 
subalterni. Deşi din seara lui 23.12 a preluat comanda, generalul Militaru 
este oficial numit ministru al M.Ap.N. doar în 24.12. Personal, cred că 
prin reducerea Securităţii la zero şi prin diferite alte ordine date de noul 
ministru, am pierdut şansa folosirii unor specialişti în depistarea 
teroriştilor. 

Răsturnarea situaţiei la Bucureşti se va înfăptui, aşa cum vom vedea 
mai târziu, numai prin prezența sutelor de mii de manifestanți 
anticomuniști, care au dat caracterul de Revoluţie în întreaga ţară, 
împotriva unui sistem şi nu a unei persoane, revendicările economico- 
sociale transformându-se în revendicări politice. 

în această etapă, forțele participante au fost compuse din diverse 
categorii de oameni, muncitori, intelectuali, țărani, de diferite vârste şi 
profesii, cetăţeni români şi de alte naţionalităţi. Intervenţia hotărâtă a 
acestora şi mai ales fraternizarea Armatei cu poporul au determinat 
descurajarea elementelor  răuvoitoare,  antirevoluţionare,  devotate 
vechiului regim, sau chiar cele ezitante, şi au anihilat totodată planul 


începutul adevărului * 37 


extern de invadare a României. Dar un număr important de cadre militare 
aparţinând M.I., D.S.S. şi în mult mai mică măsură din M.Ap.N. erau încă 
fidele sistemului comunist. 

Grupul Verdeț a încercat pe diferite căi să constituie un guvern care să 
menţină, fie perestroika propusă de forțele din exterior, fie păstrarea în 
totalitate a sistemului vechi, cu câteva schimbări la nivelul suprem. Nu a 
reuşit. 

Totodată, din cei care simțeau răspunderea păstrării integrității statale, 
dar şi transformarea social-politică şi economică a României, s-a format 
organul Frontului Salvării Naţionale, care cuprindea personalităţi ale vieții 
culturale angajate în Revoluţie, disidenţi, militari şi bineînţeles 
revoluționari. Este prima dată când se pune problema realizării unei 
platforme politice revoluţionare, cu obiective clare şi care urmărea în 
esenţă: lichidarea vechiului sistem, anularea acţiunilor violente, înlocuirea 
vechilor structuri, prin realizarea de organisme democratice, care să 
asigure libertatea de gândire şi acţiune, înlocuirea conducerilor din fostul 
regim, la toate nivelele, desființarea partidului unic şi realizarea unei 
democraţii pluripartitiste. Etapa a IV-a se sfârşeşte cu executarea cuplului 
Ceauşescu (25.12.1989). 

Pentru a înţelege modul cum a fost hotărâtă eliminarea lui Ceauşescu, 
trebuie să revenim la „datele" cunoscute în dimineaţa zilei de 24.12.1989, 
zi în care a fost numit oficial ministru al Apărării Naţionale generalul 
Nicolae Militaru. De ce nu Guşă sau Stănculescu? Deoarece la acea dată 
nu se ştia nimic de implicarea lor în acţiunile de la Timişoara, iar 
generalul Militaru era o cunoştinţă a lui Ion Iliescu. Personal, cred că nu a 
fost o alegere fericită, el fiind antipatizat de cadrele tinere din Armată. 
Eram de asemenea convins, în acele zile, că acţiunea „teroristă" este pro- 
ceauşistă şi este dusă de elemente din Securitate rămase fidele lui 
Ceauşescu. „Atacul"” lui Trosca sau cel de la Otopeni, cât şi asediile 
Televiziunii şi M.Ap.N.-ului, toate ni se păreau atunci acţiuni duse de 
trupe speciale ale Securităţii împotriva Revoluţiei. Informaţii primite din 
provincie relatau acţiuni catastrofale şi erau, evident, rezultatul acţiunilor 
diversionist-psihologice. Nu mai vorbesc de pesimismul generalului Guşă 
care susţinea în dimineaţa zilei de 24.12.1989 că situaţia în ţară este foarte 
gravă. Propunerea lui Brucan de a scăpa de Ceauşescu, în scopul 
eliminării atacurilor teroriste, a fost primită cu realism. Părerile au fost 
diferite, de la metoda Mussolini, până la proces. Cea din urmă, susținută 
de Ion Iliescu. Au fost însărcinaţi Victor Stănculescu şi Gelu Voican cu 
organizarea procesului. Nu-mi propun să analizez modul cum a decurs 
acest proces şi, mai ales, mediatizarea lui. Acest lucru îl voi face atunci 
când îmi voi scrie memoriile evenimentelor trăite şi nu ale cercetărilor 
care fac obiectul prezentei lucrări. Vânzarea casetei video a procesului şi 
execuţiei o consider un act de înaltă trădare şi care a adus o unanimă 
dezapreciere a străinătăţii față de Revoluţie, şi faţă de noi românii. Presa a 
dat uitării această mârşăvie, iar SRI-ul care sunt sigur că deţine numele 
individului, îl acoperă în mod inexplicabil. Sau ? 

După execuţia din 25.12 şi anunţarea ei la TV în noaptea de 
25/26.12.1989, acţiunile teroriste au scăzut cu mare repeziciune (28.12.), 
fapt ce vine să întărească justețea hotărârii luate. Sunt unii care susțin că 
Ceauşescu ar fi trebuit judecat mai târziu, sub o formă cât mai legală. 
Legalitate în timpul unei revoluţii? Sau a văzut istoria un proces politic 
care să fie cinstit? Am uitat procesul Mareşalului din 1946, în realitate o 
mascaradă politică? Dar procesele lui I. Maniu, I. Brătianu şi ale atâtor 
oameni politici sau funcţionari de stat? Mai aveam nevoie de astfel de 
spectacole comuniste de data aceasta în sens invers? Nu ! Personal, cred 
că a fost o măsură raţională şi legală prin constituirea unui Tribunal 
militar special revoluţionar. 

Etapa a V-a, de stabilizare a puterii, de refacere a ordinii, în special, 
cu ajutorul Armatei. 

Pe 26.12.1989, Petre Roman este numit prim-ministru, iar o zi mai 
târziu se ţine prima şedinţă a Consiliului F.S.N. 

După 22.12.1989 s-au înregistrat, în întreaga ţară, 942 morţi şi 2245 
răniți. 

Trebuie remarcat însă că, în toate aceste etape, s-au săvârşit şi multe 
erori, cele mai multe din nepricepere, iar altele din dorinţa unor persoane 
de a câştiga popularitate sau pentru propria căpătuire. Este sarcina istoriei 
să găsească explicaţii pentru acele momente şi a justiţiei să facă dreptate. 

Din rezervele existente, precum şi din ajutoarele primite, s-a asigurat 
un minimum necesar pentru desfăşurarea unei vieţi mai decente pentru 
perioada decembrie 19809 - martie 1990. 

Cu destule convulsii, treptat, iniţial datorită vidului de putere şi ulterior 
erorilor săvârşite, viaţa a intrat în noua ordine socială stabilită de 
Revoluţie. 

Participarea maselor de oameni de diferite categorii, înlocuirea 
regimului totalitar comunist prin aplicarea pluripartitismului, realizarea de 
alegeri libere, acordarea de libertăţi democratice şi schimbarea întregului 
sistem politic şi de relaţii, începerea programului de adaptare la economia 
de piaţă, iniţierea privatizării, ne oferă posibilitatea să afirmăm, fără 
teama de a greşi, că acţiunile din Decembrie 1989, prin desfăşurare, 
conţinut, scopuri şi rezultate, pot fi considerate ca Revoluţie democratică, 
anticomunistă. 

Unele declaraţii publice de tipul „Revoluţia a fost furată” sau 
„Revoluţia mea a reuşit şi a lui nu", chiar dacă sunt folosite ca figuri de 
stil, au darul de a provoca confuzie şi în mod populist impune o viziune 
politică. A nu recunoaşte schimbările radicale, economice (economia de 
piaţă), sociale şi politice (democraţie, pluripartitism ...), deci a nega 
Revoluţia, înseamnă ori incultură, ori rea voinţă sau amândouă. Revoluţia 
română a fost singura care a dărâmat prin forţă sistemul comunist în 
Europa. Ea aparţine poporului, prin caracterul ei spontan, decis şi 
neorganizat. Ceea ce a urmat după Revoluţie este altceva. Idealurile 
Revoluţiei? La început am avut unul cu toţii: să scăpăm de ceauşism. Am 
reuşit. Al doilea vis împlinit a fost dărâmarea regimului comunist. Aceste 
idealuri nu pot fi negate. Idealurile Revoluţiei franceze: libertate, 
egalitate, fraternitate au fost vreodată realizate? 

Ceea ce a urmat după Revoluţie în România este altă etapă şi trebuie 
judecată separat, comparativ şi fără pasiuni. 


MOMENTE ALE REVOLUȚIEI ÎN ALTE 
ZONE ŞI ORAŞE ALE ȚĂRII 


1. ARAD. 

Acţiunile militare în oraşul Arad au început în data de 17.12.1989 şi s- 
au încheiat o dată cu retragerea în cazărmi a tuturor efectivelor ce 
îndepliniseră misiuni de pază şi apărare a unor obiective, respectiv la data 
de 10.02.1990. 

In imediata apropiere a oraşului martir Timişoara, municipiul Arad 
trăia evenimentele derulate în această zonă cu intensitate sporită. 
Conştienţi de situația existentă şi mai bine informaţi, comandanții 
unităților militare din garnizoana Arad nu au angrenat, alături de forţele 
de ordine, efectivele unităţilor subordonate în acţiuni de reprimare a 
manifestărilor revoluţionare. 

In acelaşi timp, trebuie subliniat că toate acţiunile care au avut loc 
după ocuparea de către revoluționari a sediului fostului C.J.P. şi până la 
retragerea efectivelor în cazărmi s-au desfăşurat pe fondul unei puternice 
dezinformări, dirijate cu profesionalism şi susținute de atacuri 
diversioniste, în scopul menţinerii, în populaţie şi Armată, a unei stări de 
tensiune, suspiciune şi nesiguranţă, deosebit de intense. 

în perioada 17-21.12.1989, din ordinul ministrului Apărării Naţionale, 
subunități aparţinând U.M.01380 Arad s-au deplasat la Timişoara, unde 
au întărit dispozitivele de apărare ale unităților din acest oraş. Plecarea la 
Timişoara s-a produs în data de 17.12.1989, orele 17,00. 

Efectivele rămase în unitate se găseau sub incidenţa indicativului 

alarmei de luptă, având ca scop principal trecerea, în timp scurt şi 
organizat, la acoperirea frontierei de vest a ţării. 

în ziua de 20.12.1989, orele 08.00, la sediul I.J.M.I. s-a discutat un 
plan comun de acțiune în caz de necesitate, prin care se încerca 
nominalizarea efectivelor participante, precum şi obiectivele economice, 
social-politice şi culturale ce impuneau măsuri de protecţie, fără a se 
stabili în sarcina Armatei misiuni de reprimare. 

Acţiunea întreprinsă de generalul Ilie Ceauşescu, de a informa cadrele 
de conducere militară din garnizoana Arad asupra evenimentelor din 
Timişoara, nu şi-a atins scopul, ci, dimpotrivă, a determinat creşterea 
neîncrederii şi suspiciunilor. Militarii trăiau temerea că în Arad se 
urmărea atragerea Armatei în acţiuni improprii atribuţiunilor sale. 

La data de 21.12.1989, în jurul orelor 08.00, muncitorii de la 
întreprinderea de Orologerie au părăsit sediul acesteia şi împreună cu 
muncitorii de la celelalte întreprinderi (I.M.U.A., U.T.A., L.V.A.), precum 
şi cetăţeni din localitate ce se aflau pe străzi, s-au deplasat spre Consiliul 
Popular Judeţean. 

în dimineaţa în care au început demonstrațiile în Arad, forţe aparţinând 
M.Ap.N. au trecut la apărarea obiectivelor militare şi civile încredințate 
potrivit ordinelor ministrului Apărării Naţionale, transmise telefonic în 
ziua de 18.12.1989, şi a hotărârii comandantului garnizoanei. 

Deşi s-au dat dispoziţiuni de către organele locale , în sensul blocării 
drumurilor de acces şi interzicerii pătrunderii muncitorilor în piața 
Consiliului Popular, precum şi măsuri de împrăştiere şi arestare a 
conducătorilor, acest lucru nu s-a pus în practică, deplasarea 
manifestanţilor efectuându-se în deplină ordine. 

La cererea Elenei Pugna, fost prim-secretar al C.J. al P.C.R., începând 
cu orele 10,30 s-a constituit un dispozitiv de protecţie în jurul sediului 
Comitetului Judeţean P.C.R., în acest scop fiind trimise forţe aparținând 
M.Ap.N., însoţite de T.A.B.-uri. Pentru o mai bună protecţie a 
dispozitivului realizat de militarii M.Ap.N. şi 


pentru împrăștierea manifestanţilor, au fost dispuse forţe aparţinând M.I. 
(U.S.L.A., Miliție, Pompieri), în jurul obiectivului. 

In primele ore ale zilei, mii de cetăţeni, în coloane organizate, s-au 
deplasat spre C.J.P., demonstrând împotriva dictaturii, cerând democraţie 
şi libertate şi exprimându-și solidaritatea faţă de acţiunile de la Timişoara. 

Către orele 10.10, în timpul realizării dispozitivului de protecţie al 
C.J.P., s-au produs violenţe, ceea ce a determinat executarea, din proprie 
iniţiativă, a unor trageri de avertisment. Nu s-au înregistrat morţi sau 
răniţi. Această acţiune a deschis calea de dialog cu mulţimea, iar în urma 
ordinului dat de comandanții de detaşament, de scoatere a încărcătoarelor 
de la armă şi trecerea armei în poziția „la piept", s-a marcat momentul 
fraternizării Armatei cu poporul. Cu sprijinul militarilor, între orele 
10,30-13,00, s-a încercat, fără succes, un dialog între prim-se-cretar Elena 
Pugna şi manifestanți. 

Aproximativ la orele 13,00, unii dintre demonstranți s-au urcat pe 
T.A.B.-uri şi s-au adresat mulțimii cu „Noi suntem poporul! " şi 
„Armata e cu noi!". 

începând cu noaptea de 21/22.12.1989, în condiţiile desfăşurării 
manifestaţiilor de stradă, forţele aparţinând organelor de Miliție, gărzilor 
patriotice şi unităţilor militare nu au acţionat împotriva manifestanților 
conduşi de actorul Voicilă Valentin. Nu s-au produs violenţe. Conform 
relatărilor gen. mr. Badalan Eugen, în acea noapte, Hie Matei şi câţiva 
ofițeri M.I. au instruit efectivele din incinta C.J.P., exclusiv forţe M.I., 
cum să acţioneze, când „porcii de la Armată vor lăsa demonstranţii să 
pătrundă în clădire”. 

în aceeaşi noapte, la orele 02,30, când în piaţă se găseau 700-1000 
demonstranți, It. col. (M.I.) Mos Florin, a primit ordin de la inspectorul 
şef, col. Sălceanu, să treacă la împrăştierea demonstranţilor prin folosirea 
gazelor lacrimogene şi reținerea capilor mişcării. De remarcat că ofițerul 
nu a executat acest ordin. Ca urmare, spre dimineață, numărul 
manifestanţilor a crescut simţitor. 


La orele 04,00, efectivele U.M.01380 Arad, care executaseră 
deplasarea la Timişoara, s-au înapoiat în cazarmă. 

Dimineaţa, liderul revoluţionarilor, actorul Voicilâ Valentin, a 
mulțumit Armatei pentru ajutorul dat şi pentru modul în care a acţionat în 
acea noapte. Totodată, cetăţenii au împărțit militarilor pâine şi cafea. 

în ziua de 22.12.1989, orele 12,40, unităţile din Arad au primit nota 
telefonică semnată de Ilie Ceauşescu, privind starea de necesitate. Acest 
ordin nu a fost pus în aplicare. 

Intre orele 12,45-14,00, ca urmare a fugii cuplului prezidenţial, 
efectivele M.Ap.N. aflate în dispozitivul de apărare din faţa C.J.P. şi apoi 
şi celelalte forțe aparținând M.I. au început retragerea în cazărmi. 

Acţiunile Armatei au avut un caracter de protecţie a instituţiilor 
publice, a obiectivelor economice şi sociale şi a celor militare. 

Sub influenţa celor petrecute în Timişoara, militarii nu s-au împotrivit 
acţiunilor revoluţionare, evitând confruntările cu demonstranţii. 

începând din 22.12.1989, orele 12,30, Armata a acţionat potrivit noilor 
imperative impuse de victoria Revoluţiei. La orele 14,00, s-au primit şi 
notele telefonice nr. 38 şi 39, transmise de M.Ap.N., care precizau 
conduita Armatei în acţiunile viitoare. 

în această zi, după orele 14,00, s-a constituit, la sediul Primăriei 
Arad, Comitetul Local al Frontului Democratic Român -Arad, în cadrul 
căruia au fost cooptate şi cadre militare. 

La orele 14.45, fostul prim secretar Elena Pugna şi secretarii fostului 
CC. al P.C.R., Ilie Matei şi Ion Radu, s-au adresat Armatei pentru 
protecţie. 

în aceste momente de incertitudine, când plana pericolul unei opoziții 
a forţelor ceauşiste, au fost luate măsuri de întărire a pazei şi apărării 
obiectivelor militare, dar şi a sediului noii puteri. 

La orele 17,30, au fost luate sub protecţie sediile I.J.M.I., trecându-se 
totodată, la inventarierea armamentului şi muniției. 

în după-amiaza zilei de 22.12.1989, în municipiul Arad a început o 

puternică acţiune de dezinformare şi război electronic. Zvonuri 

alarmante şi informaţii false au înspăimântat populaţia. Psihoza 
teroristă s-a amplificat o dată cu sosirea la Arad a generalilor Nuță şi 

Mihalea, care, însoţiţi de 29 de colaboratori, s-au instalat la hotelul 

„Parc". 

De comun acord cu noile organe locale, Armata a trecut la întărirea 
apărării Aeroportului şi a Secţiei Carotaj, pentru depozitarea surselor 
radioactive şi explozive, precum şi a altor obiective, staţii PECO, gări, 
autogări, Combinatul Chimic, Uzina de Apă, depoul C.F.R. etc. 

Au fost luate măsuri de întărire a cercetării pe valea râului Mureş, iar 
subunitățile de apărare antiaeriană au fost trecute în starea de pregătire de 
luptă nr.l. 

începând cu orele 23,00, elemente diversioniste au deschis foc de armă 
automată, din puncte izolate, determinând producerea panicii şi apariția 
primelor victime. Primele focuri au fost îndreptate asupra clădirii 
Comitetului Provizoriu şi ulterior asupra altor obiective din municipiu. 

în ziua de 23.12.1989, orele 01,00, au fost observate primele focuri de 
armă trase din hotelul Parc asupra U.M. 01380. Concomitent, s-a deschis 
focul din podul Palatului Culturii asupra Comitetului Provizoriu. 
Schimbul de focuri a durat până dimineaţa. 

La orele 01,14, la Aeroportul Arad, s-a primit ordinul U.M.01942 
Timişoara, cu următorul conţinut: „Tot ce zboară în spaţiul aerian este 
inamic". S-a transmis indicaţia de intensificare a cercetării aeriene şi 
terestre. în această noapte, Aeroportul a fost obiectul unor atacuri 
repetate, efectuate din toate direcţiile de către elemente diversioniste 
neidentificate. 

în noaptea de 22/23.12.1989, unităţile militare din Arad au fost 
realmente intoxicate cu informaţii false, privitoare, în special, la iminenţa 
unor atacuri aeriene dinspre Deva, precum şi de aterizări sau patrulări de 
elicoptere neidentificate. 

în urma atacurilor teroriste cu arme de foc, s-a trecut la constituirea 
unor grupuri mixte, formate din militari şi revoluționari, care să cerceteze 
zonele de unde s-a executat foc. Cercetările nu au adus lămuriri asupra 
identităţii atacatorilor. 

Pentru întărirea dispozitivului de pază a unităților militare şi a altor 
obiective, în ziua de 23.12.1989 au fost dislocate noi forţe din Ineu. 

încercarea efectuată de către forțe aparținând M.Ap.N., întărite cu 
subunități U.S.L.A., de a se captura elementele teroriste ce acționaseră 
din hotelul Parc a rămas fără rezultat. 

Cei doi generali, Nuță şi Mihalea, ce fuseseră cazaţi în acest hotel, au 
fost reţinuţi în trenul R22 la Deva. Cum au părăsit hotelul Parc, nu s-a 
putut stabili. De remarcat însă, că la orele 11,40, când trenul R22 se găsea 
în gara Arad, s-a creat o diversiune cu foc, în care a fost implicată şi 
miliția T.F., presupunându-se că aceasta a constituit acoperirea fugarilor. 

în după-amiaza zilei de 23.12.1989, s-au intensificat atacurile răzlețe 
ale unor indivizi neidentificaţi, în diferite puncte ale oraşului. 

La orele 14,20 s-a încercat o pătrundere în forță în sediul I.J.M.I., 
rămasă fără rezultat datorită ripostei apărătorilor. 

în dimineaţa zilei de 24.12.1989, atacurile teroriste au continuat, în 
special asupra obiectivelor militare şi a sediului Comitetului F.S.N. 
Atacurile au fost declanşate din clădirea C.E.C.-ului, a Băncii şi a 
Palatului Culturii. 

în timpul scotocirii ştrandului de lângă Cetate, efectuată între orele 
14,00-14,30, grupa ce efectua acţiunea a fost întâmpinată cu foc din 
cabana nr. 4, fiind ucişi 2 militari. 

Asupra unui detaşament militar, chemat de la Ineu, pentru a întări 
apărarea obiectivelor din Arad, la orele 20,30, persoane neidentificate au 
deschis foc în zona Piața Romană, Fabrica de Pâine, de la etajele 
superioare ale clădirilor din zonă. La scotocire, s-a descoperit într-o vilă 
de lângă blocul-turn un depozit de arme, muniţie, alimente şi băuturi, 
închis cu o uşă blindată, care nu a putut fi deschisă decât cu lovituri de 
aruncător de grenade antitanc. 

începând cu orele 19,10, atacurile cu foc ale obiectivelor militare s-au 
succedat cu pauze de 30-40 minute, atacul având o durată de 10-15 
minute. Atacurile s-au prelungit până a doua zi la orele 06,00. 

Pe timpul nopţii a fost atacat şi dispozitivul de apărare al Aeroportului. 
La orele 21,00, în această zonă a fost reținut lt. col. (Securitate) 
Sătmăreanu, de la Batalionul de Securitate Timişoara, echipat în ţinută 
kaki fără grade. 

în noaptea de 24/25.12.1989, orele 23,30, s-a încercat pătrunderea în 
forță în curtea 1.J.M.I. şi a Secţiei Carotaj Bodrogu. Surprinzător, asupra 
atacatorilor s-a deschis foc intens, fără a se produce victime. 

în ziua de 25.12.1989, în zona Aeroportului s-au observat, vizual, 
elicoptere ce zburau la joasă înălțime. La cercetarea pădurii Ceala, s-au 
descoperit urme de încălţăminte, de sânge şi de corpuri materiale târâte. 

în aceeaşi zi, la orele 09,30, efectivele sosite în sprijin de la Ineu s-au 
înapoiat în cazărmile proprii; de asemenea şi cele sosite de la Lipova. 

începând din ziua de 26.12.1989, acţiunile teroriste au slăbit în 
intensitate, înregistrându-se unele atacuri asupra Aeroportului şi 
Comitetului F.S.N. Totodată, la orele 13,30, s-a ordonat retragerea 
efectivelor în cazărmi. 

Diversiunea radioelectronică şi psihologică a fost deosebit de activă, 
abil condusă şi penetrantă, cu scopul bine stabilit de menţinere, după 
victoria Revoluţiei, a unui climat de panică, teroare şi incertitudine. 

în mod deosebit, în municipiul Arad s-a pus accent pe acţiuni aeriene, 
care au intoxicat cu zvonuri alarmante populaţia şi Armata. 

Municipiul Arad a fost singurul oraş din ţară unde, în noaptea de 
22/23.12.1989, s-a folosit semnalul de „alarmă aeriană" transmis prin 
instituţii. în afara atacurilor aeriene înregistrate prin aparatură de cercetare 
radiotehnică, în judeţ şi în preajma municipiului au zburat şi elicoptere 
străine, reale. 

Atitudinea ambiguă a organelor locale M.I., a unor indivizi dubioşi, 
proveniţi din Securitate, faptul că din unele clădiri care au aparținut M.I. 
s-a tras, au alimentat un curent de opinie nefavorabil, au întreţinut 
suspiciunea şi neîncrederea, cu toate dovezile de loialitate, demonstrate 
de elemente cinstite cu care apărătorii Revoluţiei au colaborat. 

Trebuie reținut că atenţia forţelor aparţinând M.Ap.N. a fost îndreptată 
permanent spre graniţa de vest, păstrând în acest scop rezervele necesare. 
Şi în municipiul Arad, s-a simţit faptul că Armata s-a confruntat, pentru 
prima dată, cu o stare conflictuală străină ei, cu acţiuni de gherilă urbană, 
în a căror rezolvare efectivele nu erau instruite. (Documentar M.Ap.N. S 
2155 R/ 07.03.1994). La elaborarea prezentului material au fost folosite 
documente ale M.Ap.N-ului. 


2. BRĂILA. 

Important centru economic, politic şi social, renumit port dunărean, 
oraşul Brăila reprezintă o importanţă strategică, fiind situat în apropierea 
graniţei de est a ţării. 

In perioada 16-22.12.1989, oraşul s-a bucurat de o deosebită atenţie 
acordată de persoane străine locului, ce se deplasau dinspre nord şi nu 
numai, cu diferite mijloace de transport, în principal Dacia şi Lada. Aşa 
cum au confirmat unitățile de grăniceri, în această perioadă au intrat prin 
punctele de trecere a frontierei cu fosta U.R.S.S. multe asemenea 
autovehicule, având ca ocupanţi 2-3 persoane, în majoritate bărbaţi. 

Ca şi în alte oraşe ale ţării, şi în municipiul Brăila evenimentele s-au 
derulat începând cu ziua de 17.12.1989 prin luarea unor măsuri, de către 
unităţile militare din zonă, la transmiterea indicativului de alarmă "Radu 
cel Frumos". 

în aceeaşi zi, la orele 19,00, comandantul garnizoanei a convocat la 
Comandamentul U.M. 01030 Brăila toţi comandanții de unități din 
garnizoană, unde primul secretar al Comitetului Judeţean de Partid Brăila, 
Carol Dina, a prezentat, nereal, situaţia din Timişoara şi din judeţul Timiş 
şi măsurile ordonate de dictator. Cu acest prilej, primul secretar al 
judeţului a cerut să se organizeze patrule mixte cu militari înarmaţi cu 
muniţie de război, luptători din G.P. şi lucrători de Miliție, cu misiunea de 
a acţiona împotriva oricui va încerca să manifesteze. Deşi organizate, 
aceste forţe nu au acționat până în seara zilei de 22.12., deoarece în 
municipiu nu s-au produs fapte ce ar fi impus o reacţie dură. 

în seara zilei de 17.12.1989, către orele 20,00, s-a primit nota 
telefonică ce impunea, începând din ziua de 18.12.1989, orele 07,00, 
aplicarea măsurilor de rutină ce se luau cu ocazia plecării lui Nicolae 
Ceauşescu peste hotare (Orient '89). 

în perioada 18/21.12.1989, în municipiul Brăila a fost linişte, 
nesemnalându-se incidente de stradă. în ziua de 20.12.1989, la orele 

16,30, de la eşalonul superior s-a transmis la U.M. 01030 Brăila 
informaţia că pe comunicaţia Reni-Djurdjuleşti (teritoriul fostei 
U.R.S.S.), s-a descoperit o coloană de aproximativ 70 autocamioane 
păzite de militari. S-a ordonat „să se ia măsuri de cercetare şi pregătire a 
hotărârii comandantului pentru blocare, urmând să se acţioneze la ordin”. 
Ordinul a fost retransmis unităților subordonate din garnizoana Brăila la 
orele 16,35, precizându-se totodată continuarea luării măsurilor pentru 
ridicarea capacităţii de luptă a unităților. 


In ziua de 22.12., orele 12,50, s-a primit nota telefonică nr. 36, cu 
următorul conţinut: „Potrivit Decretului Consiliului de Stat din 
22.12.1989 difuzat la posturile de radio şi TV naţionale, începând cu 
22.12.1989, ora 11,00, se instituie starea de necesitate pe întreg teritoriul 
ţării. Unităţile militare vor acţiona conform decretului”. Nota telefonică 
era semnată de gen. lt. Ilie Ceauşescu. Această notă telefonică nu s-a pus 
în aplicare şi datorită faptului că în jurul orei 13,00, printr-o altă notă 
telefonică cu nr. 38, semnată de gen. lt. Victor Stănculescu, se transmitea: 
„Unităţile militare de pe întreg teritoriul ţării se retrag în cazărmi, inclusiv 
patrulele, cu calm, fără a se lăsa provocate, dezarmate sau dispersate. Se 
va organiza apărarea cazărmilor, a tuturor obiectivelor militare. Se vor 
executa numai ordinele M.Ap.N." 


Prin nota telefonică nr. 39, transmisă imediat, se preciza obligaţia 
comandanților de a asigura paza obiectivelor civile de importanță 
deosebită cu subunități înarmate. In acest scop, comandanții se vor pune 
de acord cu reprezentanţii organelor locale. 

Acţiunile paşnice întreprinse de demonstranți împotriva regimului 
totalitar ceauşist au început în după-amiaza zilei de 22.12.1989, 
concomitent cu constituirea nucleului noii puteri. 

în urma solicitării organelor noii puteri, prin nota telefonică nr. 38, 
comandantul garnizoanei Brăila a ordonat unor unități militare trimiterea 
de efective şi tehnică de luptă pentru paza şi apărarea obiectivelor de 
importanţă vitală din municipiul Brăila. Au fost luate sub pază Consiliul 
Popular Judeţean şi Municipal, Arhivele, fostul sediu al Securităţii, sediul 
Miliției Brăila şi Inspectoratul Judeţean al Miliției, Spitalul nr. 2, Centrul 
Hematologic, Staţia PECO, Uzina de Apă, întreprinderea de Reţele 
Electrice, Fabrica de Oxigen, oficii poştale etc. Au fost organizate patrule 
ce executau misiuni, urmărind înlăturarea actelor de vandalism îndreptate 
împotriva instituţiilor publice. Acestora li s-a precizat că „vor face uz de 
armă numai în cazul în care vor fi atacate cu arme de foc". Grupuri de 
revoluționari au ocupat sediile de partid şi ale M.I. 

în ziua de 22.12.1989, orele 17,00, un colectiv de cadre militare numit 
de comandantul garnizoanei, împreună cu revoluționarii, a trecut la luarea 
în subordine a Inspectoratului Judeţean al M.I. La efectuarea prezenţei 
personalului din inspectorat s-a constatat că din unitate lipseau 75% din 
cadrele şi personalul civil angajat. Acestea s-au prezentat la unitate până 
în data de 26.12.1989. 

în după-amiaza zilei de 22.12.1989, în oraşul Brăila au început să 
circule numeroase zvonuri şi informaţii false, care au produs derută, 
panică, pe fondul cărora s-au produs accidente cu urmări tragice. 

începând cu orele 21,00, comandantul garnizoanei a luat unele măsuri 
privind pregătirea unor unităţi militare din Râmnicu Sărat şi Focşani în 
vederea deplasării, la ordin, în garnizoana Bucureşti. In aceeaşi zi, între 
orele 22.54-23.05, unitățile militare din garnizoana Brăila şi din 
poligoanele apropiate au descoperit ţinte aeriene, confirmate vizual şi cu 
aparatură radar. S-a deschis foc. în ziua de 23.12.1989, orele 00,35, 
unitatea militară din oraşul Focşani a început, la ordin, deplasarea spre 
Bucureşti. în aceeaşi zi, la orele 06,00, s-a ordonat deplasarea către 
Capitală şi a unui batalion mecanizat din municipiul Galaţi. 

Evoluţia unor ţinte neplanificate în spațiul aerian al ţării a fost 
observată şi către orele 06,28. Asupra acestora s-a executat foc a.a. In 
ziua de 23.12., orele 17,00, asupra unităţilor militare şi a obiectivelor 
apărate de revoluționari şi Armată, persoane rămase neidentificate au 
acţionat cu arme de foc. 

Acţiunile au fost declanşate din sediile unor instituţii, dinspre gară, 
dinspre localurile unor şcoli (Şc. Gen. nr. 6), întreprinderi (Laminorul, 
Vinalcool), din zone verzi (parcuri, păduri), căi de acces (Calea Călăraşi, 
Aleea Cocorilor), precum şi din numeroase blocuri de locuinţe. 

în această perioadă, au fost constatate imixtiuni în reţelele telefonice şi 
radio militare. S-au vizat, în special, comandamentele unităţilor militare, 
precum şi depozitele de muniţie şi armament. 

în noaptea de 23/24.12.1989, au făcut obiectul unor acţiuni teroriste 
C.MJ.Brăila (orele 02,00-03,00) şi CJ.F.S.N. (în special acţiunile cu foc s- 
au desfăşurat dinspre blocul Romarta, hotelul Tineret, Casa Agronomului 
şi P.T.T.R.). 

Potrivit unor declaraţii, în acea perioadă au circulat numeroase 
autoturisme cu numere de circulaţie false, ce transportau persoane 
suspecte. Prezenţa acestora în anumite puncte a coincis întotdeauna cu 
executarea focului asupra obiectivelor apărate de Armată (Informare 
sinteză a redacţiei Armata României). 

în ziua de 24.12.1989, în jurul orelor 08,00, pe malul stâng al Dunării, 
la km. 172, s-a deschis foc cu armament de infanterie asupra unei vedete 
grănicereşti aflată în misiune de patrulare. Ținută sub observare de vedete 
dragoare, la orele 13,05, a fost observată o şalupă fluvială, vopsită în alb, 
cu număr de bordaj 27 şi având la prova un individ înarmat cu pistol 
mitralieră. Prin staţia radio s-a aflat că persoanele din şalupă au deschis 
focul asupra navelor din Şantierul Naval. Ca urmare, comandantul vedetei 
a primit ordin să neutralizeze şi să reţină şalupa împreună cu personalul 
de la bord. La orele 13,30, vedeta dragoare a executat manevra de plecare 
de la ancoră. Când şalupa a ajuns la 400-500 m de vedetă, s-au transmis 
somaţiile regulamentare celor de pe şalupă, dar aceştia nu s-au supus, ba, 
mai mult, şalupa a deschis foc asupra vedetei dragoare, lovind-o. în 
această situaţie, comandantul vedetei a ordonat deschiderea focului 
asupra şalupei care a oprit motoarele. In urma cercetării efectuate a 
rezultat că şalupa aparţinea portului Brăila şi că în urma schimbului de 
focuri a decedat conducătorul acesteia şi a fost rănit It. maj. (M.L.) ce-l 
însoțea. 

In ziua de 24.12.1989, au fost luate sub pază, în baza solicitării 
C.J.F.S.N., noi obiective de importanţă din municipiu. 

începând de la orele 09,00, au fost luate măsuri de scotocire a unor 
blocuri, de unde s-au semnalat că au acţionat elemente teroriste. Pe timpul 
acţiunii, de la et. 5 al blocului A10 s-a executat foc. Un subofițer a fost 
rănit. 

Acţiunile de scotocire nu s-au soldat cu vreun rezultat, datorită 
faptului că în blocuri erau foarte multe persoane civile care intrau-ieşeau 
şi care au îngreunat controlul încăperilor. 

Deplasarea cu un microbuz şi un ARO. a noilor organe de conducere 
postrevoluţionară în jurul orelor 13,30 la Şantierul Naval, pentru a asigura 
latura de sud a sediului politico-administrativ, a produs în jurul orelor 
17,30-18,00 schimburi de focuri, din eroare, între subunitatea de gărzi 
patriotice existentă şi noii sosiți. Schimbul de focuri a fost provocat de un 
foc izolat executat din blocul situat în partea dreaptă. Lipsa de coordonare 
şi cooperare a forţelor din zonă s-a soldat cu doi militari răniţi, doi morţi 
şi şapte răniţi din rândul gărzilor patriotice. 

în seara zilei de 23.12.1989, în faţa cazărmilor 01267 şi 01763 s-a 
oprit o furgonetă albă din care au coborât mai mulţi indivizi care au 
dispărut fugind printre blocuri. La câteva minute, în urma unui foc izolat, 

tras prin suiprindere spre U.M. 01763 de pe unul din blocuri, s-a 
declanşat foc între cele două unităţi aflate faţă în față. Numai în urma 
intervenţiei energice a comandanților celor două unităţi a fost posibilă 
încetarea tragerilor. 

în noaptea de 24/25.12.1989, unităţile militare din garnizoana Brăila 
au interceptat convorbiri suspecte prin radiotelefoanele capturate de la 
Miliție. Conţinutul acestor convorbiri se regăseşte în anexe. 

O gravă eroare s-a produs în noaptea de 26/27.12.1989, când o 
subunitate, în timp ce se înapoia de la scotocirea unui bloc din Bariera 
Călăraşilor, către dimineaţă a fost întâmpinată cu foc din câteva clădiri 
aflate peste drum de U.M.01478, respectiv blocurile Bl, VI şi A8, Terasa 
Ciocârlia. Militarii din unitate, considerând că subunitatea ce se adăpostea 
lângă monumentul situat în parcul din faţa unității acesteia era alcătuită 
din terorişti echipați în ţinută militară, au deschis foc asupra acestora, din 
proprie iniţiativă. In urma acestui incident au decedat două persoane 
civile aflate în zonă, cinci militari în termen şi au fost răniţi alti cinci. 

în ziua de 27.12.1989, acţiunile directe cu foc ale elementelor ostile au 
scăzut în intensitate. Au mai fost semnalate trageri din pădurea din 
apropierea garnizoanei Vulpea, prilej cu care a fost omorât un militar. 

începând cu 28.12.1989, din ordinul comandantului garnizoanei, 
unitățile militare au început retragerea în cazărmi. 

în această perioadă, în municipiul Brăila au decedat 41 de persoane şi 
au fost rănite 98. 

Concluzionând asupra activităţii desfăşurate în municipiul Brăila între 
16-31.12.1989, remarcăm: 

- până în 22.12.1989, în municipiul Brăila acţiunile protestatare de 
stradă nu au produs victime; 

- sub impactul stărilor de derută, confuzie şi nesiguranţă, determinate 
de puternica agresiune psihologică ce s-a declanşat în întreaga ţară şi care 
în municipiul Brăila a avut o intensitate şi o virulență cu totul deosebite, 
s-au înregistrat incidente mai numeroase ca în alte locuri, facilitate tocmai 
de acţiunile de dezinformare, dar şi de pripeala în luarea unor decizii sau 
reacţii neprofesionale. De remarcat că fabricanţii de zvonuri derutante şi 
alarmante cunoşteau bine sistemul de transmisiuni al Armatei şi al 
gărzilor patriotice, prin care, infiltrându-se, au creat panică; 

- peste 80% din unităţile militare dislocate în garnizoana Brăila au 
fost agresate cu foc la diferite intervale de timp, din puncte fixe situate în 
balcoane şi pe acoperişurile blocurilor, sau mobile, din diferite 
autovehicule de către persoane neidentificate. Focul elementelor teroriste 
n-a urmărit atât producerea de pierderi de vieţi omeneşti, ci 
dezorganizarea conducerii, menţinerea unei puternice stări de tensiune, 
crearea unor situaţii confuze; 

- înarmarea suplimentară a unor efective din gărzile patriotice fără o 
instruire asupra modalităților de utilizare şi condiţiilor de folosire a 
armamentului a făcut ca în unele situaţii intervenţia cu foc să nu poată fi 
controlată. 

Deşi a fost creat un comitet pentru coordonarea acţiunilor militare ce a 
urmărit să imprime o conducere centralizată a tuturor operaţiunilor şi 
forţelor înarmate din zonă, nu s-a realizat prea mult în această privinţă, 
lucru ce a constituit declanşarea unor erori mult mai grave decât în alte 
localităţi. 

Convorbirile purtate pe reţelele de radiotelefoane ne fac să înțelegem 
că în municipiul Brăila au fost persoane care s-au opus forțelor 
revoluţionare şi Armatei. 


3. BRAŞOV. 
în anii dictaturii comuniste, cetăţenii municipiului Braşov nu au fost 
scutiţi de lipsuri şi greutăți întinse până la limita maximă a suportabilului. 

în cele ce urmează, îmi propun să reconstitui principalele evenimente 
derulate în municipiul Braşov în Decembrie 1989, în scopul evidenţierii 
contribuţiei acestui mare oraş la victoria Revoluţiei. 

Organele conducătoare ale municipiului, cunoscând acţiunile 
revendicative desfăşurate de muncitorimea braşoveană în anul 


1987, au trecut, în perioada 16-18.12.1989, la luarea unor măsuri 
pregătitoare pentru a evita apariţia unor acţiuni similare. în acest scop, au 
fost pregătite forțele de ordine şi unităţile militare din garnizoană pentru 
ca, la ordin, să fie în măsură să treacă la îndeplinirea unor misiuni de 
luptă specifice. Astfel că, în noaptea de 17/18.12. şi în ziua de 
18.12.1989, forţele aparţinând M.Ap.N., M.I., Statului Major Judeţean al 
Gărzilor Patriotice şi Apărării Civile erau gata de luptă împotriva celor 
care ar fi pus în pericol regimul comunist. 

în ziua de 18.12.1989, orele 12,25, din ordinul comandantului 
Trupelor de Securitate s-a trecut la aplicarea măsurilor stabilite pentru 
starea de necesitate. 

în ziua de 19.12.1989, în baza dispoziţiunii Consiliului Judeţean al 
Apărării, s-a trecut la întocmirea unui plan comun de acțiune, în patru 
variante, în care au fost prevăzute forțele participante şi locurile de 
acţiune. Ca urmare, în ziua de 21.12.1989, orele 13,00, planul respectiv a 
fost predat inspectorului şef, care urma a-l prezenta spre aprobare 
primului secretar care era şi preşedintele Consiliului Judeţean al Apărării. 
Acest lucru nu a mai fost posibil întrucât s-au declanşat acţiunile 
revoluţionare. 

în dimineaţa zilei de 21.12.1989, întreprinderile din municipiul Braşov 
au iniţiat mişcările de protest împotriva conducerii de partid şi de stat, iar 
în jurul orelor 13,00 s-au format primele coloane de demonstranți. 

în aceeaşi zi, şi muncitorii de la întreprinderea de Construcţii 
Aeronautice Ghimbav au încetat lucrul şi s-au îndreptat spre centrul 
municipiului Braşov, scandând lozinci anticeauşiste şi revendicative. 

în jurul orelor 12,40, din ordinul inspectorului şef, forţele de 
intervenţie au fost scoase în dispozitiv, pentru a interzice afluirea spre 
centru a muncitorilor de la I.A. Braşov, Tractorul şi Rulmentul. De 
asemenea, subunități din M.Ap.N. au fost scoase din cazărmi în vederea 
opririi celor de la I.C.A. Ghimbav. Forţele de opresiune au luat măsuri de 
asigurarea pazei şi apărării sediului 
Comitetului Judeţean de Partid şi a altor instituţii din municipiul Braşov. 
Coloanele de muncitori nu s-au lăsat impresionate şi au trecut peste 
efectivele dislocate în vederea blocării accesului spre centrul oraşului. 

In jurul orelor 15,30-16,00, în faţa sediului Comitetului Judeţean de 
Partid se adunase un număr însemnat de manifestanți. 

Către orele 17,00, în zona Consiliului Popular Municipal şi a C.J.P. s-a 
constituit un dispozitiv larg de apărare, format din diverse categorii de 
forțe, M.I. şi M.Ap.N. 

Către orele 24,00, numărul demonstranţilor s-a redus simţitor, în zonă 
rămânând doar câteva sute de persoane. 

In ziua de 22.12.1989, orele 07,00, mii de manifestanți din 
întreprinderile industriale ale Braşovului au început să se grupeze în zona 
centrală a oraşului. S-au scandat lozinci anticomuniste. S-au format 
comitete revoluţionare. 

în cursul dimineţii, organul judeţean de partid a încercat un dialog cu 
demonstranţii, solicitându-le să-şi formuleze în scris nemulțumirile. Aşa 
s-a ajuns la redactarea unei petiţii cuprinzând 7 puncte, unul din acestea 
marcând clar cererea de demisionare din toate funcţiile politice şi de stat a 
soţilor Ceauşescu. 

în jurul orelor 11,20, s-a ordonat dezangajarea efectivelor aparţinând 
M.Ap.N. aflate în contact cu manifestanţii, astfel că în jurul orelor 14.00, 
toate subunitățile se reîntorceau în cazărmi. 

între orele 15,00-15,30, un grup de manifestanți au ocupat prin forţă 
sediul Inspectoratului Judeţean al M.I., de unde, ulterior, prin spargerea 
magaziei, au sustras o parte din armamentul şi muniţia existente acolo. 

între orele 17,00-17,30, în fostul sediu al C.J.P. s-a constituit primul 
nucleu al noului organ local de conducere revoluţionară, în fruntea căruia 
revoluționarii au ales pe gen. mr. Florea Ion. Cu acest prilej, s-a hotărât ca 
Armata să asigure paza unor obiective importante din municipiu. 

în seara aceleiaşi zile, un grup de manifestanți au spart magazia de 
armament şi muniţie a G.P. din fostul sediu al C.J.P., de unde au fost 
sustrase arme şi muniţie, persoanele răspândindu-se în oraş. 

La orele 21,30, în sediul Primăriei, a fost ales primul Consiliu 
Judeţean al F.S.N. 

Datorită imaginilor transmise la Televiziune şi a anunţului potrivit 
căruia revoluţia din Braşov era în pericol, către orele 24,00 şi în primele 
ore ale zilei de 23.12.1989, numărul demonstranţilor din faţa sediului 
C.J.F.S.N. avea să crească simţitor. La acea oră, în municipiul Braşov, în 
afară de unităţile militare, cadre ale Securităţii, trupele de Securitate şi 
personalul Miliției care erau înarmate prin natura muncii, mai existau 
peste 800 de persoane civile care posedau armament. 

în ziua de 23.12.1989, în jurul orelor 02,30, în parcul central al 
oraşului, pe fondul întunericului, al stresului şi al zvonurilor care circulau 
privind existenţa bandelor teroriste, s-a deschis foc, în mod nejustificat. 

Pe acest fond au acționat, din interiorul unor clădiri sau de pe 
acoperişul acestora (liceul  „Unirea",  „Modarom",  „Capitol”, 
întreprinderea Nivea") elemente teroriste rămase neidentificate. 
Schimbul de focuri a încetat o dată cu ivirea zorilor. 

în intervalul cuprins între orele 02,45-07,00, în condiţii de întuneric şi 
sub impactul zvonurilor furnizate sistematic prin mijloace radio, TV, prin 
telefoane şi prin viu grai, precum şi datorită lipsei de informaţii şi de 
legătură întte subunitățile aflate în dispozitiv, s-au înregistrat 39 de 
persoane ucise (10 militari), au fost rănite 83 de persoane (36 militari). 

în ziua de 24.12.1989, au fost luate măsuri de reorganizare a 
dispozitivelor, precum şi pentru strângerea armamentului existent asupra 
unor persoane ce acționau din proprie iniţiativă. Misiunile de apărare au 
fost continuate până în ziua de 27.12.1989, orele 10.00, când s-a ordonat 
retragerea tuturor forţelor în cazărmi. 

Derularea pe mai multe căi a unui plan de dezinformare a determinat 
crearea unei stări de tensiune, surescitare şi stres, care pe fondul frigului, 
întunericului şi oboselii, ca şi al erorilor de conducere şi coordonare a 
diverselor forțe, a făcut posibilă declanşarea, în noaptea de 
22/23.12.1989, a unor dueluri de foc soldate cu pierderi de vieţi omeneşti. 


înarmarea unor persoane a căror corectitudine şi competenţă erau 
necunoscute şi care au făcut uz de arme fără comandă, din proprie 
iniţiativă, neavând o subordonare precisă, a făcut posibilă producerea 
unor accidente şi provocarea unor reacții de ripostă din partea unor 
grupuri de combatanți. 

Introducerea eşalonată în dispozitiv a unor efective, lipsa unei 
cooperări bine organizate şi a unui sistem de legături protejat la acţiuni de 
dezinformare, au determinat, de asemenea, apariţia unor regretabile erori. 

Rămâne fără justificare, şi greu de crezut, cum, în condiţiile unei stări 
de necesitate, organele de Securitate ale judeţului Braşov susţin că au 
dispus trimiterea personalului subordonat la domiciliu. 

Profitând de situaţia creată, este cert că elemente contrarevoluţionare, 
diversioniste, au contribuit la producerea de accidente, creşterea 

confuziei, determinând reacția de ripostă în lanţ. Rămâne de cercetat cum 
cei trei potenţiali terorişti care au acţionat cu certitudine împotriva 
militarilor şi a revoluţionarilor şi care au fost prinşi şi predaţi au decedat 
în condiţii discutabile. Ca şi în alte judeţe ale ţării, şi în Braşov se simte 
existenţa unui plan dinainte stabilit, pus în aplicare de cetăţeni autohtoni 
şi străini, instruiți special pentru a destabiliza situaţia existentă. în 
cercetarea făcută în prima legislatură, a reieşit clar intervenţia unor 
terorişti autohtoni supuşi unui ordin şi care au acţionat conform aceluiaşi 
plan şi în alte oraşe ale ţării. 


4. BUZĂU. 

Municipiul Buzău - centru cu obiective de importanţă strategică - a 
constituit în timpul evenimentelor din decembrie 1989 o ţintă importantă 
a acţiunilor diversioniste. 

în perioada 16-22.12.1989, municipiul Buzău nu a cunoscut agitația 
mişcărilor protestatare. Unităţile militare, numeroase în garnizoană, au 
uiecut începând din 17.12.1989 la aplicarea măsurilor prevăzute la indica- 
tivul „Radu cd Frumos". 

în perioada 19.12.1989, orele 18,00, până în 22.12.1989, orele 


13,00, în garnizoană au fost organizate patrule, dotate cu armament şi 
muniţie de război, ce acționau în centrul oraşului, în zona industrială, în 
gări şi autogări, în scopul dezactivării unor eventuale încălcări a ordinii 
publice. în toată această perioadă nu s-au produs acte de violenţă. 

După anunţarea la radio şi TV a fugii dictatorului, în Piaţa Palatului 
Comunal s-au format grupuri de demonstranți care, fără a întâmpina nici 
un fel de rezistenţă, au pătruns în sediul Comitetului Judeţean de Partid. 
Un alt grup de protestatari s-a îndreptat spre sediul organelor locale M.I., 
pătrunzând în clădirile acestuia fără a se produce victime. 

în după-amiaza zilei de 22.12.1989, s-au constituit noile organe ale 
puterii, care şi-au asumat conducerea întregii activităţi pe raza judeţului 
Buzău. 

Tot atunci, la Comandamentul marii unități din Buzău s-au prezentat 
Constantin Olteanu şi Catarinescu Ion, secretari ai fostului CC. al P.C.R., 
însoţiţi de cpt. (M.L) Ghiţă. Despre acest fapt s-a raportat telefonic 
generalului Stănculescu Victor (orele 21,30), care a ordonat să fie reţinuţi 
în garnizoană până la noi ordine. în ziua de 31.12.1989, aceştia au fost 
trimişi sub escortă la Bucureşti. 

în ziua de 22.12.1989, orele 17,45., la marea unitate s-au transmis de 
la M.Ap.N. notele telefonice nr. 38 şi 39, privind conduita unităților 
militare după fuga dictatorului. Ca urmare, comandantul marii unităţi, 
generalul Dândăreanu, a luat măsuri pentru asigurarea pazei obiectivelor 
civile de importanţă deosebită (C.J.F.S.N., Tipografia, Direcţia Judeţeană 
de Poştă şi Telecomunicaţii, Unitatea de Informaţii, Sucursala Băncii 
Naţionale, C.E.C., sediul Poştei Centrale şi P.T.T.R., silozurile de cereale, 
Staţia de Pompare a Apei, Uzina de Apă Potabilă, Muzeul Episcopiei 
Buzău etc.). 

începând din după-amiaza aceleiaşi zile, în municipiul Buzău s-a 
declanşat agresiunea psihologică, având ca obiectiv aglomerarea Armatei 
cu informaţii, zvonuri şi ştiri false, alarmante, menite să provoace derută, 
să creeze confuzii şi să îngreuneze conducerea. In acest scop au fost 
folosite în special sistemele de telecomunicaţii teritoriale. 

în ziua de 23.12.1989, în baza ordinului M.Ap.N., doi ofițeri s-au 
deplasat la Inspectoratul Judeţean M.I., pentru a-l lua sub protecţie. S-a 
constatat prezenţa în sediu a întregului personal şi absenţa unui număr de 
40 de pistoale mitralieră, care, potrivit declaraţiilor, fuseseră distribuite 
unor subunități de gărzi patriotice. 

Apariţia teroriştilor şi a diversionisţilor a determinat luarea unor 
măsuri, între care trimiterea unor cadre din plutonul de luptă an ti teroristă 
în diferite locuri din municipiu, pentru descoperirea şi anihilarea acestora. 

Către orele prânzului, persoane neidentificate au deschis foc automat 
din anumite imobile din jurul Poştei Centrale şi a Palatului Comunal. De 
asemenea, s-a deschis foc, dintr-o basculantă şi din autoturisme, asupra 
unităților militare. Deşi s-a ripostat cu foc, autovehiculele respective n-au 
putut fi oprite, ele reuşind să dispară. Cercetările făcute ulterior pentru 
identificarea acestora nu au dus la nici un rezultat, pe şosea găsindu-se 
numai resturile din parbrizele sparte. Din blocurile din apropiere, s-a 
executat foc asupra militarilor aflaţi în pază la Poşta Centrală şi Palatul 
Comunal. Grupuri diversioniste au acţionat şi din pădurea Crâng, din 
diferite clădiri în consttucţie, din Cimitirul Eroilor, de la et. 11 al blocului 
Olimp, precum şi din alte blocuri. 

în noaptea de 23/24.12.1989, asupra unei unităţi militare s-a deschis 
foc încrucişat dinspre garniturile de tren de marfă garate în triaj, din 
biserica aflată în Cimitirul Eroilor şi dinspre Fabrica de Confecţii. 

în ziua de 24.12.1989, la orele 03,00, un detaşament militar ce se 
îndrepta spre Bucureşti, ajungând cu capul coloanei la intrarea de nord a 
oraşului Buzău, a fost întâmpinat cu foc din mai multe direcţii. Coloana s- 
a oprit, şi ulterior, în baza ordinului eşalonului superior, şi-a întrerupt 
deplasarea, fiind încartiruită în cazarma unei unităţi militare din 
municipiu. 

La sediul C.J.F.S.N., în jurul orei 03,00, s-a petrecut un incident tragic: 

cpt. Olteanu Gheorghe, instructor la Statul Major al G.P., a executat două 
rafale ucigând mai mulţi oameni; a fost condamnat la 22 de ani 
închisoare. 

în ziua de 24.12.1989, în timp ce se deplasa în jurul clădirii C.M.J. s-a 
deschis foc asupra paUulei dinspre blocul Haşdeu de la et. 9 şi 10. 
Agresorii nu au putut fi identificaţi. 

La orele 10,00, într-o unitate militară din municipiul Buzău s-a produs 
un accident tragic soldat cu trei morţi, având drept cauză neînțelegerile 
existente între şeful de stat major al unităţii şi secretarul B.O.B. de partid. 

In aceeaşi zi, !către amiază, comandantul marii unităţi din municipiul 
Buzău a avut o întâlnire cu preşedintele C.J.F.S.N., Oprescu Nicolae, 
privind îmbunătăţirea colaborării cu noile; organe ale puterii, protecția 
populaţiei şi a instituţiilor civile, intensificarea cooperaţii cu gărzile 
patriotice. In acest scop, o grupă de ofiţeri s-a deplasat la C.J.F.S.N. pen- 
tru menţinerea legăturii, utilizându-se staţii de radio. 

Pentru a se face faţă atacurilor teroriste ce se prevedeau pentru noaptea 
următoare, s-au restructurat şi completat dispozitivele de apărare ale unor 
obiective militare. O dată cu lăsarea întunericului, mai multe unităţi 
militare au constituit ţinta unor atacuri cu foc, executate de persoane 
neidentificate. 

în noaptea de 24/25.12.1989, la orele 02,45, asupra sediului C.J.F.S.N. 
s-a tras de la et. 1 şi 2 ale clădirii Direcţiei Judeţene de Poştă şi 
Telecomunicaţii. în această noapte, pe frecvențele de lucru ale unor staţii 
de radio pe UUS, au fost recepționate dialoguri în limba rusă şi arabă. 

Şi în ziua de 25.12.1989 au fost executate focuri răzlețe, de către 
persoane rămase necunoscute, din diferite zone ale oraşului. 

Existenţa teroriştilor în numeroase puncte din oraş şi în pădurile din 
apropiere l-a determinat pe comandantul marii unităţi din municipiul 
Buzău să solicite M.St.M. sprijin de aviaţie pentru survolarea şi 
cercetarea pădurilor Spătaru, Maxenu, Stejaru, Crâng şi a municipiului 
Buzău, sprijin care s-a aprobat. Acţiunile diversioniste au crescut în 
intensitate. Au fost luate măsuri de scotocire, însă fără eficienţa scontată. 
Pentru acţiuni de scotocire au mai fost folosite 67 de cadre şi 48 de 
militari din trupele de Securitate. 

în jurul orelor 14,40, Comandamentul marii unităţi a fost atacat de un 
grup de cinci persoane de pe terasa blocului 105. La orele 19.00, s-a 
reluat atacul asupra marii unităţi, mai puternic decât în nopţile precedente. 

In noaptea de 25/26.12.1989, în cartierele Micro 14 şi Unirii, în urma 
unor semnale luminoase, diversionisți amplasați în locuri izolate au 
declanşat şi susţinut un tir intens pentru a întreţine starea de panică şi 
confuzie. Concomitent, la Comandamentul marii unităţi s-au primit în 
continuare informaţii false. 

In ziua de 26.12.1989, pentru a descuraja atacurile diversioniste s-a 
reorganizat sistemul de patrulare în municipiu. în aceeaşi zi, la 
Inspectoratul M.I. s-a Uecut la centtalizarea armamentului aflat la 
oameni, inventarierea acestuia şi predarea la o unitate militară. 
(M.Ap.N.). 

în noaptea de 26/27.12.1989 şi în zilele următoare nu au mai fost 
semnalate acţiuni diversionist-teroriste. 

Referitor la acţiunile din municipiul Buzău pe timpul Revoluţiei din 
Decembrie se pot formula câteva concluzii. 

Până în data de 22.12.1989, în municipiul Buzău nu s-au semnalat 
mişcări protestatare. 

Datorită importanţei militare a oraşului, după victoria Revoluţiei, 
municipiul Buzău a constituit un obiectiv important în planurile forțelor 
diversioniste. Ca urmare, începând din 22.12.1989, s-a acţionat pentru 
intoxicarea psihologică a populaţiei şi a unităţilor militare. 

Pentru a-şi atinge scopurile, elementele teroriste au folosit ca procedee 
de acţiune atacurile cu foc real sau simulat, succesive sau simultane, 
îndeosebi în timpul nopţii, între orele 22,30-04,30, la intervale de timp de 
2-2,5 ore. Atacurile s-au concentrat în primul rând asupra principalelor 
obiective militare, dar şi asupra instituţiilor politico-economice şi 
administrative. Acţiunea s-a realizat prin surprindere, în grupuri mici, 
dovedind o foarte bună pregătire fizică, precum şi o importantă capacitate 
de a acţiona pe timp de noapte, în zone urbane, în mod deosebit prin 
executarea unui foc precis. 

în această perioadă, în municipiul Buzău , ca urmare a acţiunilor 
revoluţionare, au decedat un număr de 29 cetăţeni, iar 28 au fost răniți, 
unităţile militare înregistrând 11 morţi şi 29 de răniți. 

Din modul de acţiune al elementelor teroriste a rezultat o cunoaştere 
precisă a obiectivelor asupra cărora acționau, precum şi a zonelor 
adiacente. 

Acţiunea simultană a unor grupuri teroriste, amplasate la distanţe 
relativ mari unele faţă de altele, conduce la concluzia existenţei unui 
sistem de legătură, semnalizare. 

Lipsa de informaţii proprii, coroborată cu informaţiile false sosite pe 
diferite căi, a avut ca efect menţinerea unităţilor militare sub o 
permanentă tensiune. 

Au fost şi cazuri în care s-a produs împuşcarea unor persoane 
nevinovate, ca rezultat al acţiunilor unor elemente dezechilibrate sau 
nerespectării regulamentelor militare în mânuirea armamentului. 


5. CLUJ-NAPOCA. 

La data de 21.12.1989, muncitorii din zona industrială C.U.G. s-au 
organizat în coloane pentru a se deplasa spre centrul localităţii, protestând 
şi manifestându-şi adeziunea faţă de acţiunile de la Timişoara. 

Forțe aparţinând M.I. şi M.Ap.N. au primit ordin să treacă la apărarea 
sediilor, instituţiilor de partid şi de stat, precum şi a unor zone şi puncte 
importante din municipiu. 

lată descrierea succintă a desfăşurării evenimentelor în Cluj-Napoca. 
Menţionez faptul că oraşul Cluj a făcut obiectul cercetărilor în Secţiunea 
a VI-a, prima legislatură. 

Piaţa Libertăţii - str. Napoca şi Universităţii 

în 21.12.1989, orele 15,00, un grup de aproximativ 15 persoane 
solicita trecătorilor din zonă să participe la manifestările de stradă pe care 
încercau să le organizeze. Datorită acţiunii acestui grup de iniţiativă pro- 
Timişoara, în perimetrul respectiv au început să se scandeze lozinci 
anticeauşiste şi protestatare. 

In jurul orelor 15,40, în zonă au sosit forțe aparţinând unor unităţi 
militare, care au realizat un dispozitiv de luptă. Debarcarea militarilor din 
autocamioane a fost primită cu ostilitate de către populaţie. După 
realizarea dispozitivului, militarii au solicitat cetăţenilor să nu încerce 
penetrarea dispozitivului lor, întrucât se găseau în misiune de luptă. Un 
grup mic de persoane, condus de Călin Nemeş, a acţionat incitant la 
adresa militarilor. în urma altercaţiei dintre Nemeş Călin şi comandantul 
subunităţii, s-a deschis foc. Au fost înregisUaţi 11 morţi şi 21 răniţi 
(inclusiv comandantul subunităţii, care se pare că s-a autoîmpuşcat în 
timpul luptei coip la corp cu Călin Nemeş). 

Aşa cum rezultă din declaraţiile unor martori, sub acoperirea tragerilor 
executate de militarii din dispozitivul de apărare, s-a deschis foc şi din 
alte locuri de către persoane rămase necunoscute (de la una din ferestrele 
Agenţiei de Voiaj C.F.R.). Totodată, este fără explicaţie rănirea unor 
persoane, cu gloanţe ale căror traiectorii erau de sus în jos, sau care se 
găseau în alte locuri decât cele ale dispozitivului militar. 


Piaţa Libertăţii 

Zona Anticariat-Catedrală — B-dul 30 Decembrie 

în ziua de 21.12.1989, orele 15,30-16,30, în zona respectivă s-a 
constituit un dispozitiv format din militari aparţinând M.Ap.N. şi trupelor 
de Securitate. 

Folosindu-se de un container gol, grupuri de manifestanți au ameninţat 
ruperea dispozitivului realizat de militari, creând posibilitatea ajungerii la 
camioanele militare în care se găsea rezerva de muniţie. După o retragere 
de câțiva metri, militarii au somat şi au deschis foc, situaţie în care a fost 
ucis un cetăţean şi răniţi alți şapte. 


Piaţa Mărăşti 

în ziua de 21.12.1989, orele 18,00, în zona pieţei se realizase un 
dispozitiv format din militari aparţinând M.Ap.N. La adresa militarilor se 
proliferau injurii, se aruncau obiecte contondente. Mai multe persoane au 
blocat două autobuze, au somat şoferii să le părăsească, le-au pornit şi le- 
au îndreptat spre dispozitivul militar. S-a executat foc de avertisment şi 
ulterior foc la pneuri, în zonă înregistrându-se un mort şi 2 răniri, din care 
unul în balconul casei în care locuia. 


Str. Horea - zona Metropol - Astoria 

în ziua de 21.12.1989, orele 15,00, în zonă s-a format un dispozitiv 
care asigura şi fluenţa de peste Someş, punct de importanță operativă 
pentru nevoi de manevră. 


In jurul orelor 15,40, dinspre str. Horea a sosit o coloană de la C.U.G,, 
care încerca să penetreze dispozitivul, folosind în acest scop şi un 
tramvai. Pentru a-i îndemna pe manifestanți să forțeze dispozitivul 
militar, unele persoane anunțau că aceştia nu au muniţie de război. 
Comandanții acestora au infirmat zvonurile, solicitând manifestanţilor să 
ocolească zona. Din ordinul ofiţerilor, s-a deschis foc de avertisment şi 
ulterior la picioare, situaţie în care s-a produs moartea a 3 persoane şi 
rănirea altor 8. Şi în această zonă, în baza mărturiilor unor martori 

oculari, au fost ucise sau rănite persoane din afara dispozitivului militar 
(de la etajele Cofetăriei „Urania" şi din alte locuri). 


Str.Moţilor - zona Fabrica de Bere 

în ziua de 21.12.1989, orele 15,30, în această zonă a fost creat un 
dispozitiv format din militari aparţinând M.Ap.N., fără însă a se bloca 
circulaţia. 

între orele 18,00-19,00, o coloană formată din aproximativ 500 de 
manifestanți a încercat, folosind trei autovehicule de transport greu de 
mărfuri, să penetreze dispozitivul militar prin forţă. 

Deşi s-au făcut somaţii pentru oprirea coloanei, manifestanţii, sub 
protecţia autovehiculelor ce se deplasau cu faza mare aprinsă, au 
continuat înaintarea. 

S-a deschis foc asupra farurilor şi pneurilor autovehiculelor. In urma 
acestei acţiuni, coloana s-a împrăştiat. 


După aproximativ o oră, la orele 20.00, dinspre cartierul Mănăştur a 
sosit o nouă coloană, care de asemenea a încercat penetrarea 
dispozitivului de apărare. După deschiderea focului de avertisment, s-a 
dialogat cu cei sosiți în zonă, care au consimţit să-şi continue deplasarea 
ocolind dispozitivul militar prin Str. Coşbuc. 

In jurul orelor 22.00, tot din direcţia cartierului Mănăştur, a sosit o 
coloană de 200-300 persoane, care au dezmembrat un troleibuz aflat în 
apropierea dispozitivului militar, aruncând în militari cu bucăți din 
autovehicul. 

în urma acţiunilor derulate în intervalul dintre orele 19,00-22,00, în 
această zonă s-au înregistrat 9 persoane decedate şi 15 rănite. 

Acţiunile revoluţionare din municipiul Cluj-Napoca, realizate în 
scopul exprimării solidarităţii şi sprijinului efectiv pentru populaţia 
Timişoarei, pe fondul abuzurilor, dificultăților materiale, al nere-spectării 
drepturilor omului, au însemnat o demonstraţie protestatară împotriva 
dictaturii totalitare comunist-ceauşiste. 

Municipiul Cluj-Napoca a fost locul represaliilor încă din perioada 
când dictatorul continua să deţină toate frânele puterii. Astfel, în acest 
oraş au căzut primii eroi în ziua de 21.12.1989, orele 15,40. Este evident 
faptul că Armata a fost implicată în opresiune, mai mult ca în alte oraşe, 
fapt explicabil şi prin aceea că oraşul are o deosebită importanţa strategică 
pentru zona de vest a ţării. Nu putem respinge nici supoziţia manipulării 
mulţimii revoluţionare împotriva Armatei. 

Municipiul Cluj-Napoca este al doilea oraş, după Timişoara, în care 
muncitorii şi-au exprimat, cu fermitate, dorinţa de libertate împotriva 
dictaturii şi comunismului. Aşa se explică şi faptul că municipiul Cluj- 
Napoca este considerat „Oraş-Erou", propunere pe care am inițiat-o în 
Senatul României. 


6. CRAIOVA. 
în perioada 16 - 21.12.1989, în municipiul Craiova a fost relativ 
linişte, activitatea în unităţile economice desfăşurându-se normal. 


Veştile sosite de la Timişoara generau însă o tensiune crescândă în rândul 
cetăţenilor. 

Mişcările protestatare au început abia în ziua de 22.12.1989 dimineaţa, 
manifestările având un caracter organizat, nonviolent. 

O dată cu fuga dictatorului, s-a trecut la constituirea noilor organe ale 
puterii, care şi-au asumat responsabilitatea conducerii locale. 

Pentru marea unitate militară din municipiul Craiova, evenimentele au 
început în seara zilei de 16.12.1989, orele 21,00, când a fost informată 
asupra situaţiei din Timişoara, unde unităţile subordonate erau solicitate 

de primul secretar al judeţului Timiş să participe la restabilirea ordinii în 
oraş. 

Ca urmare, s-a raportat ministrului Apărării Naţionale, care a ordonat 
luarea directă în subordine a unităților militare din Timişoara. în acest 
sens, toate unităţile militare din municipiu au acţionat potrivit ordinelor 
ministrului Apărării Naţionale, marea unitate din Craiova fiind doar 
informată asupra acţiunilor desfăşurate. 

Pe fondul degradării situației din Timişoara, care punea în pericol 
frontierele din sud-vestul şi vestul ţării, în noaptea de 16/17.12.1989 
comandantul marii unităţi din Craiova a hotărât luarea unor măsuri de 
aducere a cadrelor cu funcţii de conducere în cazărmi şi constituirea unor 
grupuri operative. 

în ziua de 17.12.1989, orele 18,45, s-a primit indicativul alarmei de 
luptă „Radu cel Frumos", pentru toate unitățile subordonate marii unități 
din Craiova, urmărindu-se ridicarea treptată a capacităţii de luptă şi 
asigurarea stării de operativitate a armamentului şi tehnicii. Cu acest 
prilej, au fost constituite detaşamente de intervenţie. 

în municipiul Craiova, acţiunile anticeauşiste s-au declanşat în 
dimineaţa zilei de 22.12.1989, când muncitorii de la Uzina de Aviaţie 
Craiova s-au grupat şi au pornit spre sediul Consiliului Popular Judeţean. 
La aceştia s-au alăturat şi alți muncitori de la întreprinderea de Utilaj 
Greu, Electroputere, I.R.A. şi altele. 


în această situaţie, primul secretar al Comitetului de Partid Dolj a 
solicitat sprijinul Armatei pentru protecţia sediului. Ca urmare a aprobării 
date de ministrul Apărării Naţionale, au fost trimise efective pentru 
protecţia sediului, precizându-se la plecarea din unităţi interdicția de a se 
folosi focuri de armă împotriva manifestanţilor. In jurul orelor 09,30, 
detaşamentul trimis a realizat dispozitivul de apărare în jurul sediului 
Comitetului Judeţean. 

Demonstrația s-a desfăşurat paşnic, fără acte de violenţă sau provocări 
ale forțelor de ordine. Demonstranţii cereau libertate, democraţie, 
demnitate, precum şi demiterea organelor locale de partid şi de stat. 

In jurul orelor 12,00, manifestanți au pătruns în sediu, iar 
detaşamentul s-a retras în cazarmă. 

După fuga dictatorului, în jurul orelor 16,00, s-a constituit noul organ 
al puterii revoluţionare locale, care a solicitat sprijinul Armatei în 
apărarea obiectivelor publice şi asigurarea liniştii în oraş. 

In după-amiaza aceleiaşi zile, au fost luate sub pază postul de radio 
Craiova, Banca Naţională, Poşta, Centrala telefonică, Aeroclubul, Uzina 
de Avioane, Combinatul Chimic Işalniţa, Fabrica de Prefabricate, castelul 
de apă, Termocentrala II etc. 

S-a început luarea în primire a Inspectoratului Judeţean M.I. care s-a 
desfăşurat, până în ziua de 26.12.1989, fără nici un incident. 

Acţiunile de război psihologic şi electronic s-au declanşat în 
municipiul Craiova începând din seara zilei de 22.12.1989. Astfel, au fost 
recepționate de comandamentul marii unităţi numeroase ştiri false cu 
privire la iminenţa unor atacuri teroriste asupra unor obiective militare şi 
civile importante. S-au transmis prin telefon indicative strict secrete de 
mobilizare, ca şi cum acestea veneau din partea unor eşaloane superioare. 
S-au primit informaţii despre deşănţarea şi debarcarea unor trupe din 
mijloace de transport aerian în diferite zone. 

Prin reţelele radio pe UUS, s-au interceptat convorbiri în limbile 
arabă, bulgară, engleză şi română. 

începând din ziua de 23.12.1989, elemente neidentificate au trecut la 
executarea unor acţiuni de diversiune prin foc, după cum urmează: 

în jurul orelor 05,30, s-a deschis foc, real sau simulat, asupra unităților 
militare din Calea Caracalului, din apartamentele unor blocuri situate în 
preajma acestora. 

De asemenea, persoane neidentificate au deschis foc asupra militarilor 
ce executau paza Aeroportului Craiova. Cu acest prilej s-a încercat şi 
pătrunderea în forţă în obiectiv, cu scopul evident de distrugere a 
avioanelor existente. Au fost răniți şase militari. 

în noaptea de 23/24.12.1989, printr-un foc violent declanşat în jurul 
orelor 20,00, elemente diversioniste au reuşit să incendieze Depozitul de 
Carburanţi, prilej cu care au fost împuşcaţi mortal 4 militari şi răniţi alţi 3. 

în dimineaţa zilei de 24.12.1989, între orele 04,30-05,00, o coloană de 
8 autoturisme înmatriculate în fosta U.R.S.S. au ajuns la filtrul instalat la 
pasajul C.F.R. din apropierea localității Brădeşti. Nesupunându-se 
somaţiei, acestea au fost întâmpinate cu foc, determinându-se blocarea a 6 
autoturisme şi fuga altor două. Din personalul existent în autoturisme au 
fost reţinute două persoane rănite, ceilalți reuşind să fugă. O femeie rănită 
trimisă la Spitalul din Filiaşi, a dispărut după o oră. 

în aceeaşi zi, între orele 09.00-11.00, din cartierul Valea Roşie, mai 
precis din blocurile 42, 43 şi 44, s-a deschis foc asupra cazărmii marii 
unități. 

în scopul anihilării acțiunilor teroriste, începând din ziua de 
24.12.1989 s-au luat măsuri de scotocire a zonelor de unde se trăsese 
(Parcul Poporului, Hipodrom, Cimitirul Româneşti, Valea şi Dealul Fetii, 
pădurile Facăi, Malul Mare etc.). 

începând cu după-amiaza zilei de 25.12.1989, atacurile împotriva 
unităţilor militare au încetat în totalitate. 

în perioada 22-25.12.1989, municipiul Craiova şi zonele adiacente au 
făcut obiectul unei puternice agresiuni radioelectronice, îndreptate în 
special împotriva unităţilor militare de apărare antiaeriană a teritoriului şi 
trupelor. Aceste acţiuni au reprezentat imaginea unor lovituri aeriene, ca 
parte integrantă a unei operaţii aeriene desfăşurată sub acoperirea unui 
puternic bruiaj de radiolocaţie, executat într-o gamă largă de frecvenţe. 

Lovitura aeriană s-a caracterizat prin prezenţa în spaţiul aerian din 
zonă a unui număr mare de ţinte, din care parte simulau atacuri la obiectiv 
şi acționau la înălțimi cuprinse între 100-1.500 m. în formaţii şi la 
intervale mici de timp, cu executarea tuturor formelor de manevră proprii 
mijloacelor de atac moderne. Unele din aceste ţinte prezentau lumini 
verzi şi galbene, permiţând astfel descoperirea vizuală şi urmărirea cu 
aparatură optică. 

Este de presupus că s-a urmărit cercetarea cu ţinte reale a dis- 
pozitivelor de luptă ale apărării antiaeriene, precum şi verificarea modului 
de reacţie a acelora care răspund de sistemul de foc. 

In ziua de 23.12.1989, parte din ţinte au intrat în zona de foc a 
rachetelor şi artileriei antiaeriene, determinând astfel reacția cu foc. 
Astfel, din 19 ţinte intrate în zona de foc, în ziua de 23. 12.1989, 17 au 
fost combătute cu rachete. Aparent, toate rachetele au lovit ţinta, lucru 
confirmat de dispariţia țintei de pe ecranul radiolocatorului. 

în ziua de 24.12.1989, au intrat în zona de foc alte 11 ţinte care au fost 
combătute cu rachete. 

Alte ţinte au fost combătute cu focuri de armă şi mitraliere. 

Pentru cunoaşterea situaţiei aeriene, aviația militară dislocată pe 
Aerodromul Craiova a executat în zilele de 23 şi 24.12.1989 un număr de 
15 ieşiri avion, ocazie cu care s-a demonstrat că majoritatea țintelor erau 
produsul unor simulări radioelectronice. 

Bruiajul activ de radiolocaţie a prezentat forme şi metode noi, deosebit 
de perfecţionate, care imitau aproape perfect realul. 

După 25.12.1989, situaţia radioelectronică din municipiul Craiova s-a 
stabilizat rapid. 

Din desfăşurarea evenimentelor în municipiul Craiova se desprind 
câteva concluzii: 


- până în 22.12.1989, în municipiul Craiova nu au existat acţiuni 
protestatare de stradă, iar cele derulate în ziua de 22.12.1989 au avut un 
caracter organizat, nonviolent; 

- acţiunile diversionist-teroriste dezlănțuite după 22.12.1989 au avut la 
bază un plan unitar, coerent, pregătit din timp, desfăşurate din locuri 
recunoscute anterior şi au avut ca obiectiv testarea reacţiilor unităților 
militare; 

- evenimentele desfăşurate au pus unităţile militare într-o situaţie 
complet nouă şi total neobişnuită. Elementele teroriste au acţionat în 
grupuri mici, folosind şi aparatură de simulare a focului, în general, 
acţiunile s-au desfăşurat pe timp de noapte, din apartamente nelocuite sau 
cu proprietari plecaţi din localitate; 

- scotocirile executate au scos în evidenţă pete şi urme de sânge, 
tuburi de cartuşe trase, fără însă a fi descoperite persoane; 

- diversiunea psihologică şi radioelectronică declanșată în 22.12.1989 
a fost organizată şi s-a desfăşurat pornind de la cunoaşterea amănunţită a 
unităților militare din zonă, a mijloacelor de apărare antiaeriană 
aparţinând trupelor şi teritoriului, a caracteristicilor spaţiului aerian şi 
terestru din zona de sud-vest şi vest a ţării. Este posibil ca reacția promptă 
şi curajoasă a unităţilor militare de apărare antiaeriană să fi determinat 
renunțarea la unele planuri ulterioare de intervenţie aeriană asupra ţării. 


7. CONSTANȚA. 

în perioada 16-22.12.1989, în municipiul Constanţa nu au existat 
mişcări revendicative, politice sau sociale de stradă semnificative. 
Informaţiile primite cu referire la acţiunile revoluţionare din Timişoara au 
determinat totuşi creşterea stării de tensiune şi pregătirea acţiunilor din 
22.12.1989. 

începând din data de 17.12.1989, unitățile militare au trecut prin 
alarmă de luptă la ridicarea capacităţii de apărare, luându-se în calcul 
posibilitatea unei eventuale agresiuni dinspre mare. Ca urmare, navele de 
gardă au ieşit în poziţia de executare a serviciului pe mare şi şi-au 
intensificat patrularea şi supravegherea raioanelor platformelor de foraj 
marin. Au fost luate măsuri de pregătire pentru lansarea torpilelor şi 
rachetelor. în unităţi au fost constituite subunități de intervenţie 
concomitent cu întărirea sistemului de pază. S-au format şi au funcţionat 
patrule permanente pentru supravegherea populaţiei civile care începuse 
să freamăte. 

în ziua de 22.12.1989, după fuga lui Ceauşescu, populaţia din 
municipiul Constanţa a ieşit spontan pe străzi, în grupuri mari, 
îndreptându-se spre centrul administrativ al oraşului, unde şi-a exprimat 
bucuria şi speranţa în înlăturarea completă şi necondiționată a dictaturii. 

Parte din revoluționari au pătruns în sediile organelor de partid şi de 
stat locale, în sediile Miliției judeţene, municipale şi cel al Securităţii. 
Pătrunderea s-a realizat fără incidente deosebite şi fără a se produce 
pagube semnificative. 

După orele 14,30, în aceeaşi zi, în baza notelor telefonice nr. 38 şi 39 
transmise de la M.Ap.N., efectivele militare ce patrulau în diferite zone 
ale oraşului au fost retrase în cazărmi, iar la orele 15,13, navele de gardă 
ce executau serviciul de pattulare au fost rechemate în porturile de 
dislocare. 

în baza ordinului eşalonului superior, Comandamentul Marinei 
Militare a preluat conttolul asupra Inspectoratului Judeţean al M.I. 
(Securitate, Miliție), inclusiv asupra Brigăzii de Securitate. 

La luarea în subordine a compartimentului de Securitate s-a constatat 
prezenţa în sediu a 50% din efectivele de cadre, celelalte, conform 

declaraţiilor celor prezenţi, se aflau la domiciliu. Cu acest prilej s-au luat 
sub pază armamentul şi muniţia existentă în sediu. 

în această zi, întreaga conducere militară a garnizoanei Constanţa a 
fost preluată de Comandamentul Marinei Militare. 

începând din după-amiaza zilei de 22.12.1989, unitățile militare din 
garnizoană au avut de îndeplinit numeroase misiuni de asigurare a pazei 
şi apărării obiectivelor militare, administrative şi economice din oraş, 
observarea  radiotehnică şi vizuală a litoralului, cercetarea şi 
supravegherea raioanelor maritime şi a zonelor platformelor de foraj 
marin, controlul traficului în porturile Constanţa şi Midia, precum şi 
verificarea plajelor şi a traficului rutier. 

Intre orele 16,00-17,00, în urma unei consfătuiri cu directorii de 
întreprinderi din municipiul Constanţa, s-a instituit pază militară asupra 
unor obiective civile, destinându-se în acest scop importante efective 
militare. în aceste acţiuni au fost angajaţi şi luptători din gărzile patriotice 
şi revoluționari. Totodată, s-a reluat acţiunea de patrulare pe principalele 
străzi ale oraşului. 

începând cu noaptea de 22/23.12.1989, acţiunile militare s-au executat 
în contextul unei agresiuni psihologice materializată prin creşterea bruscă 
a cantităţii de informaţii şi zvonuri alarmante cu privire la existenţa şi 
acţiunile unor grupuri teroriste, contaminarea apei potabile, încercări de 
distrugere a unor lucrări de artă, obiective economice, acţiuni de minare a 
unor nave în rada portului, încercări de debarcare a unor importante forţe, 
distrugerea platformelor de foraj marin etc. 

Toate aceste informaţii au impus luarea unor măsuri suplimentare, 
inclusiv ordinul de deschidere a focului la apariţia unor mijloace aeriene 
sau navale neplanificate şi necunoscute. în această noapte, artileria de 
coastă a deschis foc asupra unor ţinte aeriene ce zburau la mare înălțime. 
Acelaşi lucru l-au făcut şi dragoarele maritime şi vânătoarele de 
submarine, acestea din urmă deschizând ferul cu armamentul de bord 
asupra unor ţinte aeriene care au survolat portul Midia, la înălțimea de 
peste 6.000 m. 

Au fost luate măsuri deosebite de apărare a platformelor de foraj marin 
prin scoaterea în mare a unor nave dragoare de radă şi a unui vânător de 
submarine. 

în ziua de 23.12.1989, pentru cercetarea litoralului, a falezei 
Constanţa-Mangalia, au fost ridicate în aer elicoptere de cercetare. Asupra 
acestora, persoane neidentificate, în special din autoturisme şi 
autofurgonete, au deschis foc de armă automată. 

în seara aceleiaşi zile, s-a încercat nimicirea unei ţinte aeriene, 
descoperită prin aparatura radar, ridicându-se în aer un avion de cercetare- 
interceptare. Misiunea nu a avut un rezultat pozitiv, ţinta aeriană neputând 
fi identificată. 


în seara zilei de 23.12.1989, începând cu orele 19,00, s-a înregistrat un 
nou val de informaţii, care coroborate cu cele obţinute prin cercetare 
radiotehnică conturau o operaţie navală de anvergură a unui potenţial 
agresor. 

Ca urmare, s-a ordonat scoaterea în mare a unor nave de luptă. Cu 
această ocazie s-a executat foc asupra unor obiective maritime 
descoperite, care, ulterior, s-au dovedit a fi false. Cu toate acestea, au fost 
luate măsuri severe de supraveghere şi control maritim. Cu acest prilej a 
fost identificat un remorcher maritim, având la remorcă un distrugător 
dezafectat, aparţinând flotei U.R.S.S., care au staționat la 8 km. est de 
Tuzla până în ziua de 26.12.1989, orele 05.00, când s-au deplasat spre 
sud. 

în data de 26.12.1989, orele 09,00, s-a luat hotărârea ca navele 
existente în mare să fie readuse în porturi, rămânând pentru protecţia 
platformelor de foraj şi a porturilor un număr strict limitat de nave. 

Trebuie remarcat că o dată cu simularea unei mari invazii de pe mare, 
pe uscat, elemente teroriste au atacat diferite obiective, în special militare, 
din oraş, întreţinând astfel o atmosferă de hărţuire, derută şi panică. 
începând din 24.12.1989, persoane neidentificate au atacat cu foc de 
armament individual obiective militare şi civile, dar şi patrulele ce se 
găseau în misiune. Atacurile teroriste s-au făcut în special de pe blocuri şi 
din zone verzi. La orele 16,45, în ziua de 24.12.1989, o pattulă ce se 
deplasa pe B-dul Lenin a fost atacată din mai multe direcţii, producând 
rănirea unor militari-elevi. în cursul nopţii, la Casa Armatei din 
municipiu, în urma atacurilor teroriste au fost răniţi 3 militari. în ziua de 
25.12.1989, asupra altui autovehicul militar s-a deschis foc, fiind răniţi 
alți 3 militari. 

în urma verificărilor şi a scotocirilor efectuate, au fost reţinute mai 
multe persoane, dar Învinuirile ce li s-au adus nu au putut fi dovedite, 
ceea ce a determinat punerea lor în libertate de către Miliția oraşului. 

După 26.12.1989, numărul atacurilor teroriste şi a informaţiilor false 
s-a redus treptat, astfel că, în zilele de 27 şi 28.12.1989, tensiunea în 
municipiul Constanţa s-a atenuat. 


Din analiza faptelor rezultă că: 

- până în ziua de 22.12.1989, în municipiul Constanţa nu au fost 
evenimente stradale semnificative. Acțiunile  revendicative s-au 
manifestat o dată cu fuga cuplului prezidențial din Bucureşti şi când în 
municipiul Constanța au avut loc adunări spontane ale populației; 

- unitățile militare din municipiul Constanţa nu au avut prilejul şi nu 
au acționat în nici un fel împotriva manifestanților; au fost unele acțiuni 
violente între organele de ordine şi manifestanți; 

- începând cu 22.12.1989, în zona de litoral s-a manifestai o intensă 
diversiune ce probabil urmărea deschiderea porții maritime a țării unei 
eventuale invazii. Crearea imaginii unei operații navale de amploare a 
permis deconspirarea dispozitivului de apărare şi a făcut posibilă testarea 
reacției sistemului de apărare din zonă. Trebuie reamintit că informaţiile 
primite, în special în primele zile, erau foarte greu de verificat; 

- cu acest prilej, s-a constatat existența unor deficienţe în domeniul 
cooperării forţelor existente în zonă, precum şi insuficienta deprindere a 
acestora de a acţiona pe timp de noapte şi în cenU-e urbane aglomerate. 


8. CARANSEBEŞ. 

în perioada 16-22.12.1989, o dată cu declanşarea evenimentelor 
revoluţionare de la Timişoara, situaţia socială în oraşul Caransebeş a 
cunoscut o tensionare continuă ca urmare a informaţiilor primite, în 
Caransebeş, pe toată această perioadă s-au răspândit manifeste care 
chemau populaţia oraşului în stradă pentru a-şi manifesta protestul faţă de 
regimul totalitar ceauşist. 

în ziua de 21.12.1989, grupuri de cetăţeni s-au adunat în faţa 
Consiliului Populai”, scandând lozinci antidictatoriale, cerând drepturi şi 
libertăţi democratice. In cursul serii, au apărut şi primele manifestări vio- 
lente, astfel că fostul secretar al C.J.P., venit la Caransebeş să calmeze 
situaţia, a fost luat ostatic. 

în noaptea de 21/22.12.1989 au avut loc primele altercaţii între 
manifestanți şi organele de ordine (M.I.), care au deschis focul. 


Grupuri de manifestanți au trecut la incendierea sediului Miliției, 
Tribunalului, Procuraturii şi a unor case particulare, revendicând eli- 
berarea celor arestaţi şi înapoierea unor bunuri confiscate anterior de 
organele de Miliție. 

încă din ziua de 17.12.1989 orele 18,30, unităţile militare din 
garnizoană se găseau sub obligaţiile indicativului ''Radu cel Frumos". In 
baza ordinului personal al ministrului Apărării Naţionale dat 

comandantului U.M.01172 la orele 18,35, se preciza pregătirea unității 
pentru îndeplinirea unor misiuni de luptă, având în vedere apropierea de 
granița de vest şi sud-vest -n ţării, care, în caz de agresiune externă, 
urmând să treacă ia acoperirea unei zone de frontiera. 

In aceeaşi zi, la orele 17,00, s-a trecut la cercetarea aeriană a zonei, 
inclusiv a municipiului Timişoara. Cu acest prilej, cercetarea aeriană a 
informat despre deplasarea maselor de demonstranți în Timişoara şi 
incendiile provocate în oraşul de pe Bega. Misiuni similare s-au 
desfăşurat cu un elicopter şi în ziua de 18T2.1989. 

In ziua de 20.12.1989, 6 elicoptere ele pe Aerodromul Giarmata s-au 
deplasat pe Aerodromul din Caransebeş. Pentru asigurarea apărării 
terestre a Aerodromului Caransebeş, între orele 10,00-14,00, au fost puşi 
la dispoziţie 140 paraşutişti din U.M.01847 Buzău. 

La apariția primelor acţiuni protestatare, în ziua de 21.12.1989, deşi s- 
a solicitat din partea primului secretar al C.J.P. intervenţia Armatei, totuşi 
nu s-a dat curs cererii, neexistând aprobările necesare de la eşalonul 
superior. 

De remarcat că în acest timp, tulburările în oraş au luat amploare. In 
aceste împrejurări, parte din personalul Miliției şi Securităţii a părăsit 
sediul incendiat al instituţiilor lor şi s-au refugiat în unitățile militare, 
având asupra lor armamentul individual. De asemenea, şi primul secretar 
al Comitetului Orăşenesc de Partid, cu familia, s-a refugiat în incinta 
cazărmilor militare. 


în noaptea de 21/22.12.1989, centrul oraşului a rămas în totalitate sub 
stăpânirea revoluționarilor. Din păcate au apărut abuzuri prin devastări de 
clădiri publice, magazine şi locuinţe ale cetăţenilor. 

La orele 02,50, de la Poşta Centrală s-a solicitat sprijin Armatei, 
întrucât se pregătea incendierea clădirii. 

La orele 03,15, cu aprobarea eşalonului superior, 3 T.A.B.-uri au 
trecut la îndeplinirea unor misiuni de patrulare în oraş. în timpul acţiunii, 
comandantul detaşamentului le-a avertizat prin porta-voce pe elementele 
declasate că vor suferi rigorile legii, somându-le totodată să părăsească, 
de urgenţă, zona. în acest timp, din mulţime, asupra ofițerului a fost 
deschis foc de armă automată. La orele 05,55, detaşamentul s-a reîntors în 
cazarmă, fără ca pe timpul îndeplinirii misiunii să folosească armamentul 
din dotare. 

în dimineaţa zilei de 22.12.1989, în jurul orelor 09,00, coloane masive 
de demonstranți, organizate pe întreprinderi, s-au îndreptat spre centrul 
oraşului, scandând lozinci anticeauşiste şi anticomuniste. La trecerea prin 
faţa unităţilor militare, mulțimea scanda: „Armata e cu noi!". 
Demonstrația se desfăşura relativ paşnic. Ajunsă în centrul oraşului, 
mulțimea a ocupat sediul Consiliului Popular. Aici, în următoarele ore, au 
fost constituite noile organe ale puterii locale, în compunerea cărora au 
fost incluse şi cadre aparţinând M.Ap.N. 

După victoria Revoluţiei, către orele 14,00, s-a ordonat predarea 
armamentului şi a muniției scoase la alarmă, în depozit, în această 
perioadă a fost luat sub protecţie tot personalul Securităţii şi Miliției, 
precum şi armamentul acestuia. Concomitent, potrivit notelor telefonice 
nr. 38 şi 39, emise de M.Ap.N., s-a trecut la paza unor obiective de 
importanţă deosebită din oraş (C.F.S.N., L.R.E., Poşta Centrală, Gara, 
Autogara, Spitalul orăşenesc, Stația PECO, depozite etc.). 

în vederea asigurării ordinii şi liniştii publice s-a instituit un sistem de 
patrulare în oraş. 

în această perioadă au fost trimise efective militare la Reşiţa pentru a 

asigura protecţia Consiliului Judeţean al F.S.N. Detaşamentul a intrat 

în dispozitiv în dimineaţa zilei de 23.12.1989. 


începutul adevărului * 61 


Datorită înmulţirii zvonurilor şi a informaţiilor potrivit cărora 
persoane neidentificate urmăreau readucerea la condu-cerea statului a lui 
Ceauşescu, s-a trecut la reînarmarea militarilor, distribuin-du-se muniţie 
pe subunități. In această perioadă, informaţiile se mai refereau la prezenţa 
în zonă a unor elicoptere străine, precum şi la deplasarea unor elemente 
teroriste. La verificările efectuate, zvonurile nu s-au confirmat. 

Prezenţa în perimetrul Anina a numeroase ţinte aeriene a determinat 
trecerea la aplicarea, începând cu orele 24,00, a Planului unic de apărare 
şi intervenţie la Aerodromul Caransebeş. 

De remarcat că în această noapte, subunitățile din paza aerodromului 
au deschis foc prin ochire directă asupra a două ţinte aeriene ce erau 
luminate, fără însă a le lovi. 

In seara zilei de 23.12.1989, subunitățile de artilerie a.a. au deschis foc 
asupra a două ţinte aeriene, care erau luminate şi care, o dată cu 
executarea primelor salve, au stins luminile de bord. Țintele nu au fost 
doborâte. 

In ziua de 24.12.1989, orele 01,20, au fost trimise noi forţe în sprijinul 
unităţilor militare din municipiul Reşiţa, precum şi la Haţeg. 

In cursul zilei, 5 ieşiri-elicopter au executat cercetarea zonelor 
Hunedoara, Haţeg şi Berzovia - Rusca Montană. 

La lăsarea întunericului, subunitățile de artilerie antiaeriană au deschis 
din nou focul asupra unor ţinte aeriene, luminate printr-un proiector de la 
sol, fără însă a le dobori. 

în noaptea de 23/24.12.1989, asupra unităţilor militare din Caransebeş 
s-a acţionat pentru prima dată cu foc de aima automată. Militarii aflați în 
dispozitivele de apărare au ripostat. Nu s-au înregistrat victime. 

în toată această perioadă, în perimetrul unităţilor militare dislocate în 
garnizoana Caransebeş au fost descoperite persoane necunoscute ce 
desfăşurau acţiuni de cercetare-observare asupra obiectivelor militare. 

începând din ziua de 24.12.1989 nu s-au mai înregistrat acţiuni 
teroriste, iar scotocirea şi cercetarea zonei nu au avut menirea a lămuri 
apartenenţa elementelor teroriste. 


9. CUGIR. 

La data de 21.12.1989, orele 11,00, muncitorii de la secţia maşini- 
unelte a întreprinderii Mecanice din localitate au ieşit în stradă, scandând 
lozinci anticeauşiste şi de adeziune cu evenimentele de la Timişoara. Până 
către orele 16,00, demonstraţia pe străzile oraşului a avut un caracter 
paşnic. După această oră, o parte dintre manifestanți a trecut la devastarea 
unor magazine alimentare, precum şi a unor librării din care au scos 
cărțile al căror autor era Nicolae Ceauşescu şi le-au dat foc. 

A fost atacat sediul Miliției. Deşi s-au executat focuri de avertisment, 
atacatorii au continuat asedierea instituţiei, obligând pe milițieni la 
evacuarea clădirii. în jurul orelor 18,00, şeful unităţii de Miliție şi un 
subofițer de Miliție, cu îmbrăcămintea cuprinsă de flăcări, au încercat să 
se salveze. Prinşi de mulţime, au fost linşaţi. 

în urma acestui atac asupra sediului Miliției oraşului Cugir, două cadre 
de Miliție au fost ucise şi opt au suferit vătămări corporale grave. Din 
sediu s-au sustras armament, muniţie şi alte materiale, clădirea fiind 
distrusă în proporție de 70 %. 


10. HUNEDOARA. 

Până în dimineaţa zilei de 21.12.1989, în municipiul Hunedoara nu s- 
au semnalat acţiuni protestatare deosebite. Deşi în condiţiile aplicării 
măsurilor impuse de indicativul "Radu cel Frumos", până la această dată 
nu s-a solicitat intervenţia unităților militare pentru asigurarea protecției 
unor obiective ori pentru acţiuni de intimidare ori reprimare a 
demonstrațiilor stradale. 


62 e SERGIU NICOLAESCU 


în ziua de 21.12.1989, primul secretar al Comitetului Judeţean P.C.R. 
a cerut unităților militare să execute protecția sediului. Cu aprobarea 
eşaloanelor superioare, către orele 23,00 s-a pregătit şi înarmat un pluton 
de intervenţie care urma să acţioneze la ordin. 

Trebuie remarcat că până în dimineaţa zilei de 22.12.1989 nu au fost 
semnalate ţinte aeriene suspecte sau zboruri neprogramate în zona de 
responsabilitate. 

începând din seara zilei de 22.12.1989, unităţile militare de artilerie şi 
rachete a.a. au fost supuse unei puternice presiuni din aer şi terestre, 
urmărindu-se probabil, ca şi în alte zone ale țării, descoperirea şi 
verificarea capacităţii de ripostă a acestora şi deconspirarea dispozitivului 
de foc. 

La orele 14,00, unităţile din zonă au trecut la Starea de Pregătire 
pentru Luptă nr.l, intensificându-şi totodată acţiunile de cercetare a 
spaţiului aerian. 

în această perioadă au fost identificate numeroase persoane 
necunoscute ce săvârşeau acţiuni de cercetare terestră asupra obiectivelor 
militare din municipiu şi zona adiacentă. 

începând cu orele 20,40, de la subunitățile de cercetare radiotehnică au 
început să sosească rapoarte care indicau apariţia unor ţinte aeriene în 
apropierea dispozitivelor de luptă (Ilia, Haţeg, Orăştie, Hunedoara etc.). 
Aceste ţinte prezentau caracteristicile specifice unor elicoptere, lucru 
confirmat şi de staţiile de radiolocaţie de dirijare a focului. 

Concomitent, cazărmile unităţilor militare au fost atacate terestru cu 
foc real sau simulat, cu armament nespecific Armatei, având cadență 
redusă şi zgomot deosebit. Ca urmare, asupra locurilor de unde a fost 
deschis focul asupra obiectivelor militare, forţele militare din apărare au 
ripostat. 

începând de la orele 21,07, o subunitate de rachete a descoperit o ţintă 
aeriană ce se afla în zona de foc şi putea fi combătută. La ordin, s-a 
deschis foc antiaerian cu mitralieră fără însă ca ţinta să fie nimicită, 
aceasta continuându-şi deplasarea la înălțime foarte mică. Până la orele 
24,00, au fost descoperite noi ţinte asupra cărora s-a deschis foc de 
mitralieră antiaeriană fără rezultate semnificative. 


în dimineaţa zilei de 23.12.1989, acţiunile teroriste terestre şi-au 
intensificat activitatea, determinând primele pierderi în rândul Armatei. 

în noaptea de 23.12.1989, la orele 02,40, s-a deschis foc cu rachete 
asupra unor ţinte aeriene ce evoluau la înălțimi foarte mici. Explozia 
rachetelor la ţintă a determinat în majoritatea cazurilor dispariţia acesteia. 

Cercetările efectelor loviturilor aeriene nu au oferit elemente care ar fi 
putut defini inamicul. 

în baza planurilor de cooperare, nure orele 09,00-12,00, pentru 
preluarea unor misiuni de apărare au fost aduse subunități de gărzi 
patriotice care au fost introduse în dispozitiv. Peniiu intensificarea 
cercetării au fost luate măsuri de cercetare aeriană de către formaţii de 
avioane şi elicoptere. Cu acest prilej nu au fost constatate lucruri 
deosebite. 

începând cu orele 18,00, au fost semnalate aparate aeriene marcate 
prin lumini de bord, având caracteristici apropiate elicopterelor. Apariţia 
acestora a fost simultană cu executarea unor puternice atacuri terestre. Cu 
acest prilej a fost împuşcat mortal în frunte un subofițer. Mai mulţi 
militari şi luptători din gărzile patriotice au fost răniți. 

în ziua de 24.12.1989, între orele 08.00-10.00, pentru apărarea unor 
obiective militare au fost aduse forţe din trupele de Securitate (Deva). 

în urma unor acţiuni de scotocire întreprinse, au fost descoperite urme 
proaspete şi elemente de muniţie (tuburi), provenite de la armament 
românesc. Intre orele 17,00-24,00, dispozitivele de luptă ale unităţilor 

militare au fost din nou atacate cu foc, acţiunile violente succedându-se în 
intervale de 1-1,5 ore. Aceste acțiuni s-au soldat cu morţi şi răniţi din 
rândul apărătorilor. 

în ziua de 25.12.1989, s-a ûccut la restructurarea dispozitivului de 
apărare, la reorganizarea conducerii şi a focului. 

în jurul orelor 21,00, asupra unităţilor militare s-a deschis un puternic 
foc de arme automate. Concomitent, posturile de observare aeriană şi 
staţiile de dirijare a rachetelor au semnalat apariţia țintelor aeriene 
luminoase. Nu s-au executat trageri antiaeriene. 

In dimineaţa zilei de 26.12.1989, au fost organizate acţiuni de 
scotocire. Pe timpul îndeplinirii misiunii, s-a deschis foc. A fost împuşcat 
în cap un maistru militar şi răniţi doi luptători din gărzile patriotice. 

Au fost semnalate numeroase ţinte aeriene ce evoluau pe direcţia 
vârfului Rusca, dar nu au fost combătute antiaerian. 

începând din ziua de 24.12.1989, acţiunile teroriste terestre au scăzut 
în intensitate. Din această zi nu au mai fost înregistrate pierderi de vieţi 
omeneşti. 

Deşi s-au luat măsuri de cercetare a unor vaste zone terestre, nu au fost 
semnalate elemente care să confirme existenţa unor baze sau terenuri de 
aterizare a elicopterelor. Cu toate acestea, numeroşi cetăţeni din zonele 
cercetate au confirmat că au observat pe timp de noapte lumini aeriene 
care evoluau pe direcţii ce coincid perfect cu traseele descoperite prin 
cercetare radiotehnică. 

Evenimentele desfăşurate în municipiul Hunedoara şi în zona 
adiacentă ne conduc spre unele concluzii mai importante: 

- concentrarea în această zonă, începând cu data de 22.12.1989, a 
acţiunilor din aer şi terestre şi prelungirea acestora până spre jumătatea 
lunii ianuarie 1990, se datorează în primul rând importanţei deosebite a 
judeţului în economia naţională, dar şi locului strategic ocupat de această 
zonă în sistemul apărării antiaeriene a teritoriului; 

- o particularitate deosebit de importantă este că în această zonă nu au 
fost atacate sediile organelor M.I, unele obiective economice sau 
administrative. Protecţia obiectivelor apărării antiaeriene s-a făcut prin 
participarea tuturor forţelor militare şi paramilitare, existând în acest sens 
o cooperare strânsă între acestea; 

- elementele teroriste şi-au îndreptat atenţia exclusiv asupra unităților 
militare, urmărind prin foc real sau simulat întreţinerea unei atmosfere de 
derută, nesiguranţă şi panică, urmărind testarea sistemului de apărare a.a. 
şi a capacităţii lui de ripostă; 

- existenţa unor efective foarte reduse în cadrul unităţilor militare 
aparţinând M.Ap.N. a impus solicitarea de sprijin şi primirea acestuia din 
partea subunităților de gărzi patriotice şi a trupelor de Securitate; 

- focul asupra obiectivelor militare s-a executat în special pe timp de 
noapte, de către persoane neidentificate, dar care cunoşteau bine 
dispunerea şi caracteristicile acestor obiective. Forţele teroriste au 
acţionat cu foc din diferite locuri, din preajma unităţilor militare, din 
imobilele învecinate, menţinând legătura între ele prin semnale 
luminoase; 

- atacurile teroriste terestre s-au produs concomitent cu apariția pe 
staţiile ecranelor de radiolocaţie a unei situaţii aeriene complexe şi 
evoluţia unor ţinte aeriene luminoase, ce aveau caracteristici tipice de 
elicoptere. 


11. REŞIŢA. 
în dimineaţa zilei de 21.12.1989, muncitorii de la principalele 
întreprinderi industriale din municipiile ResUa şi Caransebeş au dat 


semnalul începerii mişcărilor protestatare. în jurul orelor 12,00, în 
municipiul Reşiţa s-au format primele coloane de demonstranți care au 

străbătut oraşul, concentrându-se în Piaţa 1 Decembrie, în faţa sediului 
Comitetului Judeţean P.C.R. 

Demonstrația s-a desfăşurat paşnic, unităţile militare din garnizoană 
nu au fost implicate în acţiuni stradale. La trecerea coloanelor de 
demonstranți prin faţa sediilor unităţilor militare, aceştia scandau lozinci 
încurajatoare la adresa Armatei. 

De remarcat că în această perioadă, în preajma obiectivelor militare a 
fost descoperită prezenţa unor persoane ce executau acţiuni de cercetare a 
acestora prin observare. 

în ziua de 22.12.1989, în jurul orelor 11,50, o dată cu primirea 
ordinului cu privire la starea de necesitate, au fost intensificate măsurile 
de întărire a pazei şi de observare a spaţiului aerian. 

în jurul orelor 18,00, la cererea telefonică a manifestanţilor, 
comandantul garnizoanei s-a deplasat la sediul noii puteri locale proaspăt 
constituite, unde a dat asigurări privind loialitatea Armatei faţă de cauza 
Revoluţiei. Cu acest prilej, au fost stabilite obiectivele din garnizoană ce 
urmau a fi apărate de Armată. între orele 19,00-20,00, unităţile militare au 
preluat sub protecţie cele mai importante obiective din garnizoană printre 
care reamintim: sediul C.F.S.N., Staţia PECO, PTTR, sediul Securităţii 
judeţene, barajul hidrotehnic din comuna Valiug etc. Forţele participante 
au primit ordin expres de a nu deschide focul decât în caz de atac armat la 
obiectiv. 

în seara aceleiaşi zile, s-a trecut la preluarea de către Armată a 
muniției ce aparținea Inspectoratului judeţean M.I. 

încă de la orele 11,45, pe ecranele staţiilor de radiolocaţie au apărut 
semnalele unui intens bruiaj activ, iar în jurul orelor 19,00 au fost 
identificate primele ţinte aeriene, unele dintre acestea putând fi observate 
şi vizual. La ordin, asupra acestora s-a deschis foc antiaerian de 
mitralieră, fără însă a fi nimicită vreo ţintă. 

La căderea întunericului au fost semnalate deplasări de autoturisme, 
mai ales pe dealul Lupacului, dar şi grupuri de persoane civile înarmate 
ce se îndreptau spre haldina de gunoi a oraşului. 

începând cu orele 22,00, asupra unităţilor militare din garnizoană s-a 
deschis foc real şi simulat cu armament individual. 

Din analiza tragerilor a rezultat că asupra unităților militare acționau 
circa 10-15 guri de foc automat, în special din zona împădurită. în atare 
situaţie, apărătorii au ripostat asupra punctelor de foc descoperite. 

în ziua de 23.12.1989, în jurul orelor 02,40, în zonă s-a instalat o 
situaţie aeriană deosebit de complexă, materializată prin apariţia unor 
ținte aeriene în apropierea dispozitivelor de luptă ale subunităţilor de 
rachete a.a. Au fost lansate rachete care, potrivit indicatoarelor 
electronice, au lovit ţinta. Nu au fost găsite urme. 

în dimineaţa aceleiaşi zile, au fost aduşi, pentru nevoi de apărare a 
obiectivelor militare, ostaşi din municipiile Caransebeş şi Aiud. 

în timpul zilei de 23.12.1989, focul a avut un caracter sporadic şi a fost 

declanşat de elemente neidentificate, din locuri acoperite, îndreptat în 
special împotriva sediului C.F.S.N. şi a obiectivelor militare. 
în această zi, în municipiul Reşiţa a avut loc o vastă acţiune de 
dezinformare şi diversiune, al cărui obiectiv principal îl constituiau 
unitățile militare. Principalele zvonuri se refereau la deplasarea unor 
coloane teroriste blindate ce se îndreptau din direcţia Borşa, coloane de 
autoturisme "Lada", precum şi despre aruncarea în aer a Fabricii de 
Oxigen, de distrugerea barajului Valiug etc. 

Cercetările făcute au demonstrat falsitatea acestor informaţii. 

Un incident pe care doresc să-l descriu s-a petrecut în seara zilei de 
23.12.1989, către orele 20,00, când o coloană de autosanitare condusă de 
un autoturism "ARO" s-a îndreptat către punctul de control al U.M.01929. 
Autoturismul "ARO" ajungând în apropierea punctului de control a 

deschis foc asupra acestuia, ucigând mortal un militar în termen, după 
care s-a întors în mare grabă şi a dispărut. Asupra coloanei rămasă 
nemişcată s-a deschis foc, fund blocate două autosalvări. în baza 
cercetărilor ulterioare s-a aflat că aceste salvări, conduse cu autoturismul 
„ARO" de un cetăţean neidentificat, primiseră misiunea să se deplaseze la 
unitatea militară, fiind informaţi că aici se găsesc mulţi morţi şi răniţi ce 
trebuiau duşi la spitale. Informaţia s-a dovedit a fi falsă, în unitate 
neexistând răniţi sau morţi până în acel moment. 

în baza hotărârii organelor locale F.S.N., începând din seara zilei de 
23.12.1989, unor subunități de gărzi patriotice din municipiu li s-a 
distribuit muniţia necesară participării la paza şi apărarea obiectivelor 
încredințate. 

Noaptea de 23/24.12.1989 a fost marcată de numeroase atacuri terestre 
desfăşurate de persoane neidentificate asupra obiectivelor militare. Atacul 
avea o durată de 10-15 minute, se desfăşura la intervale de 30-40 minute 
şi a avut loc până în dimineaţa zilei de 24.12.1989, orele 06,30. în timpul 
acestor atacuri, şi-au pierdut viața doi militari din subunitățile 
radiotehnice şi au fost răniţi alți paâai. în aceste împrejurări s-a întrerupt 
sistemul de comunicaţii teritorial al unităţilor militare. 

în cursul aceleiaşi nopţi, a fost ţinută sub foc clădirea Centrului Militar 
Judeţean, mai ales din direcţia Liceului Industrial nr. 2, precum şi din 
diferite clădiri şi blocuri de locuinţe din zonă. în acest sens s-a urmărit 
blocarea efectivelor în cazărmi şi interzicerea acţiunilor de scotocire. 

în noaptea de 23/24.12.1989, în jurul orelor 02,40, persoane 
necunoscute au încercat să pătrundă prin forță pe latura de vest a cazărmii 
U.M.01929, încercare respinsă prin foc. Către orele 03,00 toate legăturile 
telefonice ale acestei unităţi au fost întrerupte, întrerupere ce a durat până 
în ziua de 25.12.1989, orele 12,30. 

în ziua de 24.12.1989, s-a intervenit aerian cu elicoptere asupra 
locurilor de unde au acţionat cu foc elemente teroriste. 

Scotocirile făcute pe timp de zi nu au avut rezultate concludente. 

La lăsarea întunericului, unitățile militare au fost din nou ţinta 
atacurilor teroriste, declanşate în special din direcţia sud şi sud-vest, din 
zona Ateneul Tineretului, Hotelul p.c.r. şi din diferite imobile de pe 
şoseaua Reşiţa-Lupac. încercările de contraatac s-au soldat cu noi pierderi 
ca urmare a acţiunilor de flanc executate de persoane neidentificate. 

în general, atacurile teroriste au fost respinse cu foc şi au continuat şi 
în noaptea de 24/25.12.1989, până în dimineaţa zilei de 25.12.1989, orele 
10,30. 

Legăturile radio de conducere a unităţilor militare din municipiu au 
fost puternic bruiate de emisiuni în limba rusă, în special în nopțile 
23/24.12. şi 24/25.12.1989. Atât pe parcursul nopţii, cât şi în dimineața 
zilei de 25.12.1989, au fost înregistrate, ca urmare a acţiunilor teroriste, 
pierderi în cadrul apărătorilor. în toată această perioadă au fost împuşcaţi 
mortal 3 ofiţeri, 6 militari în termen şi au fost răniţi alți 17. 

Din acţiunile desfăşurate în garnizoana Reşiţa, se desprind următoarele 
concluzii: 

- până în ziua de 22.12.1989, în municipiul Reşiţa nu au avut loc 
manifestări stradale; unităţile militare nu au fost implicate în acţiuni de 
intimidare sau reprimare a demonstranţilor; 


- garnizoana Reşiţa a ocupat un loc aparte în planurile generale de 
acţiune a elementelor diversioniste, dată fiind importanţa eco-nomico- 
socială şi militară a municipiului; 

- acţiunile diversionist-teroriste au urmărit destabilizarea sistemului de 
apărare a.a. în zona Caraş-Severin, care să faciliteze executarea dinspre 
vest a unor operaţii aeriene de amploare. Pe lângă mulţimea de ţinte false 
realizate electronic, au fost descoperite şi ţinte reale. Cetăţeni din oraşul 

Aiud şi din sudul judeţului au descoperit vizual elicoptere în zbor. De 
remarcat că ţintele reale au zburat în afara zonei de foc a unităților 
militare de artilerie şi rachete a.a. Concomitent, unităţile de apărare 
antiaeriană din zonă au fost supuse unor puternice atacuri terestre şi 
aeriene, dar şi unor acţiuni de dezinformare; 

- violenţa atacurilor terestre executate împotriva obiectivelor militare 
în garnizoana Reşiţa explică numărul relativ mare de militari decedați şi 
răniţi prin ochire directă; 

- atacurile teroriste s-au desfăşurat în special pe timp de noapte, între 
orele 18,00-07,00, în grupuri relativ mici de atacatori cu armament 
individual automat şi cu aparatură de tragere pe timp de noapte. 
Intensitatea maximă a acestor atacuri s-a înregistrat în nopţile de 
22/23.12., 23/24.12 şi 24/25.12.1989, între orele 04,30-06,30, când s-a 
încercat şi pătrunderea în forţă în obiectivele militare; 

- cercetările efectuate ulterior au scos în evidenţă existenţa unor tuburi 
de cartuşe de armă automată fără înregistrarea lotului de fabricaţie, lucru 
ce face imposibilă determinarea deţinătorului acestei muniții, dar şi pete 
de sânge şi bucăţi de echipament. De remarcat că pe timpul atacurilor, din 
direcţia atacatorilor au fost auzite exclamaţii de durere şi strigăte de 
ajutor. 

12. SIBIU. 

în contextul vieţii social-politice şi economice din România, la finele 
anului 1989, apreciem că judeţul şi municipiul Sibiu nu au constituit o 
excepție de la nenumăratele probleme determinate de criza generală prin 
care trecea ţara. în Sibiu, nemulțumirile datorate lipsurilor de tot felul 
generau o stare prerevoluţionară ce a atins apogeul în zilele de 21 şi 
22.12.1989. După data de 16.12.1989, în municipiul Sibiu, atât pe linie de 
partid şi în special a organelor M.I. s-au transmis ordine şi indicaţii care 
au amplificat măsurile luate cu ocazia desfăşurării Congresului al XIV-lea 
al P.C.R. 

în ziua de 17.12.1989, orele 16.45, mai-marii judeţului Sibiu, civili şi 
militari, au fost convocați la Comitetul Judeţean de Partid, pentru a audia 
teleconferința condusă de Nicolae Ceauşescu în jurul orelor 17,00. Cu 
acest prilej s-au stabilit măsurile urgente ce trebuiau luate în condițiile 
„stării de necesitate" instituită în judeţul Timiş. 

După teleconferinţa, Nicu Ceauşescu, prim-secretar, a luat cuvântul 
şi, conform stenogramei, a spus: „Tov. Dragomir, Radu, Rotariu - voi în 
alarmă. Nu avem probleme, dar luaţi măsuri... Din acest moment suntem 
în stare de război. Inttăm cu toate unităţile în sistem de luptă nu de 
necesitate... Armata, Internele, Gărzile, acționaţi fără discuţie, veţi fi pe 
poziţie cu sistemul care este stabilit. Trageţi fără somaţie..." 

Tot cu această ocazie s-a solicitat comandantului garnizoanei Sibiu să 
trimită la Timişoara un complet de substanţe chimice ce se utiliza în 
procesul de învăţământ în cadrul Școlii de Ofiţeri Activi „N. Bălcescu". 
De reţinut că aceste substanţe au un efect de scurtă durată şi numai în 
spaţii închise, în spaţiu liber efectul fiind practic nul. 

La orele 18,55, toate unităţile militare din garnizoana Sibiu au primit 
indicativul de alarmă de luptă şi atenţionări asupra respectării 
prevederilor Decretului nr. 367/1971, privind uzul de armă. 

în perioada 18-20.12.1989, în garnizoana Sibiu nu au fost semnalate 
probleme deosebite. 

Manifestaţiile de stradă încep în dimineaţa zilei de 21.12.1989, în faţa 
magazinului Dumbrava, de către un grup de muncitori de la 
întreprinderea Balanța, conduşi de Oană Ion, care revendicau 
îmbunătăţirea condiţiilor de viaţă. Grupul a fost împrăştiat de forţe M.I., 
iar unele persoane au fost reţinute pentru cercetări la Miliție. 

în jurul orelor 09,45, în Piaţa Republicii şi în faţa sediului C.J.P. Sibiu 
s-au adunat grupuri sporite de manifestanți care scandau lozinci 
anticeauşiste şi antidictatoriale, ocazie cu care Nicu Ceauşescu a dispus 
scoaterea forţelor de ordine şi a unităților militare în principalele puncte 
ale oraşului. Ieşirea armatei s-a făcut în baza aprobării ministrului 
Apărării Naţionale, care a ordonat comandantului garnizoanei, lt. col. 
'...Bine, ieşi acolo unde-ţi cere primul secretar. Aperi 


Aurel Dragomir: 
obiectivele din oraş, dar nu tragi în oameni”. 

Prima violenţă are loc în Piaţa Republicii, când un ARO al Miliției 
este răsturnat şi incendiat, iar persoanele din maşină agresate. La 
intervenţia scutierilor sunt reţinuţi circa 20 de manifestanți şi duşi la 
sediul Miliției. 

între orele 10,30-12,00, subunitățile M.Ap.N. au ajuns în punctele 
ordonate, având asupra lor muniţie de război. 

în jurul orelor 11,30, subunitatea de elevi a Şcolii Militare a ajuns în 
Piaţa Republicii, unde a fost întâmpinată cu huiduieli, injurii, iar asupra 
acestora s-a aruncat cu sticle, borcane şi alte obiecte contondente, 
încercându-se chiar dezarmarea unui militar. La ordinul ofițerului, s-au 
executat salve de avertisment. Comandantul subunităţii a strigat: „Nu vă 
atingeţi de noi că nu tragem în voi!'. Spontan, majoritatea 
demonstranţilor au strigat "Armata e cu noi!". La circa 70 m. de 
subunitate, în apropierea statuii lui Gheorghe Lazăr, doi tineri au fost 
răniţi. Din depoziţiile acestora rezultă că asupra lor s-a tras din spate şi 
puţin lateral, cel mai probabil din podul Cofetăriei Peria. Alţi doi 
muncitori de la Cooperativa Progresul au fost ucişi. 

în jurul orelor 12,00, în faţa sediilor Inspectoratului M.I. s-au perindat 
mai multe grupuri de manifestanți care scandau lozinci „Să arestăm 
Miliția", „Vrem libertate nu Securitate" etc. 

între orele 18,00-20,00, pe Str. Armata Roşie grupuri de manifestanți 
au atacat cu sticle incendiare Inspectoratul Judeţean M.I. Au fost 
incendiate mai multe maşini parcate în apropiere. Către orele 21,00 
manifestaţia a încetat. 


Sub presiunea evenimentelor ce urmau să aibă loc în ziua următoare, 
la solicitarea şefului Inspectoratului Judeţean M.I, cu aprobarea 
comandantului C.I.Tc, către orele 24,00, inspectorul şef, şeful Securităţii 
şi al Miliției au trecut la exercitarea conducerii forțelor subordonate dintr- 
un birou pus la dispoziţie în incinta Şcolii Militare de Ofiţeri Activi 
„N.Bălcescu”. 

în ziua de 22.12.1989, orele 09,00-09,30, a reînceput demonstraţia în 
faţa Inspectoratului Judeţean M.I. S-a luat măsura creării unui cordon 
militar de protecţie pe trotuarul din faţa Inspectoratului. 

Din Piaţa Republicii, comandanții subunităţilor din zonă au raportat că 
pe unele clădiri au apărut persoane suspecte; de asemenea s-au semnalat 
indivizi suspecți şi pe clădirea Miliției judeţene. Este de remarcat că 
aceştia erau echipați cu salopete negre şi erau înarmaţi. întrebaţi de 
comandantul garnizoanei despre existenţa acestor forţe necunoscute lui, 
inspectorul şef şi şeful Securităţii au spus că nu sunt nici oamenii lor. 

La orele 10,45, agitația din fața sediului IJ.M.I. a crescut, 
demonstranţii solicitând, printre altele şi eliberarea arestaţilor. 

Au fost controlate încăperile sediului, dar nu au fost găsiţi reţinuţi. 
Informaţia a fost primită cu neîncredere de demonstranți, lucru ce a făcut 
ca cetăţenii să continue forțarea intrării în sediu. în această situaţie, din 
sediul I.J.M.I. s-a aruncat cu grenade lacrimogene, creându-se panică atât 
în rândul manifestanţilor, dar şi al elevilor care asigurau dispozitivul de 
protecţie, determinând astfel o afluire a tuturor celor prezenţi spre gardul 
Şcolii Militare. 

La orele 12,00 din sediul Securităţii, al policlinicii cu plată şi de la 
etajul 4 al blocului aflat în spatele acestei instituţii s-a deschis foc asupra 
celor masaţi în faţa Securităţii. 

în urma acestei acţiuni a fost împuşcat mortal un elev, alţii doi (un 
ofiţer şi un elev) fiind răniţi. S-au înregistrat mai mulți morţi şi răniţi din 
rândul civililor. 

în jurul orelor 12,10-12,15, din cele două clădiri ale I.J.M.I. au ieşit în 
stradă 25-30 bărbaţi, echipați divers (ţinută civilă, uniformă kaki de 
militar în termen, combinezoane), care au executat foc în aer cu 
armamentul individual şi organizaţi în trei grupuri s-au îndreptat spre 
gardul Şcolii Militare „N.Bălcescu", pe care au încercat să-l escaladeze. 

Forţele din dispozitivul de apărare al Şcolii au deschis foc asupra celor 
ce încercau escaladarea gardului şi a locurilor de unde se trăgea asupra 
Şcolii (clădirile din spatele 1.].M.].). 

Persoanele care au sărit gardul, care-şi justificau gestul prin căutare de 
adăpost în incinta Şcolii Militare, au reuşit să pătrundă în curte, o parte 
îndreptându-se spre intrarea principală a clădirii comandamentului, iar o 
parte s-a deplasat pe lângă centrala telefonică, în aceste împrejurări, în 
mod regretabil, au fost ucise sau rănite mai multe persoane din ambele 
tabere. 

A doua zi, între orele 13,00-14,00, un grup de revoluționari au reţinut 
mai mulți suspecți pe care i-au predat la punctul de control al Şcolii 
Militare de Ofiţeri Activi. Pe timpul predării, din clădirile de vizavi de 
cazarmă, persoane neidentificate au deschis foc, ucigând 2 revoluţionai! 

Din declaraţiile martorilor oculari a rezultat că în după-amiaza zilei de 
22.12.1989, persoane neidentificate au executat foc asupra obiectivelor 
militare şi social-economice din oraş. Tragerile s-au executat de pe 
clădiri, din macarale-tum, din diferite case şi curțile acestora şi din 
autovehicule aflate în deplasare pe sttăzi. în după-amiaza aceleiaşi zile şi 
până la orele 23,00 s-au predat sau au fost aduse la sediul Şcolii Militare 
de Ofiţeri Activi peste 120 persoane suspecte de acţiuni teroriste. 

Cu ocazia inventarierii armelor rămase în sediul I.J.M.I. şi cu ocazia 
expertizei balistice efectuate, s-a constatat că armamentul respectiv 
prezenta urme vizibile de fum şi zgură, lucru ce atesta utilizarea lui. 
Totodată, în sediul Inspectoratului a fost găsit un număr mare de tuburi de 
cartuşe trase. 

în ziua de 22.12.1989 şi în noaptea de 22/23.12.1989 s-a trecut la 
reorganizarea dispozitivelor de apărare ale obiectivelor încredințate, 
înregistrându-se schimburi de focuri sporadice. 

în ziua de 23.12.1989, pe fondul zvonurilor care circulau, potrivit cărora 
se aştepta un atac masiv din partea unei brigăzi de paraşutişti cu 
elicoptere, localurile Şcolii şi Casei Armatei au fost ţinute sub un foc 
intens din clădhile învecinate. Trageri s-au mai executat şi din 
autoturismele care circulau pe străzile Ştefan cel Mare, Gh. Gheorghiu 

Dej, Calea Dumbravei, Calea Oituz, din hotelul Continental, din liceele 

Industrial şi Agricol. S-au înregistrat victime din rândul militarilor şi 
civililor. 

Cercetarea unor străzi şi imobile a confirmat că din aceste locuri s-a 
executat foc cu armament individual. 

în noaptea de 23/24.12.1989 şi în ziua de 24.12.1989 au continuat 
schimburile de focuri, fără a se înregistra morți şi răniți. 

Pe toată această perioadă, unitatea de elicoptere a îndeplinit misiuni de 
cercetare şi de protecţie aeriană. 

în ziua de 25.12.1989, tragerile în municipiul Sibiu au scăzut în 
intensitate. S-a constituit un comandament militar judeţean având ca 
obiectiv reinttoducerea ordinii în municipiu şi continuarea apărării prin- 
cipalelor obiective din oraş. 


începutul adevărului * 69 


în această perioadă au fost reţinute 469 persoane suspecte, asupra 
unora găsindu-se armament şi muniţie; aceste persoane au fost deferite 
Procuraturii. 

Se impun câteva considerente cu referire la evenimentele desfăşurate 
în municipiul Sibiu în Decembrie 1989. 

Cu toată autoritatea persoanei şi funcţiei lui Nicu Ceauşescu, 
activitatea Armatei nu s-a desfăşurat conform ordinelor şi indicaţiilor 
acestuia, ci numai pe baza şi în limita competenţelor comandanților 
militari, cu aprobarea directă a ministrului Apărării Naţionale sau a 
eşaloanelor superioare. 

Se constată lipsa unei coordonări şi colaborări între conducerile 
diferitelor categorii de forţe din garnizoană, chiar după mutarea factorilor 
de comandă ai organelor M.I. în incinta Şcolii în noaptea de 
21/22.12.1989. De remarcat că nici după mutare raporturile nu s-au 
îmbunătăţit, conducerea Şcolii Militare necunoscând forţele, planurile şi 
intenţiile nici măcar de principiu. 

în ziua de 22.12.1989, confruntările între demonstranți pe de o parte şi 
cadrele I.J.M.I. şi ulterior, între acestea şi Armată, s-au redus. A fost o 
vărsare de sânge inutilă, care ar fi putut fi evitată dacă comandanții şi-ar fi 
păstrat sângele rece. 

Subunităţile trupelor de Securitate ce au asigurat paza unor obiective 
au acţionat în direcţia prevenirii unor evenimente negative, evitând 
folosirea armamentului din dotare şi excluderea acţiunilor violente asupra 
demonstranţilor. 

în aceste zile s-au remarcat, din păcate, şi unele acţiuni violente greu 
de pus în sarcina unor revoluționari, care au avut ca obiect distrugerea 
sediilor organelor de Miliție atât din Sibiu cât şi din oraşul Cisnădie, 
conform lozincii „Vom veni să vă măcelărim", ca şi eliberarea unor 
deţinuţi de drept comun. 

Din unele cercetări rezultă că, la cererea lui Nicu Ceauşescu şi la 
ordinul Elenei Ceauşescu, s-au transportat la Sibiu, printr-o cursă 
TAROM, un număr de aproximativ 80 de cetăţeni din trupele speciale 
antiteroriste, neluaţi în nici o evidenţă şi care, după unele opinii, ar fi fost 
trimişi penttu asigurarea protecţiei primului secretar. 

De asemenea, organele Procuraturii vor trebui să elucideze cazul celor 
50 de legitimaţii de acoperire, în alb, cu antetul Departamentului Aviației 
Civile, care urmau a fi utilizate în scopuri necunoscute încă. 


13. TÂRGOVIŞTE. 

Prinderea şi execuţia cuplului dictatorial 

în ziua de 17.12.1989, orele 09,10, s-a ordonat alarma de luptă parţială 
pentru toate unităţile militare existente în garnizoana Târgovişte. Până în 
ziua de 22.12.1989, orele 11,30, moment în care a fost anunţat la RTV 
Decretul  Prezidenţial privind instaurarea stării de necesitate, în 
municipiul Târgovişte nu s-a întâmplat nimic deosebit. 

Ziua de 22.12.1989 a constituit un moment deosebit de important 
pentru soarta Revoluţiei şi derularea ulterioară a evenimentelor. 


In jurul orelor 13,00, au început să apară grupuri de manifestând în fața 
sediului Comitetului Judeţean de Partid Dâmboviţa, iar în jurul orelor 
14,00, o parte dintre aceştia s-au deplasat către sediul Inspectoratului 
Judeţean al M.I. şi al Miliției municipiului Târgovişte, pătrunzând în 
clădiri. 

începând de la această oră au fost luate măsuri de pază militară asupra 
Inspectoratului Judeţean al M.I., precum şi pentru reținerea unor 
autoturisme semnalate prin postul de radio şi TV în zona Combinatului de 
Oţeluri Speciale Târgovişte. 

în jurul orelor 14,00, s-a adus la cunoştinţa Miliției Judeţene 
Dâmboviţa că soţii Ceauşescu au fost abandonaţi la Centrul de Protecţie a 
Plantelor situat în afara localităţii. 

După cum este cunoscut, părăsind fostul sediu al CC. al P.C.R., soţii 
Ceauşescu s-au deplasat la reşedinţa de la Snagov. Ulterior, au solicitat 
piloților de pe elicopter să se deplaseze în direcţia Târgovişte. Sub 
cu însoțitorii au fost părăsiți de către echipajul elicopterului care-i 
transporta, după care, cu un autoturism particular, s-au deplasat către 
municipiul Târgovişte. Sub pretextul lipsei de carburant, şoferul autoturis- 
mului i-a abandonat şi el în zona Centrului de Protecţie a Plantelor 
Târgovişte. 

în baza informaţiilor primite, 5 subofiţeri din Miliția judeţului 
Dâmboviţa s-au deplasat în două autoturisme la Centrul de Protecţie a 
Plantelor, unde soţii Ceauşescu încercau să realizeze o convorbire 
telefonică. Sub pretextul asigurării protecției şi al necesităţii conducerii 
lor într-un loc sigur, soţii Ceauşescu au fost îmbarcaţi în autoturisme care 
s-au deplasat cu destulă dificultate către sediul Miliției judeţene din 
Târgovişte, de unde, în jurul orelor 18.30, au fost transferați în cazarma 
U.M. 01417 Târgovişte. Prezenţa soților Ceauşescu în incinta unităţii a 
determinat luarea unor măsuri suplimentare de pază a cazărmilor. 

în aceeaşi zi, în jurul orelor 19,00, fostul şef al Miliției oraşului Titu a 
luat măsuri de reţinere şi predare la unitatea militară din 


Boteni a lui Manea Mănescu, care se despărţise de Ceauşescu la Snagov. 

In ziua de 23.12.1989, orele 00,15, persoane neidentificate au deschis 
foc asupra U.M.01417 Târgovişte, prilej cu care au fost răniţi 4 militari. 
între orele 04,30 - 06,45, unitatea a fost atacată aerian de aeronave ce 
păreau elicoptere. în urma tragerilor cu artileria antiaeriană a fost doborât 
un balon luminiscent. La ora 05,45, un mesaj telefonic anonim aducea la 
cunoştinţa comandantului U.M. 01417 să-i predea de urgenţă pe soţii 
Ceauşescu, în caz contrar, în termen de 30 de minute, unitatea va fi 
distrusă şi ulterior întregul oraş. La ora 06,45, persoane neidentificate au 
deschis foc asupra unităţii, rănind un militar în termen. 

în jurul orelor 13,(K), grupuri mici de persoane (2-4), s-au deplasat din 
centrul oraşului la U.M. 01417 şi U.M. 01378, încercând să forţeze 
intrarea, cu scopul verificării existenţei soţilor Ceauşescu în incinta 
cazărmilor. Utilizându-se o staţie de radioamplificare s-a reuşit evitarea 
unor incidente care ar fi putut avea urmări grave. La aproximativ 16,30, 
un grup de cetăţeni, majoritatea romi, foşti deţinuţi de drept comun şi 
rudele acestora, au pătruns cu forța în sediul Miliției, au distrus şi sustras 
diferite bunuri şi 4 pistoale, au pus în libertate 50 persoane reţinute pentru 
săvârşirea de fapte penale de drept comun. După circa o oră, cu sprijinul 
unităților militare aparținând M.Ap.N., din apropiere, s-a reuşit evacuarea 
sediului. Un fenomen similar s-a petrecut şi în comuna Gura Ocniţei, 
unde un grup de romi a pătruns în postul de Miliție, lovin-du-l grav pe 
şeful de post. 

în ziua de 24.12.1989, persoane neidentificate au deschis foc asupra 
cazărmii de pe latura de est şi din podul Liceului Industrial nr. 2, prilej cu 
care au fost răniţi 2 militari. 

în baza ordinelor primite de la eşaloanele superioare, în ziua de 
25.12.1989, în jurul orelor 12,30, au fost luate măsuri de primire a 
elicopterelor ce urmau să transporte la Târgovişte membrii completului de 
judecată, delegații C.F.S.N., reprezentanţii M.Ap.N. şi o grupă de 
paraşutişti. 

în urma ordinului primit de la ministrul Apărării Naţionale, generalul 
Militam, în jurul orelor 09.00, comandantul unităţii de paraşutişti Titu a 
constituit o grupă de voluntari pentru o misiune de intervenţie şi pază. 

în acelaşi timp, din Bucureşti, de pe terenul Ghencea, în două 
elicoptere s-au îmbarcat generalul locotenent Stănculescu Victor, 
Virgil Măgureanu, Gelu Voican Voiculescu, ofiţeri de justiţie, un ofiţer 
medic şi alţi însoțitori. După decolare, cele două elicoptere s-au îndreptat 
spre Ploieşti, unde au făcut joncţiunea cu alte trei elicoptere de însoţire. 

Cele cinci elicoptere s-au îndreptat spre municipiul Târgovişte, unde 
două dintre acestea au aterizat în incinta U.M. 01417, iar celelalte trei pe 
terenul de instrucţie. 

în şedinţa C.F.S.N. din 24.12.1989, s-a hotărât constituirea unui 
Tribunal Militar Excepţional în vederea judecării soţilor Ceauşescu. Din 
însărcinarea M.Ap.N., de organizarea procesului s-a ocupat generalul V. 
Stănculescu. Desfăşurarea acestuia este cunoscută, ca urmare voi trece 
peste acest episod, evidențiind doar conţinutul rechizitoriului şi al 
ordonanţelor pe care-l redau în extras. 

în ordonanța Direcţiei Procuraturilor Militare, emisă în 24.12.1989, 
soţii Ceauşescu sunt acuzaţi de infracțiuni prevăzute la articolele 162, 
163, 165 şi 357 Cod Penal (subminarea puterii de stat, a economiei 
naţionale, efectuarea actelor de diversiune şi genocid). Rechizitoriul 
Direcţiei Procuraturilor Militare din 24.12.1989 cu privire la inculpaţii 
Nicolae şi Elena Ceauşescu constată următoarele: "...în calitățile 
îndeplinite pe linie de stat şi de partid, au acţionat direct şi premeditat, în 
scopul de a distruge poporul român şi naţionalităţile conlocuitoare, 
supunând întreaga colectivitate de oameni din fara noastră la condiţii de 
existență sau tratament de natură să ducă la distrugerea fizică şi 
ordonând să se tragă în masele de demonstranți care au manifestat 
paşnic în mai multe oraşe din ţară în perioada 16-22.12.1989. Inculpaţii, 
mai mult decât atât, au ordonat desfăşurarea de acțiuni armate care au 
slăbit puterea de stat, au distrus şi adus în stare de neîntrebuinţare uzine, 
instalaţii, căi de comunicaţii, aducând astfel atingere securităţii statului 
şi au folosit o organizaţie din cele prevăzute în art. 145 pentru 
subminarea economiei naţionale aşa cum rezultă din probele existente la 
dosar”. 

în ziua de 25.12.1989, orele 14,50, s-a executat foc fără comandă 
asupra celor doi dictatori, în urma căruia, medicul a constatat decesul. Din 
ordinul generalului Stănculescu, cadavrele au fost învelite în foi de cort şi 
depuse în cele două elicoptere care au decolat imediat. La orele 16,30, 
cele două elicoptere, împreună cu completul de judecată, au aterizat pe 
terenul Ghencea din Bucureşti. Neînţelegerea unor dispoziţiuni date a 
făcut ca cele două colete să fie abandonate în dispozitivul de apărare al 
unităţii militare din Ghencea. Abia a doua zi, cadavrele au fost duse la 
Spitalul Militar Central şi în ziua de 28.12. 1989 au fost înmormântate în 
Cimitirul Ghencea. în noaptea respectivă, asupra unităţilor militare din 
zonă au fost declanşate mai multe atacuri. 

Din analiza materialului filmat şi din declaraţiile martorilor, mi-am 
format următorul punct de vedere asupra modului de comportare a celor 
doi dictatori. 

Până la sosirea elicopterelor din 25.12.1989, cei doi Ceauşescu nu au 
înţeles exact situaţia în care se aflau. Din comportarea ofiţerilor şi 
soldaţilor din unităţi cu care au intrat în contact au înţeles că sunt ţinuţi 
acolo sub protecţie şi aşteptau cu nerăbdare desfăşurarea evenimentelor. 
Ceauşescu se comporta ca un comandant suprem, având pretenţii şi 
încercând să dea chiar ordine. La vederea generalului Stănculescu, 
Ceauşescu s-a înviorat, sperând că acesta a venit să-l ducă la Bucureşti 
sau în altă parte. Pe întreg parcursul vizionării casetelor am avut impresia 
că Ceauşescu nu credea în proces, refuzând să se apere şi sperând în 
poziţia importantă a generalului Victor Stănculescu, care-i fusese om de 
încredere. Momentul de panică al celor doi Ceauşescu este atunci când 
paraşutiştii, la ordin, au început să-i lege. Cei doi îşi pierd firea şi nu mai 

au nicidecum o atitudine demnă. Mai mult târâţi spre locul execuţiei, el 
încearcă să cânte Internaționala, dar de frică vocea îl părăseşte. Deşi cu 
ani în urmă vizionaseră filmul execuţiei mareşalului Antonescu, cei doi 
Ceauşescu au căzut sub gloanţe fără demnitate, fără curaj, departe de 
lecţia fantastică dată istoriei neamului de Mareşal şi de cei trei 
condamnaţi la moarte de comunişti. Victoria comunismului în ţara noastră 
este marcată la 1 iunie 1946 prin execuţia mareşalului Antonescu şi se 
termină pe 25 decembrie 1989, prin execuţia lui Ceauşescu şi a soţiei sale. 
Imaginile modului în care au murit cei din urmă caracterizează sfârşitul 
comunismului în România şi confirmă imensa diferenţa calitativă dintre 
aceştia şi mareşalul Antonescu. Printr-o ciudată întâmplare, procesul celor 
doi Ceauşescu a avut loc în fosta clădire a Şcolii speciale de cavalerie din 
Târgovişte, înfiinţată la 20 octombrie 1909 de Ferdinand I şi unde între 
cele două războaie lon Antonescu a fost comandantul şcolii. Camera 
judecății a fost biroul lui Ion Antonescu între anii 1920 - 1922. 

în ambele cazuri, conducerea superioară a Armatei îşi părăseşte 
conducătorii, din laşitate sau din credinţă naţională. în ambele cazuri, 
procesele au fost înscenări politice. în ambele cazuri, prietenul nostru de 
la răsărit a jucat un rol determinant. Atât Antonescu, cât şi Ceauşescu, au 
fost două simboluri, la poluri opuse, ce au marcat, prin moartea lor, 
dispariţia a două sisteme sociale, dar ţara a supravieţuit şi acesta e lucrul 
cel mai important. 

Piîntr-un ciudat destin, ca regizor, mi-a revenit dificila sarcină să 
studiez ultimele lor clipe. Câtă diferenţă. Pentru lecţia pe care ne-a dat-o 
în faţa morţii şi a responsabilităţii pe care şi-a luat-o singur, curajos, 
conştient şi demn, mulțumesc lui Dumnezeu că Mareşalul a fost român. 

în ziua de 26.12.1989, începând cu orele 10,00, elemente rămase 
neidentificate au deschis foc în diferite puncte ale oraşului. La combaterea 
lor au participat militari din U.M. 01417, din rândul cărora au fost şi doi 
morţi. 

în perioada 27-31.12.1989, cu concursul Armatei şi al forţelor de 
ordine, s-a acționat pentru restabilirea ordinii în municipiu şi la 
penitenciarul din Mărgineni, unde începuse o revoltă a deţinuţilor. 

14. TÂRGU MUREŞ. 

Până în ziua de 21.12.1989, în municipiul Tg. Mureş nu au avut loc 
acţiuni protestatare de stradă, deşi, încă din 17.12.1989, starea de spirit a 
populaţiei municipiului a cunoscut o tensionare crescândă datorată 
informaţiilor ce se primeau cu referire la acţiunile din Timişoara. 

Până la această dată pe străzile oraşului au început să apară manifeste 
împotriva familiei Ceauşescu şi a conducerii de partid. 

Pe 17.12.1989, la orele 19,50, unităţilor militare din garnizoană li s-a 
transmis indicativul „Radu cel Frumos" - alarmă de luptă. Informaţiile 
deţinute, trunchiate şi incomplete, au determinat o stare de confuzie, atât 
în rândul Armatei, cât şi al populaţiei oraşului. 

începând din dimineaţa zilei de 21.12.1989, în municipiul Tg. Mureş 
au început ample acţiuni protestatare, iniţial în incinta întreprinderilor 
industriale din oraş şi, ulterior, pe străzile acestuia. 

în jurul orelor 11,30, coloane de muncitori au început deplasarea spre 
sediul Comitetului Judeţean P.C.R. La orele 11,35, unele unităţi militare 
din municipiu au primit ordin de intervenţie, în scopul blocării afluirii 
coloanelor spre centrul oraşului. Cu acest prilej, au fost constituite trei 
detaşamente de intervenţie care au fost trimise astfel: detaşamentul 1 şi 2 
pe Str. Gh. Doja şi în zona Gării C.F.R., unde exista un amplu dispozitiv 
de blocare realizat de forțe M.I. în această situaţie, detaşamentele au fost 
retrase în cazărmi; detaşamentul 3, format din 173 militari, a întărit 
dispozitivul realizat de forţele M.I. în jurul C.J.P.C.R. 

în jurul orelor 15,30, forţele de ordine aparţinând M.I. au dispersat în 
forță manifestanţii, reuşind să elibereze complet zona către orele 19,00. 

Au fost luate măsuri de trimitere de noi forţe care să blocheze căile de 
acces spre instituţiile aflate în centrul oraşului. Unităţile militare din 
garnizoană aveau în zonă 340 militari, 9 autocamioane şi 12 T.A.B.-uri. 

Deşi împrăştiaţi de forțele de ordine, manifestanţii se regrupează şi 
pornesc din nou la acţiune, mult mai numeroşi şi mai decişi. 

La orele 21,00, dinspre clădirea Poştei, o coloană de manifestanți s-a 
apropiat de cordonul realizat de forţele de ordine şi Armată, agresându-i 
pe militari cu pietre smulse din caldarâm, sticle, cioburi de geam 
recuperate din vitrinele magazinului "Romarta tineretului”, bare metalice 
şi din lemn, demontate de la băncile din zonă etc. 

După somaţii repetate, militarii s-au rettas după maşinile de luptă şi au 
deschis foc de avertisment, din proprie iniţiativă. în urma declanşării 
focului au fost împuşcaţi mortal 4 cetăţeni şi au fost rănite mai multe 
persoane. Cazul este în cercetare la organele Procuraturii. 

După declanşarea focului, manifestanţii nu s-au lăsat intimidaţi, dar au 
eliberat strada. Cercetările efectuate asupra persoanelor decedate sau 
răniților au dus la descoperirea în trupurile acestora a unor elemente de 
muniţie inexistente în evidenţa unităților militare, în consecinţă, se 
impune acceptarea ipotezei potrivit căreia, în acele momente, în zonă au 
existat şi alți trăgători care au deschis foc mascat asupra manifestanților. 

în noaptea de 22/23.12.1989, zona centrală a oraşului a fost interzisă 
circulaţiei publice. 

în dimineaţa zilei de 22.12.1989, căile de acces spre centrul oraşului 
erau înţesate de coloane de manifestanți, de astă dată bine organizate şi 
conduse. Se scandau lozinci anticeauşiste, antidictatori-ale. Comandanții 
unităţilor militare existente în zonă au discutat cu liderii revoluţionarilor, 
ceea ce a determinat realizarea unui spaţiu de siguranță față de 
dispozitivul militar. La orele prânzului au apărut primele semne de 
fraternizare a Armatei cu demonstranţii. 

La orele 12.30, s-a ordonat descărcarea armamentului (dezafectarea) 
de către militari, determinând un val de entuziasm popular. Este 
momentul când, parte din revoluționari au pătruns în C.J.P., iar unele 
grupuri mari s-au deplasat la Inspectoratul judeţean M.I. Aceştia au 
pătruns în birourile Securităţii şi Miliției, de unde au sustras diferite 
categorii de armament şi muniţia aferentă, care, în majoritate, au fost 
recuperate ulterior. 

începând cu orele 13,00-13,30, detaşamentele militare existente în zonă 

au început refragerea în cazărmi, menţinându-se însă măsurile de ridicare 

a capacităţii de luptă, de pază şi apărare a obiectivelor militare stabilite 

prin ordin. 

începând din după-amiaza zilei de 22.12.1989, în baza notelor 

telefonice nr. 38 şi 39 şi de comun acord cu organele puterii nou 

constituite, au fost organizate acţiuni de menţinere a ordinii în oraş şi s-au 

luat sub pază principalele instituţii publice şi obiective mai importante din 

municipiu. (Studioul RTV, Palatul telefoanelor, Uzina de apă, spitale, 
Aeroportul şi Aeroclubul etc.). 

începând cu 23.12.1989, orele 13,00, s-a organizat preluarea organelor 
M.I. de către Armată, acţiune declanşată în dimineaţa zilei de 24.12.1989. 

Pentru asigurarea ordinii în oraş, au fost organizate patrule mixte, 
formate din cadre şi militari în termen, aparţinând M.Ap.N. şi Miliției. 

în ziua de 24.12.1989, s-au constituit organele de conducere la nivel 
judeţean şi municipal, în care au fost cooptate şi cadre militare. 

Deşi în municipiul Tg. Mureş nu s-au desfăşurat acţiuni teroriste, 
unităţile militare au fost, în toată această perioadă, hărţuite de zvonuri şi 
informaţii false, în special între 22-24.12.1989. în baza cercetărilor 
efectuate, marea majoritate a acestor zvonuri nu s-a confirmat. 

în perioada 25-31.12.1989, în municipiul Tg. Mureş nu au avut loc 
evenimente care să determine intervenţia forțelor de ordine şi a unităţilor 
militare, viaţa inttând treptat în normal. 

Este de remarcat faptul că acest oraş a fost scutit de acţiuni teroriste 
care, de pildă în Bucureşti, au provocat de 8-9 ori mai mulţi morți decât 
noaptea de 21/22.12. Este firesc să ne punem întrebarea, de ce ? Poate 
întâmplarea, poate intenţia de a proteja populaţia... 


15. TURDA. 

în perioada 16-22.12.1989, municipiul Turda nu a fost confruntat cu 
acţiuni revendicative de stradă. Marea majoritate a informaţiilor ce 
circulau în zonă se refereau la posibilitatea unei agresiuni externe, 
combinată cu exacerbarea acțiunilor iredentiste. Sub influența unor 
asemenea informaţii se găsea atât populaţia civilă, cât şi forțele militare şi 
de ordine. 

Primele manifestări anticeauşiste au avut loc la Turda în dimineaţa 
zilei de 22.12.1989, când au apărut şi primele acţiuni de fraternizare a 
demonstranţilor cu Armata. 

In zorii zilei de 22.12.1989, muncitorii de pe platforma industrială a 
oraşului au început să se grupeze, în vederea organizării unei demonstraţii 
în centrul oraşului. 

La orele 18,45, la solicitarea organelor locale de partid, cu aprobarea 
eşalonului superior, o companie de infanterie a fost trimisă să ia sub 
protecție sediul C.M.P., Primăria, Casa Armatei şi Căminul de 
Garnizoană. Totodată, au fost luate măsuri de blocare a podurilor peste 
râul Arieş, care puteau asigura, la nevoie, manevra trupelor. 

Cu ocazia pregătirii misiunii s-a ordonat tuturor efectivelor inter- 
zicerea deschiderii focului, cu excepţia cazurilor extreme, când vor fi 
atacați şi numai după somaţiile legale. 

în jurul orelor 10,00, coloanele de manifestanți au ajuns la podul din 
dreptul I.R.E.C. în urma discuţiilor purtate cu delegații muncitorilor, care 
au dat asigurări că doresc să demonstreze paşnic în centrul oraşului, s-a 
permis trecerea coloanelor peste pod. 

între orele 11,00-14,00, toate forţele aparţinând unităţilor militare din 
garnizoană au fost retrase în cazărmi. 

Căderea dictaturii a fost întâmpinată în municipiu cu entuziasm, ca de 
altfel şi în unităţile militare. 

O dată cu primirea notelor telefonice nr. 38 şi 39, transmise de 
M.St.M., în unităţile militare s-au luat măsuri de întărire a pazei 
obiectivelor, în scopul interzicerii pătrunderii elementelor ostile în incinta 
cazărmilor şi în special în depozitele de muniţie şi carburanți. 

La cererea noilor organe ale puterii locale, proaspăt constituite, pe 
baza aprobării eşaloanelor superioare, s-au realizat pichete de pază la 
intrările în oraş şi pe principalele artere de comunicaţie. Au fost trimise 
efective pentru apărarea sediului C.F.S.N. precum şi a altor obiective 
importante ca P.T.T.R., Spitalul Municipal, întreprinderea „Sticla”, 
„Uzina Chimică", „întreprinderea 9 mai", bazinele de apă, sediile fostei 
Securităţi şi ale Miliției. La paza acestor obiective au participat şi 
subunități de gărzi patriotice. 

în seara aceleiaşi zile, un număr de 12 ofiţeri de Securitate, în frunte 
cu comandantul, au solicitat protecţia Armatei. 

începând din după-amiaza zilei de 22.12.1989, asupra unităţilor 
militare din municipiu s-a dezlănţuit un intens război psihologic. Au fost 
transmise numeroase ştiri false şi zvonuri alarmante care au determinat 
instaurarea unor stări de derută, confuzie şi nesiguranţă. Au existat 
informaţii potrivit cărora din direcţia Aiud se îndreptau spre Turda 
coloane teroriste de blindate, iar Aerodromul Câmpia-Turzii ar fi urmat să 
fie atacat. Cercetările efectuate au dovedit falsitatea acestor zvonuri. 

în noaptea de 22/23.12.1989, unitățile militare din municipiul Turda 
au fost agresate de elemente teroriste cu foc real sau simulat, în această 
noapte au fost ucişi în dispozitivul de apărare al unităţilor primii doi 
militari. In jurul orelor 02,00, un foc intens a surprins U.M. 01291 din 
direcția sud şi sud-vest. Intensitatea tirului fiind mai crescută asupra 
depozitului de muniţie. în cadrul acestei acţiuni, au fost împuşcaţi în cap 
un ofiţer şi un militar în termen. 

De menţionat că din seara zilei de 22.12.1989, asupra municipiului 
Turda şi a zonei adiacente s-a lăsat o intensă ceaţă, lucru ce a îngreunat 
considerabil observarea şi determinarea locurilor de unde se acţiona cu 
foc asupra militarilor din dispozitiv. In acelaşi timp, acţiunile de foc ale 
teroriştilor erau foarte precise, vizând în special capul şi gâtul victimei, 
ceea ce ne conduce la concluzia că aceştia deţineau armament dotat cu 

în ziua de 23.12.1989, au fost luate măsuri de reorganizare a 
dispozitivului de apărare şi de efectuare a unor acţiuni de scotocire, care 
însă nu au avut darul de a clarifica situaţia teroriştilor. 


O dată cu lăsarea întunericului, atacurile teroriste asupra unităților 
militare au reînceput. 

La adăpostul cetii, dintr-un automobil s-a deschis foc de armă 
automată asupra tancului aflat la Punctul de control al U.M. 01291. In 
aceeaşi seară, la Cantonul de cale ferată îngustă, asupra U.M. 01343 s-a 
deschis foc din podurile caselor aflate pe comunicaţia 'Turda-Mihai 
Viteazul. Cu acest prilej a fost ucis un subofițer cu două gloanţe, unul în 
cap şi altul în gât. 

în ziua de 24.12.1989, s-a continuat intoxicarea unităţilor militare cu 
ştiri false, ce se refereau, în special, la prezenţa unor grupuri de terorişti în 
diferite zone ale oraşului. O dată cu ivirea zorilor, la adăpostul cetii, 
tirurile de armă automată asupra unităţilor militare s-au intensificat. Cu 
acest prilej, au căzut victime alţi militari din dispozitivul de apărare, loviți 
în special în cap. 

La solicitarea noilor organe locale, au fost luate sub pază noi 
obiective civile: întreprinderea de Ciment, Gara C.F.R., Baza de recepție, 
Staţia de transformare, Uzina de apă, Uzina electrică etc. Totodată, s-au 
constituit subunități pentru executarea patrulării pe diferite itinerare din 
oraş. 

în timp ce un subofițer împreună cu 6 militari în termen se deplasau cu 
un autocamion la depozitul de muniții, în dreptul Staţiei PECO, elemente 
neidentificate au deschis foc automat asupra camionului, lovindu-l mortal 
pe şeful de depozit. 

în ziua de 25.12.1989, a continuat focul de hărţuire declanşat din 
diferite locuri (cimitir, parcul Mihai Viteazul, Uzina de apă etc.). 

începând din 26.12.1989, în garnizoana Turda nu au mai apărut 
elemente deosebite, ceea ce a determinat retragerea completă în cazărmi a 
unităţilor militare. Serviciul de patrulare în oraş a fost menţinut până pe 
28.12.1989. 

în baza ordinelor superioare, în ziua de 29.12.1989 s-a constituit un 
detaşament de intervenţie la Penitenciarul Aiud. La obiectiv, incidentele 
fiind aplanate, nu a mai fost necesară intervenţia 

Armatei. Totuşi, detaşamentul a rămas în zonă până în ziua de 
10.01.1990. 

începând din 29.12.1989, activitatea din municipiu s-a reluat normal. 

Privind acţiunile din municipiul Turda se poate aprecia că: 

- până la 22.12.1989 nu au fost semnalate acţiuni revendicative de 
stradă. în dimineața acestei zile, muncitorii grupați pe platforma 
industrială s-au deplasat spre centrul oraşului, unde au demonstrat paşnic; 

- Armata nu a fost implicată în acţiuni de descurajare sau reprimare a 
manifestanţilor, lucru certificat şi prin permisiunea de trecere a coloanelor 
la cele două poduri; 

- caracteristic municipiului Turda este că acţiunile de foc ale 
diversionisţilor s-au concentrat în exclusivitate asupra unităților militare 
şi împrejurimilor acestora. în municipiul Turda nu s-a tras nici un foc de 
armă asupra instituţiilor publice sau persoanelor civile; suntem, evident, 
în faţa unor acţiuni ale unor specialişti în cercetare-diversiune; 

- unitățile militare din municipiu s-au confruntat cu un adversar puţin 
numeros, dar bine instruit şi dotat cu armament perfecţionat; aşa se 
explică tragerile precise executate în condiții de vizibilitate redusă. Focul 
a fost executat în majoritatea situaţiilor din locuri fixe (poduri, clădiri, 
parcuri, cimitire €etc.), dar şi din autovehicule în mers, cu numere de 
înmatriculare străine. în municipiul Turda, din rândul Armatei au decedat 
7 militari şi au fost răniţi 3. Focul apărătorilor, deşi prompt, a suferit de 
lipsă de precizie şi eficacitate. A decedat un singur civil. 


UNELE CONSIDERAȚII PRIVIND 
DEZINFORMAREA ŞI DIVERSIUNEA 
PSIHOLOGICĂ ŞI RADIOELECTRONICĂ 
DESFĂŞURATE ÎN DECEMBRIE 1989 


In desfăşurarea evenimentelor din Decembrie 1989, un loc aparte l-au 
ocupat acţiunile de dezinformare şi diversiune radio-electronică executate, 
cu certitudine, în baza unui plan dinainte stabilit, acţiuni ce s-au 
caracterizat prin folosirea unei game largi şi variate de metode şi procedee 
moderne, precum şi prin utilizarea unor tehnici şi mijloace specifice. 

Prin acţiunile de război psihologic şi radioelectronic s-a urmărit în 
primul rând zdruncinarea moralului populaţiei şi în special al organelor 
puterii armate a statului, slăbirea potenţialului de luptă al acestora, crearea 
de confuzie, panică şi dezordine care au condus la numeroase pierderi 
umane şi importante pagube materiale, toate acestea realizând condiţiile 
unei intervenţii armate din exterior. 

Totodată, s-a urmărit dirijarea opiniilor, ideilor, stărilor sufleteşti şi 
comportamentului participanţilor la evenimentele din Decembrie. In isto- 
ria modernă a omenirii nu au fost cunoscute conflicte politice, sociale, 
economice sau militare care să nu fi făcut apel la propagandă în mod 
deschis, la intoxicarea sau influențarea moralului şi deciziilor 
combatanțţilor prin înşelăciune, amăgire, diversiune sau intimidare. 

Războiul psihologic şi electronic desfăşurat în Decembrie 1989 a 
urmărit profesional şi sistematic îndeplinirea scopurilor propuse, care în 
final trebuia să determine destabilizarea integrală a ţării şi în mod special 
a instituţiilor armate ale statului. 

Analiza principalelor acţiuni de dezinformare şi diversiune psihologică 
şi radioelectronică desfăşurată în perioada amintită conduce la concluzia 
grupării lor în două categorii: 

- transmiterea pe toate canalele de legătură posibile, inclusiv pe cele 
telefonice ale Armatei, a unor date şi informaţii cu conţinut fals, în scopul 
dezinformării, intoxicării şi blocării comunicaţiilor telefonice şi 
neutralizării prin bruiaj a reţelelor radio militare. Această acţiune s-a 
extins şi asupra unor instituţii importante, inclusiv radioul şi televiziunea. 

- executarea  diversiunii  radioelectronice în sistemele apărării 
antiaeriene a teritoriului şi ale trupelor, ale aviaţiei şi marinei militare, 
prin crearea bruiajului de radiolocaţie de imitare a țintelor aeriene, cu 
scopul vădit de a determina complicarea situaţiei aeriene generale, 
îngreunarea luării deciziilor, declanşarea acţiunilor de luptă (lovire) 
asupra unor ţinte aeriene false sau a altor aparate de zbor (proprii sau 
neidentificate) aflate în spaţiul aerian al ţării, consumării rapide a rezervei 
de muniţie de diferite categorii, uşurând astfel o eventuală acţiune de 
desant sau de lovire aeriană intervenită din exterior. Totodată, s-a urmărit 
crearea derutei şi confuziei în cadrul forţelor armate, dar şi neîncredere şi 
panică în rândul populaţiei civile. 

în afara acestora, a existat şi diversiunea armată care s-a materializat în 
trei moduri: 

- intervenţie externă realizată individual sau în grup de specialişti în 
această formă de luptă (Turda, Timişoara, Reşiţa, Bucureşti etc.); 

- acțiuni executate de profesionişti autohtoni ai unor organisme 
militare naţionale care au acţionat antirevoluţionar şi pro-comunist şi, 
probabil, în colaborare cu organizaţii profesioniste de terorişti aflate pe 
teritoriul ţării în acele zile; 

- acţiuni individuale sau de grup, neorganizate, ale unor fanatici ai 
regimului ceauşist. 

Existenţa teroriştilor este dovedită de faptele lor şi este recunoscută de 
rapoartele M.Ap.N., M.L., ale S.R.I.-ului şi ale 


Procuraturii. De asemenea sunt dovedite de un grup impresionant de 


martori. 
Terorişti diversionisți: 


- Externi (ca turişti, corespondenţi de presă sau din corpul diplomatic, 


studenţi) 
- In acţiuni individuale au putut acţiona: 
- civili 
- militari în civil 
- In acţiuni colective: 
- civili 
- trupe speciale de diversiune în civil. 
- Autohtoni 
- In acţiuni individuale au putut acţiona: 
- psihopaţi 


- fanatici ceauşişti 

- fanatici comunişti 

- angajaţi de agenturi străine 
- în acţiuni colective: 

- din ordin superior 

- din credinţă 

- angajaţi de agenturi străine. 


Existenţa lor mai este dovedită şi prin morţii neidentificaţi, răniții 


fugiţi din spitale, urme materiale. 


Modul de dispariţie a urmelor dovedeşte proiesionalitatea lor. Este 


naiv să credem că teroriştii aveau costumaţie specială. Cei pe care i-am 

văzut eu erau civili ca şi noi, iar majoritatea lor aveau şi salopete de gărzi 
patriotice. 

Amploarea acţiunilor organizate şi desfăşurate, precum şi efectele 
obţinute, conduc la concluzia certă că majoritatea lor au fost organizate 
din timp de un organ specializat aparţinând unor instituţii de informaţii, în 
baza planurilor puse în aplicare de la începutul lunii decembrie. O primă 
încercare a fost făcută la Iaşi în 14 decembrie 1989. 

Au fost utilizate mass-media, precum şi căile telefonice şi radio în 
funcţiune, inclusiv cele operative sau care au aparţinut M.Ap.N. 


şi M.I., întrerupte doar de câteva ori din ordinul generalului V. 
Stănculescu. 

Trebuie remarcat că Armata s-a confruntat cu o situaţie fără precedent, 
deosebit de complexă, fiind obligată să contracareze un adversar fără 
identitate declarată, în propriul teritoriu, fără a deţine controlul ordinii 
publice. S-a făcut resimţită lipsa unei comenzi unice, în urma decesului 
ministrului Apărării Naţionale, în zilele de 22-24.12.1989. 

în perioada în care a funcționat Serviciul operativ al M.Ap.N. de relaţii 
cu publicul (dimineaţa zilei de 23.12.1989 până la 30.01.1990) populaţia 
Bucureştiului şi din întreaga ţară a furnizat un mare număr de informaţii 
(numai în ziua de 24.12. peste 800). în urma analizei şi verificării lor a 
rezultat clar că peste 50 % din ele aveau un conţinut fals, urmărind 
dezinformare, derută, panică, confuzie şi dispersarea forţelor. 

Pe categorii de informaţii false, acestea se refereau la: 

- exagerarea numărului de terorişti care urmau să atace diferite 
obiective; 

- existența unor tabere de terorişti de diferite naționalități ce se 
antrenau în zona Braşov; 

- existenţa şi iminenta folosire a unor trupe de desant aerian ce urmau 
să atace unele obiective importante; 

- folosirea de către terorişti a unor tuneluri, bunkere, baze şi depozite 
subterane etc., în special în Bucureşti; 

- pregătirea unui atac chimic ce urma a fi declanşat în zilele de 25 şi 
26.12., prin distrugerea unui depozit de materiale toxice în Bucureşti; 

- pregătiri pentru declanşarea unor epidemii; 

- încercări de contaminare şi otrăvire a apei în diverse oraşe ale ţării; 

- crearea de inundaţii prin distragerea unor baraje ale lacurilor de 
acumulare; 

- provocarea exploziei reactorului atomic Bucureşti; 

- minarea mai multor edificii din Capitală şi din alte oraşe; 

- ameninţări cu atacul în noaptea Anului Nou 1990 etc. 


MOARTEA GENERALULUI COLONEL VASELE 
MELEA, MINISTRUL APĂRĂRII NAȚIONALE, 
22.Xn.1989 


Din expunerea faptelor şi a punctelor de vedere personale, cred că a 
reieşit cu claritate importanţa pe care am acordat-o gestului făcut de Vasile 
Milea în dimineaţa zilei de 22.12 1989. 


Acest material îşi propune a lămuri, pe baza probelor existente, 
activitatea generalului Milea Vasile în Bucureşti în perioada 16- 
22.12.1989 şi împrejurările în care s-a produs moartea fostului ministru al 
Apărării Naţionale, urmărind eliminarea ambiguităţilor şi speculațiilor 
uzitate pe diferite căi şi de diferite persoane cu sau fără intenţie, dintr-o 
documentare îndoielnică. 

Din analiza prevederilor normative şi a conţinutului jurământului 
militar rezulta clar posibilitatea dictatorului, în calitatea sa de comandant 
suprem, de a conduce direct forţele armate, dar şi celelalte elemente ale 

sistemului Apărării Naţionale, folosind în acest scop multiplele verigi 
subordonate nemijlocit voinţei sale (ministere, departamente, organisme). 
Totodată, ca forță politică conducătoare, P.C.R., prin organele sale, avea 
drept de conducere, coordonare şi control asupra tuturor elementelor 
sistemului. 

Generalul de armată Milea Vasile s-a născut la 1 ianuarie 1927 în 
comuna Lereşti, jud. Argeş; şi-a făcut studiile civile, respectiv liceul 
comercial, absolvit în anul 1946, iar studiile militare începute din anul 
1949 la Şcoala militară de ofițeri de infanterie. A urmat cursurile 
Academiei Militare (facultatea de tancuri), până în anul 1952, iar în anul 
1964 cursul postacademic superior. 


în cariera sa militară a îndeplinit succesiv majoritatea funcţiilor 
posibile, de la comandant de pluton la ministru al Apărării Naţionale, iar 
pentru merite deosebite, i s-a acordat gradul de general maior în anul 
1964, de general locotenent în anul 1969 şi de general colonel în anul 
1977. La 23 decembrie 1989 a fost înaintat post-mortem la gradul de 
general de armată. 

Fiind ofiţer de carieră a fost foarte bine pregătit profesional, cu mare 
putere de muncă, bun executant al ordinelor, exigent cu sine şi cu 
subordonații, fiind în acelaşi timp sobru şi hotărât, respectat şi admirat de 
subordonați. 

în continuare,voi încerca o descriere faptică a evenimentelor din 
perioada 16-22 decembrie 1989, cu referire la cazul generalului Vasile 
Milea, supunându-vă spre observaţie argumentele pro şi contra de care 
dispunem. 

în seara zilei de 16. 12. 1989, ministrul Apărării Naţionale, gen. Vasile 
Milea, la solicitarea lui Radu Bălan, prim secretar al fostului comitet 
judeţean P.C.R Timiş, şi faţă de informaţiile primite de la unităţile 
militare din Timişoara, a ordonat aducerea în cazarmă a cadrelor cu 
funcţii de conducere şi constituirea în acest municipiu a 10 patrule, fiecare 
a câte 10 militari, conduse de ofiţeri, care împreună cu organele de ordine 
să asigure paza obiectivelor (magazine şi clădiri) devastate şi incendiate 
de grupuri de indivizi violenţi, pe fondul tulburărilor cauzate de încercarea 
organelor de ordine de a împrăştia persoanele din jurul locuinţei 
pastorului reformat LASZLO TOKES. Spre dimineaţă, patrulele au fost 
retrase în cazărmi. 

Ulterior, datorită intensificării acţiunilor violente în cursul nopţii de 
16/17. dec. 1989, la ora 03,30, s-a ordonat de către ministrul Apărării 
Naţionale ca un grup de ofiţeri superiori din Marele Stat Major, precum şi 
Şeful Inspectoratului Muzicilor Militare să se deplaseze în garnizoana 
TIMIŞOARA pentru a organiza, potrivit ordinului comandantului suprem, 
defilarea unităţilor militare cu fanfara şi drapelul de luptă, în scopul 
dezamorsării situaţiei tensionate create. 

Grupul menţionat a sosit la Timişoara cu avionul la ora 09,30. 


începând cu data de 17. 12. 1989, orele 12, din acelaşi ordin s-a 
transmis indicativul "TABELA ABC-ANA", cuprinzând măsuri de rutină 
pentru întărirea pazei şi apărării unităţilor şi obiectivelor militare, precum 
şi constituirea unor grupe operative, cu ocazia anunţării plecării în Iran a 
lui Nicolae Ceauşescu, planificată a se desfăşura începând cu ziua de 18 
decembrie 1989. 

La ora 14,25 s-a transmis indicativul "RADU CEL FRUMOS" (alarma 
de luptă parţială) pentru marile unităţi şi unitățile militare din judeţul 
Timiş. 

în cadrul acestui indicativ se prevăd a se aplica măsuri de ridicare a 
capacităţii de luptă a unităţilor şi marilor unităţi, astfel încât acestea să fie 
în măsură a îndeplini în timp scurt misiunile de luptă ordonate. 

După cum este cunoscut, la data de 17. 12. 1989 ora 17,00 a avut loc 
teleconferinţa cu toţi primii secretari ai comitetelor judeţene de partid la 
care au participat şi comandanții de garnizoane reședințe de judeţ. 

Penuai o cunoaştere mai exactă a poziţiei gen. Milea Vasile faţă de 
ordinele formulate de Nicolae Ceauşescu, este necesar a se analiza unele 
din discuţiile purtate în cadrul acestei teleconferințe şi a şedinţei 
Comitetului Politic Executiv, din care rezulta că generalul Milea Vasile 
nu a acceptat şi a întârziat deliberat înarmarea cu muniţie reală a Armatei 
şi nici nu a ordonat executarea unor manevre cu tehnica din dotare, 
permiţând în acest mod amplificarea demonstrațiilor. Acesta a fost 
motivul pentru care Nicolae Ceauşescu l-a acuzat de neexecutarea 
ordinului dat de el, în calitate de comandant suprem. 

în cadrul teleconferinţei, Nicolae Ceauşescu a afirmat: "Este stare de 
necesitate. Am dat ordin să se tragă, se somează şi dacă nu vor să se 
supună se trage”, - iar Elena Ceauşescu: "Cei căzuţi să fie duşi în beci, să 
nu mai iasă niciodată de acolo”. 

Din discuţiile purtate în cadrul şedinţei Comitetului Politic Executiv al 
P.C.R. la 17. 12. 1989, orele 17,00, redăm următoarele: NICOLAE 
CEAUŞESCU 

"Au avut o atitudine defetistă capitulardă, atât Organele Ministerului 

Apărării Naţionale, cât şi ale Ministerului de Interne. 
Aseară am discutat cu ei şi le-am zis ca în cursul zilei de astăzi (17. 12. 
n.n.) să facă demonsttaţii cu unități de tancuri. Să fie în centrul oraşului, 
să facă demonstraţii în centrul oraşului. Aceasta presupune că unitățile 
trebuiau să se găsească în centru. 

Eu am dat ordin să se facă acest lucru, iar voi ați făcut o plimbare. Nu 
era posibil să se întâmple ce s-a întâmplat, dacă unităţile se aflau în 
centru, trebuia lichidat repede cu toate aceste lucruri, le-a trebuit o oră şi 
jumătate până s-au mişcat unităţile militare. Unde a fost demonstrația de 
care am vorbit, pentru care am dat ordin?" 

GENERAL MILEA VASILE 

"Am executat deplasare din est către vest". 
NICOLAE CEAUŞESCU 

"Nu deplasare de la est către vest, unităţile de transportoare şi de 
tancuri trebuia să se afle în centru. Asta înseamnă că am ordonat nu să se 
ducă de la est către vest... 

Voi n-aţi executat ordinul dat, că am dat ordin în calitatea pe care o am 
de comandant suprem, ordin care este obligatoriu pentru voi, pentru toate 
unităţile, atât ale Ministerului Apărării cât şi ale Ministerului de Interne". 

Atacul lui Nicolae Ceauşescu s-a amplificat în momentul în care a aflat 
că forţele annate nu au executat ordinul de a folosi armamentul. 
GENERAL MILEA VASILE 

„... "Nu le-am dat muniții”. 

NICOLAE CEAUŞESCU 

"De ce nu le-aţi dat? Am dat ordin să tragă în aer, să someze? De ce 
nu le-aţi dat muniții? Dacă nu le-ai dat muniții, mai bine îi ţineai acasă. 

Ce fel de ministru al apărării eşti tu? 

Ce fel de ministru de interne eşti tu, Postelnicu? 

Spuneaţi că le-aţi dat muniții de manevră?! 

Ei au primit sarcini de luptă, nu de manevră?!... 

Nu aţi spus adevărul, de abia acum spuneţi, până acum m-aţi 
dezinformat. Aţi spus că aţi dat ordin să tragă? 

De ce aţi dezinformat?!" 

Conchizând că situaţia este foarte gravă, Nicolae Ceauşescu îl atacă 
verbal foarte dur pe fostul ministru al Apărării Naţionale ca şi pe cel de 
Interne, considerându-i "trădători", fapt ce demonstrează starea de panică 
a celor doi dictatori, ca şi încercarea de a-l culpa-biliza pe gen. MILEA 
VASILE şi a-l determina să execute ordinele fără comentarii sau 
interpretări. Mai mult decât atât, Nicolae Ceauşescu ajunge în situația de 
a-i ameninţa pe cei doi miniştri chiar cu moartea. CEAUŞESCU ELENA 

"Situaţia este foarte gravă şi neplăcută”. 

CEAUŞESCU NICOLAE 
"Este gravă şi voi sunteţi vinovaţi!. ............ Pentiv că voi aţi împins 


O mână de derbedei, puşi la cale de cei care vor să distrugă socialismul 
şi voi de fapt le faceţi jocul. 

Cum putem califica acest lucru, să discutăm în Comitetul Politic 
Executiv această situaţie, iar eu în calitate de comandant suprem, 
consider că aţi trădat interesele ţării, ale poporului, ale socialismului şi 
n-aţi acţionat cu răspundere... 

Din momentul de față, dacă Comitetul Politic Executiv este de acord, 
destituim pe ministrul Apărării Naţionale şi pe ministrul de Interne şi pe 
comandantul trupelor de Securitate. Din acest moment, preiau comanda 
trupelor Armatei, să-mi pregătiți Decretul, convocați Consiliul de Stat, ca 
să facem totul legal în seara asta. Nu mai am încredere în asemenea 
oameni. Nu se poate merge mai departe aşa. Toată noaptea am stat şi 
discutat cu ei din zece în zece minute ca apoi să-mi dau seama că ei nu 
fac ce le-am ordonat. Trebuia să-i omoare pe huligani, nu să-i bată ei. Tu 
crezi că huliganii aceia n-au ştiut care-i situaţia cu voi, de au intrat în 
sediu? Intrarea în sediu organului de partid nu este admisă. 

Cine v-a dat dreptul să vă consultaţi voi şi să nu luaţi măsurile care se 
impun, pentru că eu am discutat cu voi şi v-am dat ordin? 

Ştiţi ce ar trebui să vă fac? Să vă pun în faţa plutonului de execuţie! 
Asta meritaţi, pentru că ce ați făcut voi, înseamnă pactizare cu inamicul. 


Ai făcut armata, Milea? Aşa se cheamă, nu ?!.... 
GENERAL MILEA VASILE "Da, tovarăşe secretar 
general". 

Din acest moment, Nicolae Ceauşescu, pentru a se asigura în legătură 
cu executarea exactă a ordinelor sale, procedează la transmiterea lor 
directă. NICOLAE CEAUŞESCU 

"Voi da ordin ca imediat să se primească acum armament. Toţi să fie 
înarmaţi şi să aplice ordinul. Când am dat ordin să aplicaţi starea de 
necesitate, cu ce o aplicaţi, cu bâta?!... 

Când am spus stare de necesitate, ce înseamnă pentru voi stare de 
necesitate, cu bâta? 

Tu care conduci trupele de Securitate, nu ştii ce înseamnă stare de 
necesitate?" VLAD IULIAN 

"Ştiu, tovarăşe secretar general, am dat ordine". 

NICOLAE CEAUŞESCU 

"Nici acum nu spuneţi adevărul, pentru că cei de la sediul comite- 
tului judeţean de partid n-au avut cu ce trage. Soldaţii au luptat cu ce 
au avut, cu bâta şi au reuşit să facă față. Unul dacă trăgea ar fi fugit ca 
potârnichile. Voi nu vedeţi unde aţi adus situaţia? Am spus să trageţi 
în aer, somaţi şi dacă nu, trageţi în picioare............. Deci măsuri imedia- 
te, să lichidăm repede ce este la Timişoara, să punem mipele în stare 
de alarmă, în stare de luptă, atât unitățile Ministeiului de Interne cât şi 
cele ale Apărării Naţionale şi oriunde se încearcă vreo acţiune să fie 

lichidată radical, fără nici un fel de discuţie ............ Ce facem cu mi- 
nistrul Apărării? Ce spui tu Milea?....... i: 

Reţine atenția modul de exprimare a generalului Milea în răspunsul 
său, care semnifica o neimplicare directă, dar şi un angajament în 
aplicarea ordinului. GENERAL MILEA VASILE 

"Dacă aţi ordonat aşa, aşa transmitem imediat. După care sunt la 
dispoziția dumneavoastră”. 

Este evident că Nicolae Ceauşescu nici nu se gândea să îl demită pe 
generalul Milea Vasile, dată fiind complexitatea situației şi perspectiva 
vizitei în Iran. După cum declara Manea Constantin, şeful de cabinet al lui 
Nicolae Ceauşescu: "Lucrurile s-au împăcat, ei şi-au luat angajamente, 
bine, aparent, el avea nevoie să se asigure înaintea plecării în Iran, că nici 
asta n-a fost probabil prost planificată din punctul meu de vedere, ci să fie 
sigur că la înapoiere totul e liniştit”. Reproşurile adresate gen. Milea 
Vasile continuă. NICOLAE CEAUȘESCU 

"De ce n-au ieşit unităţile cu arme, pentru că, cu puşca în mână, fără 
armament (se referă la muniţie n.n.) nu se poate apăra şi nici bate”. 
ELENA CEAUŞESCU 

"Trebuie să spună ce este în concepţia lor, care este poziţia lor”. 
(Doamne cât erau de analfabeți şi de răi în acelaşi timp. Notă S. N.) 
GENERAL MILEA VASILE 

"Vă raportez, altă poziție nu am nici eu şi nici ceilalți tovarăşi”. 
NICOLAE CEAUŞESCU 

"De ce nu aţi luat măsuri?" 

GENERAL MILEA VASILE 

"Sunt vinovat. Am gândit că nu va lua amploare". 
NICOLAE CEAUŞESCU 

"Ce părere aveţi tovarăşi?, trebuie să hotărâm ce facem". GHEORGHE 
RADULESCU (cu referire la înlocuirea generalului Milea Vasile): 

"Părerea mea acu, în legătură cu ministrul Apărării Naţionale şi cu 
ministrul de Interne, consider că nu este cazul, pentru că nu este acum 
momentul potrivit pentru acest lucru". CONSTANTIN DĂSCALESCU 

"Acum s-au auzit indicaţiile şi ordinele date, dar să nu ne grăbim să 
luăm nişte măsuri care n-ar fi bine studiate”. GHEORGHE OPREA 

"Cred că tovarăşii au înţeles bine ce au de făcut şi vă rog să le acordaţi 
încrederea să se ocupe în continuare". NICOLAE CEAUŞESCU 

"Ce garanţie există că voi toţi nu veţi proceda la fel ca până acum?" 


GENERAL MILEA VASILE 

"Garanţia pentru mine este că n-am înţeles primejdia de la început, 
acum îmi este clar, când aţi spus că este stare excepţională". NICOLAE 
CEAUŞESCU 

"Bine, să mai încercăm tovarăşi". 

lată cum descrie căpitanul Barbu, aghiotantul gen. Milea, starea în care 
se afla acesta după şedinţă: 

"Pe 17. 12. 1989 seara eram cu dânsul în dormitor şi-mi zice: -măi 
copile ce s-o întâmpla, ce-o fi? Ce se va întâmpla cu copiii, cu nepoţii, cu 
tine, cu copiii tăi? Ce-o fi?]...." 

La orele 18,00 - s-a ordonat alarma de luptă parțială pentru întreaga 
armată. 

La orele 19,00 - s-au făcut precizări comandanților de armată privind 
unele măsuri ce trebuiesc luate de trupe, precum şi modul de comportare a 
acestora în diferite situaţii: 

- să fie luate măsuri suplimentare pentru observarea şi siguranța 
obiectivelor; 

- toți militarii să fie pregătiţi pentru a lupta ca infanterişti; 

- în municipiul Bucureşti să se organizeze patrule după planul 
comenduirii de garnizoană. 

La orele 23,00 - s-au convocat la M. Ap. N. comandanții de arme şi 
şefii direcțiilor centrale din minister pentru a fi informaţi asupra situaţiei 
create în ţară, îndeosebi la Timişoara, şi a li se preciza modul de 
comportare a cadrelor şi militarilor în termen. S-au discutat probleme 
ridicate de comandanții respectivi. 

în zilele de 18, 19 şi 20 decembrie 1989 gen. Milea Vasile a condus 
activitățile Armatei atât din sediul Ministerului Apărării Naţionale, cât şi 
din cel al fostului CC. al p.c.r. 

Cpt. Vătămănescu loan declara că: "în dimineaţa zilei de 21. 12. 1989 
am intrat în serviciu, motiv pentru care m-am deplasat la sediul M. Ap. N. 
unde se afla generalul Milea Vasile. De aici, împreună cu ministrul 
Apărării Naţionale ne-am deplasat la sediul fostului CC. al P.C.R. în 
vederea participării generalului Milea Vasile la mitingul ce se organizase 
pentru ora 12,00". 


Din ordinul lui Nicolae Ceauşescu, în vederea desfăşurării mitingului 
de condamnare a evenimentelor de la Timişoara, prevăzut pentru orele 
12,00, în Piaţa Palatului şi pe căile de acces au fost desfăşurate forţe de 
ordine pentru blocarea pătrunderii grupurilor turbulente şi interzicerea 
părăsirii pieţei de către participanţii la miting. 

Atmosfera din sediul C.C.-ului este redată în mod semnificativ de 
fostul şef de cabinet al lui Nicolae Ceauşescu, Manea Constantin: "In 21 
dimineaţa s-au făcut pregătiri pentru miting, întâi a fost o şedinţă 
extraordinară de Comitet Politic. Deci în ziua aceea a fost zarvă mare, 
multă frământare, ordinele date de el (Nicolae Ceauşescu, n.n.) din sfert în 
sfert de oră, totul să se disperseze, să nu se lase lumea să se adune nici în 
stradă şi nici în altă parte”. 

Generalul Milea Vasile a primit dispoziţie din partea lui Nicolae 
Ceauşescu de a da ordine unităților militare din garnizoana Bucureşti să 
sprijine forţele Ministerului de Interne pentru apărarea sediului CC. al 
P.C.R. şi descurajarea manifestanţilor. (M. Ap. N./S2029R/19. 11. 1991) 

în baza acestor ordine au avut loc mişcările de trupe şi desfăşurarea 
acţiunilor menţionate mai jos: 

- începând cu orele 12,00 - au fost trimise forțe pentru apărarea unor 
obiective, astfel Comandantul armatei 1, gen. mr. Voinea Gheorghe, a 
ordonat trimiterea în Piaţa Palatului a 100 militari, care au rămas în acest 
dispozitiv, fără să intervină, până în ziua de 22. 12. 1989 - orele 12,00, 
când au fost retraşi în cazărmi; 

- La orele 13,30 - gen. mr. Voinea Gheorghe a transmis mr. Amăriucăi 
Dorel (cd. subunităţii de pază obiective speciale) ordinul gen. Milea 
Vasile de a trimite 2 companii (circa 300 militari) la Intercontinental, iar 
între orele 14,00 - 16,00, la cererea ministrului, a ordonat trimiterea şi a 
altor subunități şi TAB-uri în Piaţa Palatului pentru apărarea sediului CC 
De asemenea, a ordonat să fie pregătite pentru a se deplasa, la ordin, spre 
Bucureşti şi alte forţe. 

- La orele 14,30 - primele subunități şi TAB-uri care se deplasau spre 
Piaţa Palatului au ajuns la Universitate, unde au primit ordin de la 
ministrul Apărării Naţionale să ocupe dispozitiv de blocare în sprijinul 
forţelor de ordine. 

- în jurul orelor 15,00 - cele 2 companii au ajuns la Intercontinental. 
Aici, din ordinul gen. Milea Vasile, au înlocuit iniţial efectivele existente 
intrate deja în Piaţa Romană şi apoi pe elevii Şcolii Militare de Ofiţeri de 
Securitate şi Miliție, care au fost retraşi. Militarii au realizat un dispozitiv 
de blocare pe 4 rânduri înapoia scutierilor şi TAB-urilor rămase pe loc. 

- La orele 16,15 - gen. Hortopan Ion a ordonat mr. Amăriucăi Dorel să 
mai trimită la Intercontinental 10 ofiţeri şi 100 militari cu 8 autocamioane 
de la Autobaza M. Ap. N. Acestea să se cupleze cu cele 10 TAB-uri 
existente şi să pătrundă spre Piaţa Palatului. După sosirea în zonă, către 

orele 16,30 - 16,45, un autocamion DAC a fost blocat de manifestanți. 
Şoferul, sold. Cismaru Nicolae, a fost lovit în cap cu o cărămidă, a pierdut 
controlul comenzilor şi a intrat peste rândurile de demonstranți şi scutieri 
accidentând peste 23 civili (6 morţi) şi 3-4 scutieri, după care s-a oprit 
(evenimentul a fost cercetat de Procuratura Militară, care a stabilit 
nevinovăția şoferului). Mulțimea înfuriată a atacat forțele de ordine, a rupt 
dispozitivul scutierilor şi a ajuns în faţa militarilor. Aceştia, intraţi în 
panică, au deschis foc de avertisment în aer, fără comandă. O parte din 
manifestanți s-au culcat la pământ pentru a se adăposti, iar persoane în 
civil care acționau printre militari au început să reţină demonstranți şi să-i 
transporte la maşini. S-a raportat imediat gen. Milea Vasile care a ordonat 
"să nu se mai execute foc şi să nu mai fie băgaţi militarii în linia întâi. 
Dacă pleacă scutierii, să plece şi militarii”. 

- La orele 17,30 - gen. Milea Vasile a cerut să i se trimită la CC. o grupă 
de transmisionişti cu mijloacele necesare pentru a avea legătura proprie cu 
subordonații şi o grupă de ofiţeri din M. St. M. cu harta municipiului 
Bucureşti. Au fost trimişi de la Comandamentul Trupelor de Transmisiuni 
4 ofiţeri de transmisiuni (cpt. ing. Tufan Marius, mr. Stan Dănuţ, mr. 
Răducu Marian şi cpt. Plăvitu Dan). De la M St. M. a fost trimisă o grupă 
de operatori condusă de col. Folescu Dumitru. 


Tot la această oră, a ordonat comandantului Aviației Militare să 
execute zbor de recunoaştere cu două elicoptere, pentru a stabili mişcările 
manifestanţilor în oraş. 

"în după-masa aceea a fost mereu chemat, mereu admonestat de 
Nicolae Ceauşescu, acuzat că trage de timp, că nu are putere de decizie, 
iar seara l-a admonestat foarte dur şi foarte serios, i-a interzis să mai stea 
în birou cu generalii la pierderea vremii în fața hârtiilor că nu de aia este 
ministrul Apărării" (Manea Constantin). 

Din declaraţia col. Dumitrescu Nicolae, care în ziua de 21.12. se afla 
în sediu, rezultă că în jurul orelor 17,00 (gen. Milea Vasile, n.n.) a 
efectuat o inspecţie a dispozitivelor subunităților de gărzi patriotice ce se 
aflau între hotelul Intercontinental şi blocul Scala. Luptătorii staționau în 
două autobuze şi erau înarmaţi cu cozi de lopeţi. Se subliniază următorul 
aspect: " noi nu eram subordonați gen. Milea Vasile, ci direct lui Nicolae 
Ceauşescu, prin lon Coman. Totuşi ne-a chemat gen. Milea pe mine şi 
încă pe trei ofiţeri (col. Pîrcălăbescu, col. Murariu şi It. col. Dumitru) şi 
ne-a trimis să vedem dispozitivul". 

Privitor la ordinele transmise unităţilor militare de gen. Milea Vasile, 
reținem din declaraţia lt. col. Amăriucăi Dorel, ofiţer care s-a prezentat 
personal la ministrul Apărării, următoarele: 

"Am plecat, i-am raportat ministrului şi mi-a spus în mod cert: nu vă 
apropiaţi voi de linia întâi. Rămâneţi aşa cum sunteţi acum voi şi dă-le 
încă o dată ordin, să nu tragă decât dacă sunteți atacați şi numai în sus. A 
spus asta de mai multe ori". 

Referitor la starea de spirit în care se găsea fostul ministru al 
Apărării, declaraţia ofițerului evidenţiază: "îl cunosc pe gen. Milea 
Vasile ca un om dur. Am avut ocazia să-l văd atunci atât de apropi- 
atiis mi-am dat seama că este într-o tensiune sufletească". 

în acest sens, col. Pîrcălăbescu relatează: "în seara zilei de 21. 12. 
1989, în jurul orelor 21,00 - 21,30 am fost chemat de Nicolae Ceauşescu 
împreună cu gen. Milea Vasile, Postelnicu şi Vlad şi s-a atras în mod 
deosebit atenţia gen. Milea Vasile pentru modul defectuos în care 
acţionează Armata pentru răspândirea demonstranţilor de la hotel 
Intercontinental. Acesta este motivul pentru care i-a ordonat să se 
deplaseze personal în zona dispozitivului de la Intercontinental”. 
(Procuratura Militară nr. 68P/1990). 

In jurul orelor 22, (X), ministrul Apărării Naţionale a dat ordin de 
dislocare a unor efective pentru a constitui rezerva forțelor existente în 
zona Piaţa Romană - Intercontinental - Universitate. 

Tot în această perioadă, gen. Milea Vasile s-a deplasat pentru a 
inspecta dispozitivul realizat de forţele armate. De la balcoane s-a aruncat 
asupra militarilor, inclusiv a ministrului, cu diverse obiecte. 

Militarii au răspuns prin foc de avertisment executat în sus. Pe acest 
fond, din diverse locuri s-a tras asupra manifestanţilor cu muniţie 
lacrimogenă ce nu exista în dotarea armatei. în această situație, gen. Milea 
Vasile a ordonat să nu se mai tragă nici măcar în sus. 

Din acest moment, gen. Milea Vasile preia direct comanda acțiunilor 
unităților militare din piaţa Universităţii. 

Relativ la acest moment, cpt. Vătămănescu declara: 

"Către miezul nopţii, l-am însoțit pe gen. Milea Vasile care a mers 
printre categoriile de forţe ce asigurau blocarea accesului către fostul 
sediu al CC. al P.C.R. dinspre hotel Intercontinental. Aici gen. Milea 
Vasile s-a deplasat printre barajele de militari în termen, alături de care se 
găseau comandanții de subunități cărora le-a ordonat să nu tragă decât foc 
de avertisment în sus". - La orele 23,30 - gen. Milea Vasile a ordonat mr. 
Roşea Valentin, comandantul unei companii de tancuri, să înlăture bari- 
cada în flăcări de la Intercontinental, după ce se încercase acest lucru, fără 
succes, cu un TAB condus de It. Şerban Nicu, TAB-ul care a luat foc şi a 
fost părăsit de echipaj lângă baricadă, prezentând pericol pentru oameni şi 
clădiri, datorită explodării muniției rămase în interior. 

O autobasculantă folosită de manifestanți a parcurs în diagonală spațiul 
liber din spatele baricadei, îndreptându-se dinspre rondul de la 
Universitate spre marginea baricadei, şi s-a izbit de un copac, iar un cablu 
de telefon aflat în ea a luat foc. Nu a fost accidentată nici o persoană. Din 
ordinul ministrului, 5 tancuri au luat cu asalt baricada revoluţionarilor 
(cea 60). Tancurile au trecut peste baricadă cu o viteză de 40 km/oră. Dan 
Iosif aflat pe baricadă susţine că viteza ar fi fost mult mai mare. Primul a 
trecut tancul condus de pit. maj. Neagu Victor, apoi în ordine: sg. maj. 
Dumitrescu Cristian, pit. Dobre Gheorghe, mr. Roşea Valentin şi sg. maj. 
Rusea Alexandru. în afară de mecanicii conductori, tancurile nu mai 
aveau alți membri ai echipajelor. Demonstranţii s-au refugiat spre staţia 
de metrou şi pe străzile laterale. După trecerea tancurilor, 2 TAB-uri ale 
Ministerului de Interne, care staţionau pe spaţiul verde din faţa Teatrului 
Naţional, au intrat pe B-dul 6 Martie pentru a împinge demonstranți. 
Două tancuri s-au deplasat pe B-dul Republicii spre Piaţa Rosetti, 
oprindu-se în dreptul Departamentului Agriculturii. Aici au intrat în 
dispozitivul unei unităţi de infanterie, blocând accesul pe anumite străzi. 
Celelalte trei au luat-o spre Piaţa Unirii urmărind manifestanți intraţi în 
panică. 

După înlăturarea baricadei, în urma tancurilor şi TAB-urilor s-au 
deplasat forţe de ordine din Ministerul de Interne, unităţi de infanterie şi 
Academia Militară, care au forțat pe manifestanți să se împrăştie spre 
Piaţa Unirii şi străzile laterale. S-au făcut arestări. Acţiunea a fost dură, 
violentă. 

La rândul său, cpt. Tufan îşi aminteşte faptul că: „Gen. Milea Vasile a 
ieşit (în dispozitivul trupelor n.n.) de mai multe ori, după aceea a ieşit cu 
mine şi apoi singur de vreo două ori. Prima dată era în jurul orelor 22,00. 
Am ieşit pe la intrarea D, cu ministrul fiind şi Vătămănescu. Am mers 
până la baricada de la hotel Intercontinental unde mai erau încă oameni. 
Personal am stat numai 2-3 minute, după care am revenit la sediu. La 3-4 
minute a venit şi ministrul. După un timp ministrul a ieşit din nou şi mi-a 
spus să vin cu el. Era în jurul orelor 23,00. In continuare mi se pare 
important de reţinut că ministrul, la această ultimă ieşire, a plecat din zona 

Intercontinental înainte de a porni tancurile. Tot cu această ocazie a avut 
loc o discuţie între factorii de conducere, la care au participat şi Dincă şi 
gen. Hortopan." 

Din declaraţia căpitanului Stroe se reţine că la Intercontinental 


„Gen. Milea Vasile a stat până la venirea tancurilor şi când primul tanc a 
trecut peste baricadă, noi am plecat de acolo împreună pe la 1,00 şi ceva 
noaptea, eu rămânând la parterul C.C." 

Deosebit de semnificativă pentru starea sufletească trăită de ministrul 
Apărării este şi declaraţia gen. Vlad Iulian care afirma: „După miezul 
nopţii am făcut doar 20 sau 30 de metri spre bulevard şi m-am întâlnit cu 
gen. Milea Vasile - în timp ce se întorcea la sediul fostului C.C. - care era 
extrem de afectat. Pur şi simplu m-a îmbrățișat. Sub aspectul stării sale 
psiho-morale era profund afectat, adică aşa cum nu l-am văzut niciodată. 
M-a întrebat unde am fost de nu m-a văzut, după care a intrat în sediu. 

Mai târziu a avut loc o scurtă şedinţă în care am prezentat situaţia. Era 
şi Ceauşescu. Aproximativ în Junii orei 1,00 noaptea, ministrul Apărării a 
făcut o informare foarte succintă. Eu nu am participat personal la această 
şedinţă, dar după ce s-a terminat, m-am retras cu dânsul şi am stat de 
vorbă între patru ochi, aproximativ o oră şi jumătate, două. în discuţia cu 
el mi-a descris stările sufleteşti pe care le trăia ca om şi comandant al 
Armatei, ca şef al Armatei şi ca tată de familie, ca soț." într-una din cele 6 
sau 7 întâlniri pe care le-am avut cu gen. I. Vlad acesta mi-a relatat că în 
acea seară a încercat să-i sugereze lui V. Milea, cu care avea relaţii 
amicale, că „situaţia ar depinde de ei doi ..." Ministrul Armatei a ocolit 
răspunsul ... 

„Pe la orele 1,30 - relatează col. Pîrcălăbescu - gen. Milea Vasile, care 
era cu aghiotantul său, mi-a spus că este foarte obosit şi i-am oferit un 
ceai. Cu această ocazie, mi-a spus că este posibil ca această demonstraţie 
să ia amploare şi că se va întâmpla ceva, după care s-a dus în biroul lui 
Jon Coman şi s-a culcat”, lucru confirmat şi de doi dintre aghiotanţii săi 
(cpt. Barbu şi cpt. Vătămănescu). 

în dimineaţa zilei de 22.12.1989, în jurul orelor 07,00, cpt. 
Vătămănescu l-a trezit, comunicându-i să se prezinte la Nicolae 
Ceauşescu unde a fost chemat. 

lată ce declară Manea Constantin, privitor la evenimentele din 
dimineaţa acestei zile: „Am intrat la mine în birou unde erau de asemenea 
cu hărțile, cu steguleţele, în orice caz Milea era dărâmat. Am vrut să 
discut cu el, era marcat de ce a fost în noaptea aceea şi mi-a zis că toată 
problema este să nu deschidem foc”. 

Lt. col. Tălpeanu Ion, fost aghiotant prezidenţial, confirmă că în jurul 
orelor 08,15 Nicolae Ceauşescu a chemat la etajul I, lângă cabinet, pe cei 
din comandament: gen. Milea, Postelnicu, Vlad şi Pîrcălăbescu. De 
asemenea au fost chemaţi mai mulți demnitari: Constantin Dăscălescu, 
Curticeanu Silviu, Bobu Emil, Manea Mănescu şi alţii. 

lată cum descrie atmosfera acelei ultime şedinţe gen.Vlad Iulian: 
„Ultimul moment când l-am văzut pe gen. Milea a fost în dimineaţa zilei 
de 22.12.1989, nu mai ştiu exact ora când am fost chemaţi mai mulți la 
Ceauşescu, tot în biroul lui. în jurul orelor 08.00 sau 08.30 nu mai târziu 
de 09,00. în orice caz erau fostul prim ministru, Manea Mănescu, gen. 
Milea, Postelnicu, Curticeanu şi s-a interesat, mi se pare de fostul secretar 
(P.C.R., n.n.) al Capitalei... care este situaţia în acest sens, întrebându-l pe 
Milea dacă are toate forţele, datele cu privire la ce se întâmpla în 
Bucureşti. 

Prima întrebare pe care a pus-o pe un ton răstit era cam aşa: Ce face 
Alinata? Unde sunt unitățile? 

Starea pe care o avea Milea probabil că se accentuase, în orice caz nu a 
dat un răspuns care să-l satisfacă. 

în momentul în care s-a ridicat, a pus mâna pe mâna mea şi a rămas în 
poziţia aceasta, dând răspunsul care I-a dat. 

Ceauşescu, nesatisfăcut de acest răspuns, s-a răstit într-un mod 
deosebit de brutal: - Cum îţi permiţi să vii în fața mea! Eu trebuie să-ţi 
dau ţie raportul? Du-te imediat şi vezi să vii să-mi raportezi! 

Nu a trecut decât aproximativ o jumătate de oră şi s-a aflat că s-a 
împuşcat." 

Imediat după terminarea şedinţei, mr. Rafailescu Alexandru l-a 
întâlnit pe fostul ministru al Apărării despre care îşi aminteşte: „în jurul 
orelor 08,30 a avut loc o şedinţă fulger a C.C. din care gen. Milea a ieşit 
desfigurat. Şedinţa a fost la etajul I. Singur a venit spre noi, a intrat în 
camera de stat major. Starea sa de tensiune s-a amplificat când i-am spus 
că în anumite locuri mulțimea s-a urcat pe tehnica militară. 


Eu eram în uşa camerei unde aveam dispeceratul. A început să ţipe la 
mine, era de nerecunoscut. A strigat să nu se tragă în mulțime, să nu se 
răspundă la provocări, militarii să rămână grupaţi lângă tehnică. Noi am 
transmis imediat ordinul." Referitor la această problemă, col. Carp 
Gheorghe confirmă că în jurul orelor 10,10 „RONDOUL" a transmis 
ordinul să nu se execute trageri nici măcar de avertisment. Totodată, din 
jurnalul acţiunilor de luptă al unei mari unităţi rezultă că începând cu 
orele 10,25 au început acţiunile de retragere a unităţilor ce se găseau în 
dispozitiv la Intercontinental şi Scala către Piaţa Romană şi ulterior în 
cazărmile de dislocare. Col. Carp Gheorghe declara că, în baza ordinelor 
primite de la eşalonul superior, în jurul orelor 10,28 sunt oprite coloanele 
unităţilor mecanizate şi de tancuri ce se deplasau către Capitală dinspre 
Slobozia şi dirijate către sediile unor unităţi din garnizoana Bucureşti. 
(M.Ap.N. S2044R/ 09.03.1992) Acesta este ordinul dat de gen. V. 
Stănculescu. 

La rândul său, mr. Tufan Marius, membru al grupei de transmisiuni ce 
funcționa în acea perioadă în fostul sediu al C.C. al P.C.R., relatează că, 
„după ce a ieşit de la şedinţă, gen. Milea Vasile a urcat la etajul VI unde, 
văzându-l împreună cu Rafailescu, a spus: - V-am dat un ordin! - la care 
i-a răspuns că ordinul dat de a nu se trage a fost transmis. în continuare 
gen. Milea Vasile a intrat în cameră cu col. Pîrcălăbescu şi o perioadă de 
timp nu l-am mai văzut”. 

Referitor la aceste momente, col. Pîrcălăbescu declară: „Stăteam în 
birou. Era cam ora 9.30 când am fost anunţat că vine gen. Milea. Am ieşit 
în față, Milea venea către biroul meu. L-am însoţit. Când am ajuns în 
holul care este la lift zice: Domnule, vreau o centură să merg jos, la 
unități. Cei doi au ajuns în biroul lui Pîrcălăbescu. La ordinul gen. Milea, 
col Pîrcălăbescu l-a chemat pe cpt. Vătămănescu, iar după sosirea 
acestuia i-a cerut să părăsească încăperea întrucât avea ceva de vorbit cu 
aghiotantul său. 

în birou, gen. Milea Vasile a rămas singur cu cpt. Vătămănescu, care 
relatează următoarele: „Şi nici nu a apucat să închidă uşa şi a început să 
plângă. El a rămas în picioare, iar eu eram în dreptul uşii. Acum pot să 
realizez mai bine clipele acelea, că era o situaţie dramatică şi el spunea: 
Nu mai pot ! Ce, cu sunt călău să trag în popor ? - şi am înţeles eu că aşa 
ceva îi spusese Ceauşescu, dar nu mi-a precizat. El spunea că suntem 
tineri, să ne creştem copiii şi atunci am înţeles că i se spusese să tragă. 
Mi-a mai spus că dacă se întâmplă ceva să-i spun lui Barbu, care era şeful 
de cabinet de la minister, că are două cecuri în fişet care să parvină 
familiei, pentru nepoţii lui, pe care-i iubea mult. Apoi şi-a şters lacrimile 
şi mi-a spus să-l chem pe Pîrcălăbescu. Până să intre Pîrcălăbescu, 
generalul a ieşit în holul mare şi a zis: la vezi de o centură. Singurul care 
avea centură era cpt. Tufan. Acesta s-a descheiat şi a vrut să scoată 
pistolul de pe centură, dar generalul a zis să lase pistolul acolo, apoi a luat 

centura şi pistolul şi a intrat în birou. Eu m-am deplasat la toaletă, după 
care am aşteptat pe hol ca gen. Milea Vasile să iasă din cabinet pentru a 
cobori printre oameni. în hol se aflau şi col. Pîrcălăbescu Corneliu, pit. 
Manole iar în alte două birouri, ale căror uşi erau deschise, alți ofiţeri din 
secţia militară. în acest timp în cabinetul col. Pîrcălăbescu s-a auzit o 
împuşcătură înfundată”. 

Referitor la acest aspect, col. Pîrcălăbescu declară: „Cum noi nu 
aveam nici centură, nici pistoale, inclusiv ofiţerul de serviciu, am văzut un 
ofițer care era de la transmisiuni, pe numele Tufan, acesta era pe hol şi 
purta centură cu pistol. I le-am solicitat şi întrucât ministrul insista, col. 
Dumitrescu, ofiţerul de serviciu, le-a luat repede de la acest ofiţer de 
transmisiuni..." 

Col. Dumitrescu precizează: „Era ora 09,20 când a ieşit din birou. M- 
am uitat în jur, l-am văzut pe Tufan, care era ofiţer de transmisiuni şi i-am 
cerut pistolul pentru ministru. El a scos centura pe care era şi tocul de la 
pistol. Pe holul acela mic era şi ministrul, cam la 10 paşi. Tufan, vrând să 
dea pistolul ministrului, a vrut să-l scoată de pe centură însă acesta i-a 
spus să lase şi centura şi pistolul. 

După ce i-am dat pistolul, a închis uşa. Eu am crezut că se îmbracă, 
dar la 3-5 minute s-a auzit împuşcătura. 


Când a cerut pistolul avea o stare de surescitare, era îngândurat, era 
abătut, o stare proastă”. 

Mr. Tufan Marius, care i-a dat ministrului pistolul, relatează: „La un 
moment dat, după ce am intrat în holul mare de la etajul VI, din biroul lui 
Pîrcălăbescu a ieşit un grup de ofiţeri care strigau: daţi-ne repede o 
centură pentru tovarăşul ministru. Erau col. Pîrcălăbescu, col. Dumitrescu, 
cpt. Vătămănescu. Eu m-am desfăcut la centură, pistolul este foarte greu 
de scos. Am tras centura cu mâna stângă şi pistolul îl ţineam cu mâna 
dreaptă. în timpul acestei operaţii a apărut în cadrul uşii de la holul mare 
chiar gen. Milea. Ei când l-au văzut pe gen. Milea mi-au spus să dau 
centura mai repede că tovarăşul ministru se grăbeşte. Vrând să-i dau 
numai centura, ministrul a spus să-i dau şi pistolul. întrucât am avut 
reţineri, gen. Milea mi-a ordonat să-i dau şi pistolul. Am întins centura cu 
mâna stângă şi pistolul cu dreapta. Milea a luat întâi centura, iar col. 
Dumitrescu i-a dat pistolul, deoarece ministrul s-a încurcat în centură. 
Apoi, având o ieşire nervoasă, întrucât în jurul său erau mai mulți ofițeri, 
ministrul a intrat în birou şi a trântit uşa. Eu mi-am continuat activităţile şi 
în momentul când eram în uşa de la terasa spre hol am auzit un foc (de 
armă n.n.) dar nu pot spune că era din afară sau dinăuntru." 

După ce a intrat în posesia centurii şi pistolului, în cabinet gen. Milea a 
rămas doar cu col. Pîrcălăbescu, între ei având loc o discuţie din care 
rezulta că Nicolae Ceauşescu îi dăduse ordin să tragă în mulțimea aflată în 
faţa sediului fostului C.C. al P.C.R., dar că el nu poate să tragă în propriul 
său popor, cerându-i totodată să spună aceste lucruri atât familiei, cât şi 
altor persoane. La un moment dat, relatează col. Pîrcălăbescu „l-am văzut 
că începe să se agite, l-am întrebat dacă mai e nevoie să rămân cu dânsul, 
dar mi-a zis că nu. Mi-a cerut să ies, că vrea să dea câteva telefoane, 
ordonându-mi în acelaşi timp să-l anunţ pe Vătămănescu să îl aştepte că 
pleacă repede." 

Din declaraţia ofițerului mai reiese faptul că, în momentul părăsirii 
biroului, a observat că centura, tocul şi pistolul preluate de la maiorul 
Tufan erau pe masa de consiliu, iar pistolul era introdus în toc. 


La rândul său, pit. Manole, care se afla chiar la uşa biroului ocupat de 
gen. Milea Vasile, relatează: „în jurul orelor 9,20-9,30 a venit ministrul 
Apărării însoţit de cpt. Vătămănescu şi a intrat în biroul în care se afla şi 
col. Pîrcălăbescu. Apoi a ieşit col. Pîrcălăbescu, cerând nişte hârtie pentru 
ministru. Am adus hârtia, după care col. Pîrcălăbescu a părăsit biroul 

spunând să nu intre nimeni să-l deranjeze pe ministru. Am auzit apoi că 
ministrul vorbea la telefon, în biroul lui fiind vreo patru telefoane. Col. 
Pîrcălăbescu a ieşit spre holul mare, eu rămânând între cele două uşi. în 
biroul alăturat cu uşile deschise erau Vătămănescu şi col. Dumitrescu. La 
un moment dat am auzit o împuşcătură şi un geamăt." 

Putem aprecia din declaraţiile martorilor că sinuciderea gen. Milea s-a 
produs între orele 09,25-09,35. (M.Ap.N./S2029R/ 19.11.1991). 

Doamna Milea, soția fostului ministru al Apărării Naţionale, a declarat 
în ziua de 22 aprilie 1991, referitor la telefoanele primite în staţiunea 
Predeal în ziua de 22.12.1989 că: „Să ştiţi că l-am primit, atât pot să vă 
spun, la primul s-a auzit împuşcătura şi vocea aceea care v-am spus (se 
referea la voci în interiorul încăperii, n.n.)... (Când doamna Milea a spus « 
alo » n.n.) Nu a răspuns nimeni, a fost un moment de linişte, pe urmă 
dintr-o dată o luptă, un zgomot de lovituri, după aceea s-a auzit o 
împuşcătură. Până la un minut a durat toată treaba asta. Lupta era destul 
de puternică, după aia s-a făcut linişte şi după aia eu ţipând în telefon, 
pentru că mi-am dat seama ce se întâmplă, o voce foarte liniştită îmi 
spune: -Doamnă, zgomotele care le-aţi auzit şi împuşcătura sunt înregis- 
trate - şi a închis." 

Ulterior a mai primit încă două telefoane, unul din Bucureşti de la col. 
Diaconescu care avea în subordine casele de odihnă şi care se interesa de 
starea doamnei Milea şi următorul în care o voce a spus: „Doamnă, 
ascultați vocea oamenilor liberi din Braşov." 

Este cunoscut faptul că în perioada premergătoare sinuciderii, gen. 
Milea a folosit într-adevăr unul din telefoanele existente în biroul statului 
major al gărzilor patriotice, dar nu pentru a suna la 


Predeal, ci pentru a căuta pe cpt. Barbu, aghiotantul său, care se găsea în 
sediul Ministerului Apărării Naţionale. Aceasta rezultă şi din declaraţiile 
ofiţerilor din imediata sa apropiere. 

în ceea ce priveşte ultimele activități ale gen. Milea, aghiotantul său, 
cpt. Barbu, declară: „Dimineaţă m-am dus la minister, m-am culcat şi eu 
puţin, şi la orele 9,15, ofiţerul de serviciu mi-a zis: Scoală-te că a telefonat 
ministrul şi a spus să-l suni la gărzi. Şi l-am sunat în jurul orei 9.20. Mi-a 
zis: De ce nu eşti aici? Eu i-am răspuns: Nu mi-aţi cerut dumneavoastră să 
nu mai vin de la minister ? El a răspuns: ştiu măi copile, dar trebuia să fii 
aici cu mine. Eu: Dacă ordonaţi, mă urc în maşină şi vin imediat. El: Lasă, 
nu mai este nevoie... 

„în vila unde era apartamentul ministrului (la Predeal) era 55148, era 
număr direct în apartament. Doamna (Milea) era la Predeal, eu am 
telefonat, să nu mă întrebaţi acuma când, dar în orice caz înainte de 
moartea ministrului. Trebuia cât de cât să o liniştesc. Nu pe 22, pe 21 atât 
am vorbit." 

lar cpt. Vătămănescu lon declară: „Nu cred că mai dădea telefon 
familiei, nu mai era nevoie de argumente pentru hotărârea pe care se 
presupune că o luase. Familia era la Predeal şi nu era timpul material să 
mai vorbească. După ce a ieşit Pîrcălăbescu, la un minut s-a auzit 
împuşcătura." 

Col. Dumitrescu Nicolae, ofiţer de serviciu pe comandament, cu 
referire la posibilitatea folosirii telefoanelor existente în biroul statului 
major al gărzilor patriotice declară: „Da, erau telefoane de oraş, scurt, 
T.O. cu M.I. şi Armata. Când vorbea cu oraşul puteam şti. Dar pe scurt 
nu. Nu am remarcat. (Ofiţerul nu a remarcat aprinderea becurilor ce 
indicau efectuarea convorbirilor cu oraşul, n.n.). Eu personal nu i-am dat 
nici o legătură." 

Din analiza faptică rezultă certitudinea că gen. Milea a purtat o 
convorbire telefonică la Ministerul Apărării Naţionale, folosind în acest 
scop telefonul „scurt" şi mai puţin probabil o convorbire interurbană cu 

Predealul. De fapt, în declarația din 27 iunie 1990, doamna Milea nu 
aminteşte nimic despre convorbirile telefonice relatate mai sus. T.O. este 
cu centrală şi care nu confirmă o convorbire cu Predealul. Precizăm că la 
acea dată o convorbire telefonică cu Predealul trebuia făcută prin centrala 
Telefoanelor. Nici aceasta nu se confirmă. Din declaraţiile martorilor care 
au intrat în încăpere imediat după producerea evenimentului, rezultă că nu 
au constatat elemente ce ar fi condus la concluzia că în încăpere ar fi 
avut loc acțiuni violente, între victimă şi un eventual agresor. 

Imediat după producerea evenimentului, aşa cum precizează pit. 
Manole: „Domnul Pîrcălăbescu a venit din holul mare şi a întrebat ce s-a 
întâmplat. Eu i-am răspuns: Cred că s-a împuşcat ministrul. Aceasta a fost 
concluzia după împuşcătură şi acel geamăt care s-au auzit. Vătămănescu a 
intrat să-i dea un prim ajutor, apoi a intrat în cabinet şi Pîrcălăbescu. Eu 
am rămas în uşă. La un moment dat a venit şi doamna Popa, dactilografa. 
Am constatat că pe masă, care era dispusă paralel cu canapeaua, fiind 
despărțită de aceasta de scaune, se afla un pistol model 1974 tip Caipaţi, 
de asemeni, am văzut că unul din scaune, de pe latura dinspre canapea, 
avea pe spătar, cam la cea. 20 cm. de partea superioară, un orificiu şi era 
înconjurat de o pată de culoare roşie ce părea a fi de sânge. Eu am dat 
telefon la punctul sanitar şi apoi la intrarea B pentru o salvare. La circa 3- 
5 minute s-au prezentat două femei îmbrăcate în ţinuta de asistentă 
medicală, de asemenea, aproape în acelaşi timp, a venit şoferul de la 
salvare cu o targa." 

Despre acelaşi moment, col. Pîrcălăbescu precizează: „Am ieşit, am 
stat cu Vătămănescu la lift, am discutat cu el, timp în care am auzit o 
detunătură, zicându-i acestuia că am impresia că la mine este zgomotul 
respectiv. La intrare, îl lăsasem pe pit. Manole iar uşa de la ofiţerul de 
serviciu era deschisă. Am fugit cu Vătămănescu imediat. El a deschis uşa 
repede şi a inttat, iar eu l-am întrebat pe pit. ce s-a întâmplat, el 
răspunzându-mi: - Cred că s-a împuşcat ministrul. Când s-a deschis uşa, 
Milea era aproape întins pe canapea, iar Vătămănescu a sărit repede să-i 
pună capul mai sus. Eu l-am văzut pe Milea deschis la veston, dar 
vestonul nu era deschis când eram eu cu el înăuntru. Am fugit repede 
afară şi am anunţat şi pe ceilalți. A venit procurorul Mihăilă şi col. 
Condrea de la secţia militară. Le-am spus să nu pună mâna pe absolut 
nimic şi am observat că pe masă era o hartă, pistolul, centura şi tocul de 
pistol. Menţionez că atunci când gen. Milea mi-a cerut să-l las singur, 
pistolul era în toc. Dactilografa era prin împrejurimi, a auzit şi a venit 
repede, a umezit o batistă pe care i-a dat-o lui Vătămănescu să i-o pună pe 
buze lui Milea, întrucât acesta gemea." 

Primul care a intrat în birou a fost cpt. Vătămănescu care declară: „în 
momentul în care am auzit împuşcătura, eram pe hol. Imediat am fugit 
spre birou şi am deschis uşa. Era pe canapea, l-am sprijinit, avea vestonul 
desfăcut, cu urme de sânge, mâna stângă atârna, gemea, avea ochii închişi, 
faţa palidă. La un moment dat, o femeie de serviciu sau o dactilografă a 
spus să-i dăm apă şi i-am tamponat buzele. A deschis ochii, s-a uitat la 
mine dar nu a vorbit nimic,... numai gemea." 

Aflat în camera ofițerului de serviciu, situată în imediată apropiere de 
biroul în care se găsea gen. Milea Vasile, col. Dumitrescu Nicolae arată că 
„La 3-5 minute după ce ministrul a intrat în birou şi a închis uşa am auzit 
un zgomot din direcţia acestei camere care părea a fi cel produs de o armă 
de foc (împuşcătură înfundată). După aceasta am ieşit alarmat pe holişor 
şi m-am dus la uşa de acces în biroul şefului de stat major. Din uşă am 
văzut următoarele: - pe canapeaua existentă din birou era întins pe spate, 
cu capul orientat spre geam, gen. Milea Vasile. Am sesizat că avea 
vestonul deschis; 

- pe masa de consiliu, dispusă paralel cu canapeaua, cam pe la mijloc, 
pe latura dinspre canapea, se afla un pistol." 

Despre eveniment, domnul Mihăilă Constantin a luat cunoştinţă, după 
cum declară: „în jurul orelor 9.20-9.30 fiind în birou, am auzit zgomot pe 
culoar. leşind, am observat mai mulţi ofiţeri foarte agitați şi din ce 
discutau am înţeles că s-a împuşcat ministrul Apărării. Am înţeles că gen. 
Milea Vasile s-ar afla în biroul col. Pîrcălăbescu, şef al statului major al 
gărzilor patriotice. M-am deplasat către biroul respectiv unde, din uşă, am 
văzut următoarea scenă: pe canapeaua din dreapta se afla, pe spate, gen. 
Milea Vasile. Am sesizat că era deschis la veston, iar în zona inimii 
prezenta o pată man; de sânge, fiind de fapt evidente semne de hemoragie 
masivă. Era încă în viaţă, respira cu greutate şi prezenta mişcări 
spasmodice ale capului, de asemenea gemea. Precizez că pe holul de la 
intrarea în camera 621 l-am întâlnit pe cpt. Vătămănescu, care m-a 
impresionat prin faptul că era foarte afectat şi practic plângea." 

într-un alt birou de la etajul VI, împreună cu alți ofiţeri din Ministerul 
Apărării Naţionale, se afla şi col. Condrea Alexandru, care relatează că: 
„în jurul orelor 9,30 a reapărut col. Pîrcălăbescu într-o stare psihică 
deosebită şi ne-a anunţat că gen. Milea s-a împuşcat. M-am deplasat către 
biroul col. Pîrcălăbescu. După un moment de stupoare pentru toţi, ne-am 
dus să vedem ce s-a întâmplat. Când am intrat eu în acel birou, am văzut 
următoarea scenă: pe canapeaua care este dispusă pe latura dreaptă (sens 
de orientare dinspre intrare) se afla gen. Milea Vasile. Acesta era culcat pe 
spate, cu piciorul drept atârnând la podea. Avea vestonul deschis, iar 
cămaşa era plină de sânge în stânga toracelui, mai exact în zona inimii. O 
infirmieră sau asistentă îi făcea o injecție. în paralel cu canapeaua era 
dispusă o masă, pe care se afla un pistol. în dreptul acestuia din câte rețin 
era un scaun tapiţat care prezenta cam la jumătatea spătarului o pată de 
culoare roşie cât mărimea unei monede de 5 lei. Generalul Milea Vasile 
trăia încă, respirând cu multă greutate. Am strigat şi eu că ministrul 
ttebuie dus la spital, iar din câte rețin col. Pîrcălăbescu a zis că a fost 
chemată deja salvarea, într-adevăr, la 5 minute a apărut un cetăţean cu o 
targa despre care am înţeles că este şoferul salvării care sosise." 

Despre cele întâmplate, cei doi dictatori au fost încunoştinţaţi de col. 
Pîrcălăbescu în felul următor: „Am coborât la etajul I unde era şeful de 
cabinet Manea. Am intrat înăuntru şi i-am spus lui Ceauşescu că Milea s-a 
împuşcat. Neînţelegând iniţial, s-a ridicat de la birou şi s-a îndreptat către 
mine întrebându-mă ce am spus. Eu i-am explicat că ministrul Apărării s-a 
împuşcat la mine în birou, moment în care a intervenit Elena Ceauşescu şi 
m-a întrebat dacă a lăsat ceva scris, eu infirmând. Ceauşescu a deschis uşa 
şi i-a spus lui Curticeanu, care se afla în anticameră, să meargă cu mine să 
vadă despre ce este vorba şi apoi să fie informat. Am plecat împreună la 
mine în birou, unde am observat că veniseră doctoriţe sau asistente, nici 
eu nu ştiu ce erau. Mâneca dreaptă a vestonului gen. Milea era tăiată, iar 
una din personalul medical sosit îi făcea o injecție. Gemea încă. Eu şi col. 
Condrea le-am întrebat ce şanse de scăpare sunt, la care mi s-a răspuns că 
foarte minime." 

Cu privire la acelaşi aspect, Silviu Curticeanu declară că în acea 
dimineaţă, în jurul orelor 09,00, a fost chemat de dictator în birou, unde se 
afla şi col. Pîrcălăbescu şi întrebat dacă ştie ce s-a întâmplat cu gen. Milea 
Vasile deoarece şeful gărzilor patriotice l-a anunţat că s-a sinucis. 
Conform ordinului lui Ceauşescu, după cum relatează Silviu Curticeanu 
„l-am luat pe Pîrcălăbescu şi am urcat cu liftul la etajul VI unde era lume 
extrem de multă pe coridor şi am intrat în camera lui. Erau două femei şi 
încă cineva. Milea era culcat pe canapea, pe stânga, cu capul spre mine. în 
momentul acela când l-am văzut am spus să fie acoperit. Atunci, una din 

aceste surori mi-a spus că mai trăieşte. Am zis să-l ducă la spital. Când eu 
am ieşit afară venea salvarea." 

La solicitarea pit. Manole Iulian, pentru acordarea primelor îngrijiri 
medicale s-au prezentat doctoriţa Tudor Petra şi asistenta Popovici Aneta, 
ambele de serviciu la cabinetul medical al fostului C.C. 

Prima arată că „în jurul orelor 09,15 a sunat telefonul şi o voce de 
bărbat mi-a spus să vin de urgenţă la camera 621 întrucât s-a împuşcat un 
ministru. Am ajuns la această cameră împreună cu asistenta şi am văzut 
pe canapeaua din dreapta un bărbat îmbrăcat în ţinută militară. Bărbatul 
era aşezat în decubit dorsal, cu capul uşor în hipertensie, în afara spaţiului 
canapelei, cu membrele superioare şi inferioare intinse. Am sesizat că 
vestonul bărbatului întins era deschis. în zona cordului pe cămaşă era o 
pată de sânge de dimensiuni mici. Precizez că starea bărbatului respectiv 
era deja foarte gravă, de şoc hemoragie, fără puls, fără tensiune, singurul 
aspect din care rezulta că mai este în viaţă fiind un geamăt şi câteva 
mişcări involuntare ale mâinii drepte. Când am desfăcut cămaşa, am con- 
statat că la nivelul spaţiului III-IV, intercostal direcționat uşor parasternal 
stânga, exista o plagă (un orificiu de intrare) de dimensiuni foarte mici. în 
această situație am apreciat că tot ce puteam face era aplicarea unui 
pansament de protecție a plăgii şi, de asemenea, am spus asistentei să 
pregătească o injecție penttu administrarea de hemisuccinat de 
hidrocortizon. l-am solicitat asistentei o foarfecă pentru a tăia mâneca 
vestonului. În acest moment, un militar mi-a oferit un cuţit gen pumnal cu 
care am tăiat mâneca dreaptă a vestonului, asistenta a reuşit să introducă 
în venă, la plica cotului drept, doza pe care o pregătise. In acest moment a 
venit şi şoferul salvării cu targa." Aceste aspecte sunt confirmate şi de 
asistenta Popovici Aneta, care în plus mai arată că „pe masă era o hartă şi 
cred că am văzut acel pistol argintiu, aşezat puţin lateral. In aceste 
momente apare agitat Silviu Curticeanu care ne spune să nu plecăm 
imediat, să mai aşteptăm, la care doamna doctor ripostează energic şi noi 
pornim cu pacientul spre salvare primind în acel timp indicaţia severă a 
lui Curticeanu de a acoperi foarte bine pacientul." 

lată ce declară cei angajaţi în transportarea gen. Milea Vasile la 
spitalul Elias: 

Col Pîrcălăbescu Corneliu: „Curticeanu a dat ordin să-i aducă o targa 
repede de la maşina salvării care era trasă la intrarea, parcaj. B. 
Curticeanu a dat ordin să plece la Elias imediat. S-a scos vestonul de pe 
dânsul." 

Cpt. Vătămănescu loan: „Respirația era la început greoaie, apoi din ce 
în ce mai stinsă. Paloarea feţei se accentua şi rana îi sângera puternic. îmi 
dădeam seama că era aproape mort. La intrarea B era o maşină neagră 
(Dacia brek) a spitalului Elias. în maşină am urcat eu, cpt. Stroe şi 
asistenta medicală. La spital a fost dus pe intrarea laterală unde este biroul 
de internări. Am coborât targa şi am rămas pe hol." 

Col. Condrea Alexandru: „Gen. Milea Vasile a fost pus pe targa şi 
transportat până la salvare de aghiotantul său, aghiotantul lui Coman Ion, 
de şoferul salvării şi de mine. De asemenea , am fost însoţiţi şi de o 
asistentă." 

Cpt. Stroe Ion: „Gemea destul de puternic, practic mai era în viaţă. L- 
au scos cu cerceaf pe faţă. Patru oameni duceau targa. Eu am preluat-o la 
lift. Am ajuns la Elias unde eram aşteptaţi de doi medici şi o asistentă. A 
fost introdus în sala de operaţii. Pe mine şi pe Vătămănescu ne-a oprit la 
intrare şi ne-a spus că ne vor comunica între timp cum se simte. După 10- 
15 minute un doctor ne-a anunţat că a decedat." 

Dr. Tudor Petra: „Am luat măsuri de transportare a rănitului pe targa 
şi de acoperire a acestuia cu o pătură. Asistenta Popovici a plecat 

împreună cu bolnavul la spital. Când am strâns trusa am văzut pe masă o 
armă, mai exact un pistol." 

Popovici Aneta: „Am pornit spre spitalul Elias, eu însoţind pacientul. 
împreună cu mine au mai fost alte 2 persoane. în timpul transportului, am 
ținut ridicat cearceaful de pe faţa pacientului, controlând în acelaşi timp 
pulsul, care nu se mai percepea din momentul plecării. în drumul nostru 
spre spitalul Elias am întâlnit grupuri mari de manifestanți, fiind nevoiţi să 
ocolim pe străzi lăturalnice, fapt care ne-a făcut să pierdem circa 7-8 
minute. Am ajuns la camera de gardă, unde tocmai se afla doctoriţa 
Marinescu Domnița." 

Popa Aurel - şoferul salvării: „în jurul orelor 9.30 am primit telefon să 
trag salvarea, de urgenţă, la intrarea B. împreună cu 2 ofițeri am urcat cu 
liftul la etajul VI şi am pătruns într-o cameră unde am văzut următoarea 
scenă: Pe o canapea amplasată în dreapta cum se intra se afla corpul unui 
bărbat aflat în ţinută militară. Lângă bărbatul respectiv, se afla o femeie 
îmbrăcată într-un halat de culoare albă, care îi făcea o injecție în mâna 
dreaptă. Apoi împreună cu un ofiţer şi cu doctoriţa l-am trecut pe targa. A 
fost acoperit cu un cearceaf şi o pătură. în cea. 10 minute am sosit la 
spitalul Elias unde am predat bolnavul." 

Gen. Milea Vasile a fost preluat la camera de gardă a spitalului Elias 
de doctoriţa Marinescu Domnița Maria, care declară următoarele: „în ziua 
de 22 dec. 1989 în jurul orelor 9,30-9,45 mă aflam la camera de gardă, 
moment în care am auzit pe sală vocea surorii care spunea că este urgenţă 
mare. leşind pe hol am văzut că dintr-o salvare este scos brancardul pe 
care era corpul unei persoane învelit complet într-un cearceaf. La 
examenul clinic am constatat absenţa mişcărilor respiratorii şi lipsa 
bătăilor cardiace. Toate aceste semne mi-au dat certitudinea că respectivul 
bărbat este decedat." 

După asigurarea transportării ministrului Apărării Naţionale la spitalul 
Elias, persoanele rămase în biroul 621 au procedat la conservarea probelor 
existente aşa cum declară şi col. Condrea Alexandru: „M-am reîntors în 
biroul col. Pîrcălăbescu. Am văzut că pistolul se afla în acelaşi loc. Ne-am 
hotărât să luăm măsuri de conservare a obiectelor corp delict. în acest 
scop a fost chemat juristul Mihăilă Constantin şi un ofiţer de la statul 
major al gărzilor patriotice. Acesta din urmă a scos cartuşul de pe ţeava 
pistolului, iar pistolul împreună cu încărcătorul cu muniție au fost puse 
într-un plic alb, care s-a sigilat cu scotch. De asemenea s-au conservat 
vestonul şi husa canapelei, precum şi două carneţele cu 1 stilou." 

La această activitate au mai participat col. Pîrcălăbescu Corneliu, 
Mihăilă Constantin şi cpt. Dumitrescu Vlad. Aceştia relatează 
următoarele: 

Col. Pîrcălăbescu Corneliu: „Precizez că s-au luat măsuri de 
conservare a obiectelor găsite în cameră. Carnetele cu însemnări şi stiloul 
s-au sigilat într-un plic; pistolul cu încărcătorul s-au introdus în alt plic ce 
s-a sigilat. Ambele plicuri au fost predate la direcţia secretariat a 
Ministerului Apărării Naţionale. La conservarea acestora au participat col. 
Condrea şi Mihăilă Constantin, jurist la secţia pentru probleme speciale. 
Vestonul a fost înfăşurat în husa de pe canapea, inttoduse ambele într-un 
sac de plastic şi depozitate în debaraua biroului." 

Mihăilă Constantin: „La scurt timp a venit la mine în birou un colonel, 
care mi-a transmis rugămintea colonelului Pîrcălăbescu, cunoscând că 
sunt jurist de profesie, să vin să-i ajut la conservarea obiectelor coip 
delict. Dând curs rugăminții, m-am deplasat la camera 621 unde, pe masa 
de consiliu dispusă în paralel cu canapeaua, cam la mijloc, am găsit un 
pistol; lângă pistol era tocul aferent. Am solicitat să se prezinte un ofiţer 
armurier care să ştie să mânuiască un asemenea tip de armă şi s-a 
prezentat un căpitan, căruia nu-i cunosc numele. La indicația mea, ofiţerul 

respectiv a manevrat pistolul cu ajutorul unei batiste, gândindu-mă să 
prezerv eventualele amprente care s-ar găsi pe pistol. Am sesizat, la 
manevrarea pistolului de către ofiţer, că există cartuş pe ţeava, lucru pe 
care de altfel l-am comentat cu toţi cei de faţă. De asemenea am indicat să 
fie căutat tubul şi în cea. 2-3 minute acesta a fost găsit la capătul dinspre 
uşă al canapelei. 


La sugestia mea, ofiţerul respectiv a introdus pistolul în toc, pistolul fiind 
înfăşurat în batistă; tot în toc a fost introdus tubul găsit în locul menţionat 
mai sus. Aceste obiecte au fost introduse într-un plic de culoare albă, care 
a fost sigilat cu scotch. S-au mai conservat vestonul şi husa de pe canapea, 
care au fost introduse într-un sac de plastic; într-un alt plic au fost 
introduse 2 sau 3 carneţele de format mic şi un stilou, găsite în veston. 
Toate aceste obiecte au fost predate col. Pîrcălăbescu Corneliu care, în 
prezenţa noastră, le-a încuiat în fişet." 

Cpt. Dumitrescu Vlad: „ Col. Comănceanu Nicolae m-a solicitat să mă 
deplasez la biroul unde se împuşcase ministrul, pentru descărcarea armei. 
Când am intrat în camera 621 am văzut pe masa de consiliu, pe latura 
dinspre canapea, pe partea dreaptă a mesei, un pistol tip Carpaţi, model 
1974, calibru 7,65 mm. De faţă era col. Pîrcălăbescu, Mihăilă Constantin, 
Col. Condrea. în prezenţa acestora am manevrat pistolul cu ajutorul unui 
prosop. în concret, am scos încărcătorul, am armat pistolul, prilej cu care 
am scos cartuşul care era pe ţeava, după care am percutat pentru asigurare. 
Lângă piciorul mesei de consiliu, în partea stângă, la cea. 10 cm de picior, 
sub masă, am găsit un tub de cartuş de calibrul 7,65 mm. Pistolul, 
încărcătorul cu muniţie şi tubul, în prezenţa persoanelor nominalizate mai 
sus, le-am introdus într-un plic mare alb, care a fost sigilat cu scotch." 

în legătură cu împrejurările în care s-au petrecut faptele expuse mai 
sus, se cuvine a fi făcute următoarele precizări: 

1. Pe plan subiectiv, se observă că în perioada 17-22.12.1989 gen. 
Milea Vasile a fost în permanenţă victima unei agresiuni psihice din 
partea dictatorului, care a încercat să-l culpabilizeze pentru insuficienta 
implicare a Armatei în reprimarea sângeroasă a mişcării revoluționare. 

O analiză nuanţată a documentelor şedinţelor din 17 şi 22.12.1989, a 
declaraţiilor martorilor, precum şi ale persoanelor care au discutat cu 
ministrul Apărării Naţionale şi care au perceput trăirile acestuia conduce 
la concluzia că din primul moment gen. Milea Vasile a refuzat categoric 
să recurgă la folosirea armelor pentru reprimarea demonstranţilor, deşi 
formal l-a aprobat pe dictator, dându-i asigurări că va executa ordinele 
întocmai. Concret însă, ordinele transmise eşaloanelor din subordine au 
avut ca idee esenţială o întârziere şi chiar o evitare a tragerilor în plin. 
înarmarea Armatei cu muniţie de război a fost făcută destul de târziu, 
contrar ordinului primit de la Ceauşescu. 

în mod evident în dimineaţa zilei de 22.12.1989, gen. Milea Vasile era 
încunoştințat prin diferite surse de informare cu privire la iminenta 
extindere a manifestărilor revoluţionare şi sosirea unor mari mase de 
revoluționari în actuala Piaţă a Revoluţiei, cu intenţia de a lua cu asalt 
fostul sediu al C.C. al P.C.R. 

In momentul în care dictatorul i-a cerut în cadrul şedinţei din 
dimineaţa zilei respective să ia măsuri urgente de implicare directă a 
Armatei în reprimarea manifestanţilor şi să se deschidă focul, gen. Milea 
Vasile a luat hotărârea, pe propria-i răspundere, de a nu da curs 
ordinului. 

Fermitatea hotărârii luate este confirmată de persoanele care au fost în 
contact direct cu ministrul Apărării, atestând în plus starea psihică 
deosebită în care se găsea în acele momente. 

Rezultă, aşadar, că din punct de vedere psihologic, actul gen. Milea 
Vasile de a se sinucide se poate justifica, constituind o alternativă 

disperată faţă de situația gravă în care a fost pus direct-reprimarea din 
noaptea de 21-22 decembrie soldată cu 49 de morţi şi 599 de răniți. 

2. Din analiza documentelor comisiei şi materialelor de urmărire 
penală, rezultă cu certitudine că gen. Milea Vasile s-a sinucis, 
înlăturându-se ipoteza crimei. 

în momentul producerii evenimentului, gen. Milea Vasile se afla 
singur într-un birou care nu avea decât o singură uşă de acces. Această uşă 
dădea într-o anticameră în care s-au aflat în permanenţă ofițerul de 
serviciu la Statul Major al Gărzilor Patriotice şi furierul, respectiv col. 
Dumitrescu Nicolae şi pit. Manole Iulian. Aceşti martori afirmă că s-au 
găsit în încăperea destinată exercitării atribuţiilor lor şi că după ieşirea col. 
Pîrcălăbescu Corneliu, în birou a rămas singur gen. Milea Vasile şi nu a 
mai intrat nici o persoană. 


în concordanță cu această situaţie de fapt sunt şi cele relatate de 
primele persoane care au intrat în birou după ce s-a produs evenimentul 
(s-a auzit focul de armă) şi care au confirmat că în interior, în afară de 
gen. Milea Vasile, nu se afla nici o altă persoană, geamurile fiind închise 
şi imposibil de escaladat. Totodată, nu au observat dezordine în încăpere 
ori alte urme care să ateste o eventuală luptă între victimă şi un ipotetic 
agresor. 

3. O altă categorie de argumente care confirmă sinuciderea gen. Milea 
Vasile sunt cele de natură ştiinţifică (medico-legală şi criminalistică). 

Documentele amintite sunt raportul de constatare medico-legal nr. 
A3/3045/09.01.1990, raportul de expertiză criminalistică nr. 79 din 
24.02.1990, raportul de constatare tehnico-ştiinţifică nr. 78033 din 
29.08.1990, precum şi din supoziţiile martorilor prezenţi la derularea 
evenimentelor respective. 

Astfel, din punct de vedere medico-legal s-a constatat că decesul 
fostului ministru al Apărării Naţionale a fost provocat de acţiunea unui 
singur proiectil, provenit de la o armă de calibrul 7-8 mm, care a penetrat 
în regiunea hemitoracelui stâng, producând hemoragie internă masivă, ca 
urmare a intersectării pediculului pulmonar. 

Inexistenţa rezidurilor de tragere pe policele drept, plica inter-digitală 
police-index şi pe index se explică prin aceea că pe mâna trăgătorului 
rămân urme foarte vagi ale factorilor suplimentari ai împuşcăturii, 
respectiv granule de pulbere nearsă şi arsă, care dacă nu sunt depistate 
imediat, pe loc, dispar ca urmare a scuturării lor, acestea depunându-se 
prin cădere şi nu forțat. Acest lucra a fost confirmat şi cu ocazia tragerilor 
experimentale executate. 

în ceea ce priveşte distanţa şi direcția din care s-a tras, s-a stabilit că 
tragerea s-a efectuat pe o direcţie uşor cranio-caudală (de sus în jos), 
medio-laterală şi ventro-dorsală (dinainte spre înapoi), în limita de acţiune 
a factorilor suplimentari ai împuşcării, fără a fi vorba de o tragere cu ţeava 
lipită. Aceasta demonstrează că victima, în momentul împuşcării, s-a aflat 
într-o poziţie posibilă pentru o persoană ce execută o asemenea acţiune. 


Pistolul „Carpaţi”, model 1974, calibrul 7,65 mm., seria AG nr. 3150, 
ce a fost găsit în încăpere după executarea împuşcării era cel pe care 
însuşi gen. Milea Vasile îl luase cu puţin timp înainte de la cp. ing. Tufan 
Marius. 

Sub aspect balistic, s-a constatat că pistolul respectiv prezenta urme de 
tragere, era în perfectă stare de funcționare, excluzându-se posibilitatea 
declanşării focului accidental, ceea ce demonstrează o acţiune comitentă 
şi intenţionată de manevrare a lui. 

Pe de altă parte, procedându-se la examinarea tubului găsit la faţa 
locului s-a conchis că acesta provine de la un cartuş tras cu arma 
menţionată mai sus. în încărcătorul acestuia au fost găsite două cartuşe 
mai puţin, unul tras şi unul fiind introdus pe ţeava. 

Examinarea de către organele de procuratură a obiectelor de 
îmbrăcăminte purtate de victimă în momentul producerii evenimentului 
duce la concluzia că este vorba de o tragere executată în condiţiile 
stabilite în raportul medico-legal şi în împrejurările descrise de martori. 

în acest sens, pe vestonul militar, în interior, pe căptuşeală, s-au găsit 
urme de nitrați, ceea ce demonstrează că a fost vorba de o tragere în limita 
de acţiune a factorilor suplimentari ai împuşcării (de la distanță mică 10- 
12 cm.). Acest fapt a rezultat şi în urma tragerilor experimentale ce au fost 
efectuate. Pe de altă parte, lipsa acestora pe faţa interioară a hainei 
validează depoziţiile martorilor care au arătat că gen. Milea Vasile a fost 
găsit cu vestonul deschis. 

Se poate deduce deci că înainte de executarea focului acesta s-a 
deschis la veston penuoi ca glonţul să nu fie împiedicat în traiectoria sa de 
insemnele decoraţiilor ce erau aplicate pe faţa vestonului, deasupra 
buzunarului stâng. 

Pe de altă parte, examinându-se cămaşa cu care a fost îmbrăcat, s-a 
constatat existenţa orificiilor de intrare şi ieşire ale glonţului. La orificiul 
corespunzător zonei pectorale stângi, s-a evidenţiat prezenţa factorilor 
suplimentari ai împuşcării, factori ce nu s-au mai găsit în orificiul 
corespunzând zonei dorsale stângi (de ieşire). Acest fapt este explicabil 
prin aceea că zona ce delimitează acest orificiu prezintă o pliere marcată 
din interior spre exterior. 


în acelaşi timp plierea cămăşii în modalitatea expusă mai sus 
dovedeşte că, în momentul împuşcării, corpul victimei era în contact cu 
un plan dur (scaunul), ceea ce vine în concordanţă cu probele testimoniale 
administrate. 

Astfel, din declaraţiile tuturor martorilor rezultă că gen. Milea Vasile a 
fost găsit întins cu faţa în sus pe canapeaua aflată în imediata apropiere a 
mesei de consiliu din cameră, iar pistolul se afla pe masă. Unul din cele 
trei scaune, existente între masa de consiliu şi canapea, prezenta urme de 
străpungere şi de materie biologică (sânge), ceea ce duce la concluzia 
logică că în momentul împuşcării victima s-a aflat pe scaun, după care s-a 
ridicat şi aşezat pe canapea, lăsând pistolul folosit pe masă. Acest lucru 
este perfect posibil, având în vedere că gen. Milea Vasile a mai 
supravieţuit cea. 15-20 minute, leziunea pe care o prezenta neimplicând 
moarte imediată. 

Faptul că fostul ministru al Apărării Naţionale s-a aflat pe scaunul 
respectiv este demonstrat şi de împrejurarea că la examinarea medico- 
legală s-a constatat că fragmentul recoltat din regiunea dorsală stângă 
prezintă o fantă înconjurată de un inel de contuzie, lucru ce implică cu 
necesitate contactul corpului cu un plan dur. 

în ceea ce priveşte scaunul în litigiu, din examinarea traseolo-gică, a 
rezultat că prezintă un orificiu ce putea fi creat de un glonţ de calibru mai 
mic de 9 mm. cu sensul de intrare din faţă, iar cel de ieşire prin spate, 
concluzie care vine în concordanţă cu celelalte cercetări cu caracter 
ştiinţific. 

în scopul eliminării unor supoziţii cu referire la eventualitatea 
lichidării fizice a gen. Milea Vasile în dimineaţa zilei de 22.12. 1989, se 
pun pe drept cuvânt întrebările cine ar fi avut interesul să o facă şi de ce. 

Evident, în primul rând vom analiza dacă cuplul dictatorial era 
interesat în producerea unui asemenea eveniment. Din această perspectivă 
vom examina motivele posibile ale acestuia: 

- Gen. Milea Vasile trebuia lichidat, considerându-l un posibil rival; 


- Din comportarea gen. Milea Vasile până în momentul sinuciderii, s- 
ar fi bănuit că acesta va trăda interesele dictaturii; 

- Din răzbunare, considerând că nu a făcut totul pentru a neutraliza din 
prima clipă acţiunile revoluţionare; 

- Ar fi fost descoperit că lucrează pentru o putere străină; 

- A fost informat că face parte dintr-un grup autohton ce complota 
împotriva lor; 

- L-au lichidat pentru a-l putea declara vinovat de tot ceea ce s-a 
întâmplat până atunci, asigurându-şi astfel o scuză în faţa poporului. (Vezi 
comunicatul „sinuciderea trădătorului de Milea") 

In toate aceste cazuri, era mai uşor de îndepărtat pe parcursul nopții 
sau când gen. Milea Vasile a revenit la sediul central, în nici un caz 
dimineaţa în plină lumină, cu atâția martori pe coridoare. Ar fi fost mai 
uşor de lichidat pe timpul când îşi desfăşura activitatea în afara sediului 
C.C. al P.C.R., atunci când îşi inspecta trupele sau se deplasa spre sediu 
după îndeplinirea misiunii - orele 1,30. Otrava putea fi mult mai uşor de 
folosit şi, fără doar şi poate, mai discretă şi mai uşor de mascat făptuitorul. 
Putea fi invocat un infarct sau chiar înscenată moartea la datorie a 
ministrului Armatei în lupta cu bandele de „huligani”, ceea ce ar fi îndârjit 
Armata împotriva manifestanţilor. 

Gen. Milea Vasile nu era personalitatea care ar fi putut pune în pericol 
conducerea de atunci a statului, fiind cunoscut ca un militar disciplinat, un 
om fidel şi supus familiei Ceauşescu. Totodată, Nicolae Ceauşescu nu 
avea obiceiul să avanseze oameni cu personalitate deosebită, iar celor ce 
aveau aşa ceva le aplica o metodă diabolică de supunere, iar în caz de 
nereuşită îi îndepărta (gen. Ioniță). 

Nu putem accepta nici versiunea potrivit căreia din conduita gen. 
Milea Vasile din noaptea de 21/22.12.1989 Nicolae Ceauşescu a realizat 
că acesta i-ar fi trădat interesele, întrucât în acea noapte, în colaborare cu 
forțele de ordine, a reuşit să împrăştie manifestanţii, eliberând Piaţa 
Universităţii. într-un fel, fără a bănui ce va urma a doua zi, operaţiunea 
din acea noapte a reuşit. Totodată Nicolae Ceauşescu, în dimineaţa zilei 
următoare, l-a chemat pe el şi nu pe altul să-i dea ordine precise, inclusiv 
să se tragă în demonstranți, dacă va fi nevoie. 

Se poate afirma că Nicolae Ceauşescu considera Armata şi nu 
Securitatea ca forţa cea mai puternică la ora aceea şi nu avea motive să-l 
îndepărteze pe gen. Milea Vasile înainte ca posibilul său înlocuitor, V. 
Stănculescu, să se prezinte la sediul C.C. în Capitală erau amplasate 
numeroase trupe la cele mai importante obiective. Totodată, era cunoscut 
faptul că gen. Milea Vasile era ascultat şi respectat de comandanții de 
mari unități. 

în altă ordine de idei, gen. Milea Vasile era cunoscut de toți militarii 
din subordine ca un bun patriot şi un om cinstit, fără afinități faţă de vreo 
putere străină. 

Nu putem lua în considerare nici posibilitatea participării gen. Milea 
Vasile în cadrul grupului de complotişti, deoarece s-a implicat direct în 
împrăştierea demonstranţilor în noaptea de 21/22.12.1989 şi nu există nici 
o dovadă care să ateste acest fapt. 

în aceeaşi măsură se poate presupune că fosta Securitate ar fi fost 
direct interesată în lichidarea fizică a gen. Milea Vasile, întrucât Armatei 
i-ar fi fost suspectată loialitatea față de Nicolae Ceauşescu ori s-ar fi 
împotrivit unei eventuale tentative a acestor structuri de preluare a puterii 
de stat. 

Sub acest aspect, din derularea evenimentelor putem conchide că 
momentul cel mai indicat pentru o asemenea acţiune ar fi fost în cursul 
nopţii de 21/22.12.1989, fie la plecarea generalului din fostul sediu al 
C.C, fie în timp ce se afla în stradă, fie în momentul revenirii. 

Trebuie avut în vedere faptul că din punct de vedere formal între 
ministrul Apărării Naţionale, fostul ministru de Interne, Tudor Postelnicu 
şi şeful Departamentului Securităţii, gen. Vlad Iulian, nu a existat nici o 
contradicţie. Mai mult decât atât, toţi trei au fost culpabilizaţi de Nicolae 

Ceauşescu, fiind formulată acuzaţia comună că nu au manifestat fermitate 
în măsurile întreprinse pentru reprimarea demonstranţilor şi nici nu au 
executat ordinele primite. 

Este evident că Nicolae Ceauşescu nu 1-a suspectat în nici un fel pe 
ministrul Apărării de duplicitate, principalul canal pe care i-ar fi putut 
parveni o asemenea informaţie fiind cel al Securităţii; în acest caz am 

avea doi martori, Postelnicu şi gen. Vlad. 

De asemenea, nu există nici un fel de probă din care să rezulte că 
Ministerul de Interne ori Departamentul Securităţii Statului ar fi încercat 
să-l înlăture de la putere pe Nicolae Ceauşescu, folosind în acest scop pe 
ministrul Apărării Naţionale. 

Mai mult decât atât, din declarațiile lui Vlad Iulian, precum şi din cele 
ale altor persoane din anturajul dictatorului, rezultă că relațiile dintre 
acesta şi fostul ministru al Apărării Naţionale au fost apropiate, putându- 
se afirma, chiar de amiciţie. 

Având în vedere şi faptul că Armata, prin acţiunile desfăşurate, 
colabora cu celelalte forţe în tentativa de restabilire a ordinii în diferite 
zone din Capitală, se exclude interesul eliminării ministrului Apărării, 
care ar fi compromis însuşi procesul de cooperare. 

O altă ipoteză des vehiculată este cea legată de lichidarea gen. Milea 
Vasile de către organizatorii unei aşa-zise lovituri de stat. 

în primul rând se impune a fi subliniat faptul că nici unul din cei care 
au fost eventualii exponenţi ai noii puteri în momentul decesului gen. 
Milea Vasile nu se aflau în clădirea fostului C.C. al P.C.R., iar chiar dacă 
s-ar fi aflat, nu ar fi putut ajunge în biroul în care se găsea gen. Milea 
Vasile, întrucât acesta era bine păzit în cadrul Comandamentului Statului 
Major al Gărzilor Patriotice. 

Din derularea ulterioară a evenimentelor rezultă destul de clar că la ora 
decesului fostului ministru al Apărării Naţionale nu existau nuclee 
constituite care să fi putut acționa pentru preluarea puterii în România, în 
absenţa unui suport consistent din partea structurilor militare ale ţării. 

Deşi există o ipoteză şi am şi convingerea că, în acea perioadă, ar fi 
putut exista anumite puteri străine interesate în eliminarea fizică a gen. 
Milea Vasile şi deci în decapitarea Armatei, totuşi situaţia de fapt, aşa 
cum s-a produs în incinta fostului C.C. al p.c.r. în biroul şefului de Stat 
Major al Gărzilor Patriotice, exclude o asemenea posibilitate. O atare 
acţiune s-ar fi putut realiza, aşa cum am mai afirmat, cu mult mai uşor, în 
cursul nopţii când fostul ministru al Apărării Naţionale ieşise din clădire, 
sau în timpul somnului. 

In concluzie putem afirma că în afara ipotezelor enumerate, oricine, ar 
fi dorit eliminarea gen. Vasile Milea ar fi găsit un moment şi un loc mai 
potrivit, nu în plină zi şi în acel birou închis, cu o singură ieşire, putând fi 
surprinşi oricând de nenumărați martori. 

In cadrul reconstituirii momentelor premergătoare şi din timpul 
producerii evenimentului, am acceptat şi ipoteza ascunderii unei persoane 
în debaraua de haine. în acest caz, ar ttebui să admitem următoarea 
desfăşurare a evenimentelor. în timp ce ministrul se afla în cabinetul lui 
Ceauşescu, situat la etajul I, ucigaşul s-a strecurat în biroul Statului Major 
al Gărzilor Patriotice, fără a fi observat de col. Dumitrescu Nicolae, ofiţer 
de serviciu, şi pit. Manole Iulian, furier, care se aflau în camera ofițerului 
de serviciu şi respectiv pe hol. După revenirea gen. Milea Vasile în biroul 
621, primirea centurii şi pistolului şi depunerea acestora pe masa de 
consiliu, precum şi după epuizarea discuţiilor purtate cu cpt. Vătămănescu 
şi col. Pîrcălăbescu, acesta a rămas singur în încăpere pentru a da nişte 
telefoane. Este momentul în care ucigaşul ar fi ieşit din debaraua sus- 
amintită, s-ar fi deplasat în faţa generalului care se găsea pe scaun, ar fi 
scos pistolul din toc, l-ar fi armat, ar fi deschis vestonul gen. Milea şi ar fi 

executat foc şi toate acestea fără nici o opoziţie din partea acestuia rămas 
pe scaun. După aceea ar fi trebuit să se ascundă din nou în debara, 
aşteptând momentul prielnic, de confuzie şi derută, când ar fi putut să se 
strecoare pe lângă cei prezenţi în afara biroului. După realizarea 
reconstituirii, acest scenariu s-a dovedit imposibil. 

Există de asemenea păreri că, fiind doar rănit, ar fi fost victima 
sufocării în autosanitară, datorită complicităţii dintre şofer, sora medicală 
şi cei doi însoțitori, care l-au condus pe ministru pe timpul deplasării către 
spital. Această variantă, ca şi aceea că medicii de la spitalul Elias l-ar fi 
ucis, au fost luate în considerare, dar au fost respinse după cercetări şi 
probe. 

La reconstituirea evenimentului a participat şi medicul legist dr. 
Şchiopu Dan, care a efectuat autopsia cadavrului. Concluziile sale făcute 
la data de 26.12.1989 corespund experimentului judiciar efectuat de 
membrii comisiei senatoriale la reconstituirea cazului şi care a fost 
înregistrat pe casetă video. 

La ora 10,59 pe posturile de radio se transmitea, în continuarea 
decretului prezidenţial ce instituia „starea de necesitate", următoarea ştire: 
„Informăm că ministrul forţelor armate a acţionat ca un trădător împotriva 
independenţei şi suveranității României şi dându-și seama că este 
descoperit s-a sinucis." 

Lansarea acestei ştiri către ţară era o nouă greşeală făcută de Nicolae 
Ceauşescu şi care avea să se întoarcă împotriva lui. Este inadmisibil 
atunci când faci schimbarea unui ministru al Armatei să nu anunți şi 
înlocuitorul. Din modul în care a fost dictat anunţul, toți ascultătorii şi-au 
pus întrebarea: pe cine a ttădat Milea, Țara, poporul sau pe Ceauşescu ? 
Vestea se răspândeşte cu viteza fulgerului, în ferestrele caselor se ivesc 
receptoare radio, care informează direct strada, unde, de data aceasta, mii 
şi mii de cetăţeni de diferite profesii şi vârste se îndreaptă spre centrul 
oraşului. 

Este momentul în care trupele marii unităţi mecanizate din Bucureşti 
(Divizia I, comandată de maiorul Carp) părăsesc locurile de dispunere 
stradale şi se îndreaptă spre cazărmi. Unii comandanţi militari încep 
retragerea înaintea primirii ordinului dat de gen. Victor Stănculescu la 
orele 11,30 şi retransmis Armatei în jurul orelor 14,00. Părăsirea pieței de 
către Armată, conştientă că locul ei nu era aici, a permis revoluţionarilor 
ocuparea acesteia încă din jurul orelor 11,00. 

Retragerea Armatei provoacă o retragere şi mai rapidă a celorlalte 
forţe aparţinând Ministerului de Interne. Este unul din momentele în care 
se declanşează panica ce conduce la fuga intempestivă a lui Ceauşescu. în 
acest sens, gestul făcut de generalul Milea devine determinant. Armata 
rămasă fără comandant, având în faţă sute de mii de civili, refuză în masă 
ideea confruntării şi acceptă cu uşurare primul semnal de retragere sau 
lasă liberă trecere manifestanţilor. 

în noaptea de 21-22.12.1989 din datele deţinute de Procuratura militară 
a rezultat că au decedat 49 de persoane, din care 43 prin împuşcare, au 
fost rănite 599 persoane, din care 22 prin împuşcare şi cea. 1200 de 
arestaţi. Dintre cei care au comandat direct acţiunea a fost şi gen. Milea 
Vasile, ministrul Apărării Naţionale. Din acest punct de vedere putem 
afirma că gen. Milea este cel puţin la fel de vinovat ca orice militar ce se 
supune necondiţionat ordinelor date de comandant. 

Analizând însă ansamblul evenimentelor derulate în Bucureşti în 
perioada 16-22.12.1989, putem aprecia că gen.Milea a executat, în 
principiu, ordinele primite de la Nicolae Ceauşescu însă, în mod voit, a 
transmis aceste ordine temperat, reducând la maximum caracterul lor 
violent. Totodată, în cursul nopţii de 21-22.12.1989 a coordonat 
dispozitivul forțelor armate din zona Intercontinental şi Piața 

Universităţii, urmărind lichidarea acțiunilor demonstrative, controlat fiind 
de fanaticul Dincă şi ajutat direct de gen. Hortopan. 

întrucât în dimineaţa zilei de 22.12.1989 a primit ordin de la Nicolae 
Ceauşescu de a folosi armamentul pentru reprimarea demonstranţilor, a 
hotărât să nu-l execute, asumându-şi toate riscurile ce decurg din această 
insubordonare. 

în urma acţiunilor desfăşurate, în care a fost implicat şi ministrul 
Apărării Naţionale, gen. Milea Vasile, alături de ministrul de Interne, 
şeful Securtăţii Statului şi alte persoane din fosta conducere superioară de 
partid şi de stat, putem aduce acestuia acuzaţia de implicare directă în 
lichidarea manifestărilor şi restabilirea ordinii în Capitală. 

Insă orice încercare de a aduce învinuiri fostului ministru al Apărării 
Naţionale, gen. Vasile Milea, trebuie pusă faţă în faţă cu serviciile aduse 
acţiunilor revolutionare din Decembrie 1989, prin netransmiterea, pe 
propria-i răspundere, a ordinului comandantului suprem de a trage în re- 
voluţionari (22 XII), prin tergiversarea luării măsurilor de reprimare şi 
limitarea vărsării de sânge românesc şi, atunci când nu s-a mai putut, pen- 
tru a evita dezonorarea sa şi a Armatei noastre, prin sacrificiul suprem. 

Să ne punem întrebarea ce s-ar fi întâmplat dacă gen. Vasile Milea ar fi 
executat întocmai ordinul lui Ceauşescu şi ar fi deschis focul cu tot 
armamentul asupra revoluţionarilor. Am fi avut mii de victime şi poate 
întreaga acţiune ar fi fost înecată în sânge. Aşa cum s-a întâmplat în 
China. 

în concluzie, sinuciderea gen. Milea Vasile a însemnat o primă breşă 
în zidul de apărare al cuplului dictatorial, în sensul că Armata, al cărui 
ministru era la acea dată, ar fi avut forța deplină a le realiza siguranţa 
nemijlocită şi a garanta menţinerea lui în fruntea statului. Totodată, a 
însemnat prima lovitură dată din interior întregului sistem politic existent, 
lipsind conducerea superioară politică şi de stat de unul din suporturile de 
susținere de bază, Armata. 

Sinuciderea gen. Milea Vasile a marcat încetarea acţiunilor desfăşurate 
de Armată şi de celelalte forţe ale sistemului apărării naționale îndreptate 
împotriva grupurilor de revoluționari în Capitală şi în alte oraşe ale țării. 
A determinat retragerea în masă a unităţilor militare şi implicit a celorlalte 
forţe din diferite zone ale Capitalei, oferind condiții favorabile de 
amplificare a demonstrațiilor anticomuniste şi de pactizare cu 
revoluționarii. 

Sinuciderea gen. Milea Vasile este singurul gest activ făcut de cei din 
jurul dictatorului împotriva acestuia. A dat semnalul renunţării definitive 
şi irevocabile la putere a murgului clan ceauşist. Astfel se explică şi faptul 
că Nicolae Ceauşescu nu întârzie să anunţe întregii țari „sinuciderea 
trădătorului”. In acele momente, nimeni nu a crezut în această versiune. 

Generalul Vasile Milea a fost un produs al erei comuniste, terorizat ca 
toți miniştrii de comportamentul celor doi dictatori, dar spre deosebire de 
ceilalți el a fost un sentimental, un soldat român care în fața propriei 
conştiinţe a ales gestul pe care el, ca om modest ce era, a crezut că este 
singurul lucru ce putea să-l facă. 

Generalul colonel Vasile Milea m-a sprijinit în mod deosebit la filmele 
„Mircea" şi „Coroana de foc" pe propria răspundere, fără ştirea partidului. 
A ţinut la mine, a iubit arta. Din păcate, în noaptea de 21-22.XII nu am 
putut ajunge la el... Păcat. Poate o vorbă atunci ar fi schimbat destinul. 

Mă rog lui Dumnezeu pentru sufletul lui. 

Dispunerea forţelor şi itinerarul de deplasare al generalului 

Schema încăperii şi a anexelor în care s-a produs evenimentul sinuciderii 
generalului MILEA VASILE şi poziţia personalului de serviciu la ora 
respectivă. 

MOARTEA 
GENERALULUI LOCOTENENT NUȚĂ CONSTANTIN ŞI 
A GENERALULUI MAIOR MIHALEA VELICU 23.XH.1989 
ALBA - IULIA 


In cadrul secțiunii a 2-a a Comisiei din prima legislatură, am căutat să 
lămurim pe bază de dovezi împrejurările în care au decedat generalii de 
miliție Nuță Constantin - adjunct al ministrului de Interne şi şef al 
Inspectoratului General al Miliției, şi Mihalea Velicu - locţiitorul său, la 
data de 23.12.1989, în jurul orelor 19,30-19,40. 

Acest material prezintă stadiul cercetărilor la care s-a ajuns în 1992, 
complexitatea cazului impunând continuarea verificărilor şi 
investigațiilor. 

De asemenea, nu voi trata modul şi gradul de implicare a celor doi în 
reprimarea manifestațiilor din municipiul TIMIŞOARA, aspect ce 
urmează a fi analizat în capitolul privitor la evenimentele din această zonă 
şi găsit în dosarele procesului Timişoara. 

General-locotenent Nuță Constantin s-a născut la 23 noiembrie 1929 în 
comuna Brăneşti, județul Ilfov, dintr-o familie de țărani cu gospodărie 
mică. în anul 1947 s-a înscris în U.T.C., a fost brigadier pe șantierul 
Salva-Vişeu, activist extrabugetar la fosta plasă Brăneşti, iar ca profesie a 
lucrat la un atelier de croitorie şi gestionar la cooperativa din comună. în 
anul 1952 a absolvit Şcoala de Artilerie Sibiu, pe care o termină cu gradul 
de locotenent de artilerie, iar în anul 1957 a devenit membru p.c.r. în anul 
1962 a absolvit Academia Militară unde a lucrat ca lector. în 1963 a fost 
recrutat în Departamentul Securităţii Statului - contrainformaţii -unde, 
începând de la funcția de lucrător, a ajuns în anul 1977 şef al Direcţiei de 
Contrainformaţii Militare. La data de 9 mai 1977 i s-a acordat gradul de 
general maior, iar în anul următor a fost numit în funcţia de adjunct al 
ministrului de Interne şi şef al Inspectoratului General al Miliției. în 
perioada cât a condus Miliția română s-a purtat abuziv, de o duritate rar 
întâlnită şi se pare că a fost dovedit în final că era un afacerist şi un 
necinstit. A condus efectivele Ministerului de Interne care au acţionat la 
Timişoara şi el este acela care a dispus, din ordinul Elenei Ceauşescu, 
aducerea celor 40 de cadavre la crematoriul din Bucureşti. Era considerat 
un favorit al Ceauşeştilor. 

General-maior Mihalea Velicu s-a născut la 23 iunie 1935 în comuna 
Cetatea, judeţul Giurgiu, dintr-o familie de ţărani cu gospodărie mijlocie. 
Este absolvent al Şcolii medii tehnice de construcţii edilitare Giurgiu şi a 
lucrat ca tehnician timp de un an. A absolvit în anul 1957 Școala de ofiţeri 
de miliţie cu gradul de locotenent şi a lucrat ca ofiţer în fosta regiune 
Bucureşti, iar apoi la judeţul Teleorman, unde a condus miliția până în 
anul 1987. în acest an a fost numit locţiitor al şefului Inspectoratului 
General al Miliției, iar la 30 decembrie 1982 i s-a acordat gradul de 
general-maior. A lucrat în această funcţie până la Revoluţia din 
Decembrie 1989. în timpul evenimentelor din Decembrie 1989, general- 
maior Mihalea Velicu 1-a secondat pe general-locotenent Nuță Constantin 


la Timişoara în acţiunile ce le-au condus în acest oraş. S-a comportat în 
funcţia avută abuziv, imitându-l pe generalul-locotenent Constantin Nuță. 

Evidenţiem faptul că general-locotenent Nuță Constantin, adjunct al 
ministrului de Interne şi şef al Inspectoratului General al Miliţei, şi 
general maior Mihalea Velicu, unul din locţiitorii săi, aveau o atitudine 
supusă, slugarnică față de fosta conducere de partid şi de stat. Orice 
ordine sau indicaţii venite de "sus", chiar dacă nu intrau în sarcinile 
Miliției, le puneau în executare fără ezitare şi fără o prealabilă analiză cu 
celelalte cadre din conducerea colectivă. 


Ei au instituit în rândul subordonaţilor un regim de teroare, de natură a 
le frânge orice posibilitate de opunere. Exemplificativ în acest sens este 
numărul mare de ofiţeri şi subofiteri trecuţi în rezervă, fie la "cerere", fie 
din motive minore, ori al celor mutaţi arbitrar la alte unităţi, situate la 
mari distanţe faţă de locul de domiciliu. 

Pe baza datelor rezultate din dosarul de urmărire penală al procuraturii 
şi investigaţiile efectuate de Comisia Senatorială, voi face o descriere 
faptică a împrejurărilor în care s-a produs catastrofa aeriană căreia i-au 
căzut victime cei trei membri ai echipajului şi generalii Nuță Constantin şi 
Mihalea Velicu. 

în ziua de 17.12.1989, în jurul orelor 15,00, din ordinul dictatorului 
Nicolae Ceauşescu, o grupă operativă, formată din ofiţeri cu funcţii de 
conducere în M.Ap.N. şi M.I., printre care şi cei doi generali, s-a deplasat 
în municipiul Timişoara pentru a observa şi a lua măsuri de lichidare a 
"tulburărilor" ce se desfăşurau în această localitate. 

în ziua de 22.12.1989, în jurul orelor 13,00, după fuga soţilor 
Ceauşescu, cei doi generali s-au deplasat în municipiul Arad, cu intenția 
de a reveni în Bucureşti. 

Iniţial, trebuiau să plece cu avionul care decola de pe Aeroportul din 
ARAD la orele 18,50, însă din cauza timpului nefavorabil au fost nevoiţi 
să ia trenul rapid 22 Panonia, în dimineaţa zilei de 23.12.1989. 

întrucât cea mai apropiată stație C.F.R. din traseu se afla în municipiul 
Teodorescu Marin, care la 22.12.1989 a preluat comanda I.J. Hunedoara 
al M.I. în perioada 18-27.12.1989, reținerea acestor generali suspecți de 
comiterea unor acte de violenţă şi crimă, indicând şi cuşeta ocupată de ei. 

Faţă de sesizarea făcută, cu aprobarea şefului său, lt. col. Tufeanu 
Dumitru, care se afla la sediul fostului C.F.S.N., mr. Teodorescu Marin a 
organizat şi asigurat prinderea generalilor Nuță Constantin şi Mihalea 
Velicu, moment bine fixat de cei angajaţi în această activitate, iar pentru 
ilustrare cităm din declaraţiile făcute de următorii: 

Mr. Teodorescu Marin: "împreună cu col. Todea, locţiitor al şefului 
15 ofiţeri şi subofiţeri. Le-am ordonat să se deplaseze la gară să-i aresteze 
pe cei doi. în această grupă am ordonat să fie incluşi şi doi lucrători care 
să-i cunoască pe cei care trebuiau să fie arestați. Grupa s-a deplasat la 
gară cu un microbuz, reuşind să se urce în tren la ora 13,50. 

între Deva şi Simeria, lucrătorii de miliţie au identificat şi capturat pe 
Mihalea Velicu în compartiment, iar pe Nuță Constantin în W.C. 

De la Simeria, cu microbuzul, au venit la Deva şi s-au prezentat cu cei 
arestaţi în biroul fostului şef al inspectoratului. 

Acolo, am trecut la identificarea pe bază de documente. A avut 
documente de identitate numai generalul maior Mihalea Velicu, care a 


prezentat legitimaţia de general şi permisul pentru baza de agrement 
Izvorani. 

Generalul locotenent Nuță nu a avut nici un document de identitate 
asupra sa cu excepţia unui bilet de avion, dar pe numele de Negrilă. 

Am întrebat ofiţerii de miliție dacă îi cunosc, aceştia răspunzând 
afirmativ numindu-i pe fiecare". 

Col. Todea Nicolae: "în ziua de 23.12.1989 orele 13.00-13.10, după 
primirea informaţiei de la It. col. Rusu, am chemat la mine 16 lucrători de 
miliţie, în ţinută civilă şi neînarmaţi, pe care i-am instruit asupra modului 
de acţiune într-o misiune de identificare şi reţinere din rapidul 22 a 
gen.mr. Mihalea Velicu şi gen.It. Nuță Constantin. 

în jurul orelor 14,40 a sosit în unitate microbuzul cu cei 16 lucrători 
care au adus la mine în birou pe gl.lt. Nuță Constantin şi gen.mr. Mihalea 
Velicu imobilizaţi. Au fost percheziționaţi, sta-bilindu-se că Nuță nu avea 
decât biletul de tren şi unul de avion pe numele de Negrilă, iar Mihalea 
Velicu avea legitimaţie personală de serviciu cu gradul, numele şi 
prenumele şi fotografia de general maior. 

Nu există nici un dubiu asupra identificării celor doi, personal 
cunoscându-i de circa 10 ani de când au fost numiţi la conducerea I.G.M. 

De la mine din birou a fost preluaţi de col. Ion Nicolae şi conduşi la 
comandamentul militar”. 

Mr. Cosma Dom: "După instructaj, am primit fiecare din componenții 
echipei de acțiune armamentul din dotare, apoi am fost duşi în staţia 
C.F.R. DEVA, unde dispersaţi pe peron am aşteptat trenul rapid 22 care a 
sosit în jurul orelor 13,50. 

Mergând pe culoarul vagonului 5, când am ajuns în dreptul 
compartimentului cu numerele 61-66, am văzut în interior pe cei doi 
generali, care stăteau pe banchetă.... 

Imediat după plecarea trenului şi în timp ce eu şi lt.maj. Bădescu 
Virgil stăteam în capătul vagonului 5 în aşteptarea celorlalți colegi din 
echipă, care s-au urcat în celelalte vagoane din faţă şi din spatele celui cu 
nr. 5, am observat pe generalul Nuță Constantin că a ieşit din 
compartiment, s-a îndreptat spre noi şi a intrat în W.C. 

între timp au sosit ceilalți colegi care au trecut la acţiune, reţinând în 
compartiment pe generalul Mihalea Velicu. Eu, după ce generalul Nuță 
Constantin a intrat în W.C, m-am postat lângă uşa W.C.-ului, între timp 
venind şi lt. Filipescu Ghe. şi It.maj. Păuna loan, care au blocat intrarea în 
vagonul 5. 

Trenul ajungând în staţia C.F.R. Simeria, deoarece Nuță Constantin nu 
a ieşit din W.C, am forţat uşa, l-am somat,nu a ripostat, a fost imobilizat 
şi percheziţionat apoi am coborât din tren... după care i-am condus pe cei 
doi generali la Miliția judeţeană. 

Declar cu certitudine şi fără dubii că cele două persoane reţinute de noi 
în trenul rapid 22 au fost generalii Nuță Constantin şi Mihalea Velicu pe 
şedinţe la care au participat ori a unor misiuni ordonate şi conduse de 
către aceştia". 

Mr. Arsenie loan: "După instructaj, ne-am deplasat în staţia C.F.R. 
DEVA, unde cei 16 lucrători de miliție au urcat în rapidul 22, urmând ca 
până în staţia SIMERIA să caute prin tren pe cei doi. 

Eu am plecat cu microbuzul şi autoturismul unităţii în stația C.F.R. 
SIMERIA, unde la sosirea trenului echipa constituită a coborât împreună 


cu cei doi generali, respectiv Nuță Constantin şi Mihalea Velicu, care au 

Declar că, într-adevăr, cei doi generali reţinuţi erau Nuță Constantin şi 
Mihalea Velicu deoarece îi cunosc din anul 1983, în mai multe rânduri 
participând la şedinţele noastre de la I.G.M". 

Lt. Bădescu Virgiliu: "După plecarea trenului ne-am îndreptat spre 
vagonul nr. 80 şi am observat într-un compartiment pe generalul Mihalea 
Velicu. 

Pe generalul Nuță Constantin l-am văzut ieşind din compartiment şi 
îndreptându-se spre W.C.-ul din capătul vagonului, mr. Cosma Doru 
luându-se după el. 

Am intrat în compartimentul în care se afla Mihalea Velicu, unde, 
folosindu-mă de pistolul din dotare, l-am somat să se predea şi să nu 
opună rezistenţă. 

După ce l-am încătuşat cu sprijinul cpt. Căluşeru Velu, lt. maj. Petea 
Eugen şi pit. Tot Teodor, l-am predat col. Todea Nicolae. 

Pe generalii Nuță Constantin şi Mihalea Velicu îi cunosc din şedinţele 
şi misiunile ordonate la care şi aceştia au participat, precum şi pentru 
faptul că personal am fost chemat la raport la aceştia”. 

La sediul IJ. al M.I. cei doi generali au fost percheziţionaţi corporal şi 
legitimaţi, ocazie cu care s-a constatat că generalul Nuță Constantin nu 
avea nici un act de identitate, asupra sa găsindu-se doar un bilet de avion, 
cu nr. 740560, pe ruta Arad-Bucureşti, pe numele de Negrilă şi despre 
care a declarat verbal că îi aparține. 

După cum rezultă din declaraţia sa, despre reținerea celor doi generali, 
la insistenţele gen. Nuță Constantin, mr. Teodorescu Marin a raportat 
telefonic la M.Ap.N. gen. Hortopan (deoarece gen. Guşă nu se afla în 
sediu) care i-a ordonat să ia toate măsurile de pază, să fie depuşi la 
unitatea militară 01719 şi că ulterior i se va comunica modul cum se va 
proceda cu ei. 

în conformitate cu ordinul primit, cei doi reţinuţi au fost predaţi, sub 
escortă, la unitatea militară precizată, situată lângă sediul inspectoratului. 
După preluarea lor s-a procedat la repercheziţionarea, atât corporală cât şi 
a bagajelor pe care le aveau în momentul prinderii şi la introducerea în 
arest, în camere separate, sub pază. 

Trebuie menţionat că luarea în primire nu s-a făcut pe bază de proces- 
verbal sau alt document. 

Aspectele sus-menţionate sunt descrise pe larg de cadrele militare ale 
acestei unităţi care au participat la executare. 

Astfel, mr. Vasile Mihai, ofițer de serviciu pe unitate la data 
respectivă, a relatat următoarele : "în data de 23.12.1989, pe timpul 
executării serviciului de zi pe unitate, au fost aduşi la arestul unităţii doi 
indivizi de către organele locale despre care se spunea că sunt generali, 
care au organizat atrocitățile de la Timişoara. Cei doi indivizi au fost 
conduşi la arestul unităţii. Eu am intrat în una din camere cu unul dintre ei 
pe care l-am controlat. Am găsit mai multe feluri de medicamente pe care 
le-am pus pe geam pentru a fi controlate de medic. Am cerut să mi se 
prezinte legitimaţia, la care mi s-a răspuns că nu obişnuieşte să aibă 
întotdeauna documente de identitate. După câteva schimburi de cuvinte a 
venit şi cpt. Păcurar Arghir care a continuat percheziţia şi a dus medica- 
mentele la medic. Eu am controlat cele trei serviete în care au fost găsite 
pijamale, diferite spray-uri şi trusa de bărbierit şi fotografii tip buletin”. 


Mr. Păcurar Arghir arată că: "Am trecut la percheziţionarea 
amănunţită a persoanei respective; obiectele găsite (două pixuri metalice, 
un stilou, două bilete de tren, un pieptăn, un ceas cu brățară metalică şi 
câteva medicamente). 

L-am întrebat cine este, la care mi-a răspuns că este generalul Nuță, 
comandantul I.G.M., că a fost la Timişoara cu gen. Guşă şi dintr-o eroare, 
o neînțelegere, nu a ajuns la timp şi a pierdut avionul şi a recurs la tren 
pentru a ajunge la Bucureşti. (...) Am scos toate persoanele din cameră şi 
am ordonat comandantului gărzii să numească militari de pază la uşă, cu 
vizorul deschis şi arma încărcată. 

Am trecut la cealaltă cameră şi am văzut a doua persoană care se uita 
la perete şi îşi frământa mâinile. 

începând cu comandantul gărzii şi cu cpt. Darie Mircea am verificat 
bagajele (două valize şi o geantă). 

Aceste momente sunt confirmate şi de cpr. Darie Mircea, care în plus 
precizează că: (gen.lt. Nuță Constantin n.n.) "A început să justifice de 
unde vine, susține că a plecat de la Timişoara către Arad pentru a pleca cu 
avionul la Bucureşti, dar din cauza condiţiilor nefavorabile ale vremii 
zborul a fost anulat. S-au deplasat la hotel unde urma ca a doua zi să 
decoleze la ora 8,00, însă neavând acces de zbor au plecat la gară”. 

Din afirmaţiile lt.col. Tufeanu Dumitru şi lt.col. Moldovan Petru, 
comandantul şi respectiv şeful de stat major al unităţii militare respective, 
reiese faptul că despre reținerea generalilor a fost informată şi 
"conducerea C.F.S.N., care la rândul ei a comunicat-o telefonic la 
Bucureşti însă nu am cunoştinţă şi cui anume". Pe de altă parte, gen. 
Hortopan lon declară: 

"Fiind în grupa de conducere pe M.Ap.N, în ziua de 23.12. 1989, am 
fost sunat de mai multe ori de preşedintele Consiliului Salvării Naţionale 
al judeţului Hunedoara, dl. Poraicu, şi dl. Firtac, din consiliu şi mi-au 
comunicat că în oraşul Deva se află arestaţi generalul Nuță şi generalul 
Mihalea, depuşi la unitatea de geniu, şi au rugămintea să facem tot ce este 
posibil să fie evacuaţi din acest oraş, deoarece se preconizează eliberarea 
lor”. Astăzi ne întrebăm, de cine ? 

Ca urmare a insistențelor oficialităților din judeţul Hunedoara, gen. 
col. Hortopan Ion s-a consultat, cităm, "cu domnul Montanu din partea 
Consiliului Salvării Naţionale şi am stabilit împreună ca transportarea să 
se facă cu elicopterul în oraşul Sibiu. Am raportat ministrului Apărării 
Naţionale, general de armată Nicolae Militaru, şi a aprobat executarea 
transportului cu elicopterul". 

în continuare, "am comunicat generalului Rus, comandantul Aviației, 
aprobarea ministrului Apărării Naţionale însă, fără să le redăm numele 
persoanelor ce se transportă, precizându-li-se faptul că sunt persoane faţă 
de care se impun măsuri de siguranţă deosebite”. 

Referitor la această problemă, gen.lt. Rus Iosif, fost comandant al 
Aviației militare, declară: La data de 23.12.1989 (n.n.) "în jurul orelor 
16,20-16,30 am primit un telefon de la gen. col. Hortopan Ion, spunându- 
mi că este în biroul ministrului Apărării Naţionale, că este ordinul 
acestuia să transportăm urgent două persoane cu un elicopter de la Sibiu. 
Persoanele se iau de la regimentul de geniu din Deva şi vor fi duse la 
Alba-lulia, în Cetate. 

Personal, am explicat că este ora târzie, la înapoiere va fi întuneric şi 
că din acest motiv nu putem ateriza noaptea la Alba-Iulia unde nu avem 


loc balizat, marcat şi recunoscut pentru echipaj. în consecinţă să amânăm 
pentru mâine pe timp de zi. Gen. Hortopan a insistat foarte mult, 
repetându-mi că este împuternicit să execute o acţiune, că este ordinul 
ministrului (a cărui voce am auzit-o în telefon), moment în care am 
propus ca transportul să se facă cu o maşină, cu una blindată sau să 
aducem persoanele de exemplu, la Sibiu, unde avem aeroport balizat, cu 
mijloace de asigurare şi conducere a zborului, nerenunţând la ideea 
amânării pentru a doua zi. Am insistat să mi se spună cine sunt aceste per- 
soane. A refuzat, explicând că nu poate spune prin telefon şi acest lucru 
nu are importanţă pentru mine, precizând că revine cu telefonul, iar de 
acolo persoanele trebuie luate. 

Revenind la telefon, gen. Hortopan mi-a comunicat că se aprobă la 
Sibiu. 

Insistând cu amânarea, am motivat că zborul este nesigur şi toată 
Armata este alarmată de prezența unor elicoptere teroriste în spaţiul 
aerian şi că poate fi lovit pe traiectul de zbor şi că trebuie luate măsuri de 
anunţare a tuturor unităţilor din zonă şi mai ales la Deva. 


Răspunsul a fost că sunt luate măsuri, să fie evitată zona Orăştie şi la 
bord să fie şi soldaţi de însoţire". 

Este de remarcat dorinţa gen. Hortopan de a fi mereu în „faţă", chiar 
dacă acolo nu i-ar fi locul. Mă gândesc şi la noaptea de 21-22.XII. 

De organizarea, pregătirea şi executarea misiunii s-a ocupat mr. 
Dochinoiu Nicolae, comandantul unităţii de elicoptere din Sibiu, ordinul 
fiindu-i transmis de gen. Rus Iosif, care în plus i-a făcut precizări cu 
privire la locul de aterizare, poziţia unităţii, menţinerea secretului, 
evitarea zonei Orăştie şi convorbirile radio să fie reduse la strictul 
necesar. 

Lt.col. Dochinoiu Nicolae, comandantul unităţii de elicoptere Sibiu, 
relatează: 

"La 23.12.1989, orele 16,30-16,40, am primit telefonic de la 
comandantul Aviației militare, gen.mr. Rus Iosif, ordin să pregătesc de 
urgenţă un elicopter IAR 330 care să decoleze pentru a executa o misiune 
urgentă. 

La întrebarea ce misiune execută elicopterul, comandantul Aviației 
militare mi-a ordonat: decolează în cel mai scurt timp, aterizează la Deva 
în curtea regimentului de geniu lângă Cetate şi vino înapoi la Sibiu, 
misiunea este de maximă confidenţă, să fie evitată zona Orăştie, locul de 
aterizare va fi iluminat de farurile a două maşini. 

Pentru realizarea zborului în bune condițiuni, comandantul unității a 
stabilit ca echipajul să fie format din mr. Tudor Nicolae şi cpt Moţica 
Victor, primul comandant de patrulă şi secundul pilot şef patrulă, precum 
şi maistrul militar Galaftion Nicolae - mecanic de bord, toţi foarte bine 
pregătiţi profesional şi cu un număr mare de ore de zbor. 

Un punct distinct în cadrul pregătirii de zbor I-a constituit, aşa cum 
precizează ltcol. Dochinoiu Nicolae, comandantul, şi mr. Milea Marian, 
şeful de stat major al unităţii, instruirea echipajului pentru îndeplinirea 
misiunii şi care a constat în următoarele: - zborul se va executa pe traseul 
Sibiu-Deva-Sibiu, la joasă înălțime; 

- se vor evita zonele Orăştie şi Cugir; 
- convorbirile radio să fie folosite numai în caz de necesitate; 
- locurile de aterizare stabilite vor fi luminate. 


De menţionat că iniţial, pentru efectuarea acestui transport, era stabilit 
un alt elicopter care însă prezentând unele defecţiuni la verificările 
tehnice a fost înlocuit cu elicopterul IAR 330 nr. 72, fabricat la data de 
27.05.1987, dată când a intrat şi în exploatare, executând un total de 281 
ore de zbor, din care aproape 4 ore în ziua de 23.12.1989. Acesta, la 
controlul profilactic făcut de echipa tehnică, nu prezenta nici o defecţiune 
şi nici urme de proiectile sau schije pe elementele sale componente. 

Datele referitoare la starea aparatului sunt prezentate şi în declarațiile 
personalului tehnic ce a contribuit la verificarea şi pregătirea lui pentru 
misiunea din data de 23.12.1989, orele 17,00, şi din care redăm 
următoarele: 

Limaj.ing. Mânzat Silviu: "în data de 23.12.1989 elicopterul a executat 
ttei ieşiri cu întrebuințare în luptă. Elicopterul a revenit din ultima misi- 
une la orele 16.15. L-am verificat, nu prezenta urme de lovituri în pale şi 
pe fuselaj, nu avea scurgeri de lichid hidraulic, ulei sau combustibil. 
Elicopterul a fost bun de zbor. Am efectuat plinul de combustibil. La 
orele 17,00, elicopterul a decolat pentru o nouă misiune". 

Configuraţia de zbor a elicopterului la decolare în ultima misiune a 
fost următoarea: 

- fără rezervoare de combustibil exterioare (din cauza montării blocurilor 
de p.r.n.d.); 

- echipat cu 2 tunuri fixe tip NR-23, dar fără rezerve de muniții pentru 
acestea; 

- cu acroşajele exterioare de armament compuse din 4 blocuri p.r.n.d. şi 
rampele de lansare rachete dirijate; 

- cu 2 mitraliere mobile tip DSKM, calibru 12.7 mm în cabina cargo. 

Alimentarea elicopterului cu muniții a fost următoarea: a) blocurile de 

p.r.n.d.: 

- stânga exterior = 14 bucăţi 

- stânga interior = 0 bucăţi 

- dreapta exterior = 8 bucăţi 

- dreapta interior = 3 bucăţi 

b) mitralierele DSKM cal. 12,7 mm: 

- cea din dreapta cu cutia complet alimentată şi sac recuperator gol; 

- cea din stânga cu cutia alimentată cu aproximativ 70 lovituri şi 
aproximativ 30 tuburi în sacul recuperator; 

- 6 cutii cu muniţie completă în cabina cargo. 

Zborul şi conducerea acestuia au fost asigurate de către punctul de 
comandă al unităţii, avându-se în vedere varianta de condiţii 
meteorologice normale şi, fără nici un fel de incident, la orele 17,30 
elicopterul a aterizat pe terenul de sport al U.M. 01719 Deva. 

Despre sosirea elicopterului, Vf.co7. Panaite Vasile, şeful comenduirii 
garnizoanei Deva, relatează: 

"Am primit personal telefon prin fir direct de la Poraicu Bogdan, 
preşedintele comitetului judeţului Hunedoara al Frontului de Salvare 
Naţională, că va sosi un elicopter militar pentru care să luăm măsuri de 
marcare a locului de aterizare. I-am cerut date suplimentare, mi-a spus că 
nu cunoaşte nimic, dar să predăm la echipaj pe cei doi ce se află la noi. 

In unitate, neavând telefon T.O., am dat prin firul direct la col. Joitoiu 
Grigore, rugându-l să ia prin T.O. legătura cu Sibiul sau Bucureştiul 
pentru a verifica dacă vine la U.M. 01719 un elicopter militar, să ceară 
date suplimentare despre elicopter şi compunere a echipajului. După 


convorbirea cu Bucureştiul, col. Joitoiu Grigore mi-a comunicat: 
comandant aeronavă, mr. Tudor Nicolae, echipaj cpt. Moţica şi maistru 
militar Galaftion. Elicopter nr. 72 şi a spus să asigurăm o pază înarmată 
din 3 militari. Am dat telefon comandantului U.M. 017109 care se afla la 
consiliul judeţean de ordinul de a asigura paza înarmată şi ce să-i transmit 
la mr. Moldovan Petru. Mi-a ordonat să-i comunic a se preda arestaţii fără 
a le da nici un fel de pază înarmată. Am comunicat acest lucru care s-a 
executat întocmai”. 


în acelaşi mod prezintă situaţia de mai sus şi şeful de stat major al 
unităţii, mr. Moldovan Petru. 

La rândul său, col. Joitoiu Grigore menţionează că: 

"în ziua de 23.12.1989, m-a rugat lt. col. Panaite Vasile să dau un 
telefon prin operativ la Bucureşti, la comandamentul Aviației, să mă 
interesez de ora sosirii elicopterului care trebuia să sosească în 
U.M.01719 Deva. Am sunat prin telefon la Bucureşti şi a răspuns gen.mr. 
Rus losif, căruia i-am raportat situația elicopterului care trebuia să 
sosească în Deva, solicitându-i numărul elicopterului, componenţa 
echipajului. 

Gen.mr. Rus losif mi-a spus următoarele: elicopterul are numărul 72, 
iar echipajul este format din 3 persoane: mr. Tudor, cpt. Moţică şi m.m. 
Galaftion, precizându-mi să se pună pe terenul de sport în spatele celor 
două porţi, câte două maşini îndreptate cu farurile către centrul terenului, 
iar când se aude elicopterul, maşinile să facă schimb de lumini (semnale); 
în momentul când se apropie elicopterul de unitate, maşinile să aprindă 
farurile pe faza mare. 

Elicopterul soseşte peste 15 minute (fiind în jurul orelor 18,15-18,30). 
Unitatea să asigure paza de însoţire. 

De asemenea, m-a întrebat unde este dispusă unitatea. 

Toate cele relatate mai sus au fost comunicate lt.col. Panaite Vasile din 
U.M. 01719". Discuţia telefonică prezentată a fost confirmată de gen.mr. 
Rus Iosif cu ocazia audierii sale. 

La aterizarea, fără nici un incident, a elicopterului pe terenul de sport, 
membrii echipajului au fost întâmpinați şi legitimați sub aspectul 
identităţii, iar pe tot timpul staţionării, până la decolare, s-a asigurat paza 
şi securitatea aeronavei cu o gardă, formată din cadre şi militari în termen, 
dotată şi înzestrată cu armament individual, două mitraliere antiaeriene şi 
două TAB-uri (conform Raportului Comandamentului Aviației Militare 
nr. S/Av 2029/ 5.07.1990). 

Modalităţile de predare-primire a generalilor Nuță Constantin şi 
Mihalea Velicu şi asigurare a zborului s-au stabilit între mr. Tudor 
Nicolae şi mr. Moldovan Petru, de faţă fiind şi alte cadre ale unităţii 
militare respective. 


Astfel, mr. Moldovan Petru relatează: "i-am comunicat (mr. Tudor 
Nicolae n.n.) că nu-i asigurăm paza persoanelor ce le ia în primire. A 
pretins să li se pună cătuşe la mâini şi să fie legaţi la picioare şi să luăm 
legătura cu unitatea de artilerie pentru a nu se executa trageri asupra 
aeronavei ce se va întoarce pe itinerarul pe care a venit. Am luat legătura 
cu comandantul U.M. 01331 Hunedoara, lt. col. Şerbulescu, şi am 
comunicat numărul de indicativ al comandantului aeronavei şi al navei. 

Am executat toate solicitările din partea comandantului aeronavei, mr. 
Tudor Nicolae, întocmind şi procesul verbal de predare a persoanelor 
reținute, în patru exemplare, din care am predat un exemplar la 


comandantul aeronavei, un exemplar la delegatul Consiliului Judeţean al 
Frontului Salvării Naţionale, iar două exemplare au rămas la U.M. 01719 
Deva." 

Lr.col. Panaite Vasile declara la 27.12.1989 că "După aterizarea 
elicopterului, comandantul aeronavei, mr. Tudor Nicolae, a venit în biroul 
comandantului U.M. 01719 DEVA, unde eram de serviciu la telefoanele 
operative, am discutat cu el, şeful de stat major, mr. Moldovan Petru 1-a 
legitimat, mi-a arătat şi mie buletinul de identitate ce avea seria BD nr. 
060121. I-am comunicat pe cine îi predau, dar fără a le asigura paza 
înarmată prin însoțitori. A spus că dacă li se pun cătuşe la mâini şi se 
leagă la picioare fiecare individ, nu are nimic de obiectat. Dacă nu îi 
asigurăm cătuşe şi nu-i legăm la picioare nu poate să-i ridice, nu-şi riscă 
viaţa echipajului şi aparatul. 

După ce s-au adus cătuşele de la Miliția judeţului, s-a uitat la ele, le-a 
verificat, a spus că după ce îi şi leagă, lângă aparat semnează şi procesul 
verbal de luare în primire întocmit în 4 exemplare”. 

în timp ce s-au purtat aceste discuţii, ceilalți doi membri ai echipajului 
am rămas la elicopter, iar maistrul militar Galaftion Nicolae a schimbat 
un filtru de la instalaţia de alimentare şi pe altul 1-a curăţat prin suflare cu 
aer comprimat 

lată ce declară ofiţerii care i-au îmbarcat şi imobilizat în vederea 
transportului pe generalii Nuță Constantin şi Mihalea Velicu: 


Cpt. Păcurar Arghir: "După sosirea elicopterului am ridicat de la arest 
împreună cu cpt. Literă şi alți colegi pe cei doi, le-am pus cătuşe pe mâini 
şi sub pază i-am dus la elicopter ţinând de sub braţul drept pe generalul 
Velicu. La elicopter le-am schimbat cătuşele din faţă la spate şi pe rând 1- 
am ajutat să urce în elicopter unde au fost legaţi de scaune de către 
colegi". 

Cpt. Rusu Dorel: "După urcarea celor doi indivizi despre care se 
spunea că sunt generali de Securitate, am urcat în elicopter împreună cu 
cpt. Baciu Lucian şi i-am legat individual cu sfoara folosită pentru 
ancorarea completelor de marcare. Propunerea de fixare a acestora de 
bancheta din spate a elicopterului a venit din partea pilotului, care şi-a 
exprimat şi teama de zborul care va urma. Menţionez că cei doi erau cu 
cătuşele la mâini şi mâinile la spate. Fixarea am făcut-o astfel: picioarele 
apropiate, legătura puternică cu laţ peste glezne, continuare până la 
genunchi, fixare de partea de jos a banchetei, revenire şi răsucire a sforii 
pe după cătuşe; fixare de bara de sus a banchetei, revenire la braţe de 
două ori, trecere sfoară peste piept, înfăşurare în jurul celuilalt braţ şi 
fixare prin mai multe noduri de bara de sus a banchetei. Mecanicul de 
bord şi pilotul şi-au exprimat siguranţa că cei doi nu pot sări la ei, 
deoarece primul va sta cu arma îndreptată spre ei". 

Cpt. Baciu Lucian: "Cele două persoane aveau mâinile la spate cu 
cătuşele puse. După ce au urcat în elicopter l-am ajutat pe cpt. Rusu 
Dorel, ţinând lanterna aprinsă, pentru a vedea cum să-i lege de bancheta 
elicopterului. Pentru legarea celor două persoane de bancheta 
elicopterului s-a folosit sfoara de ancorare a completelor de marcare din 
dotarea noastră, rezistentă, care nu putea fi ruptă prin forţare". 

După ce toate măsurile pregătitoare zborului au fost îndeplinite, mr. 
Tudor Nicolae a semnat de primire cele 4 procese verbale întocmite în 
acest sens şi în jurul orelor 19,35 elicopterul a decolat, fără lumini de 
semnalizare, înscriindu-se pe ruta de întoarcere spre Sibiu. 

Despre decolarea şi zborul elicopterului s-au interesat, aşa cum rezultă 
din relatările lor: 

Gen.col. Hortopan Ion: "A decolat din unitatea de geniu Deva la orele 
19,40 în aceeaşi zi, cu măsurile de asigurare prin punerea cătuşelor şi 
legarea cu frânghii de scaunele elicopterului. Am urmărit permanent 
sosirea elicopterului şi mi s-a raportat de comandantul regimentului lt.col. 
Dochinoiu că nu a sosit şi că probabil ar avea o defecțiune". 

Gen.It. Rus Iosif: "Am urmărit decolarea de la Deva şi mi s-a 
comunicat că persoanele sunt la bord, fără însoțitori şi pază, dar că s-au 
luat măsuri de siguranţă. După timpul aproximativ de zbor, am cerut 
poziţia elicopterului (de mai multe ori), deducând, împreună cu 
colaboratorii mei, că s-a întâmplat ceva. Despre acest lucru am comunicat 
gen. Hortopan Ion, iar în jurul orelor 23-24 şi la M.Ap.N., după ce am 
identificat poziţia elicopterului căzut în apropiere de Alba Iulia. 

Lt.col. Dochinoiu Nicolae: "După orele 19,30, comandantul Aviației 
militare mi-a adus la cunoştinţă că elicopterul a decolat de la Deva. După 
orele 19,45, m-a întrebat de mai multe ori dacă am legătura radio şi pentru 
că nu aveam am raportat că nu am". 

Col. Joitoiu Grigore: "în jurul orei 20,00 m-a sunat gen.mr. Rus şi a 
întrebat care este situaţia elicopterului, l-am raportat că mă interesez la 
unitate, unde am luat legătura cu lt.col. Panaite Vasile, care mi-a 
comunicat că elicopterul a plecat din unitate la orele 19,05 fără pază, iar 
persoanelor care erau transportate li s-au pus cătuşele pe mâini şi au fost 
legate de picioare. După aceea m-a luat la telefon comandantul unității 
militare din Sibiu de unde era elicopterul. I-am spus că nu cunosc situaţia 
aparatului şi i-am comunicat numărul de telefon şi persoana cu care să ia 
legătura la UM 01719 Deva pentru amănunte. 

în jurul orelor 02.00 m-a luat din nou la telefon gen. Rus şi m-a 
întrebat ce mai cunosc despre elicopter. Am raportat că nu mai cunosc 
nimic şi că m-a sunat şi comandantul de unitate din Sibiu şi l-am pus în 
legătură cu lt.col. Panaite Vasile." 

Lt.col. Panaite Vasile: "Am mai primit telefoane de două ori de la mr. 
Dochinoiu, comandantul U.M. 01989 Sibiu - aşa s-a prezentat el - şi m-a 
înu-ebat dacă a plecat aparatul. I-am comunicat că da. Mi-a dat numerele 
de telefon. Când am încercat o dată să iau legătura cu Sibiul, să verific 
dacă au ajuns, nu am reuşit deoarece era mereu ocupat postul telefonic". 

în scopul stabilirii ttaseului de revenire, precum şi dacă au avut loc 
incidente care să conducă la prăbuşirea elicopterului, o comisie formată 
din specialişti ai M.Ap.N. şi procurori militari a întreprins o anchetă în 
unele unități militare şi economice din judeţele Sibiu, Alba şi Hunedoara. 

De asemenea, datele obţinute au fost completate cu cele rezultate din 
investigaţiile întreprinse de membrii comisiei noastre în localitățile 
amplasate pe traiectul de zbor al elicopterului. 

Cu aceste ocazii s-au făcut următoarele constatări: 

- La U.M. 01719 Deva cei implicaţi în problemele de predarea 
ostaticilor confirmă că, la controlul dinaintea zborului, elicopterul nu a 
prezentat defecţiuni şi nici urme de gloanţe sau scurgere de petrol şi 
lichide. Singurele operaţii tehnice ce s-au efectuat de mecanicul 
aeronavei, la ordinul mr. Tudor Nicolae, au fost schimbarea filtrului de la 
instalaţia de alimentare şi curăţarea altuia prin suflare cu aer comprimat. 

în cadrul discuţiilor purtate, pilotul şef a specificat că se întoarce pe 
traseul pe care a venit, că mai avea combustibil până la Sibiu şi a solicitat 
să se ia legătura cu unitatea de artilerie pentru a nu se executa trageri 
asupra aeronavei. Faţă de această cerere, lt.col. Moldovan Petru, după 
cum declară, "Am luat legătura cu comandantul, lt.col. Şerbulescu, şi am 
comunicat numărul de indicativ al comandantului aeronavei şi al navei”. 
Tot acesta mai precizează că elicopterul "s-a ridicat de pe terenul de fotbal 
şi a luat-o pe direcţia Simeria". 

în municipiul Deva şi unitățile militare din această garnizoană, nu s-a 
executat foc de armă în tot cursul zilei de 23.12.1989 şi nici nu s-a 
distribuit armament persoanelor civile. De asemenea, la 

aceeaşi dată, în spaţiul aerian limitrof localităţilor Orăştie şi Cugir nu s-a 
semnalat zborul vreunei aeronave. 

Evoluţia elicopterului a fost sesizată în zona comunei Vințu de Jos, 
judeţul Alba, cu sensul de zbor spre municipiul Alba-Iulia, pe firul râului 
Mureş, în jurul orelor 19,45. 

lată ce declară cadrele ce se aflau în dispozitivul de apărare al unităţii 
militare 01496 Vințu de Jos, situată pe raza localităţii Blandiana: 

Plt.maj. Cordos loan: "în ziua de 23 decembrie 1989 am fost de 
serviciu pe unitate. După orele 18,00, era spre întuneric. Soldaţii au spus 
că a trecut un elicopter prin partea Mureşului. De tras de la noi nu s-a tras. 
Categoric nu. în zonă nu s-au auzit Împuşcături". 

Col. Crăciun Nicolae - fostul comandant al unităţii: "în jurul orelor 
20,00, a venit ofiţerul de serviciu şi m-a anunţat că se aude un zgomot de 
elicopter. Atunci am ieşit şi eu afară, am auzit şi eu zgomotul. Nu s-a 
văzut nimic, nu avea lumini. A ţinut albia Mureşului. Cadrele ziceau ce 
facem dacă ne atacă, căci cu o zi înainte am fost anunţaţi că a fost atacată 
unitatea de la Haţeg. Eu le-am spus să stea liniștiți. Dacă trece şi nu se 
întâmplă nimic nu avem treabă cu el. între timp şi-a văzut de treabă. 

Toţi militarii în perioada aceea erau înarmaţi. Cu muniţie, numai 
garda. Garda a fost înarmată cu armament obişnuit, pistoale mitralieră 
care sunt în dotarea Armatei. 

Am mai avut în dotare şi mitraliere antiaeriene însă acestea nu le 
puteau folosi că nu am avut muniţie pentru ele. 

în toată perioada Revoluţiei, în această unitate s-a tras un singur cartuş 
pe data de 26, de santinelă, dimineaţă pe la orele 11,00, ca să anunţe 
unitatea că se aude iar un zgomot de elicopter. Adică nouă ne intrase în 
reflex chestia asta că s-ar putea să fim atacați de elicoptere. Asta a fost 
toată situaţia. în rest nu s-a tras nici un cartuş şi nici zgomot de 
împuşcături nu am auzit. Distanţa de aici la Alba Iulia unde a căzut este 
aproape 25-30 km”. 

Lt.maj. Munteanu Constantin: "Dar pe 23 categoric la noi nu s-a tras. 
Pentru apărarea unităţii mai aveam mitraliere antiaeriene. In data de 23 
decembrie 1989 nu aveam muniţie pentru ele şi nu avea nici un rost să le 
montăm. 

Practic nici nu am avut timpul să ne deplasăm, nici o mişcare nu am 
făcut. N-a fost nici o problemă cu elicopterul, era un zgomot normal. 

Direcţia era Blandiana-Alba, pe cursul Mureşului, la o distanţă de noi 
cam de 350 m. Nu era semnalizat în nici un fel. Am auzit zgomotul dar nu 
am sesizat nimic deosebit". 

PIt.adj. Mera Gheorghe - şeful postului de poliţie al comunei Vințu de 
Jos: 

"La vremea respectivă, armamentul gărzilor patriotice se păstra într-o 
cameră special amenajată în cadrul postului de miliție. Muniţie nu aveam. 

Armamentul se păstra în dulapuri bine asigurate. Aveam puşti ZB, 
mitraliere tot vechi şi trei bucăţi puşti cu lunetă. 

Noi le-am predat în dimineaţa zilei de 24 decembrie 1989. 

în zilele de 22 şi 23 decembrie 1989 nu au fost înarmate persoane 
civile, în afară de vânători, care posedau arme proprietate personală, şi 
pădurarii comunali în număr de 5 care au arme ZB (puşti). 

Noi, ca întotdeauna, cum suntem şi acuma eram înarmaţi cu pistol, 
pistoale mitralieră nu. Mi s-a semnalat la primărie că pe firul apei, 
respectiv râul Mureş, din direcţia Deva spre Alba-lulia, se îndreaptă un 
elicopter neiluminat, nesemnalizat. Cel care făcea paza la primărie ne-a 
sesizat. Nu avea nici un semn de distincţie, nici lumini şi nu se vedea 
nimic decât pur şi simplu după zgomotul care-l producea elicopterul s-a 
ajuns la concluzia că este elicopter şi că se îndreaptă spre Alba-lulia. Am 

raportat la comandamentul militar de la Alba-lulia, la prefectură. Mi s-a 
spus numai dacă sunt probleme să raportăm. în timp ce raportasem despre 
evenimentul respectiv, a venit tot acel cetăţean şi ne-a spus că se trage în 
sau din elicopter. 

Am fugit cu toţii afară, era tot consiliul recent constituit şi în apropiere 
de Alba-lulia s-au auzit focuri de armament şi la un moment dat s-a văzut 
şi o flacără, o lumină şi la un minut-două a încetat, deci nu am mai auzit 
nimic". 

Mocanii Chiri fă: "în ziua de 23 decembrie 1989, fiind de pază la 
fostul sediu al consiliului popular al comunei Vințu de Jos, la orele 19,30 
aproximativ, stând în fața consiliului, am auzit un elicopter venind 
dinspre Blandiana. 

Nu am sesizat nimic deosebit în zgomotul motorului. Mergea normal. 
Pe firul apei, pe Mureş. Atunci eu m-am dus la tovarășul şef de post, cum 
era, l-am chemat, dânsul era înăuntru cu comandamentul. Erau mai mulți 
şi am ieşit afară. Nu l-am văzut. Numai zgomotul l-am auzit. După aceea 
dânsul a intrat înăuntru la consiliu şi eu m-am dus aici la arena de fotbal. 
M-am suit pe clădire ca să văd ce este. Nu am văzut elicopterul că era 
noapte, nici lumina, dar nu mai ştiam că este elicopter. Şi când s-a ajuns 
la Alba-lulia, acolo s-a tras. Era cam zgomot de mitralieră, ştiţi, iute. 
Cam, aproximativ 5-6 puşcături. S-a auzit în rafală cum au ttas. Atunci s-a 
auzit o puşcătură foarte tare. A fost o flacără mare, cerul înroşit. 

Am venit înapoi, i-am spus lui domnul Mera, care a dat telefon la 
Alba. (Până la Alba-lulia n.n.) Sunt cam 9,5 km de-a dreptul. (Explozia 
puternică n.n.) A fost după împuşcături. De aici de la Vinţ şi până la 
unitatea de la Blandiana sunt cam 3 km. Deci se aude. De acolo de la 
unitate şi până la Vinţ nu s-a tras nici un foc de armă. (Survolând comuna 
Vințu de Jos n.n.). După balastieră este o unitate de pontonieri. Ei poate 
au văzut că a trecut pe acolo pe la ei. Focurile de armă s-au auzit după ce 
a depăşit şi unitatea de pontonieri”. 

Munteanu Gheorghe: "Eu am lucrat la IGO Alba-Iulia la bazinul de 
apă potabilă de 10.000 şi 5.000 metri cubi. în data de 23 decembrie, nu 
mai ştiu exact, eram de serviciu. Aveam puşcă ZB, calibrul 7,92 parcă. 
Aveam 10 cartuşe. La timpul ăsta vine elicopterul, pe la 19 şi nu ştiu cât a 
fost. Dintr-o dată s-a auzit zgomot, fără lumini, fără nimic, venind spre 
bazinele noastre de apă potabilă. Eu atunci am tras un foc de armă de 
avertisment. După aia, după 2-3 secunde am mai tras unul. Am tras de 
lângă bazin. Mie mi-a fost frică şi a trebuit să trag. După ce am tras eu, 
imediat au venit pontonierii conduşi de un ofiţer, maior sau nu ştiu. S-au 
dispus în formă de potcoavă de cal. Ei nu au tras. Numai din partea de 
dincolo, din faţă, şi după aceea a căzut jos. De dincolo de la vânători. De 
acolo s-a auzit. Au tras ei. S-a tras, dar nu ştiu cât s-a tras. Da, acolo la ei 
după deal, că acolo e muniţie şi a căzut jos. (Zbura n.n.) la joasă înălțime. 
Mai trebuia cam un metru şi ceva şi se lovea de stâlpul de înaltă tensiune. 
Dar putea să cadă şi la mine acolo pe rezervor. Nu s-a învârtit, a plecat 
direct (înainte de trecerea elicopterului de el n.n.). N-am auzit nici un foc 
de armă". 

Din adresa nr. 3629 din 5.02.1990 a poliţiei judeţene Alba rezultă că: 
"Paznicul înarmat Munteanu Gheorghe de la bazinul de apă potabilă 
Alba-Iulia, aparţinând de IJGCL Alba, în seara zilei de 23.12.1989 orele 
19,30 a tras 2 cartuşe de avertizare în aer pentru înştiințarea militarilor de 
la unitatea apropiată, că de obiectiv se apropie elicopterul care apoi a 
căzut în zonă, datorită altor motive”. 

Popescu Ion - paznic la bazinul de apă Alba-Iulia în acelaşi schimb cu 
Munteanu Gheorghe: "Ziua precis nu mi-o aduc aminte, dar stând cu 
paznicul Munteanu Gheorghe, am auzit un motor. Păi, să nu exagerez, să 
fie în jurul orelor 18,30-19,30. Nu mai rețin bine ora. Am ieşit afară, 
venea de către Mureş, de către Blandiana, din partea Vinţului. Am ieşit 
amândoi, numai ce am văzut elicopterul razant cu pădurea, deasupra 

noastră. După ce a trecut de noi a lăsat ceva pe pădure. Din elicopter, ceva 
arzând a căzut din el. După ce a trecut de noi, Munteanu Gheorghe a tras 
două focuri de avertisment. Pe urmă, am auzit la poligon o rafală şi pe 
unna explozia. S-a văzut flacăra. A fost foc automat, nu a fost foc cu foc. 
Am făcut armata la antiaeriană. Tot din faţă, de acolo, de la depozit- 
poligon, în partea depozitului cu poligonul. Sunt unul lângă altul. De 
acolo din partea aia s-a tras. Aşa, 5-6 rafale, cam aşa a fost. Or venit 
(militari n.n.) de la pontonieri. Au înconjurat bazinele de apă. Dar ei cu 
certitudine n-au tras în seara aceea. (în zona din care a venit elicopterul 
n.n.). Nu s-au auzit focuri de armă". 

Hoaghea Gheorghe - fost soldat la UM 01033 Poligon: 

"Eram cu cei doi colegi de armată, soldaţii Bucur şi Podolean, 


amândoi din Deva-Hunedoara. Era orele 20,00, în tot cazul era întuneric. 
Ne aflam la poligon. Lângă noi, la 200-300 metri se afla depozitul 
garnizoanei de muniţie. Am auzit îndreptându-se un elicopter. Nu se 
vedea, că era neiluminat. Mergea foarte jos. Nu ştiu, nu pot să-mi dau 
seama cât era, 50 de metri, nu ştiu precis, poate era mai jos... Venea pe 
întuneric, a aprins un proiector şi a luminat tot poligonul. Şi pe noi ne-a 
luminat. (Elicopterul n.n.) Venea dinspre pădure spre depozit. După ce s-a 
stins proiectorul şi am văzut în ce direcţie se afla, a început să tragă. Se 
vedeau trasoare, era întuneric, cred că vroia să tragă în soldaţii de la 
depozit, aşa am gândit noi. Deci vedeam în apropierea elicopterului 
trasoarele. Nu îmi pot da seama direcţia din care veneau. (Din locul unde 
se afla martorul, până la elicopter era o distanţă n.n.) o sută cinci-zeci de 
metri. Elicopterul era între poligon şi depozit. S-a tras câteva secunde, 5 
sau 6 rafale de armă automată. In zonă, afară de noi, cei de la GAZ şi 
depozit nu mai erau alţi martori. Noi şi cei de la GAZ nu am fost 
înarmaţi". 
Bucur Grigore - tost caporal la UM 01033 Poligon: "La un moment dat 
între orele 18-19.00 am auzit un zgomot de motor din ce în ce mai 
puternic venind dinspre dealul Mamut, paralel cu axul poligonului pe 
direcţia depozitului. La un moment dat, din elicopter s-a aprins un 
reflector puternic, care a luminat câteva secunde poligonul, după care 
proiectorul a fost îndreptat spre depozit şi din acele clipe s-au auzit 5,6 
rafale de armă automată în serii scurte şi am văzut câteva trasoare zburând 
spre depozit. După terminarea rafalelor s-a auzit o explozie puternică care 
a luminat puternic până în poligon". 

Identic prezintă evenimentul şi Podelean Marius, sectorist la poligonul 
de tragere Miceşti, care a fost împreună cu ultimii doi militari. 

în scopul de a stabili dacă asupra elicopterului s-a executat foc din UM 
01033D Alba-lulia, s-au audiat până în prezent o parte din cadrele şi foştii 
militari în termen care la data respectivă îşi executau serviciul în această 
subunitate. Din relatările lor rezultă următoarele: 


Cpt. Bărăştean Silviu - comandant al subunități: "în seara zilei de 23 
decembrie 19809 pe la orele 19,00 îmi aduc aminte, de la unul din posturile 
de santinelă s-a telefonat că se aude venind un elicopter. Bineînţeles, am 
ordonat alarma, fiecare şi-a luat locul în dispozitiv, iar eu am ieşit afară, 
în faţa corpului de gardă, să mă edific. Am auzit câteva secunde, într- 
adevăr, zgomotul unui elicopter. Mi-am întors privirea de unde venea 
zgomotul şi în acel moment o coadă de foc, care a iluminat toată valea, 
cam 100 metri, a venit după elicopter, după care a urmat o explozie 
puternică. După această explozie, împuşcături pe care le auzeam din toate 
părţile. Mai târziu mi-am dat seama că era muniţia din elicopter. Am 
informat eşalonul superior şi intrând în dispozitiv după câteva zeci de 
secunde am auzit o nouă explozie aeriană. Raportez că militarii 
dispozitivului nu au tras asupra lui, întrucât nu a fost nevoie, pentru că nu 
a trecut pe deasupra depozitului. Explozia s-a produs la o distanţă 
apreciabilă (600-700 metri), iar elicopterul a avut, se pare, direcţia de zbor 
sud-nord, departe de perimetrul depozitului. A doua zi am interogat toţi 

militarii, am ajuns la concluzia că nu s-a tras nici un foc de către aceştia în 
acea seară." 

Barman Adrian - militar desemnat cu schimbarea posturilor: "Am 
schimbat posturile 2, 3, 4 şi la postul 5 trebuia să schimbăm dublura. 
Atunci, în momentul acela, s-a auzit zgomot de elicopter şi nu avea nici o 
lumină, nimic. în schimb am văzut pe deal aşa ceva ca o lumină. Aprins 
ceva. Deci, a luat foc după mine, aşa zic, a luat foc în aer şi după aceea 
am văzut explozia. (înainte de a exploda elicopterul n.n.). Nu am auzit 
împuşcături. Oricum, de la noi nu s-a tras nici un cartuș". 

Stoica Ion - santinelă în postul 2: 

"Cred că nici nu se făcuse schimbul complet că am auzit un zgomot de 
elicopter. Nu l-am văzut pentru că elicopterul n-avea nici un sistem de 
semnalizare. La un moment dat am văzut flacăra după care a început 
explozia propriu-zisă. Apoi au început să sară trasoare, au fost un fel de 
rachete care au explodat. Au fost în număr de trei. Elicopterul nu l-am 
văzut. Pur şi simplu venea pe direcţie, nu e ca să fie perpendicular ca să 
pot să-mi dau seama. Nu-mi aduc aminte să fi auzit rafale de armă. Cea 
mai mare vizibilitate eu o aveam şi cu cel de la postul 4. Cel de la postul 3 
nu avea cum să vadă de viroagă. Era un metru şi ceva între mine şi gardul 
de sârmă ghimpată, bineînţeles că se vedea şi se putea trage. Dar nu am 
tras. (După eveniment n.n.). N-a venit nimeni să stea de vorbă cu noi”. 

Acasandrei Dorel - planton în coipul de gardă: 

"La postul 4 era unul căruia noi îi spuneam Bunicul. Asta n-a tras, ăla 
de la postul 3 n-a tras nici el, nici de la 2. Ăştilalţi n-aveau cum, şi să ştiţi 
că nu s-a tras. Cu privire la acest caz nu am mai fost audiaţi. Am auzit 
când a ajuns elicopterul în stâlpii de beton, apoi a făcut un scrâşnet 
puternic, apoi a explodat în două rânduri. O dată a explodat mai uşor şi a 
doua oară a explodat puternic de tot. După care au explodat cartuşele din 
el şi două-trei rachete”. 

Barbu Mihai - dublură la postul 3: 

"Fiind de pază acolo, primisem consemnul ca să tragem fără somaţie 
în tot ce se apropie la 50 de metri de gard. Aveam (muniţie n.n.) 
amestecată, obişnuită şi ttasoare. 

Nu ajunsese bine schimbul la corpul de gardă când am auzit un zgomot 
de elicopter, în dreapta, undeva mai sus pe deal, deasupra viței de vie. 
Mergea cam înspre noi. Elicopterul a zburat razant cu viţa de vie. Eu eram 
între postul 4 şi 5 mai aproape de postul 5. La postul 4 era un băiat din 
Hunedoara, aici (postul 3 n.n.) era un băiat din ciclul meu, Tanul Nicolae, 
şi aici era Stoica, postul 2. Elicopterul venea cam dinspre schit, între 
postul 4 şi 2 (împuşcăturile n.n.) s-au auzit dinspre postul 2 şi 3 şi imediat 
s-a auzit un scârţâit după care explozia. Se vedea cerul roşu şi deja 
începuse din elicopter să mai bubuie cartuşele. Se putea trage de la postul 
2, 3 şi 4. Dacă trăgea de la postul 4 şi-l nimerea, automat ar fi căzut în 
viroagă. Acesta din viroagă, Tanul, nu avea cum să-l dărâme aşa uşor, 
fiindcă erau şi pomi. (în momentul în care a auzit rafalele de arme, 
elicopterul se afla n.n.)... Cam deasupra virogii, când să ajungă să urce în 
deal, adică să treacă de viroagă. Deci prima mare şansă, Stoica o avea. 
Postul 2 era. (S-au auzit n.n.) ..Cam 2-3 rafale aşa după câte îmi 
amintesc”. Tanul Nicolae - santinelă la postul 3: 

"La o bucată de timp s-a auzit un zgomot. Am crezut prima dată că vin 
nişte tancuri şi după aia a explodat şi din şocul ăla am telefonat la corpul 
de gardă. Am zis că suntem atacați. Am intrat în locaş, am băgat cartuşul 
pe ţeava şi stăteam. Rafalele le-am auzit, dar nu le-am văzut că eram cu 
faţa spre locaş şi am auzit doar zgomotul. Cam 2-3 (rafale n.n.). Aşa cum 
v-am spus, parcă de la postul 2. Şi după explozie de la căldura aia au 
început să explodeze cartuşele alea ce erau grenade. A zis domnul căpitan 

(Bărăştean Silviu n.n.) după ce a explodat (elicopterul n.n.) să nu tragem 
ca să nu ne descoperim că nu ştiam ce este”. 

Grigoraş George - dublură la postul 5: 

"Era întuneric. în timp ce venea sergentul cu schimbul spre mine am 
auzit un zgomot de motor. Am auzit strigându-se: Postul 4 atacat şi atunci 
s-au auzit ceva împuşcături... Deci eu am perceput zgomotul, am auzit 
accelerarea motorului. (Elicopterul n.n.) A apărut undeva deasupra. Cum 
a venit în poziția mea de îl auzeam venind, exact în secundele acelea, 3-4 
secunde s-au auzit (împuşcăturile n.n.). Da, după care a urmat o clipă 
pauza, nu s-au auzit focuri (de armă n.n.) şi a început din nou, după aceea 
a explodat... Focurile de armă au fost. Mi-aduc foarte bine aminte. Exact 
aşa, rafala scurtă de câteva, 3-4 până la 5 gloanţe, a fost o mică pauză, 
iarăşi foc cu foc. După care a urmat explozia imediat. A fost perioada de 
după explozia elicopterului, nu prea mult şi iarăşi au început tot de acelaşi 
zgomot, după care au explodat acele rachete care făceau şi un suflu care 
ajungea până la mine". 

Cu privire la evoluţia elicopterului şi evenimentele petrecute din 
momentul apropierii sale de municipiul Alba-lulia, martorul Costea 
Gheorghe declară: "După mine era în jur de opt fără un sfert seara. 
Elicopterul venea dinspre Mureş, de dinspre Piclisa. Zbura destul de jos. 
Nu se vedea fizic pentru că era întuneric deja. 


Dar după zgomot m-am orientat pe unde a venit. Apoi s-au auzit nişte 
împuşcături şi după aceea s-a auzit o explozie. (De la împuşcături până la 
explozie n.n.)... Păi să ştiţi că nu a trecut prea mult, fiindcă împuşcăturile 
au început în zona unde sunt rezervoarele de apă, acolo sus la schit. S-a 
tras numai foc cu foc, deci împuşcăturile nu erau de mitralieră sau AKM, 
a fost puşcă... Ei au zburat din acel moment până deasupra viilor, deci 
până aproape să coboare la depozit şi acolo s-au auzit iarăşi împuşcături. 
Acolo s-a auzit într-adevăr şi foc automat şi imediat a fost explozia". 

în timpul exploziei elicopterului şi muniției cu care acesta era armat, 
cpt. Bărăştean Silviu, crezând că subunitatea pe care o comandă este 
atacată terestru şi aerian, a solicitat sprijin conducerii U.M. 01033D. Faţă 
de cele raportate, de la această unitate, precum şi de la U.M. 01653 s-a 
trimis câte un pluton de militari care să intervină în apărarea subunităţii 
sus menţionate, dar nefiind necesar, întrucât exploziile încetaseră, după o 
sumară informare asupra celor întâmplate, au revenit în cazărmi. 

A doua zi dimineaţa o grupă de 3 militari condusă de serg.maj. Jeler 
Eugen s-a deplasat la faţa locului unde a constatat existenţa epavei 
elicopterului şi a unor cadavre ce au suferit arsuri de diversa grade, 
precum şi armament şi muniţie de infanterie. De asemenea, s-au găsit 
documente de zbor şi personale pe numele Tudor Nicolae şi Mihalea 
Velicu. 

La orele 15,00 din dispoziţia Consiliului Judeţean Alba al Frontului 
Salvării Naţionale, la locul accidentului s-au deplasai cadre ale 
procuraturii judeţene, din UM 01033D şi de la laboratorul de medicină 
legală, care după o cercetare sumară având în vederi lăsarea întunericului 
au procedat la ridicarea şi transportarea celoi cinci cadavre la morga 
spitalului judeţean. Trei dintre cadavn având arsuri pe tot corpul, erau 
situate grupat pe o distanţă între A \ 25 m faţă de focarul incendiului. Unul 
purta îmbrăcăminte de pilol şi asupra sa s-a găsit un portact cu mai multe 
documente de idenll tate pe numele de Tudor Nicolae, o legitimaţie de 
serviciu, unu iii acces general şi una de intrare la o bază de agrement pe 
numi li 


gen.mr. Mihalea Velicu Iordan. Totodată s-a găsit un bilet de avion pe 
numele Negrilă care pe verso avea înscrisul "acest bilet a fost folosit 
pentru legitimare de cătte gen. Nuță Constantin”. Alte două cadavre se 
aflau în focarul incendiului, carbonizate. 

Cercetarea complexă s-a efectuat în zilele de 25, 26 şi 27.12. 1989 de o 
comisie prezidată de col. Budiaci Mircea, locţiitorul pentru zbor la 
Comandamentul Aviației Militare. Constatările făcute cu această ocazie 
au fost consemnate într-un proces verbal. Totodată, parte a acestui act este 
şi inventarul cu documentele, armamentul şi obiectele ridicate de la locul 
catastrofei. 

în timpul cercetării statice şi dinamice s-a stabilit că "în zona în care s- 
a produs impactul cu solul exista o plantație de vie pe spalieri de beton 
armat, pe un platou cu panta dulce. Folosind direcția de zbor a 
elicopterului, anterior, acesta a survolat pe dis-lanţa de vedere, zone de 
relief concreţionate şi mai înalte, precum şi o reţea de înaltă tensiune. 
Primul spalier cu care a luat contact aparatul purta o dislocare de beton în 
partea superioară pe o lungime de 20 m. în continuare pe o distanţă de 40 
m şi o lăţime de 5 m, aracii şi sârmele de fixare a viei erau rupţi şi culcaţi 
la pământ. Urmează un drum de ţară lat de 3 m care traversează naicctul 
elicopterului în unghi de 75 grade şi pe care s-au identi-fii at trei urme de 
înfundare în sol. în continuare pe o distanţă de 50 m continua traiectul de 
deplasare a elicopterului cu spalieri rupți pe o lățime variabilă de 25-30 m. 
Pe acest traseu au fost : i .ite multiple fragmente de pale de la elicea 
principală, partea lie jos a jambelor, uşa cabină faţă stânga (largată), uşă 
cargou dreapta etc". Fragmente multiple din diferite părţi ale elicopterui vi 
s-au găsit împrăştiate pe o suprafaţă de 70-90 m. în focarul Im endiului 
printre altele s-au găsit 25 tuburi de calibrul 12.7 mm u ii capsele percutate 
şi nu s-au constatat urme de arderi ce ar fi provocate de revărsarea 
petrolului din rezervoare şi miros de pi Hol ars în zonă. 

Totodată, "la ridicarea epavei s-a găsit o parte de capitonaj, for- 
... din straturi suprapuse de țesătură din fibră de sticlă folosit la 
izolarea rezervoarelor de combustibil ale elicopterului, ce poartă mai 
multe urme specifice proiectilelor trase. Pânza are o suprafaţă de 
aproximativ 40/40 cm şi are 8 găuri de proiectil cu diametrul variabil între 
6 şi 12 cm. De asemenea, pe un carenaj de fibră de sticlă ce constituie 
partea superioară orizontală a tabloului de bord, s-au găsit patru găuri 
certe de proiectil cu diametrul întte 10-14 cm. Carenajul are dimensiunea 
de 55/25 cm... Se apreciază că gloanţele au pătruns de jos în sus şi 
dinainte spre înapoi la un unghi de incidenţă de 75 grade”. 

Din rapoartele medico-legale rezultă că moartea membrilor 
echipajului, respectiv Tudor Nicolae, Moţica Victor şi Galaftion Nicolae, 
a fost violentă şi s-a datorat unor politraumatisme produse prin lovirea de 
corpuri dure în momentul căderii de la înălțime şi prin acţiunea flăcărilor 
în condiţiile unui accident aviatic. 

Referitor la celelalte două cadavre s-a concluzionat că "Examinarea s-a 
efectuat asupra unor rămăşiţe umane, constatându-se carbonizare totală cu 
dispariţia ţesuturilor moi, fragmentări şi desprinderi de membre, la unul 
din ele menţinându-se unele amănunte scheletice pe care s-a putut baza 
operaţiunea de identificare”. 

Identificarea celor două cadavre carbonizate s-a făcut pe bază de 
constatări tehnico-ştiințifice executate de organe specializate şi pe 
recunoaşteri de bunuri şi obiecte personale găsite la locul accidentului, 
stabilindu-se în mod cert că aparţin foştilor generali Nuță Constantin şi 
Mihalea Velicu. 

Astfel, cadavrele carbonizate au grupa sanguină AB IV, corespunzător 
grupei sanguine aparținând fostului gen.It. Nuță Constantin, şi respectiv A 
II, identică celei avute de fostul gen. mr. Mihalea Velicu. 

Fragmentul osos reprezentând osul gros al braţului drept recollai de la 
unul din cadavre aparţine lui Nuță Constantin, identificare! fiind făcută 
prin compararea radiografiei căluşului format Ol urmare a vindecării 
fracturii suferite de acesta în anul 1981 într un accident de circulaţie şi 

radiografiile zonei de fractură efectuate imediat după accidentul 
menţionat. 


Lucrările dentare din metal galben existente pe maxilarele superior şi 
inferior, ridicate de la unul din cadavre, aparțin gen. Nuță Constantin. 

Fragmentul de părți moi prelevat din regiunea umărului drept al unuia 
din cadavre conţine un lipom (masă de grăsime) care deforma regiunea 
respectivă, aşa cum avea gen. Mihalea Velicu. 

Verigheta din metal galben având în interior gravat "Nela 03.12.1963" 
aparţine fostului gen. Mihalea Velicu. Ceasul de formă dreptunghiulară cu 
zale metalice aparţine de asemenea gen. Mihalea Velicu, fiind cumpărat 
în luna septembrie 1989 de la Moscova cu prilejul unei vizite făcute în 
URSS. Pantoful de culoare neagră, tip papuc aparține gen. Mihalea 
Velicu, fiind recunoscut de fostul său şef de cabinet. 

Cercetările pentru stabilirea cauzelor determinante ale evenimentului 
de zbor au fost întreprinse de procurori din Direcţia Procuraturilor 
Militare şi specialişti din Comandamentul Aviației Militare care au 
concluzionat următoarele: 

- elicopterul IAR-330 nr 72 evolua la înălțime mică cu viteza de 
aproximativ 280 km/oră; 

- din datele cunoscute, se poate aprecia că elicopterul a fost lovit dintr-o 
singură direcţie - din faţă către înapoi - de la sol, de jos în sus, sub un 
unghi de incidenţă de aproximativ 75 grade. 

Proiectilele trase au afectat instalațiile de combustibil, hidraulice şi de 
comandă ale elicopterului. Datorită gradului ridicat de distrugere a 
aparatului nu se poate stabili cu certitudine care din cele 12 lovituri de 
proiectil identificate au putut provoca avarierea gravă şi respectiv căderea 
lui. Lovirea elicopterului de către proiectile a obligat elicopterul să 
aterizeze de urgenţă, pe timp de noapte în teren necunoscut, impropriu 
manevrei, fapt ce a dus la distrugerea mecanică la impactul cu solul şi la 
incendierea acestuia. 

Din elementele cercetate nu s-a desprins concluzia că a existat o 
explozie în aer, probabil aceasta a avut loc după impactul Cu solul, apoi 
datorită incendiului, parte din muniţia de la bordul elicopterului a 
explodat. 


Având în vedere cantitatea de combustibil cu care a fost alimentat, 
viteza şi distanţa de zbor parcursă, în rezervoarele elicopterului se puteau 
găsi aproximativ 1000 litri în momentul impactului cu solul. însă trebuie 
avut în vedere că parte din proiectile au perforat rezervoarele de 
combustibil, ceea ce a determinat diminuarea apreciabilă a cantității de 
1000 litri combustibil (vezi adresa nr. S/ASI855 din 12.12.1991 a 
Comandamentului Aviației Militare). 

Se mai apreciază că din punct de vedere tehnic avaria provocată de 
proiectilele trase nu a condus la căderea imediată a elicopterului. Din 
momentul lovirii, aparatul a parcurs o distanţă de 18-20 km în timp de 4-5 
minute. 

Datele care au determinat concluzia că asupra elicopterului s-a tras în 
zona localităţii Blandiana au fost cele rezultate din traiectul de zbor urmat 
minute din momentul avarierii. 

Această ultimă precizare, aşa cum este exprimată, este rezultanta 
coroborării constatărilor expertizei tehnice cu datele concrete ale 
cercetărilor efectuate pe traseul de zbor al elicopterului care confirmă 
faptul că asupra aparatului nu s-a executat foc de armă decât în zona 
bazinelor de apă potabilă şi UM 01()33D-Alba-lulia, situate în partea de 
nord a municipiului Alba-Iulia. 

Mai este afirmată de unii martori posibilitatea ca echipajul eli- 
copterului să fi executat foc cu armamentul de bord spre sol, însă din 

cercetările efectuate nu rezultă acest lucru. Astfel, din cele relatate de 
şeful statului major al regimentului de elicoptere Sibiu, echipajul, potrivit 
misiunii primite, "nu avea voie să execute nici un fel de altă misiune, 
decât de fransport. Nici să riposteze la un eventual atac”. 

Faptul că la locul accidentului au fost găsite 25 tuburi de cartuşe, 
calibrul 12,7 mm percutate, se explică prin aceea că, datorită urgenţei, la 
anuare în sacul recuperator al mitralierei din partea stângă a elicopterului 
au mai rămas 30 tuburi trase cu ocazia misiunii anterioare, aspect 
confirmat prin actul tehnic întocmit şi cele declarate de ofiţerul care a 
efectuat alimentarea cu muniţie. 


Analizând documentele de cercetare, constatare şi investigare se 
desprinde concluzia că asupra elicopterului a executat foc santinela aflată 
în postul 2 de pază al U.M.01033D, respectiv soldatul Stoica Ion, care 
însă în discuţiile purtate nu recunoaşte acest fapt. Dacă se consideră 
necesar, organele judiciare interesate în acest caz urmează să continue 
cercetările cu privire la militarul în cauză. Cred însă că acestuia nu i se 
poate reţine în sarcină vreo vină, întrucât încă din cursul dimineţii zilei de 
23.12.1989 se vehicula zvonul că unităţile militare vor fi atacate de 
elicoptere "teroriste"; în municipiul Alba-Iulia se ttăgea cu armament de 
diferite calibre, iar de la comandantul subunităţii se primise consemnul să 
se tragă fără somaţie "în tot ce se apropie la 50 de metri de gard”. 

Un factor favorizam al producem acestui accident aerian îl constituie 
faptul că cei angajaţi în conducerea şi coordonarea misiunii nu au stabilit 
un traseu fix de evoluţie a elicopterului, înştiinţarea tuturor unităţilor 
militare ce urmau a fi survolate de elicopter, iar comandantul aeronavei a 
zburat pe o rută deviată în zona municipiului Alba-Iulia. 

Totodată considerăm că în mod greşit i s-a ordonat pilotului să zboare 
pe timp de noapte fără lumini de semnalizare şi legătura radio în limita 
strictului necesar, deci fără posibilitatea de a fi identificat de la sol, mai 
ales că evenimentele din acea perioadă se precipitau şi, aşa cum am 
menţionat, se răspândise zvonul că unitățile militare sunt atacate de 
elicoptere inamice. Nu mai vorbesc de graba celor din conducerea 
M.Ap.N-ului. 

La baza întocmirii acestei lucrări au stat: 

- Dosarul nr. 518/P/1989 al Direcţiei Procuraturilor Militare; 

- Raportul C.Av.M. nr. S/Av.999/05.04.1990; 

- Raportul C.Av.M. nr. S/Av. 2029/05.07.90; 

- Documentarul C.Av.M. nr. $/1091/R/19.07.1991; 

- Jurnalul acţiunilor de luptă al R.58 el., anexa la documentul nr. S/Av. 
1224/02.05.1991; 

- Adresa C.Av.M. nr. S/As 1855/12.12.1991, precum şi activitatea 
practică de investigare în teren desfăşurată de Comisia din prima 
legislatură, pe care am avut cinstea să o conduc. 


în completare adaug următorul document: PROCES VERBAL DE 
CERCETARE LA FAȚA LOCULUI 

încheiat, azi 27.12.1989 la Alba-lulia, cu ocazia cercetării locului 
faptei privind catastrofa de aviaţie ce a avut loc la data de 23.12.1989. 

Cercetarea s-a efectuat, în perioada 24.12.1989-27.12.1989, de către o 
comisie instituită în baza ordinului ministrului Apărării Naţionale, 
compusă din: 

1. Colonel de justiţie Scărlătoiu Grigore - procuror militar în cadrul 
Direcţiei Procuraturilor Militare Bucureşti. 

2. Colonel aviație Budiaci Mircea - locţiitorul pentru zbor al 
comandantului Aviației militare. 

3. Colonel ing. aviaţie Iliuţă Gheorghe, din comandamentul Aviației 
militare. 

4. Colonel de justiție Domşa Tit Liviu - şeful Procuraturii Militare 
Cluj. 

5. Colonel Stoian Alexandru - comandantul C.M.J. Alba. 

6. Colonel Sărăţean Gavril - consilier juridic principal al garni- 
zoanei Cluj. 

7. Şulea Mircea - procuror şef adjunct la Procuratura Judeţeană Alba 

8. Mr. Stoica Ilie - şeful artileriei din U.M.01033 Alba-Iulia. 

9. Lt.maj.ing. aviaţie Carasca Eugen - inginer şefia U.M. 01989 
Sibiu. 

10. Lt.maj. Roşea Stelian - pilot la U.M. 01989 Sibiu. 

Obiectul cercetaţii: catastrofa aeriană produsă prin impactul cu 
solul a elicopterului IAR-330 nr. 72 aparţinând U.M. 01989 Sibiu, la 
23.12.1989, orele - aproximativ 20,00 - la 1 km N-V de Alba-lulia şi circa 
700 m de un depozit al U.M. 01033 Alba-lulia, în locul numit "Fata vii”, 
soldat cu pierderi omeneşti. 

în data de 23.12.1989, în jurul orelor 19,45, militari observatori şi 
santinele de la depozitul menţionat au sesizat zgomot specific eli- 
copterelor în zbor şi la scurt interval au auzit o explozie puternică însoțită 
de flăcări şi apoi alte explozii la sol şi în aer în direcţia locului unde a 
căzut elicopterul. 


După încetarea exploziilor la aproximativ 1 oră a fost trimisă o patrulă 
de recunoaştere care, de la distanţă, a stabilit existenţa unui elicopter 
prăbuşit ia sol, care încă mai avea puncte de ardere şi fără să intre în zona 
apropiată s-a reîntors, raportând constatarea. 

In dimineaţa zilei de 24.12.1989, o nouă grupă de militari, condusă de 
cpt. Bărăştean Silviu, s-a deplasat la faţa locului şi, la lumina zilei, a 
constatat existența epavei elicopterului şi a unor cadavre ce au suferit 
arsuri de diverse grade, răspândite pe o rază de 17 m, precum şi armament 
şi muniţie de infanterie. Cu această ocazie, grupa de militari a ridicat de la 
faţa locului două pistoale mitraliere cu patru încărcătoare şi două pistolete 
"Carpați", calibrul 7,65 mm şi patru încărcătoare pentru acestea. De 
asemenea, au mai ridicat muniţia de mifralieră calibru 12,7 mm 
neexplodată, un tun de bord calibru 23 mm care se detaşase de la structură 
şi mai multe hărți şi înscrisuri aflate într-un porthart negru şi un plic 
mapă, neatinse de incendiu. S-a asigurat paza militară din partea U.M. 
01033 Alba-Iulia. 

La orele 15,00 (24.12.1989), din dispoziţia Consiliului Judeţean Alba 
al Frontului Salvării Naţionale, s-au deplasat la locul accidentului 
organele Procuraturii Judeţene Alba - procuror şef adjunct Mircea Şulea - 
însoţit de mr. Stoica Ilie din partea U.M. 01033 Alba-lulia, care după o 
cercetare sumară, având în vedere lăsarea întunericului, au procedat la 
ridicarea cadavrelor găsite la faţa locului. Astfel, au fost ridicate trei 
cadavre purtând arsuri întinse pe tot corpul, situate grupat pe o distanţă de 
4 m şi de 25 m faţă de locul unde a fost focarul incendiului. S-au găsit şi 
ridicat încă două cadavre aflate în focarul incendiului, care erau 
carbonizate, păstrându-se doar craniul şi parte din bust. Toate cele cinci 
cadavre au fost transportate la morga Spitalului Judeţean Alba, în vederea 
autopsiei. La ridicarea cadavrelor şi examinarea lor la faţa locului au 
participat şi medicii legişti ce încadrează Laboratorul judeţean Alba de 
medicină legală. Unul din grupul celor trei cadavre găsite grupat, mai 
puţin afectat de incendiu, purta îmbrăcăminte specifică de pilot pentru 
timp de iarnă. Asupra acestuia s-a găsit un portact, conţinând buletin de 
identitate, legitimaţie de serviciu, legitimaţie medicală, permis de intrare, 
certificat de naştere - toate pe numele Tudor Nicolae, precum şi o 
legitimaţie de serviciu, o legitimaţie de acces general şi legitimaţie de 
intrare în Baza de agrement "Izvorani", toate pe numele gen.mr. Mihalea 
Velicu lordan. Tot asupra lui s-a găsit un bilet de avion pe numele 

Negrilă, care pe verso purta înscrisul "acest bilet a fost folosit pentru 
legitimare de către gen. Nuță Constantin", un portchei din piele cu diverse 
chei şi un sigiliu metalic personal nr. 76-856. 

Cercetarea a continuat în ziua de 25, 26 şi 27.12.1989, de către 
comisia completă. 

Cu această ocazie s-au constatat următoarele: 

In zona în care s-a produs impactul cu solul exista o plantație de vie pe 
spalier de beton armat, pe un platou cu o pantă dulce. Folosind direcţia de 
zbor a elicopterului, anterior, acesta a survolat pe distanţa de vedere zone 
de relief concreţionate şi mai înalte, precum şi o reţea de înaltă tensiune. 
Primul spalier cu care a luat contact aparatul purta o dislocare de beton în 
partea superioară, pe o lungime de 2 cm, în continuare, pe o distanţă de 40 
m şi o lățime de 5 m aracii şi sârmele de fixare a viei erau rupţi şi culcaţi 
la pământ. Urmează un drum de ţară, lat de 3 m, care traversează traiectul 
elicopterului în unghi de 75 grade şi pe care s-au identificat trei urme de 
înfundare în sol, ce se presupune că au fost lăsate de elicea anticuplu. In 
continuare, pe o distanță de 50 m continua traiectul de deplasare a 
elicopterului cu spalieri rupți, pe o lăţime variabilă între 25-30 m. Pe acest 
traseu au fost găsite multiple fragmente de pale de la elicea principală, 
partea de jos a jambelor elicopterului, uşa cabină față stânga (largată), uşa 
cargou dreapta, rotorul anticuplu împreună cu cutia de transmisie spate, 
fragmente de capote şi carenaje. 

La capătul traseului s-au găsit grinda de coadă aşezată perpendicular 
pe direcţia de zbor şi planşeul mecanic cu motoarele, cutia de transmisie 
principală şi capul motorului principal rotite cu aproximativ 150 grade 
față de direcţia de zbor şi înclinate spre dreapta. Tot în această zonă de 
centru a incendiului, s-au găsit şi acroşajele exterioare de armament cu 
câte două blocuri de proiectile reactive pe fiecare parte contorsionate, 
parte din acestea explodate în lăcaşuri. Fuselajul, mai puţin grinda de 
coadă, a ars în întregime. 

La locul accidentului s-au mai găsit în focarul de incendiu un tun NR- 
23, două mitraliere de calibru 12,7 mm, împreună cu suporturile de 
montaj care făceau parte din dotarea elicopterului, precum şi multiple 
cartuşe de 12,7 mm, în benzi şi dispersate, tuburi de 12,7 mm explodate 
din cauza temperaturii şi 25 tuburi de acelaşi calibru cu capsele percutate. 

Palele rotorului principal erau toate fixate corect la butucul rotorului, 
însă distruse din cauza contactului cu spalierii şi solul. Palele rotorului 
anticuplu, toate îndoite. Se menţionează că la fața locului s-au găsit, 
împrăştiate pe o suprafaţă cu diametrul de 70-90 m, fragmente multiple 
din diferite părţi ale elicopterului. De asemenea, s-a constatat că în jurul 
focarului incendiului nu s-au găsit urme de arderi ce ar fi putut fi 
provocate de revărsarea petrolului din rezervoare şi lipsa mirosului 
petrolului ars în zonă. 

Trecându-se la cercetarea dinamică a locului accidentului, s-au găsit şi 
ridicat următoarele obiecte din zona focarului de incendiu şi imediata 
apropiere a cadavrelor carbonizate, numerotate în schiţă cu numerele 4 şi 
5: două broaşte (încuietori) ce puteau proveni de la servieta tip diplomat, 
butoni cămaşă, de formă rotundă, metalici, cu o adâncitură la mijloc, două 
forfecuţe pentru unghii, o legătură chei diverse şi sigiliul M.Ap.N. nr. 76- 
856, două catarame de metal, una verighetă din metal galben cu decor în 
steluțe, pe două planuri, iar în interior cu inscripția "Nela, 3.11.1963", una 
sticluţă cu capac metalic (metal uşor alb) cu inscripţia "Chanel nr. 5 Eau 
de toilette", deformată din cauza temperaturii, una sticluţă cu inscripţia 
"Eau de toilette - OPIUM", nedeformată, ce poartă un desen floral în 
relief şi un capac cu acelaşi desen din metal uşor, alb, un ceas cu brățară 
metalică în segmente de 1,5 mm tip electronic, cu arătătoare, distrus de 
incendiu, şi resturile metalice ale unei umbrele pliante, precum şi două 

sticluţe de culoare maro, uşor deformate din cauza incendiului (una este 
spartă şi conţine o substanță arsă carbonizată), două perechi cătuşe cu 
depunere de materie carbonizată. S-au mai găsit lângă cadavrul nr. 5 o 
broască cu 3 trepte de închidere, cu clema de închidere în poziţia a treia, 
specifică genţilor de voiaj, un mâner de tablă ataşat la un cadru metalic, 
toate cu deformări datorate incendiului. De asemenea, la ridicarea epavei 
s-a găsit o parte din capitonaj, format din straturi suprapuse de țesătură 
din fibră de sticlă, folosit la izolarea rezervoarelor de combustibil ale eli- 
copterelor, ce poartă mai multe urme specifice proiectilelor trase. Pânza 
are o suprafaţă aproximativă de 40/40 cm şi are 8 găuri de proiectil, cu 
diametru variabil între 6-12 mm. De asemenea, pe un carenaj de fibră de 
sticlă, ce constituia partea superioară orizontală a tabloului de bord, s-au 
găsit 4 găuri certe de proiectil de diametru între 10-14 mm. Carenajul are 
dimensiunea de 55/25 cm, iar reconstituind poziţia acestuia în elicopter la 
zbor orizontal, se apreciază că gloanţele au pătruns de jos în sus şi 
dinainte spre înapoi, la un unghi de incidenţă de aproximativ 75 grade. 

La faţa locului s-au executat fotografii judiciare, apoi la morgă s-au 
fotografiat cadavrele şi s-a întocmit schiţa locului faptei, toate fiind anexe 
la procesul verbal. Filmele, procesele verbale, obiectele ridicate şi 
prezentul proces verbal sunt preluate de col. de justiţie Scărlătoiu Grigore, 
penttu continuarea cercetărilor. 

Drept pentru care am întocmit prezentul proces verbal în cinci 
exemplare. 


INVENTAR 
cu documentele, armamentul şi obiectele ridicate de la locul catastrofei 
elicopterului IAR-330 nr. 72, aparţinând U.M.01989 Sibiu I Documente: 
- un asamblaj hărți la scara 1:200.000, înregistrat la nr. 
0609/19.09.1988 (14 nomenclaturi); 
- un asamblaj hărți la scara 1:200.000, înregistrat la nr. 
0218/14.08.1988 (4 nomenclaturi); 


-un asamblaj hărți la scara 1:100.000, înregistrat la nr. 
0364/07.05.1984 (6 nomenclaturi); 

-un asamblaj hărți la scara 1:500.000, înregistrat la nr. 
0610/19.09.1988 (4 nomenclaturi); 

-un asamblaj hărți la scara 1:500.000, înregistrat la nr. S- 
473/13.06.1981 (4 nomenclaturi); 

- un asamblaj hărţi la scara 1:500.000, neînregistrat; 

- harta radio navigaţie a R.S.R. neînregistrată; 

- dosar cu cazuri speciale în zbor, neînregistrat, cu 19 file; 

- tăbliță cu indicative şi frecvențe (P.N.A), înregistrată la nr. 
8152/01.07.1988; 

- jurnale de bord (2 file) neînregistrate; 

- ordine de misiune, în număr de 11, completate cu echipaj, traiect, 
condiţii meteo, datate sau nedatate cu ştampila U.M. 01989 şi semnătura 
comandantului unității maior Dochinoiu; 

- formulare ordine de misiune în alb cu ştampila şi semnătura 
comandantului U.M. 01989, în număr de 14; 

-un carnet al instructorului de zbor Orza Valeriu, numerotat şi 
înregistrat, cu misiuni personale şi de serviciu, unele cu caracter secret; 

- un carneţel notițe, neînregistrat şi numerotat; 

- un asamblaj hărți la scara 1:200.000, înregistrat la nr. 0304/ 13.04.88 
arsă în urma accidentului de zbor (6 nomenclaturi). 

IL Obiecte: 

- legătură port chei cu 5 chei, din care una tip fişet, nr. 421 şi sigiliul 

metalic personal tip M.Ap.N. nr. 76-856; 

- legătură port chei cu 5 chei iale mari şi mici şi sigiliul metalic 
personal tip M.Ap.N. nr. 83-41; 

- 2 chei iale cu fluturaşi de lemn cu inscripţiile CA/TB; P.S.; 

- 2 perechi cătuşe fără serie. 


M. Acte de identitate şi legitimaţii 
- buletin de identitate seria D.S. nr. 060121 pe numele Tudor Nicolae; 


- certificat de naştere seria C. nr. 280429 pe numele Tudor Nicolae; 

- legitimaţie militară nr. 147185, emisă de U.M. 02580 Bucureşti, pe 
numele cpt. Tudor Nicolae; 

- permis de intrare în U.M. 01989 nr. 0155 pe numele cpt. Tudor 
Nicolae, vizat pe anul 1989; 

- legitimaţie medicală pe numele cpt. Tudor Nicolae; 

- port-vizit cu mai multe notițe, fotografii, abonamente transport auto 
etc. 


IV. Acte de identitate pentru identificarea persoanelor străine 
echipajului: 

- legitimaţie de serviciu nr. 0251 pe numele gen.mr. Mihalea Iordan 
Velicu, emisă la 09.06.1983 de U.M. 0106, cu ultima viză pe anul 1988; 

- permis A.G. nr. 214 pentru gen.mr. Mihalea Iordan Velicu, cu 
fotografia acestuia; 

- permis nr. 250 pe anul 1989, pentru gen.mr. Mihalea Iordan Velicu, 
de acces la baza de agrement Izvorani; 

- bilet de avion nr. 740560 pe numele de Negrilă, datat 22.12.1989 - 
T.S.R. 18.50, cu preţul de 327 lei, cu menţiunea pe verso "cu acest bilet 
de avion s-a legitimat gen.It. Nuță Vasile Constantin"; 

- proces verbal, încheiat la 23.12.1989 la U.M. 01719 Deva, de 
predare-primire între mr. Moldovan Petru şi mr. Tudor Nicolae, cu ocazia 
predării-primirii celor doi pasageri gen. lt. Nuță Vasile Constantin şi 
gen.mr. Mihalea Iordan Velicu, semnat la primire-predare, dar 
neştampilat. 


V. Obiecte personale: 
- una verighetă, un lănţişor cu medalion din metal galben, ridicate de 
la cadavrul mr. Tudor Nicolae şi numerotate pe bandă leucoplast cu nr. 1 ; 
- una verighetă din metal galben, notată pe bandă de leucoplast cu nr. 
3, ridicată de la cadavrul cpt. Moţica Victor; 

- una verighetă din metal galben, notată pe bandă de leucoplast cu nr. 
2, ridicată de la cadavrul M.M. Galaftion Nicolae; 

-suma de 309 lei, găsită în porthartul negru; 

- toc vinilin, cu creioane carioca şi pixuri de culori diferite; 

- un porthart de culoare neagră; 

- riglă de calcul tip NL-10 - una bucată; 

- 2 cărţi literatură beletristică; 

- 2 truse tip plic, cu obiecte de igienă personală; 

- un set cărți de joc, găsite asupra cadavrului mr. Tudor Nicolae; 

- una mapă vinilin cu 2 compartimente; VI. 
Armament, muniţie, aparatură 

- pistol model 1973, calibru 7,65 mm seria AK-5110; 

- pistol model 1974, calibru 7,65 mm, seria AG-5884; 

- cartuşe pistol 7,65 mm în număr de 21; 

- pistol mitralieră model 1971, calibru 7,62 mm cu pat rabatabil, seria 
D.H. nr. 0024; 

- pistol mitralieră model 1974, calibru 7,62 mm cu pat rabatabil, seria 
D.T. nr. 2523; 

- pauu încărcătoare pistol mitralieră cu 115 cartuşe; 

- 2 grenade defensive; 

- 280 cartuşe calibru 12,7 mm; 

Prezentul inventar face parte din procesul verbal de cercetare la faţa 
locului. 


Traiectul 
probabil de zbor al elicopterului IAR-330 H nr. 72 în ziua de 23.12.1989 

VICTIMELE REVOLUȚIEI — 
CAUZE, EFECTE, DIFICULTĂȚI 
ÎN ELUCIDARE, CONSIDERAȚII 

PERSONALE 


Aşa cum am mai spus o prezentare obiectivă a tuturor evenimentelor 
consumate în luna Decembrie 1989, pe timpul Revoluţiei, este deosebit de 
dificil de realizat, datorită multitudinii de aspecte ce fac obiectul analizei 
şi care conferă o mare complexitate evenimentelor. 

Noi toţi, cetăţeni participanţi la acţiunile din acele zile fierbinţi, am 
avut cu sinceritate reprezentarea, în anumite cazuri chiar denaturată 
(datorită presiunii psihice a momentului în majoritatea cazurilor dirijată 
cu dibăcie de un adversar invizibil), că aveam de luptat cu un inamic 
deosebit de bine instruit şi al cărui atac îl aşteptam din clipă în clipă. 
Sentimentul victoriei l-am avut târziu, după 25 decembrie 1989, când 
execuţia cuplului Ceauşescu şi trecerea Armatei de partea Revoluţiei au 
descurajat acțiunea internă,  antirevoluţionară şi cea externă, 
antiromânească. 

Intensul război psihologic la care a fost supusă populația se impune a 
fi luat în seamă ca un factor determinant pentru justificarea oricăror 
apariții de erori, confuzii, a unor greşeli de interpretare a unor evenimente 
care în marea majoritate a situațiilor au fost dorite şi care au avut ca efect 
importante pierderi de vieţi omeneşti şi pagube materiale. 

Sigur, este mult mai simplu de judecat acum unele greşeli comise în 
organizarea unui sistem de comunicaţii protejat, organizarea cooperării, a 
unui sistem de semnalizare care, cu siguranţă, ar fi putut evita unele 
confruntări între forţe ce acționau de aceeaşi parte a baricadei. Este 
deosebit de greu a culpabiliza, într-o asemenea situaţie, o persoană care a 
căzut victimă erorii şi care a tras sau a arestat o altă persoană având 
reprezentarea sinceră că se confruntă cu un adversar al Revoluţiei. Dacă 
însă această persoană avea obligaţia să adopte anumite măsuri potrivit 
legii sau regulamentelor, iar dintr-un motiv sau altul, aceste măsuri nu au 
fost adoptate, este posibilă angajarea răspunderii penale, civile sau 
administrative. Se întâmplă şi în războaie. 

Cercetarea evenimentelor derulate în acele zile prezintă o mare 
dificultate datorită faptului că investigaţiile nu s-au efectuat imediat şi la 
fața locului. Multe dintre persoanele reținute ca suspecte de acţiuni 
teroriste, predate la Armată şi ulterior la Miliție, fără a se întocmi note de 
relaţii sau altfel de act care, cel puţin teoretic, ar fi trebuit să se refere la 
împrejurările reţinerii, motivul pentru care au fost reţinute şi obiectele 
găsite asupra lor. 

O mare dificultate a constat în necunoaşterea circumstanțelor reale şi 
concrete în care victimele au fost ucise sau rănite. 

între cei 1104 morţi ai Revoluţiei sunt unii care au fost din partea 
cealaltă. Nu pot să nu dau un exemplu de responsabil de cârciumă rănit 
accidental în faţa localului pe care-l conducea şi care astăzi este erou- 
rănit al Revoluţiei. Dar astfel de cazuri nu pot, din păcate, fi evitate şi nu 
ele merită deocamdată atenţia noastră. Le amintesc în aceste rânduri doar 
ca semnal pentru obrăznicia acestor indivizi, care nu are limită. 


Totodată, trebuie remarcat şi faptul că organele de justiţie, puţin 
numeroase ca personal, s-au confruntat şi se confruntă cu o stare 
infracţională mult sporită, iar celelalte organe ce puteau contribui la 
clarificarea unor cazuri nu erau pregătite să facă faţă unor situaţii de 
excepţie sau nu funcționau de loc. 

Analizând statistic rezultă că numărul persoanelor decedate până la 
22.12.1989 a fost de 162, iar după această dată de 942, în total 1104. 
Numărul total al răniților a fost de 3321, din care 1107 până pe 
22.12.1989 şi 2245 după această dată. 


Din totalul persoanelor decedate, 214 şi respectiv 633 din cele rănite 
erau militari aparţinând M.Ap.N.(19%). 

Referitor la repartiția persoanelor decedate şi răniților, un număr mai 
mare se constată, în ordine descrescătoare, în municipiile Bucureşti şi 
Timişoara. în municipiul Bucureşti au decedat 49 persoane până la data 
de 22.12.1989 şi un număr de 515 după această dată; numărul răniților 
este de 599 persoane până la 22.12.1989 şi 1162 după această dată. 

în municipiul Timişoara, 73 persoane au decedat până la 22.12.1989 şi 
20 după această dată, numărul răniților fiind de 296 până la 22.12.1989 şi 
77 după această dată. 

Procuratura a înregistrat 2912 dosare din care a soluționat 1694, în 
special din municipiile Bucureşti, Braşov, Timişoara, Craiova, Constanţa. 

Din dosarele soluționate, 62 au primit soluţii prin rechizitoriu, 1309 
prin netrimiterea în judecată, 170 trecute în evidența autorilor 
neidentificaţi, 153 cu alte soluţii. 

Tot în această perioadă au fost reţinute 1873 persoane suspecte, din 
care 1024 militari şi 849 civili. 

O analiză a situaţiei victimelor ne conduce la concluzia că, în perioada 
de reprimare, până în 22.12.1989, au decedat 160 persoane din care 150 
prin împuşcare şi au fost rănite 1107 persoane, din care 497 prin 
împuşcare. 

Cel mai mare număr de persoane împuşcate, până la 22.12.1989, s-au 
înregistrat în municipiul Timişoara - 71 din totalul de 73 morţi - urmat de 
municipiul Bucureşti, cu 41 din 49 morţi, şi municipiul Cluj cu 26 
persoane. 

Cei mai mulți răniți au fost în municipiul Bucureşti: 599, din care 87 
prin împuşcare, în municipiul Timişoara, 296 persoane, din care 253 prin 
împuşcare, iar în municipiul Cluj, 58 persoane rănite. 

Au fost trimise în judecată penttu reprimarea demonstranţilor un 
număr de 121 persoane, din care 35 aparţinând aparatului central de partid 
şi de stat, 2 din aparatul local de partid, 77 cadre militare, din care 4 
M.Ap.N şi 73 M.I. De remarcat că deşi asupra unora s-a declarat 
pedeapsa privativă de libertate, până în prezent marea majoritate a celor 
condamnaţi au fost puşi în libertate. 

Putem aprecia că evenimentele din ţara noastră au cunoscut o anumită 
particularitate în sensul actelor violente la care s-a recurs pentru 
reprimarea demonstranţilor. Nu trebuie să uităm că un rol deosebit de 
important l-au avut imixtiunile dezinformative mascate ce s-au derulat din 
interior, dar şi din afara ţării. Trebuie să remarcăm şi excesul de zel în 
reprimarea manifestanţilor din partea unor ofiţeri şi subofiţeri M.I. şi 
M.Ap.N. şi cadre de partid. 

Nu putem încheia acest capitol fără a face o analiză a situaţiei în care 
s-a produs decesul sau rănirea unor persoane. în acest sens se poate stabili 
o anume clasificare: 


1. Erori provocate sau neprovocate - 160 cazuri: ucideri provocate din 
eroare în urma unor trageri care au avut loc ca reacție de ripostă la 
deschiderea focului de către persoane rămase neidentificate; victime ca 
urmare a nerespectării consemnelor santinelelor de către alte persoane; 
ucideri sau răniri în urma schimbului de focuri între unităţi sau militari 
datorate dezinformării sau stresului; pierderi de vieţi omeneşti generate pe 
fondul lipsei de cooperare sau al nerespectării itinerarelor de deplasare 
(exemplul cel mai concludent fiind cazul petrecut în dimineaţa zilei de 
22.12.1989 la aeroportul Otopeni). 

2. O altă grupare o formează evenimentele petrecute ca urmare a 
distorsiunilor de apreciere generate de bănuieli mai mult sau mai puţin 
legitime, care s-au tradus la rândul lor în erori de interpretare la adoptarea 
deciziilor şi deci la deschiderea focului - 65 de cazuri: bănuieli legitime 
generate de conduita suspectă a unor persoane; erori generate de lipsă de 
discernământ distorsionat prin frică, stres şi nesomn prelungit. 

3. Trageri executate asupra unor autoturisme sau persoane care nu s- 
au supus la somaţie. în această clasă intră şi tragerile efectuate asupra 
unor autoturisme din care s-a executat foc asupra apărătorilor - 140 
cazuri. 


4. Un element deosebit de important ce necesită a fi evidenţiat constă 
în deficienţe grave în organizarea cooperării, materializată în 
nerecunoaşterea între unităţi, necunoaşterea în detaliu a misiunilor de 
luptă, apariţia pe neaşteptate a unor forțe, lipsă de cooperare aer-sol şi sol- 
aer - 87 cazuri. 

5. Apariţia unor accidente aeriene, de mânuire a armamentului, ucideri 
întâmplate prin ricoşee sau trageri la întâmplare - 467 cazuri. 

6. Conduita suspectă a unor persoane, treceri prin locuri neper-mise, 
apariţia unor elemente suspecte asupra cărora s-a deschis foc - 86 cazuri. 

7. Activităţi cu caracter diversionist. Existenţa cu certitudine a 
elementelor diversioniste, observate de un însemnat număr de martori 
oculari. Aceste elemente diversionist-teroriste, dând dovadă de un înalt 
grad de pregătire, au reuşit să evite capturarea, sau dacă au fost capturate 
printre suspecți, prin neîntocmirea actelor de acuzare sau de motivare a 
reţinerii lor, organele de cercetare au fost lipsite de elementele 
doveditoare ale acţiunilor lor teroriste. 

Existenţa acestor elemente este recunoscută şi de organele 
Procuraturii, care consideră că acţiunea lor a fost urmată de producerea 
directă sau indirectă de victime - cel puţin 64 cazuri. 

De remarcat că sunt multe cazuri în care nu s-au clarificat 
împrejurările producerii evenimentelor şi pot fi clasate în categoria "autori 
neidentificaţi”. 

Existenţa unor grupuri mari de oameni antrenați în mişcări de stradă, 
spontane, parţial înarmaţi, care se mişcau fără a cunoaşte aliniamentele de 
apărare ale forţelor de ordine, care din dorinţa de a ajuta Revoluţia se 
deplasau fără legături între ele, fără a cunoaşte misiunea unora sau a 
altora, a constituit principalul motiv al apariţiei unor incidente soldate cu 
pierderi de vieţi omeneşti. Este greu de clarificat care cetățean, din ce 
dispozitiv, a executat foc, fiindcă în acea perioadă nimeni nu a întreprins 
măsuri de cercetare la faţa locului. Deşi nu mă pot substitui justiţiei, 
sociologilor, istoricilor, economiştilor, politologilor, totuşi vreau să 
materializez câteva concluzii cu privire la posibilitatea producerii de 
victime în acţiunile revoluţionare din Decembrie 1989. 


Una din cauzele principale constă în vasta diversiune dezlănţuită în 
acea perioadă, cu efecte directe şi imediate asupra unităţilor militare, 
având în vedere că Armata se găsea în "alarmă de luptă”. 

După fuga lui Ceauşescu, parte din populaţie s-a înarmat, scontând pe 
o anumită reacţie din partea aparatului de constrângere al statului şi a 
camarilei ce reprezenta vechiul sistem şi care ar fi urmărit înăbuşirea în 
sânge a Revoluţiei. 

în aceste circumstanţe, în întâmpinarea valului de entuziasm popular a 
venit diversiunea (acţiunile de război psihologic şi electronic) atât cea 
conştientă, şi anume dirijată în mod ocult, care a prefigurat imaginea unui 
potenţial adversar, amplificată şi de mass-media internă şi internațională, 
cât şi cea subconştientă, pseudodiversiunea, care constituie rezultatul 
răspândirii unor zvonuri în masa populaţiei, altele decât cele dirijate 
anume şi pe care mulțimea şi le-a însuşit cu deosebită uşurinţă. Dovadă 
este faptul că populaţia le transmitea pe toate căile unităților militare. 

O altă cauză constă în înarmarea, uneori fără discernământ a 
populaţiei. în această mişcare haotică lucrurile au putut fi cu uşurinţă 
scăpate de sub control, provocând hărţuieli şi conflicte de aceeaşi parte a 
baricadei. 

Vărsări de sânge s-au produs pe fondul reacţiilor individuale, greu de 
controlat. Unele datorate nepriceperii, a uşurinței, dar şi mai grav pe 
fondul lipsei de discernământ şi maturitate, precum şi a unor dorinţe 
acerbe de răzbunare manifestate de unele elemente ce au fost sancţionate 
de vechiul regim. 

Avem convingerea că o atare situaţie a fost abil sesizată şi speculată 
de elemente diversioniste străine şi autohtone. De aceea, nu greşim dacă 
afirmăm că acţiunile de război psihologic şi radioelec-tronic, cele de 
intoxicare a populaţiei s-au constituit într-un factor cheie, care a generat o 
parte din dezastrele ce au urmat. 

După moartea generalului Milea Vasile, golul de putere şi de 

comandă a determinat polarizarea Armatei în jurul mai multor centre de 
comandă, unele îndreptăţite, altele nu. Aceasta a constituit o altă cauză 
importantă care a făcut posibilă producerea unor evenimente soldate cu 
pierderi de vieți omeneşti şi pagube materiale. Dar între acţiunile 
revoluţionare desfăşurate de o mare parte a populaţiei ce dorea lichidarea 
regimului totalitar comunist şi înlăturarea de la conducerea statului a 
clanului ceauşist, au existat şi elemente răuvoitoare, care au recurs la 
acţiuni distructive asupra sediilor unor organe de stat, asupra Miliţiilor, 
Securităţii, producând victime omeneşti şi sustrăgând importante bunuri 
materiale. Avem exemple de acțiuni violente, îndreptate contra unităților 
M.Ap.N., ale M.I., dar şi acţiuni îndreptate împotriva unor cadre militare 
şi a familiilor acestora. Nu pot să nu amintesc atrocitățile nejustificate 
îndreptate împotriva unor milițieni în peste 80 de localităţi, dar în special 
în oraşele Cugir, Tg. Secuiesc, Caransebeş, în judeţul Harghita şi în alte 
localităţi. Acestea amintesc de revoluţia ungară anticomunistă din 1956. 

Avem dovezi că pe teritoriul României se aflau grupuri profesioniste 
de cercetare-diversiune şi terorism. Au acţionat unele dintre acestea în 
favoarea lui Ceauşescu? Este posibil. împuşcarea unor cetăţeni în cartiere 
liniştite, în care nu erau evenimente, sunt semnale clare ale luptei teroriste 
care urmăreau înspăimântarea populaţiei, derută şi panică. Este de 
asemenea cât se poate de clar că au existat şi terorişti autohtoni, organizaţi 
şi pregătiți pentru astfel de acţiuni. Rămâne de neînțeles ordinul 
Procuraturii Militare de neautopsiere a cadavrelor la Timişoara şi la 
Bucureşti (24.12.1989), fapt ce a îngreunat cercetările. 


IX 


UNELE CONCLUZII PRIVIND 
ACȚIUNILE REVOLUȚIONARE 
DIN DECEMBRIE 1989 


Din analiza opiniilor exprimate în mass-media, sunt vehiculate patru 
variante privind acţiunile revoluţionare din Decembrie 1989. 

Varianta I: Pregătirea, organizarea şi îndeplinirea acţiunilor revo- 
luţionare din Decembrie 1989 au fost realizate de forţe interne, cu avizul 
favorabil al U.R.S.S., fără alt amestec străin şi având aspectul unei 
rebeliuni ce urmărea înlăturarea lui Ceauşescu printr-o lovitură de stat şi 
păstrarea integrală a structurilor comuniste. Se urmărea realizarea în 
România a unui socialism cu faţă umană, prin aplicarea principiilor 
"perestroika". 

In cadrul acestei variante sunt excluse intervenţiile şi rolul jucat de 
organele de informaţii occidentale (americane, maghiare etc.), precum şi 
aportul de forţe diversioniste străine introduse în ţară pe diferite căi. 
Evident, această opinie este impusă din afară şi permite celor care o susţin 
să absolve în mare măsură intervenţia sovietică şi maghiară. 

în această versiune, teroriștii ar fi membri ai Securităţii sau ai unor 
unități speciale M.Ap.N., şi care, deliberat, au tras în mulţime creând o 
diversiune care să permită preluarea puterii de către un anumit grup. 
Versiunea urmăreşte incriminarea personalităţilor care, imediat după 
22.12., au preluat puterea: Ion FEiescu, Petre Roman, generalul 
Militaru, generalul Stănculescu, D. Mazilu, S. Brucan, V. Măguneanu 
şi alții. 

Această variantă respinge ideea de revoluţie, iar o versiune a acesteia 
neagă existența teroriştilor, aruncând întreaga vină pe lipsa de 
profesionalism a Armatei. Este o părere încurajată şi de Occident, care 
consideră că Revoluţia noastră a fost "cea mai mare minciună a 
secolului". Varianta este susținută şi de o parte a oamenilor politici care 
nu au participat la Revoluţie, precum şi de comuniştii care nu au reuşit să 
preia puterea, între orele 12.30 şi 18.35, în ziua de 22.12.1989, precum şi 
de unii intelectuali, în prezent oameni politici, care nu au avut curajul să 
iasă în stradă în Decembrie 1989. 

Varianta a JJ-a: Rolul principal, determinant, ar reveni serviciilor de 
informaţii americane, care au conlucrat cu cele sovietice, maghiare, 
olandeze, franceze etc., precum şi acoliților din interior care urmăreau 
înlăturarea clanului Ceauşescu, instaurarea capitalismului în România, 
precum şi ruperea Transilvaniei din trupul ţării. Această variantă a fost 
vehiculată de Ceauşescu şi susţinută actualmente de o parte a fostei 
Securităţi, care justifică deschiderea focului prin folosirea trupelor D.I.A. 
ale M.Ap.N., împotriva propriei armate, ca o încercare de a deculpabiliza 
Armata pentru acţiunile întreprinse până la 22.12.1989, orele 12.06, care 
marchează fuga lui Ceauşescu. Este acuzată Armata de lipsă de 
profesionalism şi chiar de o anumită fidelitate arătată dictatorului, cât şi 
de morţii căzuţi între 22 şi 28 decembrie 1989. Unii partizani ai acestei 
variante susțin că diversiunea radioelec-tronică ar fi fost provocată de 

unităţi speciale ale Armatei dotate cu această tehnică sau, pur şi simplu, 
că ar fi o invenţie a militarilor. 

Tot această versiune acuză Armata pentru dezarmarea Securităţii şi 
arestarea comandantului D.S.S., generalul Vlad Iulian, precum şi faptul 
că anumiţi comandanţi ai M.Ap.N.-ului (generalul Militaru) ar fi agenţi 
K.G.B. Majoritatea publicaţiilor apărute şi sponsorizate de firme care au 
aparţinut Securităţii susţin această variantă. 

Varianta a Iii-a: De data aceasta, în organizarea, conducerea şi 
desfăşurarea Revoluţiei, rolul principal l-au jucat forţele politice interne, 
conduse de personalități importante ale vieţii politice şi economice 
actuale. Se confirmă amestecul extern precum şi cel al iredentismului 
intern. Aspectele negative înregistrate înainte şi după 22 decembrie sunt 
puse în sarcina Securităţii, recunoscându-se doar unele greşeli apărute în 
conducerea operaţiunilor M.Ap.N. 

Acţiunile teroriste au fost executate de o parte de Direcţiile a I-a şi a 
V-a, precum şi de unii membri ai USLA sau echipe combinate, acționând 
pe baza unui plan bine stabilit şi întocmit de Securitate. O parte a acestui 
plan s-a declanşat automat prin situaţia de excepţie care s-a creat după 
orele 18,30 din ziua de 22 decembrie, nemaiputând fi oprită decât cu mari 
eforturi. Generalul Vlad a încercat să stopeze efectele aplicării acestui 
plan de care n-ar fi putut fi străin nici generalul Guşă, cei doi aflându-se 
în clădirea C.C.-ului şi acţionând împreună. 

Păstrarea radioului şi a televiziunii în funcţiune în zilele de 22-23.12. 
şi mai târziu vine să demonstreze şi să susţină această variantă, ca şi 
amestecul Securităţii care ţinea sub control tehnica acestei instituţii. 

Organele M.I., integrate în M.Ap.N. după 25.12.1989, i-au pus în 
libertate pe toţi suspecţii reţinuţi de revoluționari şi de Armată, iar apoi au 
fost predaţi organelor de Miliție. 

Organele Procuraturii influențate de D.S.S., cu care colaboraseră şi 
înainte de Revoluţie, au suspendat majoritatea dosarelor aflate în 
cercetare. în Decembrie 1989, au acţionat şi cadre ale Securităţii venite 
din străinătate şi care au părăsit țara după sau în timpul evenimentelor. 
Această variantă acordă un rol exagerat intervenţiei străine. 

Varianta a IV-a este mai degrabă o variantă readaptată care încearcă 
să împace Armata cu Securitatea şi care împreună devin victimele 
terorismului şi diversionismului străin. Este incriminat un grup format din 
agenţi străini ajutaţi direct de trupele speciale de cercetare, diversiune şi 
terorism ale K.G.B.-ului, M.O.S.A.D.-ului şi ale serviciilor speciale 
maghiare. Un rol deosebit de important 1-a avut de îndeplinit diversiunea 
psihologică şi radioelectronică. 

Deşi Revoluţia este recunoscută, susținătorii acestei variante consideră 
că ea a fost deturnată de către un grup pro-sovietic. 


Toate victimele de după 22.12., orele 18,30, s-ar datora unei diversiuni, 
care reuşeşte în final o "lovitură de stat" şi aduce la putere un regim 
comunist cu față umană, pro-sovietic. Această variantă aparţine unui grup 
de securişti literați, care privesc cu respect şi admiraţie realizările 
ceauşiste. (Nu le contest „naţionalismul", dar el este de tip ceauşist şi 
trădează fidelitate faţă de comunism). 

Varianta a V-a, apărută mai de curând (nov.-dec. '94) susţine 
inexistenţa teroriștilor. Această nouă versiune are un caracter pur politic, 
încercând să-l implice pe Ion Iliescu în vinovăția deschiderii focului după 
22.12., a ideii aberante că U'ăim încă într-o ţară comunistă şi totodată a-l 


face vinovat de „uciderea" nejustificată a lui Ceauşescu (!). Acestei noi 
formule i se aliază o parte a foştilor comunişti-ceauşişti, o parte a 
opoziţiei politice şi o parte a Securităţii revanşarde. Această teză îmi 
aduce aminte de sistemul ceauşist de idiotizare. După ei nu a fost 
Revoluţie, trăim mai prost într-un sistem comunist în care Iliescu I-a 
înlocuit pe Ceauşescu, iar în Decembrie 1989 ne-am omorât între noi ca 
idioții! Această variantă este îmbrăţişată şi de o parte a presei 
internaţionale angajate într-o acţiune de denigrare a României. 

Lupta pentru putere, refacerea unor structuri comuniste şi mai ales 
revenirea unor foşti activişti de partid în funcţii de conducere, nu mai 
vorbesc de o clasă de miliardari provenită din partid şi Securitate sunt 
realităţi care nu pot fi contestate alături de unele progrese spre o lume 
democrată. Dar tot ceea ce a intervenit după 1.01.1990 este o altă 
problemă, asupra căreia nu voi ezita la timpul potrivit să-mi expun 
părerea. 

Varianta a VI-a. Parchetul militar, într-un raport pe care ni l-a pus la 
dispoziţie, susține o variantă căreia îi voi acorda o mai marc atenţie, 
întrucât este susținută de specialişti foarte bine documentaţi şi cei mai 
competenţi. 

Original în acest raport este aspectul următor: organizarea unor echipe 
ale Securităţii care au incitat pe manifestanți la violenţe şi jafuri sau le-au 
făcut chiar ei, reuşind astfel să atragă din partea militarilor ieşiţi în stradă 
pentru „restabilirea ordinii" şi a populaţiei rămase în expectativă o reacție 
negativă şi hotărâtă. în ajutorul acestei teze aş cita câteva acţiuni în care 
ar fi putut exista o astfel de participare: Timişoara (17.12.1989); 
Bucureşti, după-amiaza şi noaptea de 21-22.12.1989; Cluj 21-22.12.1989. 

Scopul acestor acţiuni ar fi fost compromiterea oricărei revolte. Deţin 
în acest sens doar două declaraţii: a unui ofiţer din Târgpvişte care a 
reţinut un civil, ofițer de Securitate şi care a recunoscut că primise o astfel 
de misiune. Raportul Parchetului menţionează că Postelnicu ar fi 
recunoscut astfel de fapte. în această situaţie trebuie să admitem că aceiaşi 
ofiţeri înarmaţi, rămaşi fără conducere după 22.12.1989, puteau să 
continue acțiunile de diversiune. Dacă aceasta e părerea procurorilor, mă 
întreb de ce s-au oprit la mijlocul drumului? Poate că timpul va lămuri şi 
acest aspect. 

Menţionez că nici una din cele şase variante nu s-a înscris în realităţile 
faptice ale acelor zile, ele rămânând puncte de vedere subiective, dintre 
care, e adevărat, unele detalii s-au dovedit a fi reale. Existenţa acestor 
variante vine să demonstreze gradul de manipulare la care suntem încă 
supuşi din exterior. Totuşi, timpul va da dreptate unora sau altora. N-am 
spus istoria, pentru că de cele mai multe ori ea a fost folosită ca o armă 
ideologică şi propagandistică. 

Concepţia generală a acţiunilor din Decembrie 1989 se înscrie 
organic în mersul evenimentelor, specifice acelor zile, în zona centrală şi 
de sud-est ale Europei. Având la bază înţelegerea de la Malta, organele 
specializate de informaţii, contra-informaţii, spionaj ale ţărilor interesate 
în spaţiul românesc au trecut la elaborarea unui plan de acţiune asupra 
ţării noastre conceput integral, cu variante posibile. Stat socialist de 
mărime mijlocie, cu un potenţial economic şi militar însemnat, care deţine 
o zonă strategică în Balcani şi la gurile Dunării şi care, în plus, avea un 
important sistem de relaţii, unele chiar de prietenie, cu numeroase state de 
pe mapamond. De remarcat că datoria externă fusese achitată şi că se rea- 

lizaseră şi unele rezerve din care, cinstit vorbind, ne-am hrănit o bună 
bucată de timp, în criza economică de după Decembrie 1989. 


Occidentul anticomunist, în scopul distrugerii definitive a co- 
munismului totalitar, putea avea trei obiective principale în privința 
României: 

1. înlăturarea lui Ceauşescu de la putere; 

2. destabilizarea economică, socială, politică, morală şi militară 
a ţării şi, pe acest fond, 

3. dezmembrarea teritorială a României. 

Toate aceste trei obiective puteau conveni şi planului lui Gorbaciov, 
acceptat de o parte a ţărilor din estul Europei şi unele ţări din vestul 
Europei. Bineînţeles nu trebuie să uităm interesele „Transilvănene" ale 
Ungariei. 

De ce înlăturarea lui Ceauşescu? Fiindcă era un dictator de tip Stalinist, 
ultimul exponent al societăţii socialist-comuniste din estul Europei, dar 
care în acţiunile lui dovedise, într-o perioadă, o oarecare independenţă şi 
nesupunere față de sovietici, refuzând totodată orice formă de 
democratizare internă şi supunând propriul popor la cele mai grave lipsuri 
şi privaţiuni, menţinând un sistem totalitar şi de idiotizare cum numai în 
Albania şi Coreea se mai putea întâlni. 

De ce destabilizarea? Pentru a slăbi forţa internă a statului, pentru a 
lovi în instituţiile sale fundamentale, pentru a oferi condiții unei 
intervenţii străine şi în final pentru a realiza cel de al treilea deziderat: 
dezmembrarea teritorială a țării, în primul rând în interesul vecinilor. 

Care puteau fi obiectivele reţinute prin dezmembrarea teritorială: 

- crearea unei Moldove mari, până la Carpaţi, stat independent, dar 
vasal marelui vecin din Răsărit; 

- obținerea autonomiei Ardealului şi poate ulterior anexarea acestuia 
Ungariei; 

- unificarea Banatului, obţinerea autonomiei şi ulterior anexarea 
acestuia la înlocuitorii fostului imperiu austro-ungar; 

- asupra Dobrogei, pretenţiile puteau fi duble: între Ucraina ce-şi 
doreşte gurile Dunării şi un extremism bulgar ce revendică teritorii 
"istorice". 

Posibilitatea unei intervenții armate a fost evidentă prin executarea 
unor aplicații şi exerciții, cu diferite eşaloane în perioada premergătoare 
acțiunilor revoluționare din Decembrie, dar şi prin existența unor grupări 
şi manevre de forțe militare în toate punctele cardinale ale granițelor 
româneşti. 

Cine erau organizatorii? 

Ca şi în august 1944, statele occidentale şi S.U.A. au garantat tot 
sprijinul, dar au lăsat completa inițiativă U.R.S.S.-ului (similitudine între 
înțelegerile la nivel înalt de la Yalta şi Malta). 

Organele de informații, spionaj aparținând fostei U.R.S.S., în strânsă 
colaborare cu alte organe de acelaşi specific ale țărilor vecine, membre 
ale Tratatului de la Varşovia, au jucat un rol important în desfăşurarea 
acțiunilor. O eventuală intervenție a Tratatului de la Varşovia dădea şi o 
anumită legalitate acțiunilor militare. Pentru S.U.A., Revoluția din 
România a acoperit intervenția armată din Panama, mass-media 
europeană fiind supraaglomerată cu informații din Timişoara şi 
Bucureşti. îmi aduc aminte de o ofertă a ambasadorului francez la 


Bucureşti: „80 de antiterorişti francezi vă stau la dispoziţie găsindu-se 
la graniţa de la Oradea"!? (în noaptea de 22/23.12.1989). 

La toate aceste afirmaţii se poate replica: nu e adevărat, Revoluţia 
aparţine românilor şi a fost spontană. N-a existat amestec străin. într- 
adevăr, Revoluţia spontană este românească, făcută numai de poporul 
român, dar a face pe naivul, nemenţionând cele arătate mai sus, nu-mi stă 
în caracter şi nu-mi este frică s-o fac. Este de datoria unor instituţii 
specializate de a face cât mai multă lumină în acest caz. E necesar pen nu 
viitorul ţării. Pericolul a rămas acelaşi. 

în ceea ce priveşte participarea la evenimente, în roluri de diversiune, 
lista se diversifică: 

- cei veniţi din exterior, ca excursionişti, aparţinând trupelor, generic 
spus, de comando, ale aceloraşi ţări interesate, unii dintre ei vorbind 
româneşte; 

- diplomaţi de diferite categorii (unii fiind găsiţi cu arme asupra lor în 
noaptea de 21/22.12); 

- ziarişti, reporteri TV etc., agenţi ai unor servicii de informații; 

- militari îmbrăcaţi în civil, debarcaţi din mijloace aeriene sau 
introduşi fraudulos în ţară; 

- persoane autohtone aparținând agenturilor în conservare, unii 
deţinând diferite poziţii în stat sau partid, cadre din M.I., M.E. şi M.Ap.N 
şi din alte instituţii; 

- unii activişti de partid; 

- iredentişti cooptați în sistem, înainte şi pe timpul acţiunilor; 

- diferite elemente aventuriste. 

- străini aflaţi în ţară pentru "studii". 

- terorişti arabi protejaţi în ţară de regimul comunist. Acestor categorii 

li se opuneau masele mari de oameni ai 
muncii, tineri şi bătrâni, participanţi la Revoluţie, scoşi în stradă de 
suferinţele îndurate, de mizeria şi lipsurile în care se zbăteau şi care erau 
singurii gata să lupte pentru apărarea Revoluţiei, pentru o viaţă mai bună, 
mai omenească pentru ei şi copiii lor. Idealul lor a fost să-şi salveze ţara 
de dictatura comunistă, să-şi recâştige demnitatea şi libertatea, fără 
profituri şi avantaje materiale şi fără pretenții de certificat de 
Revoluționar. 

Concepţia de realizare a acestui plan extern a avut la bază declanşarea 
unui război fratricid în România, care să ducă, în ultimă instanţă, la 
slăbirea totală a potenţialului economic şi militar al ţării. 

Vă readuc în memorie anii 1956 şi 1968, când asupra Ungariei şi 
Cehoslovaciei s-a realizat intervenţia armată a ţărilor participante la 
Tratatul de la Varşovia şi ştiţi bine că, România, respectiv Armata noastră 
„nu a participat la aceste acţiuni de imixtiune. Ne-au costat mult aceste 
acte de nesupunere, dar eram singurii care nu ne-am integrat total în 
structurile militare ale Tratatului. Pe teritoriul nostru nu intrau trupe 
străine, nici chiar în aplicații. Armata română se subordona 
Comandamentului Suprem Naţional şi nu Comandamentului Unificat, 
astfel că nu putea fi implicată de alţii în conflicte militare. Eram singura 
armată din structura Tratatului de la Varşovia care era condusă de un 
comandament naţional şi care se subordona intereselor naţionale. Armata 
română primea recomandări, pe care le aplica conform intereselor 
strategice proprii şi nu ordine şi directive obligatorii, cum primeau 
celelalte armate din cadrul Tratatului. 

Vreau să precizez că nu atribuim aceste merite lui Ceauşescu, ci acelor 
militari din conducerea superioară care, înainte de a fi comunişti, erau 
români. Patriotismul mimat de Ceauşescu se dorea o formă 
mesianică, care de fapt trebuia să-i întărească dictatura personală şi 
era singura legătură organică cu națiunea pe care o asuprea şi o umilea 
mai rău decât străinii. 

Pornind de la aceste considerente, precum şi de la multe altele, este 
firesc că România era un prieten incomod, fapt dovedit şi cu ocazia 
întâlnirii care a avut loc la Moscova între Ceauşescu şi Gorbaciov, 
premergătoare acţiunilor din Decembrie 1989. 

Trebuie de asemenea să menţionez că Securitatea îşi crease un număr 
important de ofițeri care nu mai erau sub influenţa sau subordonarea 
K.G.B.-ului. Ca să-i îndepărteze de foştii dascăli, Ceauşescu le-a vorbit 
de naţiune şi de patrie, dându-le astfel argumentele „trădării" din 
Decembrie 1989. Mulţi dintre ei s-au dovedit patrioţi, alăturându-se 
Revoluţiei. Alţii au rămas fideli sau nostalgici ai comunismului, unii, 
mult mai puţini, au luptat împotriva ei. 

Puţini din cei nostalgici ştiu că în dimineaţa lui 22.12.1989 N. 
Ceauşescu i-a cerut fratelui său Ilie, ministru adj. la M.Ap.N., să-i 
transmită lui Gorbaciov prin ataşatul militar sovietic la Bucureşti „să aibă 
multă înţelegere" şi să-l anunţe de o schimbare de guvern ce trebuia să 
intervină în aceeaşi zi. Era o cerere de pace poate chiar mai mult, o 
promisiune de aliniere la politica gorbaciovistă. 

Ca cineast - pentru a da satisfacție unora - îmi pot permite să-mi pun 
înfrebarea ce s-ar fi întâmplat dacă în loc de a fi fost abandonat şi apoi 
arestat, Ceauşescu ar fi ajuns într-un loc sigur de unde putea să ia legătura 
prin radio cu Țara şi prin telefoane cu străinătatea: 

- ar fi încercat să-şi subordoneze o parte a Armatei şi Securităţii şi ar fi 
continuat războiul civil; 

- ar fi fugit în străinătate; 

- s-ar fi refugiat în munţi şi ar fi condus un război de partizani precum 
legionarii între 1946-1956 (glumesc); 

- ar fi cerut ajutorul Pactului de la Varşovia (sic). 

lată deci că o intervenţie străină intră în cele mai multe „scenarii" 
posibile, chiar şi în al lui Ceauşescu într-o anumită situaţie limită. 

Dezlănţuirea unui război civil ar fi generat condiţii, cu sau fără acordul 
organelor puterii de stat, pentru o intervenţie armată „eliberatoare", pentru 
„pacificarea regiunii". In acest scop a fost necesară, în afara activării 
agenturilor existente în ţară, şi introducerea unor specialişti sub acoperire 
turistică, cooptarea de persoane agresive şi, în mod deosebit, realizarea 
unei confuzii totale prin aplicarea unui diabolic plan de dezinformare şi 
acţiuni electronice (tehnică militară folosită mai târziu în Golf)- Este 
vorba de un război psihologic şi radioelectronic de care mulţi se îndoiesc, 
dar care poate fi dovedit oricând în detalii. 

Aşa se explică afluxul de turişti sovietici (67.500), mulţi vorbind 
româneşte, în grupuri de 2-4 bărbaţi veniţi în special cu turisme ce 
staționau în parcări, pieţe, precum şi în apropierea unor obiective de 
importanţă operativ - strategică. 

Totodată, în acea perioadă s-au intensificat şi acţiunile diplomaților 
aparţinând unor state străine acreditați în România -Anglia, Canada, 
Franţa, Israel, Olanda, S.U.A., U.R.S.S., Ungaria, Iugoslavia... 

Realizarea războiului civil ar fi avut două variante: 


într-o primă variantă urma să fie declanşat între Armată şi populaţia 
civilă (vezi Timişoara, Cluj) prin atacarea obiectivelor militare de către 
persoane violente. Acest plan a eşuat chiar înainte de fuga dictatorului. 
Meritul aparţine masei de manifestanți şi Armatei, dar nu poate fi negat 
nici rolul jucat de sinuciderea genera lului Milea, ministrul Apărării 
Naţionale (22.12.1989, orelfl 09,20), a cărui dispariţie fizică a rupt 
cordonul ce lega Armata de comandantul suprem. Cuvântul „trădător" 
adresat ministrului 


Apărării Naţionale a dezgustat pe fiecare militar şi a determinat trecerea, 
treptată şi în totalitate, a Armatei, şi fără ordin, de partea Revoluţiei. 

Această activitate săvârşită către orele prânzului, în ziua de 22 
decembrie 1989, obliga şi celelalte forţe ce acționau în apărarea lui 
Ceauşescu să-l părăsească. Ca urmare, acesta a fugit cu elicopterul, între 
orele 12,06 şi 18,30, regimul comunist a încercat să denatureze Revoluţia, 
transformând-o într-o simplă lovitură de stat. Mulțimea a respins 
încercările acestora de a prelua puterea. Deci din punctul „lor” de vedere 
trebuia creată o diversiune. 

La orele 20,00, începe şi războiul psihologic - radioelectronic, după 
deschiderea focului în Piaţa Palatului şi în alte zone ale Capitalei, în 
special în jurul obiectivelor militare. Este logic şi firesc că revoluționarii 
nu puteau avea nimic cu obiectivele militare, întrucât nu Armatei i se 
datorau privaţiunile şi greutăţile vieţii poporului român. Asupra acestor 
obiective acționau însă alte forțe ce urmăreau cu totul alte scopuri. 
Acţiunea internă se coordonează cu cea externă şi coincide, repet, cu 
respingerea, din partea manifestanţilor, a comuniştilor care încercau pe 
terasa C.C.-ului să preia puterea. 

A - Ar fi putut ca această acțiune teroristă să fie făcută pentru a-l 
readuce la putere pe Ceauşescu? Toate faptele demonstrează că 
Ceauşescu era părăsit şi de Securitate şi de Armată, mai mult decât atât, la 
acea ora era deja prizonier la Târgovişte. Concluzia este că diversiunea a 
trebuit creată pentru a împrăştia mulțimea din Piaţa Palatului, permiţând 
astfel comuniştilor aflaţi şi ei acolo, printre revoluționari, să preia puterea. 

B - Pentru că planul extern nu se realiza datorită maselor populare şi 
acţiunea trebuia continuată, respectiv, se încerca declanşarea unui război 
între Armată şi Securitate. Aceasta este cea de a doua variantă a 
războiului civil. Deşi Securitatea fusese teoretic desfiinţată încă din 22 
decembrie 1989, când generalul Vlad Iulian îşi întrerupe comanda până 
spre orele 20,00, iar o parte din subordonații săi se duc acasă, grupuri 
răzlețe de diversionisţi străini şi autohtoni au declanşat o luptă disperată, 
care avea aspectul apărării regimului ceauşist. Resping categoric ideea, pe 
care unii o susţin, că asa-zişii terorişti urmăreau restabilirea regimului 
ceauşist. Numai nişte proşti sau inconştienţi puteau lupta pentru o cauză 
pierdută, în nici un caz Securitatea sau Armata. 

C - Nu resping, ca supoziţie, folosirea unor grupuri organizate ale 
Securităţii într-un eventual plan de apărare al lui Ceauşescu, care ar fi 
intrat automat în funcţiune şi pe baza căruia ar fi acţionat, fiind lipsite de 
o altă comandă. Aceste acţiuni ar fi putut probabil să fie folosite de forțe 
străine care cunoşteau existenţa acestui plan. Acţiunile „teroriste" au fost 
dezamorsate prin execuţia lui Ceauşescu şi de intervenţia categorică a 
unor cadre de comandă din Securitate (25.12.). Colonelul Ardeleanu nu 
cred că era străin de posibila intervenţie a unor terorişti internaţionali 
aflaţi pe teritoriul ţării. 

D - Sunt de asemenea sigur de existenţa unor acţiuni izolate provocate 
de persoane fidele lui Ceauşescu (activişti de partid, pensionari M.I. sau 
M.Ap.N.), lista se completează cu debili mintali, puşcăriaşi sau criminali, 
ce urmăreau în exclusivitate profituri materiale sau răzbunări. (Vezi 
evenimentele ce au urmat imediat după cutremurul din 1977). 

E - în aceeaşi direcţie nu poate fi negată complet posibilitatea 
existenţei unui plan extern de ajutorare a lui Ceauşescu din partea unor 
prieteni arabi, dar a cărui aplicare a fost de asemenea rapid descurajată 
prin execuţia celor doi dictatori. Nu avem dovezi în acest sens. 

lată deci, pe scurt, coloratura posibilă a teroriştilor care au ţinut sub 
foc, câteva zile, Capitala şi alte oraşe ale ţării, făcând peste 800 de 
victime. O parte din victime se datoresc şi unor greşeli profesionale, 
aparţinând comandanților din M.Ap.N. sau M.I., precum şi erorilor de 
execuţie ale acestora şi mai ales a civililor înarmaţi şi necontrolaţi. 

în oraşul Braşov (Secţiunea 5), se simte cel mai bine intrarea în 
aplicare a planului „teritoriu vremelnic ocupat", o dată cu primul foc de 
armă declanşat accidental, în noaptea de 23 decembrie, orele 02.30, tot 
aşa cum Sibiul (Secţiunea 7) demonstrează încercarea, cu orice preţ, dar şi 
reuşita într-o oarecare măsură, de a se provoca o luptă între Armată şi 
populaţie, pe de o parte, împotriva Securităţii şi Miliției, pe de alta. 

Masele revoluţionare, numai şi numai ele, au aruncat în aer toate 
planurile autohtone sau externe. Aceste mase nu au putut fi manipulate şi 
au acţionat într-o singură direcţie - ieşirea din comunism. Lor li s-au 
alăturat fără ezitare Armata şi o parte a Securităţii şi Miliției, cei pentru 
care dragostea de ţară era mai puternică decât supunerea oarbă. 

Pe fondul unui riguros plan de dezinformare, declanşat concomitent cu 
deschiderea focului, se urmărea crearea de victime prin culpabilizarea 
Securităţii, pe baza unor lozinci ca „moarte  securiştilor”, 
„securişti=terorişti” (excelează în această direcţie I. Caramitru, generalul 
Militam şi alții), unii dintre ei fiind aduşi în faţa focului apărătorilor: vezi 
cazul Otopeni, M. Ap. N. etc. S-au produs grave erori, unele din lipsă de 
profesionalism, altele din ordin, pentru elucidarea cărora trebuie 
continuate şi aprofundate cercetările în scopul stabilirii responsabilităților. 
Este sarcina exclusivă a Procuraturii, Justiţiei, dar şi a Armatei, de a 
învăţa din greşelile comise. 

Din 22.12.1989, până în 26.12.1989, o parte din acţiunile teroriste 
organizate şi mai ales ştergerea oricăror urme au fost conduse de un stat 
major intern, din care avem convingerea că făceau parte şi unele 
personalități din viaţa socială şi politică actuală a ţării. Prea erau 
cunoscute toate mişcările Armatei şi ale forțelor de ordine. Diversiunea 
nu putea fi aplicată decât prin perfecta cunoaştere a forţelor angajate, prin 
cunoaşterea dotării lor şi a codurilor de lucru etc. Este un capitol care, 
cercetat cu profesionalism de Procuratură, Poliţie şi S.R.I., poate da 
justiţiei elemente pentru a stabili vinovaţii. 

Desigur, masele de oameni ieşite în apărarea instituţiilor de stat au 
făcut să eşueze şi această a doua variantă a planului. Armata s-a dovedit a 
fi mai raţională şi mai ataşată intereselor poporului, iar prin ripostele sale 
a apărat cuceririle Revoluţiei. Acest lucru nu scuteşte de răspundere 
excesul de zel arătat de unii comandanţi până în 22 decembrie orele 12,06 
şi care nu a fost suficient scos în evidenţă. O parte a Securităţii şi-a 
dovedit loialitatea faţă de naţiune, cea mai mare parte rămânând însă 
aparent neutră. Numai păstrarea formelor organizatorice şi funcţionale ale 


Armatei şi ale altor instituţii luate în subordine, precum şi existenţa 
maselor mari de manifestanți, hotărâți să apere Revoluţia, au făcut 
posibilă deju-carea tuturor planurilor şi în consecinţă evitarea unei 
intervenţii străine şi păstrarea integrităţii teritoriale. încercările de a 
destabiliza Armata au fost continuate şi în anul 1990 şi continuă chiar şi 
astăzi. 

Pentru ştergerea urmelor existenţei diversionisţilor din interior şi a 
forțelor venite din exterior, au fost luate măsuri de scoatere de sub control 
a răniților, de eliberare a deţinuţilor, iar pentru retragerea acestora în afara 
frontierelor naţionale au fost deschise graniţele. Procuratura şi-a dovedit 
ineficienta în cercetarea dosarelor care i-au intrat în posesie. S.R.I-ul, 
M.L.-ul nu s-au implicat real în dezlegarea enigmelor rămase după 
Revoluţie, deşi această obligaţie intra direct în atribuţiunile ce le revin. 

„Desfiinţarea"” Securităţii, din ordinul generalului Militam, constituie 
una din marile greşeli voite sau nevoite, cu urmări extrem de grave pentru 
ţară. Generalii comandanţi de direcţii ai D.S.S.-ului au fost arestaţi sau 
trimişi acasă, în loc să fie însărcinaţi cu elucidarea faptelor. Singura 
instituţie care putea şi avea datoria să clarifice evenimentele era redusă la 
zero. în acel moment de confuzie, numeroase documente şi dovezi au fost 
distruse sau au dispărut. Prin desființarea Securităţii, s-au pierdut cel 
puţin 2 miliarde de dolari aflaţi în întreprinderile înfiinţate şi coordonate 
de D.S.S. şi care au funcţionat acoperit. 

O revoluţie modernă nu are voie să demoleze totul şi în special 
organele de siguranţă ale statului. Nici o ţară nu a procedat astfel, chiar 
dacă unii conducători au fost eliminaţi. Să ne amintim de anul 1946 când 
Eugen Cristescu, şeful Siguranţei statului în timpul lui Ion Antonescu, 
deşi a fost condamnat la moarte, i s-a comutat pedeapsa şi, mai mult ca 
sigur, a fost chiar folosit în continuare. Pledoaria mea nu scuteşte de 
vinovăţii pe cei care au fost torţionarii opresiunii comuniste. 

Multitudinea de planuri în care s-a acţionat în paralel în acele zile şi 
lipsa de sinceritate a unor generali din D.S.S. ne fac să trăim şi acum într- 
o confuzie care favorizează în primul rând teroriştii ce au acţionat din 
ordin extern şi care alături de „fanaticii ceauşişti" au creat cele mai multe 
victime (după 22.12. în Bucureşti). 

Este evidentă tendința multora de a nega existenţa teroriștilor sau a 
diversionisţilor. A recunoaște existenţa acestora în Decembrie 1989 este 
totodată acceptarea faptului că ei continuă să fie un pericol pentru ţară şi 
astăzi, deci instituţiile de specialitate (S.R.I.-ul, S.L.E., Poliţia) ar trebui să 
se ocupe intens de această problemă. 

Existenţa teroriștilor şi a diversionisţilor poate fi demonstrată, iar 
S.R.I-ul, Parchetul şi Justiţia sunt chemate să-şi exercite atribuţiile în 
materie, Parlamentul, respectiv Senatul.şi Comisia Senatorială, ajunse în 
această etapă a concluziilor, vor trebui să considere ca fază imediată 
obligarea instituţiilor statului menţionate mai sus să-şi îndeplinească 
această datorie de onoare. 

Ion Iliescu ar fi, după părerea unora, autorul unei lovituri de stat în 
decembrie 1989. Am expus punctul meu de vedere asupra loviturii de stat 
sau puciului, ca moduri de a fi putut fi doborât Ceauşescu în România: cu 
posibilii adversari ai dictatorului şi cu conducătorii Securităţii şi Armatei 
de la acea vreme era imposibil. Ion Iliescu era urmărit pas cu pas, 
telefonul şi locuinţa ascultate. Singurul care se bucura sau mai exact se 
bucurase de o anumită libertate de mişcare a fost Silviu Brucan, pe care 

de altfel a ştiut să o folosească din plin, dovedind, ce-i drept, şi mult 
curaj. Nu l-am cunoscut pe actualul preşedinte înainte de 22 decembrie 
1989; auzisem de el de la Titus Popovici, care mi l-a prezentat ca pe un 
virtual înlocuitor al lui Ceauşescu, un activist care respectă şi iubeşte 
intelectualii, el însuşi fiind bine instruit. în plus, mi-l prezenta ca pe un 
prieten al lui Gorbaciov. Atunci când în 22 decembrie 1989 era să-l 
pocnesc la TV pe I. Caramitru, care vroia să-mi facă morală pentru că m- 
am adresat Securităţii, cerându-le să treacă de partea Revoluţiei, între- 
barea lui Mihai Bujor "să-l aduc pe Ion Iliescu” mi s-a părut o soluţie 
mult mai potrivită decât variantele care erau acolo. Acest lucru a fost 
dovedit o oră mai târziu, când, o dată intrat în Televiziune, toţi l-au 
acceptat ca lider (I. Caramitru şi M. Dinescu, printre primii). 

Sunt convins că lon Iliescu era o variantă posibilă şi pentru Moscova. 
Mai cred că această variantă a fost uitată datorită unei alte propuneri 
făcute probabil de Brucan în 1989 la Moscova şi în alte locuri. Din 
descrierea zilelor de 21 şi 22 decembrie 1989 la Bucureşti, cititorul a 
simţit, desigur, evidenta "împingere" în față a numelui fostului diplomat 
Comeliu Mănescu, mass-media mondială fiind de asemenea atenționată 
asupra acestei persoane. Ce mă face să cred că alesul schimbării era 
Corneliu Mănescu şi nu Ion Iliescu sau Ilie Verdet? 

Numele lui dispăruse de mult de pe scena politică a ţării şi aş putea 
spune că era chiar dat uitării. Reapariţia sa publică prin iscălitura de pe 
scrisoarea celor şase nu era suficientă, cred eu, ca să-l plaseze în capul 
listelor tuturor declaraţiilor publice din 21-22 decembrie, în diferite locuri 
fierbinţi ale Bucureştiului. Puţini erau aceia care ştiau că sănătatea lui nu 
i-ar fi permis o astfel de aventură. Unul dintre aceştia era sigur Silviu 
Brucan. Fără excepţie, toate ziarele lumii şi posturile de TV au anunţat 
prezenţa lui Corneliu Mănescu în fruntea ţării, înlocuindu-l pe dictatorul 
Ceauşescu. Imaginea mea de la TV în ziua de 22 decembrie a fost 
atribuită fostului ministru de externe al României care fusese şi preşedinte 
al Adunării Generale ONU. Confuzia s-a menţinut 24 de ore; unii nici nu 
s-au obosit măcar să facă corecția ce se impunea. Ca prezenţă fizică, 
domnul Corneliu Mănescu nu-şi face apariţia publică la Bucureşti decât 
pe 27 decembrie 1989. Comisia de politică externă a F.S.N.-ului a fost 
însă preluată de Silviu Brucan. 


Ilie Verdeț a fost o prezenţă aproape permanentă în prima linie, încă 
din 21 decembrie, când îl vizitează pe Nicolae Ceauşescu. Fostul prim- 
ministru va duce o activitate susținută, mai ales după fuga dictatorului. El 
nu se afla însă pe nici una din listele Revoluţiei; fotografia sau numele 
său nu au fost preluate de nici o agenţie de presă internaţională. 

în ceea ce-l priveşte pe Ion Iliescu, voi intra în unele amănunte. De la 
început trebuie să admitem că nu poți fi pus în rolul principal al unui 
scenariu fără ca măcar să fii anunţat. Or, directorul Editurii Tehnice, lon 
Iliescu, a fost pe 21 decembrie la birou, iar în dimineaţa zilei de 22 
decembrie a venit, de asemenea, la ora obişnuită cu Dacia proprie, ca 
oricare altul din subalternii săi. în "minunatul edificiu al culturii 
socialiste" - în care pe lângă multe gunoaie s-au făcut şi lucruri bune - toți 
funcţionarii se făceau că lucrează, părând că ignoră cele petrecute la 
Timişoara sau la Bucureşti, cu o zi înainte şi mai ales noaptea. Ţolescu, 
şeful cadrelor, ameninţa încă salariaţii ce se bucurau după primele apariţii 
la 'TV ale revoluţionarilor. Florin Velicu a urcat la et. VII, unde domnul 
Ion Iliescu se afla într-o discuţie de lucru cu domnul Francise Făculea. 


Era în jurul orei 13,00 şi în biroul respectiv nu exista televizor. Informat 
de cele văzute pe micul ecran de Florin Velicu, Ion Iliescu a dat telefon la 
Suzana Gâdea, întrebând-o dacă e adevărat că Ceauşescu a căzut. 
Nemulţumiţi de răspuns, au coborât la etajul II, unde Hegheduş, unul din 
vicepreşedinţii CCES-ului, aflând că nu cunoaşte pe nimeni la M.Ap.N., 
face legătura telefonică pe scurt cu generalul V. Stănculescu (orele 13,30- 
14,00). Acesta îi invită la M.Ap.N. Se ia legătura tot pe telefonul scurt cu 
TV, respectiv cu dir. general Petre Constantin, anunţându-l că vor veni 
acolo. 

împreună şi cu alții din Editură au părăsit clădirea Scânteii cu două 
maşini, una condusă de Ion Iliescu, alta de Florin Velicu. Obişnuita 
maşină a Securităţii, care îl urmărea pe Ion Iliescu, dispăruse. Ajungând 
în B-dul Aviatorilor au oprit în faţa locuinţei domnului Iliescu. în acest 
moment apare Dacia lui Mihai Bujor, în care se mai aflau loana 
Pavelescu, soţia lui Mihai Bujor, şi Gabriela Nicolaescu, care plecaseră 
de la TV pentru a-l aduce pe domnul lon Iliescu. Cu această maşină, 
urmată de cea a lui Velicu, au ajuns la sediul TV (14,30-14,45). Au 
apărut, printre alţii şi gen. Militaru, Silviu Brucan şi Petre Roman. In jurul 
orei 16,00, N. Constantinescu, un cascador venit de la CC, mă anunţa că 
acolo se formează un guvern condus de Ilie Verdeț. Am informat şi pe 
ceilalţi, şi, cu toţii, am plecat spre sediul CC. în maşina cu care am plecat 
eu, au venit Silviu Brucan, Dan Deşliu şi N. Constantinescu. Pentru ora 
17,00 se anunţase o întâlnire la sediul CC. în maşina condusă de Velicu 
au urcat în față N. Militaru, iar în spate G. Voican, Ispas şi între ei Ion 
Iliescu. Această maşină, la propunerea lui N. Militaru, a trecut pe la 
M.Ap.N., în drum având un accident cu un Trabant. La M.Ap.N., Petre 
Roman se prezentase ca reprezentantul Revoluţiei şi făcuse "ordine" 
printre generali. De aici, grupul va pleca la sediul CC către orele 17,00. 
într-un birou s-au făcut diferite propuneri pentru o formă organizată a 
Revoluţiei. Printre altele a fost şi "Frontul Salvării Naţionale", pe care îl 
regăsim enunțat şi într-o emisiune a postului de radio Europa Liberă cu 
câtva timp mai înainte. Nu există nici o legătură între cele două situaţii. 
După deschiderea focului, la orele 18,30, Iliescu, Voican şi alţii au plecat 
la M.Ap.N. Eu m-am reîntors la TV, unde au venit şi ei după vreo două 
ore. Această noapte şi dimineața următoare au fost decisive pentru 
formarea Frontului Salvării Naţionale, prima şi singura formă organizată 
a Revoluţiei. Gen. Militaru a rămas noaptea de 22-23.XII la sediul CC 
alături de Vlad şi Guşă. A doua zi spre prânz va reveni la M.Ap.N. 

Ion Iliescu îndeplinea toate condiţiile unui lider, lucru pe care l-am 
recunoscut cu toţii. în acele zile explozive, nu a apărut nici o altă formă 
politică organizată, fapt ce dovedeşte spontaneitatea acţiunilor poporului 
român. Penu'u respectul adevărului trebuie sa amintesc faptul că la 
Timişoara, în balconul Operei, a fost exprimat primul manifest şi anunţată 
prima formulă organizată a Revoluţiei timişorene: Frontul democratic 
român. Dar timişorenii nu au beneficiat de un post de Televiziune 
naţional şi nici de sprijinul militar. Dimpotrivă, generalii din oraşul erou 
pregăteau un comando pentru a pătrunde în clădirea Operei, ocupată de 
revoluționari. Singura forță politică organizată, partidul comunist, era 
duşmanul Revoluţiei şi intrase în ilegalitate. în această situaţie, ideea 
organizării unui FSN pe ţară intra în mentalitatea tuturor şi a salvat, 
probabil, ţara de un război civil. Acesta a fost rolul capital jucat de 
Televiziune. După violenţă, nebunie, bucurie, panică şi haos, ţara avea 

nevoie de ordine. Avem nevoie şi astăzi. Lui lon Iliescu destinul îi 
pregătea o situaţie opusă celei a lui Vasile Milea. Cei care am trăit acele 
momente trebuie să recunoaştem că amândoi au fost acolo unde ar fi 
trebuit să fie şi la timpul potrivit. De ce îmi permit să fac această 
comparație? Imaginaţi-vă că în dimineaţa lui 22 decembrie, gen. Milea, în 
loc să se sinucidă, îl aresta pe Ceauşescu şi clica lui, trecând de partea 
Revoluţiei. Evident, el devenea Omul nr.l. Destine...! El, Iliescu, a fost 
suficient de cunoscut pentru ca mulțimea să-l accepte de conducător. 

în primele zile după 22 decembrie nu am primit încurajări oficiale din 
nici o ţară a lumii şi nici mesaje regale. Cred că primul care ne-a 
recunoscut a fost Gadafi (!). Gorbaciov s-a mulțumit să anunţe 
evenimentul oficial, primit cu aplauze de concetăţenii săi. 

Personalităţile politice, victime ale regimului comunist, eroii care au 
supravieţuit închisorilor şi lagărelor nu erau cunoscuţi, nu puteau fi 
vârfuri de lance într-o mişcare populară. Trecuse o jumătate de secol de 
subistorie, două generaţii se născuseră în venerarea comunismului şi nu 
ştiau mai nimic din trecutul României. Acest lucru e o realitate pe care 
trebuie s-o recunoaştem. 

Am intrat apoi într-o perioadă confuză, în care majoritatea populaţiei 
credea că democraţia este un comunism perfect, în care fiecare poate face 
ce vrea. O democraţie trebuie să creeze mai întâi de toate conştiinţa de 
cetăţean cu toate îndatoririle pe care le are faţă de ţară şi societate şi 
numai apoi să conştientizeze pe toţi de drepturile pe care le au, în mod 
egal. 

într-o ţară în care unii popi ţipă ca nişte plutonieri sau îndeamnă la 
violenţă etnică, de studenţi care vor să numească guverne, de mineri care- 
şi fac singuri legile, de poetese care prin miorlăituri vor să "aducă ploaia”, 
de intelectuali apolitici care dau lecţii politicienilor şi de politicieni care 
se pun în coada străzii, de comunişti deveniți speculanţi şi miliardari, de 
toate himerele pe care le-a creat Revoluţia tuturor nerealizaţilor, 
mediocrilor şi excrocilor de toate genurile, rezultați din substructurile 
iraționale ale societăţii comuniste, într-o astfel de țară RENAŞTEREA ei 
pe plan european are un sistem de alternanţe, transpuse în perioade de 
dramatism, care nu pot menţine un echilibru între valorile reale. In acest 
context social, Ion Iliescu a dovedit că este un om politic, câştigând în 
mod democratic preferinţele alegătorilor şi, în ultimă instanță, acordându- 
i-se ŞI o oarecare recunoaştere internaţională. Prin atacuri de felul celor 
arătate mai înainte, el este victimizat în faţa alegătorilor şi va reuşi 
oricând şi în orice împrejurări să dea răspunsuri. lon Iliescu va pierde 
atunci când opoziţia îi va găsi un adversar adevărat. Doar atunci. Simplul 
fapt că a fost comunist şi nu unul oarecare, nu-i suficient. 

Unii colegi senatori, puţini de altfel, şi o parte a presei fac eforturi de a 
convinge naivii că Ion Iliescu ar fi ordonat unor ofiţeri superiori să ceară 
ajutorul Moscovei sau a telefonat direct lui Gorbaciov. Este prea mare şi 
vizibilă dorința de a-l implica pe acest om în ceva ce ar trezi oroare 
poporului român, încât să nu-ţi dai seama cât de puerilă este judecata lor: 
cum adică, un individ presupus prieten al sovieticilor, ca să ia legătura cu 
aceştia va da un telefon, înconjurat fiind de martori sau ar pune un general 
să vorbească în numele lui?! Alte metode n-ar fi avut? Şi dacă nu putem 
să-l compromitem ca agent sovietic, atunci să-l acuzăm că din interese 
personale 1-a ucis pe bietul Ceauşescu şi pe iubita sa consoartă. Orice om 


cu mintea întreagă şi umor s-ar putea gândi în felul următor: Ceauşescu 
neexecutat ar fi astăzi şeful unui partid. 

în grupul opoziţiei ar fi alături de domnii Emil Constantinescu, S. 
Cunescu, Dinu Patriciu, N. Manolescu, R. Câmpeanu... şi bineînţeles 
"preten" cu cei de la UDMR. Dacă ar fi de partea puterii ar trebui să 
accepte privatizarea şi reconstrucţia capitalismului la noi în ţară. Ambele 
situaţii sunt absurde. 

Cei doi dictatori trebuiau să moară. Cu ei în viaţă nimic nu s-ar fi putut 
schimba, iar ţara s-ar fi pierdut într-un război civil. Nimic din ceea ce este 
împotriva firii nu poate dura. Este o lege a naturii. Cei care ne-am riscat 
viaţa, în decembrie, ne-am pus de mai multe ori varianta că s-ar putea să 
nu reuşim şi ce se va întâmpla cu noi. în astfel de împrejurări nu mai eziţi, 
ori ei, ori noi. Modul de a gândi de astăzi nu poate înlocui pe cel al 
împrejurărilor de atunci... Mediatizarea procesului şi execuţiei ne-a făcut 
un imens deserviciu internaţional. 

Dar forma prin care am scăpat de ei nu mai contează; nu există legi ale 
revoluţiei. Toate victoriile sunt morale. 

în concluzie, pornită sub forma unei revolte, cu obiective limitate, 
anticeauşiste, antitotalitare, acţiunile revoluţionare din Decembrie 1989, 
prin intervenţia masivă şi spontană a maselor neorganizate, au imprimat 
caracter de Revoluţie cu opţiuni democratice şi anticomuniste. Totodată, 
intervenţia hotărâtă a maselor şi a militarilor a făcut posibilă dejucarea 
planurilor forțelor externe şi interne aventuriste de a crea o Iugoslavie în 
România. 

Raportul prezentat de Parchet este incomplet şi vine abia după cinci 
ani. S.R.I-ul a lucrat de asemenea un raport, care aduce unele elemente 
noi, dai” este departe de a elucida caracterul evenimentelor. Presa a reuşit 
să aducă printr-un remarcabil efort conuibuţii la elucidarea unor 
evenimente petrecute în Decembrie 1989, fără a avea mijloace 
profesioniste de cercetare. în căutarea succesului a creat şi multă confuzie 
şi dezinteres în masele populare. Consider că numai activând specialiştii 
din M.I. şi S.R.L., bineînţeles susținuți de procurorii care au cercetat 
dosarele Revoluţiei, se vor putea dovedi şi ceea ce în prezent sunt poate 
doar supoziții. 

în materialul de faţă, am încercat să prezint opiniile personale privind 
acţiunile revoluționare din Decembrie 1989, bazate pe cercetările 
întreprinse şi pe documentele avute la dispoziție. 

Eveniment deosebit de important, atât pentru cei prezenți astăzi, cât şi 
pentru istoria noastră națională, Revoluţia din Decembrie 1989 rămâne o 
pagină de glorie a poporului român, a curajului şi eroismului cu care a 
luptat pentru înlăturarea dictaturii comuniste, pentru făurirea unui stat 
democratic, liber şi suveran în constelația statelor europene. 

Mulţumesc anticipat tuturor acelora care mă vor contrazice cu 
argumente, nu cu „adevăruri" personale, contribuind prin aceasta la 
elucidarea evenimentelor derulate în Decembrie 1989. Această lucrare, 
alături de cele peste 800 de pagini ale Comisiei Senatoriale pentru 
cercetarea evenimentelor din Decembrie 1989 (prima legislatură), pe care 
am fost însărcinat să o conduc, iar acum, în noua legislatură, în calitate de 
vicepreşedinte, sunt rezultatul unor cercetări perseverente. A fost în 
primul rând o datorie de conştiinţă față de oamenii, tineri sau vârstnici, 
alături de care am fost în stradă în acele zile fierbinţi ale lui Decembrie 
1989. Mulţumesc tuturor celor care au fost alături de mine în aceşti ani. 


Dumnezeu să ajute Țara noastră! 


SERGIU NICOLAESCU ora 14,45 - Poiana 
Braşov - 1 ianuarie 1995 


ANEXE 

SITUAŢIA 
decedațţilor şi răniților în acţiunile revoluţionare din decembrie 
1989, potrivit evidenţei Ministerului Sănătăţii, nr. 
B.M'V350/11.10.1991 


Localitate/ Judeţ m Ma Ca Reţeaua 
Ea medicală Neidentif. M.T BEDR 


CI A 


ÎN EI ME IE RI RI EI 


laşi 
Maramures [|] 


149 ° 


Centrul Med. oR | | 7 
ora or hose | | 5 


* 6 persoane erau cetăţeni ai U.R.S.S.; 
* 1 rănit în urma exploziei unui pix. 


Cifrele prezentate de Ministerul Sănătăţii nu corespund cu cele ale 
Procuraturii. Eu le redau aşa cum le-am primit la Comisie în 1991. 

SITUAȚIA 
privind acţiunea prin foc a elementelor teroriste asupra sediului 
Ministerului Apărării Naţionale în perioada 22-27.12.1989 


1. Intensitatea maximă a tragerilor executate de elementele teroriste a 
fost situată între 22.12.1989 şi 26.12.1989. 

2. Tragerile s-au executat îndeosebi de pe terasele blocurilor, din 
apartamente, din spaţiile dintre clădiri şi mijloace mobile (conform 
schemei) şi în detaliu astfel: 

a) Latura dinspre Drumul Taberei: 

- din mijloace mobile - turism Opel şi camion cu remorcă în noaptea 
de 22/23.12 şi două autoturisme blindate tip A.B.I. în noaptea de 
23/24.12; 

- de pe terasa blocului situat la intersecţia str. HO ŞI MIN cu str. 
DRUMUL TABEREI; 

- de pe terasa blocului A-2, etajul 2, scara A - cu puşcă cu lunetă, iar 
din faţa părților laterale ale acestuia - cu arme automate; 

- de pe blocul A-l, de la etajul III şi parter, scara A - cu puşcă cu 
lunetă; 

- din spatele ghenei de gunoi (de lângă Bl. B-4) - cu arme automate; 

- de pe terasa complexului "ORIZONT", de la farmacie, chioşcul de 
ziare, cabinele telefonice, mercerie şi de lângă restaurantul "ORIZONT" 
(în special, în zilele de 22-23.12.1989); 

-de pe Şcoala generală nr. 193 şi blocul 108 (în zilele de 24- 
25.12.1989); 

- de pe acoperişurile blocurilor C-2, C-4 şi T-8 s-a tras cu puşcă cu 
lunetă şi pistoale, iar dinspre flancul drept al blocului T-9 şi de pe C-2, în 
unele nopţi, s-au executat semnale luminoase către blocurile vecine şi 
spre minister, urmate ulterior de executarea tragerilor, de către elementele 
teroriste, din diferite direcţii asupra sediului M. Ap. N.; 

- de pe terasele blocurilor A-2 şi A-4, în noaptea de 22.12.1989, s-a 
tras cu puşti cu lunetă şi arme automate. De asemenea, de pe Bl. A-2 s-au 
executat diferite semnale luminoase, urmate de executarea tragerilor. 

b) Latura dinspre Aleea HAIDUCULUI: 

- de pe terasa blocului 2 S-14 s-a tras asupra tancurilor aflate pe str. 
DRUMUL TABEREI; 

- de pe blocul E-23 s-a tras asupra unui T.A.B., aflat în dispozitiv pe 
str. MIRON CONSTANTINESCU; 

- de pe blocurile 4 S-14 şi 28 s-au executat trageri asupra hotelului 
militar, situat pe Aleea HAIDUCULUI; 

- de pe blocurile Z-10 şi Z-Il s-a executat foc automat şi cu puşca cu 
lunetă asupra militarilor din dispozitivul de apărare situat pe latura 
dinspre cimitirul GHENCEA, foc dirijat prin semnale luminoase de pe 
blocul Z-8; 

-în strada MIRON CONSTANTINESCU s-a executat foc din 
blocurile C-2 (etj. 4-5), Z-17 (etj. 10), C-l (etj. 7), iar de la etj. 7 s-au făcut 
semnale luminoase. 

c) Latura dinspre cimitirul GHENCEA: 

- elementele teroriste au folosit în acţiunea lor acoperirile oferite de 
cavouri, cripte şi morminte, având ca loc de dispunere a punctului de 
conducere - Capela cimitirului. 

d) Latura dinspre Aleea DRUMUL TABEREI: 

- focul s-a executat cu intensitate, îndeosebi în fața punctului de 
control, precum şi prin trageri executate pe deasupra clădirilor din 
apropiere. 

CONSTANȚA: UNELE 
INFORMAȚII ŞI ZVONURI ÎN 
PERIOADA 23-26. 12. 1989 


23. 12. 1989 

- orele 01.23: S-a semnalat apariţia unui elicopter la Sf. Gheorghe-Deltă 
în poziţie staționară la 100-200 m. 

- orele 01.55: S-a semnalat apariţia unui elicopter care, cu viteză mică, a 
survolat platforma chimică Năvodari, de pe mare, îndreptându-se spre 
vest. 

- ore7e 02.05: Bateria antiaeriană de la Midia a deschis foc asupra unui 
elicopter ce a survolat zona, fără a-l dobori. 

- orele 02.11: Unitatea de artilerie antiaeriană de la Midia a fost infor- 
mată că elicopterul asupra căruia s-a deschis foc ar fi lansat paraşutişti. 

- orele 02.24: S-a raportat că unitatea de artilerie antiaeriană a tras şase 
lovituri asupra unui alt elicopter apărut în raza de acţiune, care însă nu a 
fost lovit şi s-a îndreptat spre mare. 

- orele 02.55: O navă vânătoare de submarine a raportat apariţia unui 
elicopter deasupra oraşului Constanţa. 

- orele 02.58: Se semnalează apariţia unui elicopter neidentificat 
deasupra CHIMPEX-ului din Constanţa. 

- orele 04.48: Se semnalează în zona localităţii Baia apariţia a 4 
elicoptere neidentificate, raportându-se că din acestea s-a deschis foc 
asupra companiei radiotehnice. S-au luat măsuri pentru o eventuală 
ripostă. 

- orele 05.31: De la Midia se semnalează focuri împotriva elicopterelor 
neidentificate. Se raportează că se trage de la Bateria de artilerie 
antiaeriană (U.M. 01855 Midia). Elicopterele survolează" zona la 
înălţime, îndreptându-se spre Sud şi nu au fost atinse. 

- orele 06.21: De la U.M. 02010 Tuzla s-a comunicat că pe insula 
Sahalin au aterizat două elicoptere. 


- orele 06.42: Elicopterele semnalate pe insula Sahalin s-au ridicat şi s- 
au îndreptat spre Tulcea. S-a raportat de la U.M. 02940 Constanţa. 

- orele 06.51: De la U.M. 02150 Constanţa s-a comunicat că în zona 
U.M. 02032 a aterizat un obiect neidentificat. 

- orele 10.00: Sub malul pe care este amplasat punctul de observare de la 
Tuzla au aterizat 3 elicoptere neidentificate. 

- orele 10.27: Secţia operativă raportează că pe frecvența 4318 s-a emis 
în banda laterală unică (BLU) adică în fonie precum şi în telex, iar la 
încheiere s-a auzit expresia "Haraşo". 

- orele 11.48: Punctul de observare a comunicat identificarea unui chioşc 
submarin în mare ce se îndrepta spre larg. 

- orele 19.50: Se repetă ordinul de a nu se trage din unităţile de pe litoral 
asupra avioanelor şi elicopterelor aflate la acea oră în aer, deoarece 
acestea au fost identificate ca fiind aeronave proprii. 


24. 12. 1989 

- orele 00.30: Punctul de observare radiotehnic Midia a raportat că în 
zona localităţii Vadu (în apropierea platformei chimice Midia) au aterizat 
6-8 elicoptere, din care unul ar fi fost avariat de artileria antiaeriană. 

- orele 02.20: Pe plaja staţiunii Costineşti a aterizat un elicopter în care 
se îmbarcă obiecte neidentificate. 

- orele 02.45: Se semnalează că între braţul Sulina şi braţul Ciotica 
(Deltă) ar fi apărut 2 elicoptere care staționează la înălțime constantă. 

- orele 03.05: Una din navele aflate în mare raportează că un avion se 
îndreaptă spre platformele de foraj marin. Avionul nu a dat semnalul de 
recunoaştere. Stabilindu-se că la ora respectivă nu se găsesc în aer 
aeronave proprii, de la U.M. 02150 Constanţa s-a ordonat a se deschide 
foc asupra tuturor țintelor aeriene. 

- orele 03.57: Cercetarea radiotehnică şi observarea vizuală raportează: 
la Uzlina (în apropierea cabanei de vânătoare din Deltă a fostului dictator) 
sunt semnalate la sol 2 elicoptere neidentificate care staţionează de la ora 
02.45; elicopterele raportate mai devreme ca fiind văzute la Vadu s-au 
deplasat deasupra uscatului spre nord şi n-au mai fost văzute; la Midia, 2 
elicoptere au survolat Platforma Chimică dinspre larg, după care s-au 
retras spre nord deasupra uscatului la joasă înălțime. Nu au mai fost 
văzute în continuare de aparatura de radiolocaţie; tot la Midia s-au 
semnalat 2 şalupe de debarcare de tip "Bombard". Fiind somate de o 
patrulă grănicerească, au virat şi s-au îndreptat cu mare viteză spre larg; în 
apropierea plajei Costineşti un elicopter se afla în staționare de la orele 
02.20. La orele 03.30 a semnalizat cu o rachetă albă luminoasă, după care 
şi-a schimbat poziția; circa 7-8 şalupe de debarcare de tip "Bombard" 
aflate la 10-15 cabluri distanţă execută foc asupra divizionului de vedete 
torpiloare. La orele 04.00 schimbul de focuri a încetat. Vedetele au ieşit 
mult mai în larg; după o oră şi treizeci de minute, elicopterele semnalate 
la Costineşti au decolat şi s-au îndreptat spre mare. 

- ore7e 04.30: Se comunică faptul că blindatele lansate de elicopterele 
semnalate la Vadu se deplasează dinspre această localitate spre Corbu şi 
mai departe spre Mihail Kogălniceanu pentru a recupera teroriştii căzuţi 
din elicopterele lovite, precum şi pe cei ce au venit de pe mare. 

- orele 16.00: De la U.M. 02150 Constanţa s-a primit informaţia că s-a 
identificat o navă care staţiona la o distanță de 10 mile marine de la 
Vama, sub pavilion libian, şi care nu s-a supus controlului vamal executat 
de bulgari. S-a aprovizionat cu apă şi alimente. A ridicat ancora şi a 
abordat drapelul tricolor. 

- ore7e 16.25: Agenţia I.R.N.A. citează TV franceză care arăta că 
Nicolae Ceauşescu când s-a întors din Iran a fost însoţit de 3 avioane cu 
trupe iraniene care luptă acum pe străzile Bucureştiului. 

- orele 16.55: Agenţia C.T.K. a afirmat că ministrul francez al Afacerilor 
Externe a declarat că este gata să intervină în România cu ajutor militar. 
Ministrul amintit a luat legătura cu U.R.S.S. şi a precizat că dacă 
sovieticii acordă sprijin militar României atunci va interveni şi Franţa. 

- orele 18.31: în plantaţia din nordul localității Sf. Gheorghe-Deltă, s-a 
observat un far care emite intermitent câte 3 lumini roşii şi 3 lumini albe. 
S-a dat ordin să se atace obiectivul. 


- orele 21.30: Se primeşte o informaţie de la fiica C. Am. (rez) Tomescu 
din Istanbul, conform căreia în seara zilei au trecut strâmtorile 3 nave 
lbiene cu comandouri, îndreptându-se probabil spre România. 

- orele 21.56: Se informează despre debarcări în zona falezei de nord a 
oraşului Constanţa. 


25. 12. 1989 

- orele 00.23: Un grup de terorişti în 3 maşini Dacia, una albă şi 2 roşii, 
au atacat Postul 3 al Bateriei 1 al Dn 545 A.C.. Maşinile au venit una pe 
drumul de jos şi a doua pe arătură. Atacul a fost respins. S-au retras în 
cazemata de sub mal. Au luat legătura prin radio în banda de unde 
ultrascurte cu o altă grupare. Au hotărât să atace şi bateria de la "Hanul 
Piraților" - Mamaia. 

- orele 01.25: Observatorul de la Sf. Gheorghe-Deltă raportează că a fost 
informat de la Batalionul de grăniceri Tulcea că un avion transportor de 
trupe va lansa paraşutişti la Sf. Gheorghe. 

- orele 01.59: De la U.M. 02150 Constanţa se comunică apariţia unei 
ţinte la o distanță de 60 de cabluri ce se deplasează de la sud la nord 
travers Mamaia şi care nu răspunde la apelurile făcute. 

- orele 03.25: De la înserare, în zona Corbu s-a lansat la intervale de 
circa 15 minute rachete albe în apropiere de şos. Constanţa-Corbu. în 
apropierea satului s-a observat o maşină care şi-a schimbat periodic 
direcţia cu 190 grade, efectuând patrulări. 

- orele 11.51: Pe frecvenţa 162,1 Mhz. s-au interceptat comunicări în 
limba arabă de la o staţie foarte apropiată de unitate, probabil de pe raza 
municipiului Constanţa, şi care comunica cu o altă staţie mai îndepărtată, 
probabil de pe una din navele libiene aflate la circa 15 mile marine travers 
Constanţa. După lucrul scurt efectuat în limba arabă s-a transmis în limba 
engleză şi apoi s-au dat câteva grupuri de cifre în limba română (2 şi 4). 


26. 12. 1989 

- orele 19.00: A fost recepționat un schimb de mesaje radio şi pe 
frecvenţa 4342 Mhz. La verificarea frecvenţelor s-a constatat că acestea 
nu erau folosite de forţele noastre armate. S-a procedat la bruiaj. 


TABEL 
cu date şi informaţii furnizate de martori oculari din unele 
unități militare, privind existenţa şi acţiunile unor ţinte aeriene 
în perioada 22-25.12.1989 


pi a furnizat Data Conţinutul pe scurt al 
i IE a informaţiei 


[pane Den e a me lime m pai i 
1 |Mr. Mirea a 22.12.1989 |A văzut două elicoptere 
U.M. 02025 SCHITU albe, zburând dinspre 


CONSTANȚA, de-a 


lungul şoselei, până 
deasupra stațiunii COS- 
TINEŞTI. 


2 |Lt. col. loan Dudaş U.M | 22.12.1989 |La ora 02.18, patru eli- 
.01941 Mihail coptere la înălţime 
KOGĂLNICEANU aproximativ 5.000 m, 

distanța 4-5 km, veneau 
din S-E către verticala 
aeroportului M. 
Kogălniceanu. S-au văzut 
lumini, timp aproximativ 
două minute. Nu s-au 
auzit zgomote. 


(roşii), care au aterizat 
între CIOTICA şi SF. 
GHEORGHE. 


NP Una A de | 


E: maj. Tiberiu 23.12.1989 |Aflat în dispozitivul de 


Lt. Conanenco V. 23.12.1989 |A văzut două elicoptere, 
U.M. 02003 la distanță de 2 km, cu 
SF. GHEORGHE lumini de poziție aprinse 


Stelian U.M. 02025 apărare în stațiunea COS- 
SCHITU TINEŞTI, a observat în 

prima etapă un elicopter, 
iar ulterior, trei elicoptere 
zburând din nord, de-a 
lungul şoselei, spre 
COSTINEŞTI. Unul din 
ele a virat spre 
COSTINEŞTI, iar 
celelalte spre mare. Cele 
care au zburat noaptea nu 
aveau lumini de poziție, 
dar periodic aprindeau o 
lumină galbenă. Totodată, 
a observat pe mare, la 
distanță relativ mică de 
țărm, travers cu stațiunea 
EFORIE-SUD, marcaje 
luminoase orizontale, 

se mişcau în ri 
valurilor. 

acestora a apărut de două 
ori câte un elicopter 
neiluminat, care a 
semnalizat cu o lumină 
galbenă, a coborât, pentru 
ca după aproximativ 20 
minute să se ridice în aer 
şi să dispară. 


Lt. maj. Gaspar 23.12.1989 |Cu patru tunuri au execu- 

Felician Lt. j. tat foc prin ochire directă 

Foamete asupra unui avion neiden- 

Mihăilă tificat, care avea un traseu 

U.M.01882 de zbor 210°-30\ înălțime 

MANGALIA 7.000 m, V -250 m/s. 
Ţinta nu a fost lovită. 


DU | 
M.M. Dobroiu Ştefan 23.12.1989 |La ora 06,00, odată cu 
U.M.02003 plecarea vasului de 


CONSTANȚA pasageri de la cheiul din 
SF. GHEORGHE, două 
elicoptere au aterizat între 
CIOTICA şi DUNĂRE. 

23.12.1989 |A fost descoperită prin 
stația de radiolocaţie o 
țintă aeriană pe direcţia S- 
E, care a fost vizualizată şi 
prin luneta punctului de 
observare.  Ţinta avea 
culoarea alb-cenuşiu, de 
dimensiune mare, 
semănând cu un elicopter 
şi care zbura la foarte 
mică înălțime, la 
aproximativ 4 km dis- 
tanță. După puţin timp, a 
dispărut din observare 
vizuală, fiind ascunsă de 
plopii de pe şoseaua 
PHEŞTI-CRAIOVA. 

Lt. maj. Murariu 23.12.1989 |A deschis focul cu tunurile 

Gheorghe U.M. 01353 asupra unui obiect ce se 
mişca cu viteză variabilă, 
având o lumină în partea 
de jos şi care evolua pe 
direcția V-E. A descoperit 
două obiecte dispuse la 
mică distanță unul de 
celălalt şi care se deplasau 
cu V= 60-100 km/h. 

E IE E RE E PNR S 
Lt. maj. Bălan 23.12.1989 |A apărut o ţintă din vest 
Costică către est; la explozia 
U.M. 01353 proiectilelor în apropierea 
CONSTANȚA țintei, apărea ca un 

elicopter de dimensiuni 
mai MICI. 
Lt. Dumitrana 23.12.1989 |Fiind daţi ca întărire la o 
Aurelian 24.12.1989 |unitate militară din 
U.M. 01015 CURTEA TÂRGOVIŞTE, au 
DE ARGEŞ observat pe 23.12.1989 
orele 04,00, la interval de 
10-15 m in., trei elicoptere 
care veneau din direcţia 
Combinatului Siderurgic 
la înălțime foarte mică, 
care nu au atacat unitatea. 
Cap. Banabaşi 24.12.1989 |în noaptea de 24-25 
Zoltan 25.12.1989 |12.1989 a semnalat ţinte 
U.M. 01015 CURTEA aeriene, cu lumini stinse, 
DE ARGEŞ care au trecut pe lângă 
unitate. 
M.M. Deleanu 24.12.1989 |A văzut un elicopter care a 


Vasile aterizat pe plajă în zona 
U.M.02003 SCHITU COSTINEŞTI. 
CONSTANȚA După circa 3 ore şi 
jumătate îşi schimbă 
poziția cu 100 m spre 
nord. Acesta decolează la 


ora 06,30 spre localitatea 
MOSNENL 


Lt. col. a D Trei TA (unul alb şi 
Andrei 24.12.1989 


U.M. 01466 
TÂRGU-JIU 


două negre) au trecut pe 
la BUM-BEȘŞTI-JIU 
(SADU) spre 
ROVINARI, urmărind 
albia Jiului, la 

înălțime. Soldații 

U.M. 01013 TG. 
CARBU-NEŞTI au 


observat elicoptere în 

Vasile U.M.01466 
TÂRGU-JIU 


24. T 1989 
24.12.1989 


zona livezii de meri de la 
CÂMPUL MARE. Soția 
maistrului militar Cândea 
Lazăr din U.M. 01469 şi 
persoane din Consiliul 
Popular BÂR-SEŞTI au 
observat elicoptere care 
au aterizai între 
BÂRSEŞTI şi 
STĂNEŞTI, din care au 
coborât două persoane, 
care au dispărut. Sold. 
Lupu din U.M. 01469, 
fiind de gardă, a observat 
elicoptere în zona SADU- 
SCHELA. 


Cu stația i radiolocație 
de cercetare a fost 
descoperită o țintă aeriană 
pe direcția N-E la distanța 
de 8 km, care evolua cu 
viteză mică la înălțime 
foarte mică. Ulterior a fost 
observat, de către mai 
multe cadre şi militari în 
termen din subunitățile 
aflate în serviciul de luptă, 
un obiect zburător, de 
culoare neagră, formă 
sferică, uşor alungită pe 
verticală, asemănător 
elicopterului, care executa 
zbor la punct fix şi 
manevra în direcție. 

în timp ce executau paza 
şi apărarea Hotelului Parc 
din municipiul SLATINA, 
au observat un avion cu 
reacție de dimensiuni 
mici, necunoscut (sg. maj. 
a făcut stagiul militar la o 
unitate de aviație), de 
construcție metalică, fără 
însemne, vopsit în roşu 
sub fuselaj. Acesta s-a 
apropiat din direcția vest, 
la înălțime de aproximativ 
100-150 m, a survolat 
podul peste OLT, oraşul 
vechi, maga-zinul Oltul, 
unde a schimbat direcția 
spre nord, trecând pe 
deasupra Hote-lului Parc 
şi s-a îndreptat spre 
barajul de la MOŞTENI. 
După scurt timp, s-a 
reîntors pe acelaşi traiect, 

|| | zburând spre vest. 

16  |Cpt. Dima 25.12.1989 |Pe fondul unor semnale de 
Mihai M.M. Pavel imitare, pe ecranul staţiei 
Ion de radiolocaţie de 
U.M. 01456 cercetare a apărut un 
CRAIOVA semnal tipic de radiolo- 

caţie, iar prin vizorul optic 
de televiziune s-a distins 
silueta unui elicopter. S-a 
lansat o rachetă, care s-a 
dirijat şi a făcut explozie 
la ţintă. în locul impactu- 
lui s-a observat un nor de 
fum negru. 

17 Cpt. Tudor 25.12.1989 |La N-E de CRAIOVA, la 
Gheorghe U.M. 01456 distanţă de 18 km, prin 
CRAIOVA vizorul optic de 

televiziune, a văzut ziua o 
siluetă de elicopter care 
lăsa două traiecte de 
condens subțiri, mai 
scurte decât cele lăsate de 
un avion cu reacție. A 
lansat o rachetă asupra ei, 
rachetă care nu a făcut 
explozie la țintă. La scurt 
timp după lansarea 
rachetei, elicopterul a 
dispărut. 

SITUAȚIA 
cu unele zvonuri, informaţii false recepționate de unităţile 
militare din garnizoana BUZĂU în perioada 22-31.12.1989 


Conţinutul 
De la cine a zvonului, 
primit informaţiei 
informaţia 


; 22.12.1989 
j Cetățean |recomandat ror 
necunoscut |comandantul ar- 
matei a cerut prin 
telefon la comen- 
duirea garnizoanei 
ca până la orele 
09,00 să se ridice 


patrulele din oraş. 


f 22.12.1989 |Corturi de militari | S-a verifi- 
Cetăţean [lângă Dep. cat, nu se 
.M. necunoscut |SIHLEA; nu se confirmă 
; cunoaşte 
proveniența lor. 
a | 


23.12.1989 |S-a dat foc la un Informaţie 
bloc şi la casa falsă 
primului secretar din 
municipiul BUZĂU. 


EEE IE EEE a 


Mr. 23.12.1989 |4 - 5 elicoptere în| Ţintele au 

Prin mijloace |deplasare  dinspre| apărut pe 

Constantin | din dotare [IANCA Sprej ecranele 
BOBOC sunt dea- 


; radar 
supra aerodromului; 
mijloacele din 
poligonul IANCA 
au deschis foc 
asupra lor. 

Consiliul 23.12.1989 | 14-15 civili înarmaţi 
Cetățean |se deplasau pe 
necunoscut |comunicația MIZTL 
- BUZĂU (în punc- 
tul ULMENI) 


; 23.12.1989 |Pe aeroportul Boboc 
îrj ; - 3 elicoptere. 


23.12.1989 |Elicopterele se| Țintele au 
Mijloace radar |îndreaptă spre zona| apărut pe 
industrială şi aero-| ecranele 
dromul Buzău. radar 
23.12.1989 |Dinspre Mărăcineni| Nu se 
Cetățean |se îndreaptă spre| confirmă 
necunoscut 

M.L.) Buzău o companie 
de teroriști. 


23.12.1989 
Cpt. 
Vlăsceanu N. 
23.12.1989 
Telefon 
necunoscut 


A fost ocupată poşta 
din Rm. Sărat 


Nu se 
confirmă 
Apa este otrăvită; 
sursa de apă de la 
: : Nu se 
est Buzău, din 5 
confirmă 


Parcul tineretului, 
este ou-ăvită. 


ERE PE RER E PE (DN E 


23.12.1989 


Telefon 


23.12.1989 
Tură operativă 
C.T.Bacău 
24.12.1989 
Cîrjeu 
Constantin 
24.12.1989 


24.12.1989 


Telefon 


24.12.1989 
Văzut 
personal 


În cartierul Doro- 
banţi au fost sem- 
nalaţi civili cu gea- 
mantane şi 
scurte kaki, suspecți. 


mari 


De la Maxenu cătte 
Buzău se deplasează 
un grup de terorişti. 
A fost atacat depo- 
zitul Cîlnău. 


Pe Bl. 27 din Micro 
XIV se aprind şi se 
sting reflectoare; se 
semnalizează cu alt 
bloc-, 

Bl.  G-5/Dorobanțţi, 
în Micro HI şi V/BI. 
16, lângă tipografie 
trag focuri de 
armă. 


A fest ve- 
rificat de 
It.maj. 
Nicoară şi 
lt. maj. 
Postolache 
inf.falsă. 
Informaţie 
confirmată 


se 


Se semnalizează cu 
lanterna din apropi- 
erea Spitalului ju- 
dețean; ulterior s-au 
tras 2 rachete roşii în 


Crîng şi s-a deschis 


focul asupra 


Spitalului judeţean. 

17 |Tura 24.12.1989 


operativă Telefon 
necunoscut 


25.12.1989 
Cetăţeni 
necunoscuţi 


25.12.1989 


19 : 
25.12.1989 
Telefon 


man s-a descoperit 
un depozit de arma- 
msnt şi muniții. 


Comandantu 
] Annatei a fost 
aresta: (împuşcat) 


Dintr-un camion au 
coborât 40 de per- 
soane la intersecția 
şoselei Ploieşti - 
Buzău cu CE. 
Buzău - Nehoiu; se 
îndreaptă spre oraş. 

După unele blocuri 
(BI. 37, Micro XIV 
scara A), Baza a. n. 
m. din spatele 
Fabricii de geamuri, 
Bl. P 11/Str. Unirii 
se emit semnale 
morse. 


de mr. 
Demian şi 
cpt. Mircea 
informație 

falsă 
Informaţie 

falsă 


Informaţie 

CONVORBIRI INTERCEPTATE PRIN 
RADIOTELEFOANE CAPTURATE DE LA 
MILIȚIE ÎN NOAPTEA DE 24/25. 12.1989 


- Nu trageţi decât atunci când aţi descoperit ţinta. 
- Fraţilor, azi e Crăciunul! 

- Să nu adormim. 

- Să-i dăm de lucru TAB-ului! 

Acum e linişte. 

Unde te afli, pe clădire, în care parte? 

- Voi răspunde pentru SOARE. - 

Pilot 707! 

- Anunţaţi când se observă împuşcături sau ceva. 
- Mâine dimineaţă la Moş Ajun. 

- La Moş Crăciun. - 

Nelu! 

- A răspuns CUTELU. 

Repetaţi. 

- Are o voce frumoasă. 


Muşcă-ţi limba. 
Comunică. 


- Se văd două semnale luminoase dinspre BRĂILIŢA. 

- Imediat, culeg date. 

- Două semnale luminoase vin dinspre Bl. TURN. 

- De la parter. 

- COPERTINA pentru BAZA MICĂ. 

Intensificaţi supravegherea. 

- Este ora 03.53 s-ar putea să mai înceapă ceva pe la 4 când mai este 
întuneric. 


- COPERTINA dă-ne date de acolo! 

- COPERTINA, vezi ceva? 

- Alege şi dă-ne date la fel. 

- COPERTINA (şi se face apel). 

- COPERTINA răspunde pentru SOARE! 
- COPERTINA, SOARELE îţi face apel. 

- Răspunde pentru SOARE. - 

802. 

- COPERTINA răspunde pentru SOARE. 
- A intrat pe canalul 2 cineva. 

- Cu din alea mici. 


- D. 2 să încerce. 

- Până ne răspunde COPERTINA, să fim atenți în celelalte puncte. 
- COPERTINA, răspunde pentru SOARE. 

- Atenție, acuma! 

- Se aud focuri de armă izolat în prelungirea sul GALAȚI şi Piaţa 
Centrală. 

- încă se mai mişcă sus. 

- Da, sunt BAZA MICĂ. 

- Acum, imediat. 

- Da, s-a anunțat stingeți focul. 

- Da, am notat telefonul. 

Cunoaşteţi situaţia COPERTINEI? 
COPERTINA răspunde pentru BAZA MICĂ! 
SOARELE, ce se întâmplă? 

Să fim atenţi să nu fie cineva. 

Atenţie la etajul 2. 

COPERTINA răspunde pentru BAZA MICĂ! 
Atenţie, daţi mai repede lovitura. 
COPERTINA răspunde pentru BAZA MICĂ! - 


COPERTINA, lamine! 


Viorel, tu eşti? 

Ce s-a întâmplat? 

Te-am căutat şi noi şi nu ştiam ce-i cu tine. 

Care este situaţia? Continuaţi observarea şi ne ţineţi la curent. 
COPERTINA, spune care-i situaţia în oraş, se mai trage? -O.K. 
COPERTINA, pentru BAZA MICA. 

COPERTINA, răspunde pentru BAZA MICĂ! 

Care este situația? 

N-am înţeles, menţionaţi încă o dată. 

în ce zonă se semnalează? 

Sunt exact pe zonele în care s-au retras cei care ne-au atacat pe noi. S-ar 


putea să fie sau nu. 


COPERTINA pentru BAZA MICĂ. 

Se aud nişte zgomote în zona GALAȚI. 

Ia vezi, ce-i acolo? 

COPERTINA, pentru BAZA MICĂ. 

Trebuie să mai reziste până la ziuă şi după aceea se vor culca. 
E bine şi aşa. 

în schimb, trebuie să reziste acolo. 
COPERTINA, pentru BAZA MICĂ, ce faci? 
COPERTINA, care-i direcţia de tragere? 

în față şi puţin dreapta. 

Unde este un bec puternic. 

Este armata puternică acolo. 

BAZA MICĂ, suntem atacați. 

De unde? 

De afară. 

Schimb de focuri. 

Reperă edificii! 

Ce edificii? VICTORIEI! 

Este posibil să fie atacată unitatea de la gară. 
Toată lumea la posturi! ! ! 

COPERTINA, care-i situația? 

COPERTINA, ce vezi? 

COPERTINA, pentru BAZA MICA, ce vezi? 
Se mai văd trasoarele ricoşate. 

Comunicaţi! 

Foc palid pe str. GALAŢI. 

Aţi auzit apelurile. 

Acolo, stai pe recepţie şi fii cu noi. 
COPERTINA, răspunde pentru BAZA MICĂ. 
COPERTINA, răspunde pentru comunicare. 

- BAZA MICĂ, către toate posturile dinspre Bl. TURN se îndreaptă 
persoane spre noi. 

- "Țineţi sub observaţie str. GALAȚI. 

- COPERTINA pentru BAZA MICĂ, răspunde la apel. 

Se aud focuri fiţi pe fază. 

Etajul 2 încercaţi să luaţi legătura cu COPERTINA. 

- Unde se aud focurile? 

- Bl. TURN str. GALAȚI! 

Poate o reperaţi voi şi ne scăpaţi de grijă! 

Care este situația? 


Se apropie inamicul. 

- Poţi să ne comunici zona în care se trage? 

- în zona gării. 

- Se pune în mişcare ceva! 

- Etajul 1 către etajul 2, nu pot să iau legătura cu voi. 
Aţi putut repera direcţia de retragere a idioţilor? 
Cine a tras? 

A tras spre noi? 


- Da, s-a tras spre noi! 

- Din ce zonă? 

- Din spate, lateral. 

- Mai repetaţi că n-am înţeles. 

SOARELE, SOARELE răspunde pentru BAZA MICĂ. 

Atenţie, COPERTINA, nu ne auzim bine. 

Repetă COPERTINA mai rar. 

- COPERTINA, mai comunică o dată. 

- Pe stradă s-au aprins becuri, se semnalizează, nu ştiu ce-i cu ele! 
- BAZA MICA pentru etajul 1 şi 2, COPERTINA ne anunţă că se 
semnalizează pe stradă. 

- Etajul 1 şi 2, atenţie, se fac semnale luminoase pe stradă. 

- Nu este lumină pe stradă. 

- Căfre toate subunitățile, să tragă în toate persoanele ce se apropie de ei, 
până se luminează. 


NOTĂ 


1. Radiotelefoane le au fost capturate de la doi lucrători de miliţie, în ziua 
de 25. 12. 1989, în zona bisericii Sf. Gheorghe (str. Şcolilor), de către cpt. 
Mihalcea Ionel şi pit. maj. Spânu Marinică. 

2. Convorbirile prin aceste mijloace radio s-au efectuat în noaptea de 
24/25. 12. 1989 şi au fost stenografiate de cătte lt. col. Gaceu Tiberiu 
3. Mesajele recepționate de respectivul ofițer au fost prezentate 
comandantului şi altor ofiţeri din statul major, prilej cu care au fost văzute 
şi de col. Soare, şeful Securităţii Brăila, şi rar. Sandu Florea din acelaşi 
Inspectorat, care se aflau reţinuţi în acel moment la U.M. 01030. Ofițerii 
M.I. au declarat, în acel moment, că indicativele respective aparțineau 
lucrătorilor din paza sediului Miliției de pe str. Galaţi. 

4. Reţinerea celor doi subofiţeri şi capturarea celor două radiotelefoane s- 
au efectuat în altă zonă, destul de depărtată de zona sediului lor. 

5. In luna ianuarie 1990, cele două radiotelefoane au fost predau-la 
Poliţia Brăila împreună cu alte materiale ridicate pe timpul evenimentelor 
din decembrie 1989. 

Discursul prezentat de senatorul Sergiu Nicolaescu la 
Adunarea Festivă a Parlamentului României, consacrată 
împlinirii a cinci ani de la Revoluţie. 


Domnilor preşedinţi, Domnule prim- 
ministru, Stimaţii invitaţi, Doamnelor 
şi domnilor parlamentari, 

In jumătatea a doua a acestui secol, România, după sacrificiul de la 
Yalta, a trecut sub tutela armată a comunismului sovietic, a consilierilor 
bolşevici şi a instructorilor cominternişti; dar aceasta a fost nu numai 
soarta României, care între anii 1941 -1944 a luptat împotriva Uniunii 
Sovietice alături de Germania, ci şi a ţărilor victime ale agresiunii 
hitleriste, precum Cehoslovacia, Polonia, intrate şi ele alături de Bulgaria, 
România şi Ungaria sub aceeaşi tutelă a comunismului Stalinist. Cel mai 
periculos lucru adus de includerea în sfera de influenţă a bolşevismului a 
fost pierderea identităţii, a istoriei şi a conştiinţei naționale. Nu pot să nu- 
mi amintesc spusele marelui nostru poet Lucian Blaga: "Lozinca va lua 
locul conştiinţei, iar partidul, locul lui Dumnezeu". în deceniul şase ne-am 
sovromizat în toate direcţiile, sprijiniți şi de unele elemente ale etniilor 
conlocuitoare, dar şi de mulți români fără dragoste de ţară şi puşi pe 
căpătuială. 

In 1953, Berlinul face prima mişcare anticomunistă (la 14 iunie), 
urmată la numai 3 ani de revoluţia ungară din 1956, strivită după toate 
regulile de armata sovietică, sub privirile indiferente ale Occidentului. 
Ungaria trebuia să fie un exemplu, care să elimine orice speranță de 
rupere a ţărilor satelite de Moscova. 


Moartea lui Stalin nu a adus nimic nou, ci doar a reconfirmat faptul că 
bolşevismul este forma cea mai abjectă a dictaturii, indiferent cine este în 
fruntea imperiului sovietic. 

După plata înzecită a despăgubirilor de război, Hruşciov 1-a scăpat pe 
comuniştii români de sub control şi Gheorghiu-Dej începe o politică aşa- 
zis naţional-socialist-marxistă. 

Anul 1968 vine să evidenţieze poziţia deosebită a lui Ceauşescu, noul 
dictator din România. începe o epocă favorabilă pentru ţara noastră, 
Occidentul punându-și speranţa în dictatorul român, care nu părea dispus 
să accepte suveranitatea sovietică. 

în plasa vicleanului dictator cad oameni politici cu nume răsunătoare 
(Nixon, De Gaulle, Pompidou, Strauss, Regina Angliei). Iluzii, românul 
nu e capabil să-l imite pe Tito, el însuşi fiind mai comunist decât fanaticii 
bolşevici. Sub privirile încurajatoare ale Europei, sprijinit pe o grupare de 
profitori supuşi şi încurajat de un deosebit cult al personalităţii, Ceauşescu 
devine cel mai absurd dictator de pe continent. Parafrazându-l pe Blaga, 
"doctrina ceauşistă va lua locul religiei”. 

Deceniul opt aduce însă mari ttansformări social-politice şi economice 
în ţări ca Polonia, Ungaria, Cehoslovacia şi R.D.G. în U.R.S.S., 
Gorbaciov îşi impunea politica sa, care se dorea a fi o salvare pentru 
sistemul comunist falimentar. Malta se înscrie în istorie ca o pagină- 
epilog a unei aproape jumătăți de secol început la Yalta, unde trei mari 
puteri ale lumii şi-au împărțit sferele de aşa-zisă influență. România, 
alături de alte ţări, a devenit victima acestor puteri învingătoare în cel de 
al doilea război mondial, deşi sacrificiul uman, economic şi militar al 

României în războiul antihitlerist ar fi trebuit să o impună ca a patra ţară 
învingătoare. 
Evenimentele ce aveau să se declanşeze în ţara noasttă la finele anului 
1989 se înscriu în mod logic în procesul general est-european, aflat într-o 
derulare accentuată, supus principiului domino-ului şi unui destin 
implacabil al istoriei. Ceauşescu, aproape singur, închistat în dogmele 
ideologiei sale "originale", în megalomania sa paranoică, într-un deşănţat 
cult al personalităţii, a rămas insensibil la toate semnele exterioare, 
incapabil să recepteze corect sensul istoriei şi prea puţin dispus să se 
adapteze progresului acesteia. Ca urmare, s-a declanşat un proces de 
izolare totală a ţării noastre pe plan extern, mai ales în domeniul 
economic şi politic, fără precedent în trecutul istoric al României. 
Ceauşescu, aproape analfabet, dotat însă nativ cu o şiretenie rar 
întâlnită, reuşeşte să amestece comunismul, forma organizată de luptă a 
internaţionalismului proletar, cu naționalismul vulgar şi primitiv, 
subjugând puterea economică, ştiinţa, cultura şi arta şi tot ce era suflare 
românească în avantajul propriei sale dictaturi. Cu acest amalgam 
nemaiîntâlnit în istoria omenirii, el reuşeşte să intoxice moral o naţiune, 
care din 1938 a fost supusă, necontenit, de 5 dictaturi: dictatura regală a 
lui Carol al II-lea, dictatura statului naţional legionar, dictatura personală 
de tip militar a lui lon Antonescu, dictatura comunistă de model sovietic a 
lui Gheorghiu-Dej şi dictatura personală a lui Ceauşescu. 
Un rol important în cele patru decenii de dictatură l-au jucat acei 
oameni de ştiinţă şi cultură care au reuşit să cultive un europenism de 
fond şi o conştiinţă opusă comunismului. Ştiinţa, cultura şi arta au 
continuat să creeze, spiritul românesc nu a dispărut, în ciuda opresiunilor 
şi a cenzurii, chiar dacă cultul lui Ceauşescu s-a impus prin teroare, mai 
ales în cultură şi artă. 
Loviturile de stat din R.D.G., înlăturarea lui Honeker şi, în Bulgaria, 
schimbarea lui Jivkov nu puteau fi realizate fără sprijinul Armatei, 
Securităţii şi, bineînţeles, fără binecuvântarea lui Gorbaciov. 
La noi, din partea lui Postelnicu, Vlad, Milea sau Guşă nu putea veni o 
astfel de surpriză. 
în această situaţie, nu mai rămânea decât organizarea unei revolte de 
tipul "Valea Jiului 1977" sau "Braşov 1987", care extinsă în principalele 
centre muncitoreşti ale țării să provoace o acțiune represivă violentă, deci 
începutul unui război civil, şi în aceste condițiuni găsirea unei cozi de 
topor care să ceară intervenţia Tratatului de la Varşovia pentru restabilirea 
ordinii, bineînţeles, socialiste, şi schimbarea doar a lui Ceauşescu. 
Câteva declaraţii din această epocă, stimaţi colegi: 
Mathias Siiros, preşedinte interimar al Ungariei, pe 19 decembrie, la 
mitingul de la Budapesta: "Cu sufletul împăcat putem ajuta ardelenii care 
doresc autonomia. Autorităţile maghiare sprijină ca Ardealul să devină 
regiune autonomă”. 
Bush, la CNN, pe 24.XIL.: "Statele Unite nu vor obiecta, dacă pactul 
de la Varşovia găseşte necesar să intervină în România". 
Sevarnadze, la Moscova, ambasadorului american, în decembrie 1989: 
revoluţia românilor este treaba lor şi a nimănui altcineva; orice 
amestec sovietic ar avea ca rezultat să facă din Ceauşescu un martir”. în 
1994, acelaşi om, unui ziarist englez: "KGB-ul a avut un rol important în 
decembrie 1989, în România". 

Mai putem aminti de convorbirile telefonice ale generalului Karpaty, 
ministrul Apărării din Ungaria, şi şefului său de stat major, cu omologii 
lor din România. 

Trebuie să fim recunoscători acestor militari de ambele părți, care prin 
profesionalismul lor au împiedicat un grav conflict, care putea să 
izbucnească în acele momente între cele două ţări. 

Revolta rămânea singura formă de a scăpa în Europa de ultimul 
dictator de tip Stalinist şi care reuşise o performanţă unică, de a asmuţi 
asupra sa ambele sisteme (comunist şi capitalist). Realizatorii acestor 
scenarii, din ambele sisteme, nu au apreciat însă la justa sa valoare 
capacitatea de răzvrătire a poporului român. Umilit şi asuprit de sistemul 
ceauşist, mediatizat şi compromis în spectacole de tip asiatic, el era 
disprețuit şi luat în considerare doar ca o cantitate neglijabilă, care putea 
fi uşor manipulată. La fel şi Armata română. încercarea din 13-14 
decembrie de la laşi nu a aprins scânteia aşteptată. Următoarea mişcare a 
fost Timişoara. 

Faptul că a fost ales un ungur, în persoana preotului Tokeş, poate fi o 
dovadă a preferinţei unor organizatori sau, pur şi simplu, o întâmplare, 
aşa cum a fost şi coada de la pâine a unor femei, început al Revoluţiei 
ruse. Cu atât mai mult este meritul timişorenilor şi numai al lor în 
izbucnirea revoltei şi Revoluţiei. 

Pornită de la protestul a 30-40 de enoriaşi, din ziua de 15 decembrie, 
în zilele următoare sute şi mii de timişoreni vor manifesta în stradă pentru 
libertate, scandând lozinci anticeauşiste. Din acest moment suntem în faţa 
unei revolte sociale. 

In oraşul-explozie al Revoluţiei, Timişoara, au căzut întte 16 şi 22 
decembrie 75 de morţi, 225 răniți şi 978 de arestaţi. Curajul şi eroismul 
lor au permis extinderea revoltei în întreaga ţară. în faţa pericolului, 
Ceauşescu invocă o agresiune externă diversionistă, combinată cu acţiuni 
ale unor "elemente destabilizatoare” şi aşa-zis "huliganice”, când în 
realitate ştia că sunt mişcări populare şi mai ales muncitoreşti. 

La Timişoara, generalul Guşă simte încă din 18-19 decembrie tendinţa 
Armatei de a trece de partea revoltaţilor. De aceea, ordonă intrarea în 
cazărmi a tuturor unităţilor din judeţ, pe 20 decembrie, şi încearcă să 
parlamenteze cu reprezentanţii muncitorimii, în aşteptarea desfăşurării 
evenimentelor de la Bucureşti: întoarcerea lui Ceauşescu din Iran şi 
mitingul din Capitală. Cu toate măsurile luate, mitingul din dimineaţa de 
21 i-a fost fatal lui Ceauşescu. Explozia şi panica provocată în Piaţa 
Palatului nu pot fi puse pe seama întâmplării sau a unor amatori. Ceea ce 
a urmat a fost cursul firesc al evenimentelor care au avut loc şi la 
Timişoara; revolta populară împotriva ceauşismului totalitar şi apoi 
revoluţia anticomunistă. 

în noaptea de 21/22 decembrie, la Bucureşti, ministrul Apărării 
Naţionale, generalul Milea, conduce direct acţiunile de lichidare a revoltei 
din centrul Bucureştiului, reuşind pentru câteva ore să dea impresia că a 
restabilit ordinea. Cu preţul a 49 de morţi, 590 de răniţi, peste 1.200 de 
arestaţi duşi la Jilava, anchetați de ofiţerii Direcţiei SS a Vl-a de cercetări 
penale, bătuţi, maltrataţi. 

în dimineaţa lui 22 decembrie, ora 7,15, Milea este informat că sute de 
mii de muncitori se îndreaptă spre centrul oraşului. Inima românului nu a 
lăsat acasă pe nimeni. Au ieşit în sttadă. în această situaţie, el primeşte 
ordin de la Ceauşescu să oprească cu orice mijloace afluirea mulţimii 
revoltate către sediul CC. Milea nu dă nici o dispoziţie în acest sens şi se 
sinucide. Focul Timişoarei aprinsese în acest timp întreaga ţară: Cluj, 

Braşov, Sibiu, Arad. Ceauşescu a făcut în lanţ următoarele greşeli, care-i 
vor fi fatale: în 


17.XII., când a plecat din ţară; în 2LXII., când a organizat un miting de 
condamnare a evenimentelor din Timişoara, pe 22 decembrie, ora 10,30, 
când a anunţat public sinuciderea "trădătorului de Milea" şi în aceeaşi zi, 
:a 12,06, când, intrat în panică, a fugit din Bucureşti, deşi sedijl CC era 
apărat de 300 de securişti supraînarmaţi. Anunţul la radio al morţii 
generalului Milea a fost momentul crucial al ruperii oficiale între Armată 
şi dictator. Apărat de Annată, dictatorul ar fi fost greu de schimbat. La 
Bucureşti, în faţa mulțimii care se apropia, Armata avea de ales între a 
deschide focul sau a trece de partea Revoluţiei. Unii fraternizează cu 
manifestanţii. Alţi comandanţi de subunități ordonă retragerea sau lăsarea 
drumului liber. Posibilitatea unui război civil între Armată şi populație 
cade. Revoluţia pare salvată. Manifestanţii se îndreaptă liberi spre centrul 
Capitalei, scandând "Armata e cu noi”, "Jos Ceauşescu". Dictatorul se 
pierde, la fel ca şi clica din jurul său. Armata nu are conducător. 
Generalul Vlad, şeful Securităţii, nu se implică, aparent. In această 
situaţie, cei doi dictatori fug şi ajung în aceeaşi seară la o unitate militară 
din Târgovişte. Fuga tiranului îl rupe de Securitate, care părăseşte terenul 
în faţa curajului maselor revoltate. Dacă ar fi fost apărat de Securitate, am 
fi intrat într-un dezastruos război civil la Bucureşti. 

Se intră în perioada golului de putere care urmează perioadei de 
decapitare a Armatei, când la cârma ministerului nu era nici ministru, nici 
adjunct, nici şef de stat major; nu partid, nu Securitate, nu Miliție. Sttăzile 
şi instituţiile publice sunt ocupate de revoltați, de manifestanți. Armata 
rămasă fără ministru este retrasă în cazărmi. Ceauşescu se află într-o 
situaţie incertă în mâna Armatei, care-i devenise ostilă după comunicatul 
cu Milea. 


Din sală: (un revoluţionar) 
Când apare filmul ăsta, domnule Sergiu Nicolaescu? (Vociferări, 
rumoare) 


Victoria din dimineaţa de 22 decembrie a dat noi speranţe. 
Confirmarea avea să vină de la acei minunaţi oameni adunaţi în Piaţa 
Palatului şi care au început să respingă după orele 16,00, prin huiduieli, 
pe comuniştii care voiau să ia cuvântul de pe terasa Comitetului Central. 
Se strigă "Fără comunişti" şi "Jos comunismul", din 500.000 de piepturi 
româneşti. A meritat să trăieşti aceste momente. Ei au hotărât dărâmarea 
sistemului comunist. Timişoara a trăit aceste momente în zilele de 20 şi 
21 decembrie. Revoluţia a fost spontană şi ea nu poate fi atribuită unor 
grupuri sau persoane. Ea se datorează tăvălugului a sute de mii de mani- 
festanţi, a sacrificiului celor de la Timişoara şi a celor din Bucureşti, între 
21 şi 22 decembrie hotărâți să-şi facă singuri dreptate, devansând toate 
planurile străine sau autohtone. în clădirea CC-ului s-au format grupuri de 
civili adunaţi în jurul unor foşti miniştri, care făceau toate eforturile să le 
câştige bunăvoința. Dai grupul de tineri revoluționari nu acceptă 
colaborarea. Aceştia întocmesc o listă a unui Consiliu al Revoluţiei, îi 
arestează pe Dincă şi Postelnicu şi obligă pe Dăscălescu să-şi dea 
demisia. între orele 14,00 şi 17,00 pătrund în clădire o serie de 
nomenclaturişti, care încearcă să formeze un guvern, al cărui scop imediat 
era "restabilirea ordinii şi reînceperea producţiei”, bineînţeles, păstrându- 

se întreaga structură comunistă. Acestui grup i se alătură şi generalul 
Guşă şi generalul Vlad. 

Un alt loc fierbinte a fost sediul Televiziunii. Ocupat de revoluţionai! 
în jurul orei 11,30. Se formează un grup de intelectuali, muncitori şi 
militari, care, sub conducerea lui Ion Iliescu, venit la ora 14,30, se 
organizează sub denumirea de Consiliul Frontului Salvării Naţionale. Se 
întocmeşte o primă listă, de 39 de membri. Seara se transmite pe post, în 
10 puncte, primul comunicat al Revoluţiei pentru libertate, democraţie, 
demnitate şi pluripartitism. Din acest moment, majoritatea poporului 
român speră într-o schimbare de sistem. Atitudinea anticomunistă a 
majorităţii celor prezenţi în stradă şi în sediu provoacă din partea unor 
fanatici ai regimului comunist o acţiune de diversiune, deschiderea 
focului în Piaţa Palatului. Această acţiune avea ca scop crearea unei 
panici, care să împrăştie manifestanţii şi să permită salvarea partidului şi 
conservarea puterii. Către orele 20, (X) au fost atacate, în special, 
Ministen.il Apărării Naţionale, Televiziunea... 

în aceeaşi noapte, începe diversiunea radio-electronică şi de de- 
zinformare împotriva Armatei, urmărindu-se crearea haosului şi des- 
curajării. Răspunsul prompt al militarilor a creat, pe de o parte panică şi 
victime dar, totodată, a confirmat hotărârea Armatei în apărarea 
teritoriului national. 

România îşi alege în decembrie 1989 drumul ei original, la fel ca în 
august 1944. Comunismul a cucerit România după execuţia mareşalului, 
la 1 iunie 1946, pentru ca 43 de ani mai târziu să se prăbuşească prin 
execuţia celor doi Ceauşescu de către Armată, în urma hotărârii unui 
Tribunal militar special (25.XII.1989). 

Primul stat comunist a început prin revoluţia rusă. începutul căderii 
statelor comuniste începe cu revoluţia română. O revoluţie nu are voie să 
demoleze structurile unui stat. Ce a urmat apoi, este o altă etapă. 

Revoluţia a reuşit înlăturarea lui Ceauşescu, iar în a doua parte căderea 
comunismului pentru prima dată într-o ţară europeană. Este meritul 
sacrificiului celor care au ieşit primii în stradă. 

(Aplauze) 

Singurul autor al acestui fapt este poporul român. Pentru încă o dată în 
istorie am ştiut să ne hotărâm singuri destinul. Faptul că viaţa unora s-a 
schimbat în prea bine şi a altora în prea rău nu este rezultatul revoluţiei, ci 
al trădării unora. 


Dumnezeu să ajute ţara noastră! 
(Aplauze) 

STENOGRAMA şedinţei Comitetului Politic Executiv al CC. 
al P.C.R. din ziua de 17 decembrie 1989 


Şedinţa a fost prezidată de tovarăşul NICOLAE CEAUȘESCU, 
secretar general al Partidului Comunist Român. 

Au participat tovarăşii: Bobu Emil, Ceauşescu Elena, Ciobanu Lina, 
Constantin Nicolae, Constantin Dăscălescu, Dincă Ion, Dobrescu Miu, 
Fazekaş Ludovic, Mănescu Manea, Niculescu Paul, Olteanu Constantin, 
Oprea Gheorghe, Pană Gheorghe, Popescu Dumitru, Radu lon, Rădulescu 
Gheorghe, Totu loan, Andrei Ștefan, Curticeanu Silviu, David Gheorghe, 
Gere Mihai, Giosan Nicolae, Milea Vasile, Mureşan Ana, Pacoste Cornel, 
Postelnicu Tudor, Stoian Ion, Szasz Iosif, Toma loan, Ursu Ion. 

Au fost invitaţi tovarășii Bărbulescu Vasile, Radu Constantin. 

Tov. Nicolae Ceauşescu: 

Nu sunt toţi tovarăşii? 

Tov. Silviu Curticeanu: 

Lipsesc tovarăşii Coman Ion şi Ilie Matei, care sunt la Timişoara şi 
tovarăşa Suzana Gâdea. 

- Uite, tovarăşi de ce am convocat Comitetul Politic Executiv. 

La Timişoara au avut loc aseară unele evenimente, care s-au reluat 
astăzi la prânz. Pretextul 1-a format aşa zisul preot reformat, care a fost 
sancționat pe linia lor, l-au mutat din Timişoara în alt judeţ şi trebuia să 
plece din casa pe care o ocupa. N-a vrut să elibereze casa. Episcopul s-a 
adresat tribunalului, care a hotărât să-l evacueze. Lucrurile s-au tărăgănat 
mult. leri s-au dus să pună în aplicare hotărârea tribunalului. El şi-a 
organizat un grup. Aici este amestecul cercurilor din afară, a cercurilor 
străine de spionaj: începând cu Budapesta, pentru că el a dat şi un interviu. 
De fapt, lucrurile sunt cunoscute. De altfel este cunoscut şi faptul că atât 
în răsărit cât şi în apus toţi discută că în România ar trebui să se schimbe 
lucrurile. Şi-au propus şi cei din răsărit şi cei din apus să schimbe şi 
folosesc orice. 

Aseară, organele noastre au reuşit să pună ordine. A fost evacuat şi 
trimis acolo unde a fost dat de Episcopie. Aceasta era, practic, o problemă 
strict a lor şi trebuia să se aplice o hotărâre judecătorească de evacuare a 
casei, ceea ce era ceva normal. 

Astăzi, spre prânz, de altfel au fost şi ieri, dar tovarăşii n-au înţeles că 
vor reveni astăzi. O serie de elemente declasate s-au adunat din nou şi au 
provocat dezordine, au intrat în sediul Comitetului judeţean de partid. 
Organele noastre de interne s-au purtat slab, pentru că normal era să nu 
lase să intre pe nimeni în sediul Comitetului judeţean de partid. Trebuia 
pusă pază, pentru că asta este o regulă generală. Au avut o atitudine 
defensivă, capitulardă, atât organele Ministerului Apărării Naţionale cât şi 
ale Ministerului de interne. 

Aseară am discutat cu ei şi le-am spus ca în cursul zilei de astăzi să 
facă demonstraţii cu unități de tancuri. Să fie în centrul oraşului, să facă 
demonstraţie. Aceasta presupune că unitățile trebuiau să se găsească în 
centru. 

Eu am dat ordin să se facă acest lucru, iar voi aţi făcut o plimbare. Nu 
era posibil să se întâmple ce s-a întâmplat dacă unitățile se găseau în 
centru. Trebuia lichidat repede toate aceste lucruri. Le-a trebuit o oră şi 

jumătate până s-a mişcat unităţile militare. Unde a fost demonstraţia de 
care am vorbit, pentru care am dat ordin? 

Tov. Milea Vasile: 

Am executat deplasarea din est către vest. Tov. 

Nicolae Ceauşescu: 

Nu deplasare de la est către vest! Unităţile transportoare şi de tancuri 
trebuia să se afle în centru. Asta înseamnă ce am ordonat, nu să se ducă de 
la est către vest. Am menţionat bine de aseară ce trebuie să faci, 
demonstraţia unităţilor de bază, a tanchetelor, unităţile motorizate, toate 
trebuiau să fie în centrul oraşului nu în cazarme. De aceea am spus să fie 
demonstrație, că demonstrația presupune ca toate unităţile să fie în centtu. 
Asta înseamnă demonstrație! Adevărat că n-am dat toate detaliile, dar 
când spui să fie demonstraţie trebuie să fie demonstraţie, nu să se plimbe 
spre Jimbolia sau Arad. Trebuia să fie în oraş, pentru că străzile sunt 
destul de largi. Acolo trebuiau să fie staționate unele unități. 

Acelaşi lucru şi cu trupele Ministerului de Interne. Impresia mea este 
că unităţile Ministerului de Interne n-au fost înarmate. 

Tov. Elena Ceauşescu: 

Au fost neînarmate. 

Tov. Nicolae Ceauşescu: 

Neînarmaţi au fost. 

Tov. Tudor Postelnicu: 

Cu excepţia celor de la grăniceri. Restul nu au fost înarmaţi. Tov. 

Nicolae Ceauşescu: 

Păi, de ce? V-am spus să fie toţi înarmaţi. De ce i-aţi trimis neînarmaţi. 
Cine a dat asemenea ordin? Când am înţeles că merg trupele de securitate, 
era clar că merg înarmate, pentru că au armament, au totul în dotare, şi 
auto şi tot, nu-i trimiteţi să se bată cu pumnul? Ce fel de unităţi de interne 
sunteţi voi!? De unde aveţi asemenea lucruri? 

Curticeanu, să vină imediat şi Vlad Iulian. 

Cine a dat asemenea dispoziţie? 

De ce ţinem trupe de grăniceri? Şi mi-aţi dat asigurări că aveţi 9 
plutoane de securitate, ceea ce înseamnă aproape 1.000 de oameni. Unde 
erau? l-aţi trimis neînarmaţi?! Ce înseamnă sistemul acesta?! 

Şi am discutat aseară, am spus: luaţi măsuri şi voi, măsuri ferme. Nu 
mi-aţi spus că îi trimiteţi să se bată cu bastonul! Nu am nevoie de 
asemenea unități de securitate. Şi miliția trebuia să fie înarmată. Aşa este 
legea. 

Tov. Tudor Postelnicu: 

Vă raportez, tovarăşe secretar general, miliția este înarmată. Tov. 

Nicolae Ceauşescu: 

Dacă era înarmată trebuia să tragă, nu să se lase să fie bătută şi să-i 

lase să intre în sediul Comitetului judeţean. Două ore le-a trebuit 

unităţilor ca să ajungă, deşi sunt în centru, când trebuiau să fie acolo, 
pentru că au fost mobilizate să facă demonstraţie în stradă. Ele 
trebuiau să fie în zonă. 

Am discutat cu voi şi azi-noapte, am discutat de mai multe ori şi la 2 şi 
la 3 şi la 4 dimineaţa, ce aveţi de făcut. 

Tov. Elena Ceauşescu: 

Trebuie să-l chemăm la telefon pe tovarăşul Coman când soseşte 
acolo. 

Tov. Nicolae Ceauşescu: 


175 


Curticeanu, ia legătură şi Coman să-mi dea imediat telefon. 

Tov. Silviu Curticeanu: 

Am înţeles. Iau imediat legătura cu Timişoara. 

Tov. Nicolae Ceauşescu: 

Voi n-aţi executat ordinul dat, că am dat ordin în calitatea pe care o am 
de comandant suprem, ordin care este obligatoriu pentru voi, pentru toate 
unităţile, atât ale Ministerului Apărării cât şi ale Ministerului de Interne. 

Cum este posibilă o asemenea situație? Nişte derbedei să intre în 
sediul Comitetului judeţean de partid, să bată pe soldaţi, pe ofiţeri şi ei să 
nu intervină!? 

Tov. Vasile Milea: 

Nu le-am dat muniții. 

Tov. Nicolae Ceauşescu: 

De ce nu le-aţi dat? Am dat ordin să se tragă în aer, să someze? De ce 
nu le-aţi dat muniții? Dacă nu le-ai dat muniții mai bine îi ţineai acasă! 

Ce fel de ministru al apărării eşti tu? Ce fel de ministru de interne eşti 
tu Postelnicu? Spuneaţi că le-aţi dat muniții de manevră! Ei au primit 
sarcină de luptă nu de manevră. Nu aţi spus adevărul. De abia acum 
spuneți, până acum aţi dezinformat. Aţi spus că aţi dat ordin să tragă! De 
ce aţi dezinformat?! 

Dacă trimiteţi unităţile de securitate să se bată cu bastonul mai bine le 
trimiteau acasă; era mai bine atunci că mobilizam 500 tic muncitori, cum 
am făcut pe timpuri în Bucureşti în 1945, în faţa celor care erau în piaţa 
aceasta, când au tras eram cu Doncea, cu Pătrăşcanu şi n-am fugit. 

Se poate una ca asta? ! De ce atunci oamenii au ştiut ce să facă, acum 
stau cu băţul în mână, deci nici nu se sinchisesc. 

Tov. Elena Ceauşescu: 

Situaţia este foarte gravă şi neplăcută. 

Tov. Nicolae Ceauşescu: 

Este gravă şi voi sunteţi vinovaţi, pentru că aţi împins la această 
situaţie. De unde aţi primit ordin să nu daţi armament la trupele de 
securitate? 

A ajuns Coman la Timişoara? 

Tov. Silviu Curticeanu: 

încă nu. 

Tov. Nicolae Ceauşescu: 

la legătura imediat şi cum ajunge la sediul Comitetului judeţean să ia 
legătura cu noi. 

Toţi comandanții militari să se găsească şi să fie chemaţi la tele- 
conferinţă. In 5 minute să fie găsiți. 

Tov. Elena Ceauşescu: 

Nu se poate aşa, n-a acţionat cum trebuie nici ministrul apărării naționale, 
nici ministrul de interne. Tov. Nicolae Ceauşescu: 

O mână de derbedei, puşi la cale de cei care vor să distrugă socialismul 
şi voi de fapt le faced jocul. Asta este realitatea. Are deplină dreptate 
Castro, în cele spuse în activul de partid, penu-u că nu se poate una ca 
asta. 

Aceasta este de fapt mentalitatea şi la gărzile patriotice şi în activul de 
partid. De ce nu au fost scoase gărzile patriotice cu arma-ment, că au 
armament? In felul acesta punem oamenii să stea cu mâna în sân, iar 
ceilalți vin cu răngi, iar noi stăm şi le ţinem predici. Duşmanul nu cu 

predici îl potoleşti, ci trebuie să-l arzi. Socialismul nu se construieşte cu 
dezinformare, cu închinăciune, ci cu luptă. Cu luptă trebuie să-l 
construim. Acum în Europa este o situație de capitulare, de pactizare cu 
imperialismul, pentru lichidarea socialismului. 


Tov. Elena Ceauşescu: 

Este laşitate. 

Tov. Nicolae Ceauşescu: 

Mai mult decât laşitate. Am discutat cu voi toată noaptea de câteva ori. 

Tov. Tudor Postelnicu: Aşa este, 

de cel puţin 15 ori. Tov. Nicolae 

Ceauşescu: 

Iar în cursul dimineţii, iar de câteva ori. Am fost aici la sediu, după 
aceea am plecat să văd ce este în oraş, şi mi s-a transmis că s-au adunat 
din nou în centru. Și ştiau ce trebuie să facă. 

Cum putem califica acest lucru. Să discutăm în Comitetul Politic 
Executiv această situaţie, iar eu, în calitate de comandant suprem consider 
că aţi trădat interesele țării, interesele poporului, ale socialismului şi n-aţi 
acţionat cu răspundere. 

Tov. Vlad Iulian: 

Aveţi dreptate, tovarăşe secretar general, aşa este. Tov. 

Nicolae Ceauşescu: 

Au spus că au scos trupele de securitate, dar erau neînarmate. Tov. 

Vlad Iulian: 

Aşa este. Au fost cu bastoane de cauciuc şi cu gaze lacrimogene. 

Tov. Nicolae Ceauşescu: 

De ce nu au mers înarmaţi? 

Tov. Vlad Iulian: 

Am crezut că nu era cazul. 

Tov. Nicolae Ceauşescu: 

De ce n-aţi raportat, să spuneţi, că am vorbit toată noaptea cu voi? 

Din momentul de faţă, dacă Comitetul Politic Executiv este de acord, 
destituim pe ministtul apărării naţionale, pe ministrul de interne şi pe 
comandantul trupelor de securitate. Din acest moment preiau comanda 
armatei, să-mi pregătiți Decretul. Convocaţi Consiliul de Stat, ca să facem 
totul legal, în seara asta. Nu mai am încredere în asemenea oameni. Nu se 
poate merge mai departe aşa. Toată noaptea am stat şi am discutat cu ei 
din 10 în 10 minute, ca apoi să-mi dau seama că ei nu fac ce le-am 
ordonat. De abia pe urmă mi-am dat seama că ei nu fac ce le-am spus. 
Trebuia să-i omoare pe huligani, nu să-i bată ei. Tu crezi că huliganii 
aceia n-au ştiut care este situaţia cu voi, de au inu'at în sediu? Inttarea în 
sediul organului de partid nu este admisă? 

Cine v-a dat dreptul să vă consultaţi voi şi să nu luaţi măsurile care se 
impun, pentru că eu am discutat cu voi şi v-am dat ordin? 

Ştiţi ce ar trebui să vă fac, să vă pun în faţa plutonului de execuţie! 
Asta meritaţi, pentru că ceea ce ați făcut voi înseamnă pactizare cu 
inamicul! 

Ai făcut armata Milea, aşa se cheamă, nu?! 

Tov. Vasile Milea: 

Da, tovarăşe secretar general. 

Tov. Nicolae Ceauşescu: 

Nu se poate una ca asta! 

Să se convoace Consiliul de Stat, imediat. 

Tov. Silviu Curticeanu: 

Da, am înţeles. 

Deci, tovarăşi, având în vedere situaţia care s-a creiat, acum de fapt îmi 
dau seama, că aşa cum este, nu se poate face ordine cu ciomagul. Am 
convocat şi teleconferinţa. Voi da ordin ca imediat să se primească, acum, 
armament, toţi să fie înarmaţi şi să aplice ordinul. Când am dat ordin să 
aplicaţi starea de necesitate, cu ce o aplicaţi, cu bâta?! Când am spus 
"stare de necesitate", ce înseamnă pentru voi "stare de necesitate”, cu 
"bâta"? 

Tu, care conduci trupele de securitate, nu ştii ce înseamnă "stare de 
necesitate". 

Tov. Vlad lulian: 

Ştiu, tovarăşe secretar general, am dat ordin. Tov. 

Nicolae Ceauşescu: 

Nici acum nu spuneţi adevărul, pentru că cei de la sediul comitetului 
judeţean de partid n-au avut cu ce trage. Soldaţii au luptat cu ce au avut, 
cu bâta, şi au reuşit să facă față. Unul dacă trăgea ar fi fugit ca 
potâmichile. Voi nu vedeţi unde aţi adus situaţia? 

Am spus să trageţi în aer, somaţi, şi dacă nu, trageţi în picioare. 

Tov. Elena Ceauşescu: 

Să fi tras în ei, să fi căzut şi pe urmă luaţi şi băgaţi în beci. Nu vi s-a spus 
aşa? Unul să nu iasă. Tov. Nicolae Ceauşescu: 

Deci, măsuri imediate, să lichidăm repede ce este la Timişoara, să 
punem frupele în state de alarmă, în stare de luptă, atât unitățile minis- 
terului de interne, cât şi cele ale apărării naţionale şi oriunde se încearcă 
vreo acţiune, lichidată radical, fără nici un fel de discuţie. Şi, desigur să 
atoigem atenţia gărzilor patriotice, că nu se poate lupta cu ciomagul. Toată 
situația să se dezbată serios cu înuegul partid, cu UTC-ul. Ce fel de 
educaţie comunistă faceţi tineretului? Ce fel de UTC-işti sunt aceştia, care 
au fost în rândul huliganilor? De altfel au fost şi câţiva membri de partid, 
dar mulţi UTC-işti. Ce educaţie revoluţionară faceţi voi?! 

Uite tovarăşi, eu pun problema luării unor măsuri ferme. Dacă aveţi 
altă părere vă rog s-o spuneţi aici, că trebuiesc stabilite acţiunile şi 
măsurile ce trebuie luate, pentru că sunt acţiuni puse la cale atât din est cât 
şi din vest, ce acționează unit pentru a disumge socialismul, că vor un 
"socialism (...) capitalist". 

Ce părere aveţi voi. 

Tov. Manea Mănescu: 

Suntem de acord cu dumneavoastră şi cu toate măsurile luate. 

Tov. Nicolae Ceauşescu: 

Dacă are cineva altă părere, vă rog să spuneţi? 

Tov. Elena Ceauşescu: 

Trebuie luate măsuri radicale, pentru că aici nu se poate merge cu 
îngăduinţă, pentru că asta ar însemna să capitulăm. Tov. Nicolae 
Ceauşescu: 

Vom lupta până la ultimul şi trebuie să supunem aprobării partidului, 
pentru că independenţa şi suveranitatea se cuceresc şi se apără cu luptă, 
pentru că dacă în 1968 nu am fi acţionat şi nu adunam aici poporul, nu 
înarmam gărzile patriotice, ar fi venit şi peste noi, cum au făcut în 
Cehoslovacia, pentru că atât sovieticii cât şi bulgarii erau la graniță. Nu 

am dezarmat. Am pus şi am votat în Marea Adunare Naţională, ca totul să 
se apere cu arma în mână. 

De ce nu apăraţi legile, socialismul, că legile socialismului sunt legile 
țării. 

Tov. Elena Ceauşescu: 

Acestea sunt legi, care nu se discută. 

Tov. Nicolae Ceauşescu: 

Că acum aţi discutat voi cum să faceţi şi aţi trimis cu mâna goală, pentru 
că asta înseamnă ce aţi discutat voi. Ce facem cu ministrul apărării? Ce 
spui tu Milea? Tov. Vasile Milea: 

Dacă aţi ordonat aşa, aşa ttansmitem imediat. După aceea sunt la 
dispoziția dumneavoastră. Tov. Nicolae Ceauşescu: 

De ce n-au ieşit unităţile cu arme, pentru că cu puşca în mână, fără 
armament nu se poate apăra şi nici bate. Tov. Elena Ceauşescu: 

Trebuie să spună ce este în concepţia lor, care este poziţia lor. Tov. 

Vasile Milea: 

Vă raportez, altă poziţie nu am nici eu şi nici ceilalți tovarăşi. Tov. 

Nicolae Ceauşescu: Tu să vorbeşti în numele tău. Tov. Vasile Milea: 

Repet, tovarăşe secretai generai, altă poziţie şi altă concepţie nu am. 

Tov. Nicolae Ceauşescu: De ce nu aţi luat măsuri? Tov. Vasile Milea: 

Sunt vinovat. Am gândit că nu va lua amploare. Tov. 

Nicolae Ceauşescu: 

Tu trebuia să te temi de amploare. Ştiaţi care este situația la Timişoara, 
în loc să luaţi măsuri, aţi trimis neînarmată armata. Trebuia să fi luat 
măsuri imediat şi să 11 lichidat de ieri, dar n-aţi făcut acest lucru şi ați 
ajuns până astă seară. 

Tov. Tudor Postelnicu: 

Mult stimate tovarăşe secretar general, 

Mult stimată tovarăşe Elena Ceauşescu, 


Raportez îh fața Comitetului Politic Executiv, în faţa dumneavoastră, 
că sunt întrutotul de acord cu măsurile care vor fi luate împotriva mea. 

Vreau să vă mărturisesc în modul cel mai sincer, ca activist al 
partidului, trimis să-mi desfăşor activitatea în acest sector de activitate, că 
nu vreau să mă desculp cu nimic. Port întreaga răspundere şi, repet, nu 
vreau să mă desculp, că nu putem să facem şi mai mult. 

Vă raportez că sunt un ostaş cinstit şi devotat al partidului, dar vă 
mărturisesc, eu nu am cunoscut că unităţile trebuie să iasă cu armament, 
cu cartuşe de război. Indiferent ce măsuri se vor lua asupra mea, aceasta 
este situaţia. Nu odată am auzit discutându-se, s-a discutat în consiliul de 
conducere, cu cadrele de câteva ori, am asistat la asemenea discuţii şi nu 
am reţinut că trebuie ca unităţile să fie scoase cu armament. 

Eu vreau să vă spun că am acţionat cu fermitate, pe baza orientărilor şi 
indicaţiilor date de dumneavoastră în noaptea care a trecut. Am făcut tot 
ce a fost cu putinţă. 

Tov. Elena Ceauşescu: 

N-ai făcut nimic. 

Tov. Nicolae Ceauşescu: 

Din momentul când te duci cu bâta la aşa ceva, înseamnă că n-ai făcut 
nimic. 

Tov. Elena Ceauşescu: 

Dacă nu v-a fost clar, de ce nu aţi întrebat? Trebuia să întrebaţi dacă ies 
trupele înarmate sau neînarmate. Tov. Tudor Postelnicu: 
Vă raportez că nici într-un act normativ nu am găsit acest lucru şi nu mi s- 
a comunicat că trebuie să iasă cu cartuşe de război. Tov. Nicolae 
Ceauşescu: 

Nici grănicerii nu sunt înarmaţi, că sunt pe graniță. Tov. Vasile Milea: 

Cei care sunt la paza frontierei au cartuşe de război. 

Tov. Nicolae Ceauşescu: 

Postelnicu şi Vlad n-au cunoscut acest lucru? 


Tov. Tudor Postelnicu: 

V-am raportat şi vă raportez că în dotarea unităților noastre sunt 
cartuşe de război. 

Tov. Nicolae Ceauşescu: Atunci, 

de ce n-au ieşit cu ele? Tov. Vlad 

Iulian: 

Gândurile noastre au fost că este o acţiune de mică amploare şi că putem 
să rezolvăm fără cartuşe. Tov. Nicolae Ceauşescu: De ce n-aţi întrebat. 
Tov. Vlad Iulian: 

Este o greşeală fundamentală a noastră. Tov. 

Nicolae Ceauşescu: 

Am spus să trageţi de avertisment, dacă nu se retrag trageţi în picioare. 

Nu m-am gândit că trageţi cu gloanţe de manevră, apă de ploaie. Cei 
care au intrat în sediul comitetului de partid nu trebuiau să mai iasă de 
acolo, trebuiau să fie jos, la pământ. 

Tov. Tudor Postelnicu: 

Au acţionat prost generalii şi forţele trimise acolo. 

Tov. Nicolae Ceauşescu: 

Voi le-aţi dat ordinul acesta. 

Tov. Vasile Milea: 

Aşa este, noi suntem vinovaţi. 

Tov. Nicolae Ceauşescu: 

De ce să-i acuzăm pe ei, pentru că voi le-aţi dat ordinul acesta. Aşa 
reese acum, foarte clar. 

Să hotărască Comitetul Politic Executiv. 

Tov. Tudor Postelnicu: 

închei spre a vă spune că sunt de acord cu măsurile luate de 
dumneavoastră, cu măsurile luate de Comitetul Politic Executiv. 

Eu, ca activist al partidului, ca fost activist al partidului, vă mulţumesc 
pentru sprijinul primit în toată această perioadă şi vă asigur că voi fi în 
continuare un ostaş credincios al partidului, 
indiferent că voi rămâne cu calitatea sau fără calitatea de membru de 
partid, rămân în continuare un om, un muncitor cinstit partidului şi patriei, 
indiferent că voi rămâne în funcţia pe care o am sau nu. Tov. Nicolae 
Ceauşescu: 

Ce părere aveţi tovarăşi, trebuie să hotărâm cc facem? Tov. Gheorghe 

Rădulescu: 

Părerea mea acum, în legătură cu ministrul apărării naţionale şi cu 
ministrul de interne, consider că nu este cazul, pentru că nu este acum 
momentul potrivit pentru acest lucru. 

Tov. Tudor Postelnicu: 

Tovarăşe secretar general, dacă aveţi încredere în mine, vă asigur că nu 
voi precupeţi zi şi noapte şi îmi voi face datoria, aşa cum voi putea şi cum 
vor dovedi faptele. 

Tov. Constantin Dăscălescu: 

V-aş ruga, tovarăşe secretar general, să analizaţi cu multă grije. Acum 
s-au auzit indicaţiile şi ordinile date, dar să nu ne grăbim să luăm nişte 
măsuri care n-ar fi bine studiate. 

Vă rog să analizaţi cu discernământul dumneavoastră acest lucru. Eu 
sunt pentru măsuri ferme, dar este bine să gândim ceea ce facem. 

Tov. Nicolae Ceauşescu: 

Ce zici Manea? 

Tov. Manea Mănescu: 

Tovarăşe preşedinte, zic să rezolvăm situaţia care este acum şi după aceea 
să luăm măsuri. Tov. Nicolae Ceauşescu: 

Cu cine să rezolvăm. Este o problemă care se putea rezolva de ieri de 
dimineaţă în două ore, dar nu s-a rezolvat. S-a imprimat acest spirit de a 
da înapoi, de a nu lupta, ci de a capitula. Asta este problema. 

Tov. Gheorghe Oprea: 

Tovarăşe secretar general, cred că sarcinile sunt foarte clare. Cred că 
tovarăşii au înţeles bine ce au de făcut şi vă rog să le acordaţi încrederea 
să se ocupe în continuare. Acum le este clar ce aude făcut. 


Cred că acum au înţeles, le este foarte clar. Cred încă o dată că putem 
să le acordăm încrederea să acţioneze aşa cum aţi ordonat dumneavoastră. 

Tov. Nicolae Ceauşescu: 

Ştiţi cum aţi procedat acum? Cum aţi uimite pe front unităţi să le 
nimicească duşmanul, dezarmate, să fie nimicite de duşman. Asta aţi 
făcut. Aţi pus unităţile militare într-o situaţie foarte proastă. 

Ce garanţie există că voi toţi nu veţi proceda la fel ca până acum? 

To v. Tudor Pos telnicu : 

Vă asigur, tovarăşe secretar general, că nu se va mai repeta o asemenea 
situaţie. Vă rog să-mi acordaţi această încredere şi să lăsăm să vorbească 
faptele până ce dumneavoastră, conducerea superioară de partid, 
Comitetul Politic Executiv vor aprecia. 

Tov. Vasile Milea: 

Garanţia pentru mine este că n-am înţeles primejdia de la început, 
acum îmi este clar, când aţi spus că este "stare excepțională". 

Tov. Vlad lulian: 

Vă asigur, tovarăşe secretar general, că ascultând sarcinile care mi le-aţi 
dat, voi face în aşa fel să (...) încrederea dumneavoastră. Tov. Nicolae 
Ceauşescu: Bine, să mai încercăm tovarăşi? 

- Toţi tovarăşii sunt de acord. 


Să amânăm această hotărâre, să vedem cum acţionaţi şi apoi să reluăm 
această discuţie. 

- Toţi tovarăşii sunt de acord. 

Vom vedea cum acţionează în rezolvarea acestei situaţii. 

Tov. Vasile Milea: 

Am înţeles, aşa vom face. 

Tov. Tudor Postelnicu: 

Am înţeles pe deplin cele spuse de dumneavoastră vă asigur, tovarăşe 
secretar general, că aşa vom proceda. 

Tov. Vlad lulian: 
Şi eu am înţeles, tovarăşe secretar general, sarcinile ce revin trupelor 
de securitate şi vom proceda întocmai. 


Tov. Nicolae Ceauşescu: 

Dacă vom putea pleca mâine în vizita în Iran Biroul Permanent al 
Comitetului Politic Executiv răspunde de întreaga activitate. Activitatea 
directă va fi (...) de tovarăşa Elena Ceauşescu şi tovarăşul Manea 
Mănescu (...) convoace şi hotărârile să le ia împreună întregul Birou 
Permanent. Nimeni dintre membrii Biroului Permanent nu va pleca din 
Bucureşti în aceste zile. Ceilalţi se pot duce. 

De acord? 

- Toţi tovarăşii sunt de acord. 

Am dat, de altfel indicaţia să se întrerupă orice activitate de turism. Nu 
trebuie să mai vină nici un turist din străinătate, pentru că toţi s-au 
transformat în agenţi de spionaj. De asemenea, să se întrerupă şi micul 
trafic de frontieră imediat. Am dat ordin la Ministerul de Interne, dar 
trebuie chemaţi şi cei de la turism imediat, iar locurile neocupate să fie 
date la cetăţenii români. 

Nici din ţările socialiste să nu mai vină, în afară de Coreea, de China şi 
din Cuba. Pentru că toate ţările socialiste vecine nu (ne) prezintă 
încredere. Cei din ţările socialiste vecine sunt trimişi ca agenţi. Intrerupem 
orice activitate de turism. 

La toate judeţele se va declara stare de alarmă. Unităţile militare, ale 
Ministerului de Interne, ale securităţii sunt în stare de alarmă. 

Să dăm la teleconferință indicaţia ca să se ia toate măsurile faţă de 
orice încercare, pentru că trebuie să apărăm independenţa patriei şi a 
socialismului împotriva oricăruia, indiferent cine este. 

Acestea sunt problemele care se pun acum. Am impresia că nu s-au 
înţeles la Congres lucrurile cum trebuie. Hotărârile nu au fost de paradă. 
Toţi trebuie să ştie că suntem în stare de război. Tot ce s-a întâmplat şi se 
întâmplă în Germania, în Cehoslovacia şi în 

Bulgaria acum şi în trecut în Polonia şi Ungaria, sunt lucruri organizate 
de Uniunea Sovietică cu sprijinul american şi al occidentului. 

Trebuie să fie foarte clar acest lucru, iar ceea ce s-a întâmplat în 
ultimele trei ţări - R.D.Germană, Cehoslovacia, Bulgaria au fost lovituri 
de stat organizate şi cu sprijinul plevei societăţii, cu pleava societăţii cu 
sprijin străin. în acest fel trebuie înțelese lucrurile. Nu se pot judeca altfel. 

Este clar tovarăşi, sunteţi de acord? 

- Toţi tovarăşii sunt de acord. 

Tov. Elena Ceauşescu: 

In felul acesta vom acţiona. Tov. 

Nicolae Ceauşescu: 

Voi aveţi altă părere? Niculescu, tu eşti de acord? 

Tov. Paul Niculescu: 

De acord, tovarăşe secretar general. 

Tov. Nicolae Ceauşescu: 

Vreau să fie clar. 

Vom trece de această situație. Am mai avut şi situația din 1968, dar 
acum este mai rău decât în 1968, pentru că se face demagogie, se înşeală 
poporul cu lozinci anticomuniste, pentru că se urmăreşte de fapt 
lichidarea socialismului. Aceasta este realitatea. 

Uite, aşa să facem, dacă sunteţi de acord? 

- Toţi tovarăşii sunt de acord. 

(Toţi tovarăşii se angajează că aşa vor acţiona.) Cu 

aceasta ridicăm şedinţa. 


Stenografiat şi transcris: lonescu Maria 2 ex. 


183 


STENOGRAMA din ''22 decembrie 1989'' (Şedinţa C.P.Ex. - în 
sediul Comitetului Central al PCR) 


N. Ceauşescu: Ce-ai făcut Radule? 

Radu Ion: Am fost, aşa cum aţi ordonat A fost imposibil să intrăm în 
discuţii. Nu am izbutit să inttăm în uzină. Plecau de la I.C.E.M. şi de la 
Turbomecanica din Militari. Au plecat şi de la 23 August. Tov. Avram nu 
a mai putut să-i mai reţină. S-a oprit toată activitatea la cuptoare. 

N. Ceauşescu: Acum reiese că acţiunea este bine organizată şi pusă la 
punct. Cu puţin înainte Gen. Milea s-a împuşcat. Aveţi armament în 
întreprinderi? 

Ion Radu: Muniţie nu este. Muniția am scos-o din întreprinderi din 
ţară, dar în momentul de faţă am primit informaţii că pe şoseaua Kiseleff 
a fost atacată, sau probabil a cedat o unitate Militară şi s-au dat arme care 
pot să înarmeze un batalion şi iiei unităţi de foc. 

N. Ceauşescu: Gen. Milea a plecat de la mine şi după două minute am 
fost informat că s-a împuşcat. Având în vedere şi comportarea sa în toată 
această perioadă, reiese că el de fapt, a sabotat aplicarea măsurilor şi a 
lucrat în strânsă legătură cu sU'ăinii. Acest lucru reiese clar. S-a creat o 
situație gravă. în capitală nu au aplicat nici o măsură, nu a aplicat 
dispoziţiile date şi reiese că tot ce am discutat noi pentru capitală a fost 
folosit pentru a putea să se organizeze în alte părți. Sigur, acum nu este 
timp să facem discuţii. Vreau să-i întreb pe cei prezenţi aici, din C.P.Ex. 
care este hotărât să lupte, sau care nu? 

Cineva: Luptăm toţi ce mai avem de făcut? 

N. Ceauşescu: Ce spui, Mizil? 

Paul Nicolescu-Mizil: Dacă lupt, sau nu lupt? 

N. Ceauşescu: Cine nu se organizează sau s-a angajat faţă de alții să 
spună - că nu se poate merge mai departe aşa. 

Tudor Postelnicu: Sunt hotărât să lupt până la urmă, tovarăşe Secretar 
General. 


Manea Mănescu: Acesta a fost idealul vieţii noastre, deci vom lupta 
până la ultima picătură. 

JV. Ceauşescu: Ce spui Andrei? 

Ștefan Andrei: Luptăm, tovarăşe secretar general. 

N. Ceauşescu: Să declarăm imediat starea de necesitate în întreaga 
țară. Aceasta este conform situației şi este dreptul preşedintelui. Nu 
trebuie să convocam Consiliul de Stat. Sunteţi de acord? 

C. Dăscălescu: Eu m-am ridicat în picioare de la început. 

Elena Ceauşescu: Dacă eşti de acord cu starea de necesitate? 

C. Dăscălescu: Altă soluţie nu mai există. 

N. Ceauşescu: Atunci să acţionăm. 

C. Dăscălescu: Dacă aceştia au pus mâna pe arme, au dezarmat pe 
militari, ce vor face? 

Silviu Curticeanu: Or să tragă! Tragem şi noi. Crezi că au luat arme ca 
să se uite la noi? 

Gh. Rădulescu: Din informaţii, coloanele de muncitori au pornit către 
centru şi trebuie luate măsuri ca să fie evitată vărsarea de sânge. 

C. Dăscălescu: Am fost şi voi fi alături de dvs. până crap, dar cred că 
trebuie să chibzuim dacă trebuie să tragem în muncitorii cinstiți. 

Ion Radu: Am fost şi aseară şi acum dimineaţă în zone diferite. Situaţia 
este deosebit de gravă, au plecat în masă din fabrici. Suzana Gîdea: A fost 
totul organizat. 

Ion Radu: Ministrul Vlad spune că izolat mai sunt nişte grupuri de 
militari dezarmate. 

Elena Ceauşescu: Nu este timp de poveşti. 

Ion Radu: O parte din muncitori sunt înarmaţi. 

Tudor Postelnicu: Faţă de ceia ce s-a pus în discuţie, ridic şi eu o 
problemă. Am înţeles de ieri că împotriva muncitorilor nu se va trage. 
Avem acum această situație creată şi noi suntem convinşi că nu 
muncitorii cinstiți sunt aceia care vor deschide focul, ci lepădăturile şi 
pleava. 

Cineva: împotriva acestora nu trebuie să fim indiferenți. 

Ion Dincă: Dacă aceştia dezarmează armata noastră şi vor să intre în 
sediu. 

Vlad Iulian: Armata nu se lasă dezarmată. 

C. Dăscălescu: Cei care sunt trădători s-au lăsat dezarmaţi. 

N. Ceauşescu: Sigur că nu putem trage în muncitori. Noi suntem 
reprezentanţii muncitorilor şi nu putem trage în muncitori, dar sunt şi 
lichele. 

Cineva: Dacă cineva dezarmează armata atunci armata este obligată să 
se apere. 

Elena Ceauşescu: Cine se lasă dezarmat este un ticălos. 

C. Dăscălescu: Vom vedea dacă masele vin liniştite, dar dacă vin cu 
arma în mână, atunci să se tragă în ei. 

Ion Dincă: Ac&'st ordin mai trebuie transmis odată. 

Tudor Postelnicu: In condiţiile în care se deschide foc împotriva 
armatei, aşa cum este prevăzut în Constituţie, atunci se deschide focul. 

N. Ceauşescu: Aveţi altă părere? 

Paul Nicolescu-Mizil: De ce la fabrici activitatea noastră nu s-a simțit. 

N. Ceauşescu: Trădătorul Milea este de vină. Şi probabil mai sunt şi 
alții. 

Silviu Curticeanu: Acum nu avem timp de pierdut. 

N. Ceauşescu: Trădătorul Milea a plecat de aicea şi s-a sinucis. Am zis 
să se ducă să dea ordin să aducă Unităţile Militare şi el s-a sinucis. A 
intrat în sala de comandament şi s-a sinucis. Şi atunci reiese clar că tot 
timpul a sabotat, de fapt a acţionat împotrivă, a făcut tot ce se cunoaşte. 
Noi am hotărât că împotriva intereselor ţării nu există înţelegere. 

Manea Mănescu: Cine îi ia locul? 

C. Dăscălescu: Are grijă şeful statului. 

N. Ceauşescu: L-am chemat pe primul adjunct, este deja la dispoziţia 
mea. Şi lucrează aici. 

Ana Mureşan: Eu am văzut aseară şi aceşti tineri neînarmaţi putea fi 
luaţi, pentru că atunci când a început să se tragă, ei au început să fugă. 
Acum trebuie să avem şi noi bâte să ne apărăm. 

N. Ceauşescu: Ce facem? 

Vlad lulian: Procedăm cum aţi spus. 

Tudor Postelnicu: Aşa facem. 

TELECOÎ4FERINȚA din 20.12.1989 a lui 
Nicolae Ceauşescu 


Teleconferinţa a fost prezidată de Nicolae Ceauşescu secretar general 
al P.C.R. Au participat Elena Ceauşescu, Constantin Dăscălescu, Manea 
Mănescu, Gheorghe Rădulescu, lon Radu, Constantin Radu, Silviu 
Curticeanu, Vasile Milea, Vasile Bărbulescu. 

Nicolae Ceauşescu : începem teleconferinţa. 

Bună seara tovarăşi, doresc foarte pe scurt să mă refer din nou la 
evenimentele care au fost la Timişoara şi care de fapt nu au încetat. In 
seara aceasta mă voi adresa prin postul de radio şi televiziune întregii 
naţiuni în legătură cu această problemă. Este necesar să se explice tuturor 
cetăţenilor încă din această seară că toate aceste incidente grave de la 
Timişoara au fost organizate şi dirijate de cercurile revanşarde, 
revizioniste, serviciile de spionaj străine, cu scopul clar de a provoca 
dezordine, de a destabiliza situaţia din România, de a acţiona în direcţia 
lichidării independenţei şi suveranităţii teritoriale a României. De altfel 
cercurile din Budapesta au şi făcut declaraţii în această privinţă. Este 
acum pe deplin clar că toate acestea au fost minuţios pregătite şi au avut 
un scop bine stabilit. 

Aşa se explică că cu toate eforturile făcute de organele locale, de 
unităţile de ordine şi de armată de a linişti lucrurile nu au dus la rezultate. 
Dimpotrivă, aceste cercuri, aceste grupări organizate au intensificat 
acţiunile lor antinaţionale. Aceasta a făcut necesar ca unităţile militare şi 
de ordine să intervină pentru apărarea ordinii, a bunurilor oraşului 
Timişoara, îndeplinindu-şi şi obligaţiile şi răspunderile prevăzute în 
Constituţie cât şi legile ţării. 

Trebuie să se atragă atenţia tuturor, nu numai comuniştilor, dar tuturor 
oamenilor muncii că, campania declanşată imediat de diferite cercuri 
începând cu Budapesta, demonstrează cu putere 


inclusiv declarațiile preşedintelui S.U.A. ştia acest lucru. Chiar 


preşedintele S.U.A. a declarat că a discutat de problemele României cu 
Gurbaciov la Malta. Gurbaciov nu a zis nimic, ceea ce înseamnă că l-a 
aprobat. 

Acum după declanşarea atacurilor S.U.A. împotriva Republicii 
Panama, reiese clar că şi evenimentele acestea de la noi fac parte din 
planul mai general împotriva statelor care îşi apără independenţa, 
integritatea şi suveranitatea şi nu doresc să capituleze în faţa dictatului 
cercurilor imperialiste, reacționare. Acelor care vor să lichideze 
independenţa şi integritatea teritorială a statelor. Toate acestea impun, 
tovarăşi, din partea tuturor cetăţenilor, a tuturor oamenilor de bună 
credinţă o întărire a independenţei şi suveranităţii, un răspuns ferm tuturor 
acelora care în slujba diferitelor cercuri străine acţionează împotriva 
intereselor poporului român. Este necesar să facem totul însăşi oamenii 
muncii, toţi cetăţenii din toate domeniile, să dea ei răspuns şi să acţioneze 
pentru a neutraliza orice acţiuni îndreptate împotriva dezvoltării socialiste, 
a independenţei, a liniştii poporului nostru. 

Este necesar ca imediat, chiar înainte de a vorbi, la radio şi televiziune 
să discutaţi aceste probleme să organizăm după cuvântul meu la 
televiziune, chiar începând din această seară şi mâine, în întreprinderi 
adunări unde să se adopte moţiuni de condamnare acelor care s-a pus în 

slujba străinătăţii, a cercurilor străine, de apărare a independenţei şi 
suveranităţii României. In mod corespunzător, trebuie să întărim măsurile 
de ordine în toate domeniile de activitate, în toate unităţile să se 
organizeze din rândul oamenilor muncii grupe speciale de apărare a 
ordinei, a întreprinderilor, a instituţiilor pentru a nu lî necesar să se 
apeleze la unităţile militare decât în conditiuni deosebite, şi numai cu 
aprobarea corespunzătoare. 

Desigur, acelaşi lucru trebuie discutat cu toţi inclusiv în armată pentru 
că trebuie să înţelegem bine că ea are astăzi marea răspundere în faţa 
poporului de a apăra şi respinge orice acţiuni care sunt împotriva 
independenţei, suveranităţii, integrităţii teritoriale, a liniştii, a construcţiei 
socialiste în ţara noastră. Cel mai bun răspuns trebuie să fie activitatea 
de realizare în bune condițiuni a planului în toate domeniile de 
activitate, de a demonstra că întregul popor este ferm hotărât 
respingând orice provocări ale cercurilor reacționare care din păcate 
mai găsesc sprijin în unele elemente trădătoare, huliganice, declasate, 
să găsim şi să asigurăm dezvoltarea patriei noastre pe calea 
socialismului, realizarea programelor adoptate de Congresul al XIV- 
lea al partidului. Iată tovarăşi ceea ce am vrut să spun în această 
scurtă teleconferinţa. Dacă aveţi ceva de întrebat sau de spus, 
tovarăşi vă rog să spuneţi. Nu aveţi întrebări. nu aveţi vreo problemă 
deosebită de ridicat. 

- Să trăiţi tovarăşe secretar general. Sunt primul secretar al 
comitetului judeţean de partid Dolj. Dacă mi-aţi putea spune cam în 
jurul cărei ore veti vorbi la posturile de radio şi televiziune pentru a 
putea organiza, noi în mod corespunzător vizionarea. 

N. Ceauşescu : Voi vorbi la deschiderea emisiunii de televiziune la 
ora 19,00. 

Elena Ceauşescu: Nu s-a înţeles acest lucru. 

- Am înţeles să trăiţi. 

N. Ceauşescu: Mai sunt ceva întrebări? Dacă nu mai sunt atunci 
vă rog să treceţi la măsurile necesare şi spor la muncă. 

N. Ceauşescu: Noi va trebui să (...) la radio şi ceea ce a spus Bush, 
că a discutat despre situaţia din România, cu Mihail Gurbaciov, la 
Malta. Să discutăm aceasta după ce dăm ştirea cu intervenţia din 
Republica Panama. Reese clar chiar din declaraţia lui Bush că a 
discutat despre situaţia din România, că trebuie să se ia unele măsuri 
împotriva României. Bush a declarat că a discutat cu Gurbaciov la 
Malta acest lucru. lar Gurbaciov a ascultat fără să dea nici un 
răspuns, de fapt a fost de acord. Gurbaciov a spus că nu a dat nici un 
răspuns. 

încheiat 
Stenograma a fost refăcută la 01.01.1990 ora 20,00 la M.Ap.N. 
Stenograma iniţială a fost predată gen. Iamandi Gheorghe la data de 
20.12.1989 în 2 ex. Stenografiat şi transcris Ionescu Maria şi Stanciu 
Elena. 

